
PAMATĘS Bilo veide savimi patenkinto žmogaus šypseną, Dža- 
redas suprato: jam bus pasiūlytas nemėgstamas darbas. Ką daryti, 
kad galėtum pats rinktis? Bene šimtąjį kartą apie tai pagalvojo jis. 
Dingti visiems iš akių? Ne, netinka, jau tris kartus buvau pabėgęs. 
O ką, jeigu namuose rodyčiausi taip retai, kad viltį praradusi žmona 
išeitų pas vaikiną, pardavinėjantį naudotus automobilius? Ką gali 
žinoti, gal anas būtų puikus tėvas trims jų vaikams? Neee. Taip jau 
yra buvę. O ką, jeigu pasakyčiau esąs per senas dalyvauti tokiuose 
tyrimuose? Per vėlu. Tai pajuto jau prieš šešerius metus, juk dabar 
Džaredui keturiasdešimt devyneri. 

— Nežiūrėk taip į mane, — burbtelėjo Bilas, prilaikydamas biu- 
ro duris, kad Džaredas galėtų įeiti. 

Pabrėžtinai dejuodamas Džaredas nušlubčiojo kėdės, stovinčios 
prie knygomis apkrauto stalo, link. Krūvos viršuje gulėjo Viljamo 
Tysdeilo byla. Ištiesdamas koją priešais Bilą, jis demonstratyviai pa- 
sitrynė kelį, lyg labai skaudėtų. 

— Gali viską baigti, — pradėjo Bilas. — Nejaučiu tau nė men- 
kiausios užuojautos, o jei ir jausčiau, jokiu būdu neparodyčiau. — Jis 
paėmė aplanką ir pro kraštą žvilgtelėjo į Džaredą. — Dauguma agen- 
tų džiaugiasi galimybe dalyvauti tyrime. 


JUDE DEVERAUX 8 PIRMIEJI ĮSPŪDŽIAI 


Džaredas atsilošė. Kaip pradėti? Kalbėti apie patirtą skausmą? 
Po pastarojo darbo tris savaites gulėjau ligoninėje. Be to... 

— Turi naują merginą? — Bilas gudriai prisimerkė. 

Džaredas šyptelėjo. 

— Taip. Gražią merginą. Mėgstu kartkarčiais su ja susitikti. 

— Ji tikriausiai ypatinga? 

— Striptizo šokėja, — sumurmėjo Džaredas. — Taigi gali mane 
apskųsti. Tokia žmona kaip Petsi... 

— Apsieisim be asmeniškumų, — pertraukė jį Bilas, vėl prisi- 
minęs esąs bosas. 

— Mums reikia vyruko vienam atvejui ištirti, ir tu tai gali. Ar 
prisimeni agentą, kuris pastaruosius penkiolika metų pasirodė esąs 
šnipas? 

— Taip, — su kartėliu pratarė Džaredas. Jis prisiminė, kad su 
tuo neaiškiu tipu teko dirbti beveik dešimt metų ir pateikti ataskaitą. 
Deja, tada niekas į tas spėliones nekreipė dėmesio. Visai neseniai, 
prieš kelis mėnesius, sužinota, kad tas agentas buvo šnipas ir daugelį 
metų teikė informaciją savo šaliai. — Tai ką pavyko iš jo išpešti? 

— Nieko. Nespėjom. Jis nusižudė. 

— Tik nesakyk, kad nori, jog nusigaučiau į jo šalį ir viską iš- 
šniukštinėčiau... 

— Ne, — sumosavo ranka Bilas. — Nieko panašaus. Tiesa tokia: 
mes negalime sužinoti jo paskutinės užduoties. Iki mūsų atvykimo 
buvo likusios dešimt minučių, taigi turėjo pakankamai laiko įkal- 
čiams sunaikinti. Vis dėlto mes radom diskus, paslėptus po grin- 
dimis, ir pavardžių sąrašą lemputėje. Agentui pakako laiko viso to 
atsikratyti, tai kodėl jis to nepadarė? 

— Taigi. — Vėl pajutęs atgyjantį smalsumą Džaredas pamėgi- 
no jį nuslėpti. Kodėl? Ar ne šis klausimas sukėlė daugiausia bėdų jo 
gyvenime? Nors byla būdavo pripažįstama kaip neturinti rakto, tas 
Džaredo „kodėl“ visada skatindavo tęsti tyrimą. — Ką jis padarė? 

— Keletą popieriaus skiaučių susuko ir tuos gniužulėlius prarijo. 

— Galiu lažintis, kokį malonumą patyrė tas, kuriam teko tuos 
gumulėlius išimti iš jo burnos. 

— O, taip, — puse lūpų vyptelėjo Bilas. — Suvirškintus po- 
piergalius mes praradom, bet teismo medicinos ekspertams pavyko 

perskaityti pavardę ir dalį sąskaitos numerio. — Jis pastūmė Džare- 
dui įmautę. Popieriaus skiautėje, rodos, buvo kažkas parašyta, tačiau 
Džaredas negalėjo perskaityti. 

— Iden Palmer, — pasakė Bilas. — Laboratorijos darbuotojams 
pavyko perskaityti tik šią pavardę ir keletą skaičių. 

— Kas jis? 

— Ji. Iki šiol tai dar nenustatyta. — Bilas ištraukė lapą iš aplan- 
ko. — Žinome, kad jai keturiasdešimt penkeri, aštuoniolikos pagimdė 
kūdikį, bet nei tada, nei dabar vyro neturi. Kol dukra pradėjo lankyti 
koledžą, moteris dirbo prastai mokamus, aukštos kvalifikacijos ne- 
reikalaujančius darbus. Vėliau Iden Palmer pradėjo studijuoti ir įgijo 
diplomą. — Jis dar kartą dirstelėjo į lapą. — Praėjus keleriems metams 
po universiteto baigimo, moteris išvyko į Niujorką ir įsidarbino lei- 
dykloje. Kad ja domėjomės, moteris nė nenutuokia. Iden pažįstama 
senutė po mirties paliko jai namus Šiaurės Karolinos rytuose. Teisėjas, 
nagrinėjantis šią bylą, ieškojo Iden Palmer, bet mes viską sutvarkėme 
taip, kad jam paieškas teko atidėti. Mes pirmi norėjome ją rasti. 

Dėdamas dokumentus ant stalo, Bilas įdėmiai pažiūrėjo į Dža- 
redą. 

— Tai kaip ji susijusi su tipu, metų metus šnipinėjusiu Jungti- 
nėms Valstijoms? 

— Nė nenumanau, — vis dar spoksodamas į Džaredą atsakė 
Bilas. 

— Galbūt tai asmeniška. Gal vaikinas ją mylėjo. Ar meilei ji 
tinkama? 

Nusegęs nuotrauką nuo aplanko, Bilas numetė ją ant stalo. 

— Nieko, — įvertino Džaredas, žiūrėdamas į fotografiją. Tai 
buvo vairuotojo pažymėjimo nuotrauka, todėl Džaredas sumojo, 
jog gyvenime Palmer turėtų būti tris kartus gražesnė. Iš surinktos 
informacijos Džaredas sužinojo, kad moteris buvo žema, tik 5 pėdų 
3 colių (160 cm), akinių dar nenešiojo, be to, buvo organų donorė. 
Šviesūs plaukai šiek tiek banguoti, paryškinantys mėlynas akis, maža 
nosytė ir patrauklios lūpos. Nuotraukoje Iden Palmer atrodė pavar- 
gusi ir nelaiminga. Džaredas pamanė, kad galbūt apie tris valandas 
ji stovėjo eilėje. Grąžindamas nuotrauką Džaredas paklausė: — Ką 
turiu daryti? 

— Tau reikia išsiaiškinti, ką ji žino. 

Džaredas suabejojo. Tačiau Bilas paaiškino, kad tik jis, Džaredas, 
galįs tai padaryti. Vis dėlto ši užduotis labiau tiko pradedančiajam, 
o ne patyrusiam agentui. Jie galėtų paprasčiausiai iškviesti moterį į 
apklausą ir viską sužinoti. Galbūt net tai, apie ką moteris nė pati ne- 
nutuokė žinanti. Apklausa neturėtų būti sudėtinga. Kur ji praleido 
pastaruosius keletą metų? Ar perdavė kokius nors siuntinius? Dža- 
redas šyptelėjo, pagalvojęs apie paskutinę naktį, ir įdėmiai pažvelgė į 
Bilą. Ką dar galėjo praleisti? 

Staiga vyrui šovė mintis: jie norėjo, kad Džaredas moterį suvi- 
liotų ir taip išgautų informaciją. Iden Palmer galėtų patikti vienišas 
klajoklis. 

— Tikrai ne, jums tai neišdegs. Agentūros labui galiu rizikuoti 
savo gyvybe, bet dėl jos nesibučiuosiu. 

— Bet, Džeimsai Bondai... 

— Tai jūs sukūrėte man tokį amplua, — paprieštaravo Džare- 
das, ignoruodamas Bilo pasitikinčią šypseną. — Džeimsas Bondas 
neegzistuoja. Jis... — Džaredas nusiramindamas persibraukė ranka 
per kaklą. — Pagarbiai jūsų prašau, pone, kad nepirštumėte man šios 
užduoties. 

Vėl atsilošdamas kėdėje Bilas pasiglostė gurguliuojantį pilvą. 

— Klausyk, Džaredai, ši byla mus trikdo. Mes nenorime atsi- 
tempti čia Iden Palmer ir išgąsdinti apklausomis. Štai kaip. O galbūt 
tu teisus — juos siejo artimi ryšiai. Kurį laiką agentas gyveno Niu- 
jorke, tad tikėtina, kad jie buvo susitikę. — Bilas žvilgtelėjo į doku- 
mentą. — Rodžeris Eplgeitas — tikra amerikietiška pavardė, ar ne? 
Tikėtina, kad jis pamatė Iden, susižavėjo ir pamilo. Galbūt planavo 
išeiti į pensiją ir vesti. Įmanoma, kad kažin ką ypatingo apie ją su- 
žinojęs, stengėsi apsaugoti mylimosios gerą vardą. Vyrukui nerūpėjo, 
kad diskelyje galime aptikti nusikaltėlių pavardes, buvo svarbu, kad į 
kokias nors machinacijas neįpainiotume jo mylimosios. Antra vertus, 
panelė Palmer apie vyriškio ketinimus galėjo net nenujausti. Agentas 
buvo menkas žmogutis, į kurį niekas nekreipė dėmesio, tad galbūt 
paslapčia jis žavėjosi mergina, kuri apie didžią meilę nė nenutuokė. 

— Kita vertus, galbūt Iden Palmer, atvirkščiai, viską žino, — jau 

pavargęs nuo kalbų spėliones pamėgino nutraukti Džaredas. — Ir 
greičiausiai tu nori, kad aš išpainiočiau šią minklę. 

— Tu visada buvai gudragalvis, — nusišypsojo Bilas. 

Džaredas atsiduso. Per visus tuos darbo agentūroje metus vai- 
kinas labai stengėsi išvengti intymių ryšių su tiriamaisiais. Emocijos 
dažniausiai tik trukdo aiškiai vertinti įvykius. Tačiau dabar jis vis 
aiškiau supranta boso norą pažinti tą moterį asmeniškai ir sužinoti, 
kas ji tokia. Iden Palmer ne nusikaltėlė arba palaido gyvenimo būdo 
atsisakiusi mergina. Ji yra... — Džaredas įdėmiai pažvelgė į Bilą. 

— Arji lankosi bažnyčioje? 

— Kiekvieną sekmadienį. 

— Bet ji tikriausiai turi nesantuokinį vaiką, — Džaredo balse 
nuskambėjo vilties gaidelė. 

— Septyniolikmetę Palmer, grįžtančią namo iš choro repeticijų, 
išprievartavo nepažįstamas vyriškis. Sužinoję, kad dukra laukiasi, 


tėvai išvarė ją iš namų. 5 
Džaredas vos nepravirko. . / | 
— Viešpatie! Persekiojama didvyrė. Sugniuždyta nekalta mer- 
gaitė, — suspaudė lūpas vaikinas. — Samdykite mane! i 


Jis įsmeigė akis į Bilą, bet šefas tik prisimerkė. Juk Džaredas pui- 
kiai jautė esąs pasirinktas dėl amžiaus ir nepriekaištingos išvaizdos. 
Tamsiaplaukis, gilių mėlynų akių atletiškas vyras. Jeigu pliumpintų 
alų ir šlamštų spurgas, ar priaugtų svorio per keturias dienas? 

— Taigi kas jai paliko namus? 

— Alisa Augusta Farington. Turtuolė, kurios narkomanas sūnus 
viską iššvaistė. Geriausia, ką jis galėjo padaryti, — mirti anksčiau už 
savo motiną. Vargšelė keletą metų galėjo pasimėgauti ramybe. Mūsų 
panelei Palmer liko senolės namai ir turtas. 

— Kaip mūsų vargšė herojė sutiko visko pertekusią turtuolę? 

— Atrodo, senoji Farington priglaudė panelę Palmer dar mer- 
gaitę, greičiausiai besilaukiančią. Ji norėjo, kad kas nors sutvarkytų 
visus dokumentus palėpėje. Namas buvo pastatytas, — Bilas pa- 
sitikslindamas žvilgtelėjo į bylą, — Farington proprosenelių 1720 
metais. Taigi panelė Palmer daug metų sudarinėjo ponios šeimos 
dokumentų katalogą. 

— Dar viena talentingo žmogaus savybė, — sarkastiškai įverti- 
no Džaredas. — Tikrų tikriausias angelas. Pamėginsiu atspėti: panelė 
Palmer ir jos dukra tuose namuose gyveno visų labai mylimos. 

— Jos ten gyveno, kol mergaitei suėjo penkeri, o tada vieną 
vidurnaktį išėjo. — Bilas susirūpinęs pažvelgė į Džaredą. — Senės 
sūnus buvo įtrauktas į tvirkintojų sąrašus. Į jo akiratį pakliūdavo tik 
mažamečiai berniukai ir mergaitės. Mes nežinome, tačiau manome, 
kad nedorėlis buvo nusižiūrėjęs ir Palmer dukterį. Kaip tik todėl ši 
paskubomis išvyko. 

* Džaredas minutėlei nusisuko į šalį. Jis nuoširdžiai nekentė vaikų 
tvirkintojų. 

— Taigi panelės Palmer gyvenimas nebuvo rožėmis klotas. 
Nors daugelis mūsų irgi negali tokiu džiaugtis. Akivaizdu, kad po to 
moteris lankėsi ir gyveno įvairiose vietose, sutiko daugybę žmonių, 
taip pat ir Eplgeitą. Galbūt, jeigu tik paklaustumėte, ką žino, ji ir pa- 
pasakotų. Galbūt... 

— Ar pameni Tesę Briuster? 

— Žinoma. Ką tuo „pameni“ nori pasakyti? — sukando dantis 
Džaredas. 

— Maždaug prieš mėnesį mes ėmėmės panelės Palmer bylos. 
Niujorko skyrius nieko neaptiko. Net jos gimtajame mieste nieko ne- 
pešėme. Tada į Arundelį, kur yra senasis namas, pasiuntėme Tesę. Iš- 
nuomojome merginai namą netoli panelės Palmer būsto. Ir žinai ką, 
praėjusią savaitę Tesė žuvo eismo įvykio metu, o vairuotojas pabėgo. 
Viską kruopščiai ištyrėme, atrodo, tai profesionalų darbas. 

Džaredas atsiduso. Jam patiko Tesė. Ji galėjo išgerti daugiau už 
bet kurį vyrą ir nesijausti girta, be to, buvo puiki agentė. 

— Kur čia šuo pakastas? Ar namas kaltas, ar panelė Palmer? 

— Nežinome, tik esame tikri, jog su tuo susijusi moteris. Šiuo 
metu stebimi du asmenys, o tai viena priežasčių, kodėl mums reikia 
tavęs. 

— Aišku. Turiu išraizgyti visą šitą makalynę. 

— Didžiąją dalį, todėl tave paslėpėme nuo įkyrių akių. Tesė... 

— Buvo lengvai atpažįstama. Juk Tesės veidas spaudoje šmėžavo 

apie šešias savaites, kai ji davė parodymus prieš tą gangsterį — Dža- 
redas pakėlė galvą. — Galbūt jis... 

— Tas niekšas, prieš kurį ji liudijo, vargšelės atsikratė? Jis mirė 
prieš dvejus metus, be to, tai nebuvo labai įtakingas ar kitų itin my- 
limas žmogus, kad kas nors dėl jo rizikuotų nužudyti FTB agentę. Ir 
kodėl laukti septynerius metus? Ne, mūsų manymu, kažkas atpažino 
Tesę ir ją nužudė, kad neišsiaiškintume, ką Palmer žino arba kas 
vyksta tuose namuose. 

Džaredas nujautė, kad šefas žino kur kas daugiau nei papasakojo, 
ir abejojo, ar žmogus, galvojantis, jog moteris nekalta, yra atviras. 

— Gal numanai, ką ši Palmer žino? Gal kokią nors pavardę? 
Arba turi specialios informacijos? Arba jai priklauso kas nors ypa- 
tingo? Gal kas nors palaidotas namo kieme? 

Bilas pakėlė nuo žemės didžiulį aplanką. 

— Šioje byloje sukaupta visa informacija apie Iden Palmer. Vis- 
kas, ką mums pavyko rasti. Prieš žūtį Tesė pateikė dvi ataskaitas, bet 
jose nėra nieko svarbaus. Paimk šią bylą, per savaitgalį perskaitysi ir 
pirmadienį pasakysi, ką apie visa tai manai. Jeigu sutiksi, puiku. Jei 
ne, irgi ne bėda. 

Džaredas per ilgus darbo su Bilu metus suprato, kad šio darbo 
neatsisakys. Tai buvo jo užduotis — šios moters painaus gyvenimo 
išnarpliojimas. Agentas pasilenkė prie aplanko. 

— Ką turiu daryti? 

— Išnuomojom tau namą Palmer kaimynystėje. Tai žvejo tro- 
belė, priklausiusi pagyvenusiai moteriai, kuri turėjo parduoti namelį, 
kad sumokėtų sūnaus narkomano skolas. Teisininkams nelaimingoji 
paklojo tūkstančius. Tau teks pabūti anksčiau į pensiją išėjusiu po- 
licininku, tavo žmona, būdama dvidešimt šešerių, išėjo amžinybėn, 
tad nuošalų namelį išsinuomojai, kad žvejodamas ir medžiodamas 
galėtum pamiršti skaudžią netektį. Tau reikia susikurti istoriją, kurią 
išverktum Palmer ant peties. Moterims tai patinka. 

Džaredas prikando liežuvį. Bilas vedęs jau trisdešimt penkerius 
metus ir manosi žinąs viską apie moteris bei vedybas. O iš tiesų jau 
pusę metų jo žmona gyvena su savo netekėjusia velnių priėdusia se- 
serimi kitoje valstijoje. Daugelis pajuokaudavo, neva ar tikrai ji ten 
su seserimi gyvena. 

— Jei Palmer nebūtų žinojusi, kad paveldėjo namą, manai, 
parduotų jį net neapžiūrėjusi? Kodėl tu toks įsitikinęs, jog moteris 
paliks miestą ir išvyks į laukinės gamtos apsuptą kaimą Šiaurės Ka- 
rolinoje? 

Šefas pažiūrėjo į savo agentą. 

— Manome, kad ši moteris žino kažin ką ypatingo, o tai susi- 
ję su paveldėtuoju namu. Jeigu Palmer tučtuojau jį parduos, mūsų 
spėlionės nepasitvirtins. Tačiau jei atsisakys darbo, paliks savo besi- 
laukiančią kūdikio dukrą ir pirmu reisu atskris į Arundelį, visai gali 
būti, kad skuba, nes šį tą žino. 

Džaredas pakėlė nuo stalo dėžę. 

— Kada turiu išvažiuoti? 
rinkinį. 

— Tamsiai mėlynas ševroletas, sveriantis tris ketvirtadalius 
tonos, keturiais varomaisiais ratais tavęs laukia 81-ojoje stovėjimo 
aikštelėje. Automobilis prikrautas žvejybos įrankų ir kitokių daikčiu- 
kų, kuriuos iš L. L. Byno katalogo tau užsakė Siuzi. Ant keleivio sėdy- 
nės rasi žemėlapį ir namo raktą. Jau gana vėlu, teks nakvoti motelyje 
ir perskaityti Iden Palmer bylą. 

Džaredas negalėjo pakęsti, kad bosas puikiai numatė, kaip pa- 
sielgs jo pavaldinys, ir viską suorganizavo iš anksto. 

— Tai kokia mano pavardė šį kartą? 

— Leidome tau pasilikti savo vardą. Girdėjome, buvai nepaten- 
kintas buvusia pavarde. Kokia ji? 

— Elrojus Koldhartas. 

Keitė iš archyvo mėgino perspėti, kad gavo tokią pavardę, tačiau 
nerado jo. O susitikus kitą kartą buvo per vėlu ką nors keisti, nes pa- 
vardė jau puikavosi naujame pase. 

— Šįkart tu vadinsiesi Džaredu Makbraidu*. Ką padarei, kad 
Keitė išrinko tokią pavardę? — krizeno Bilas. Būdamas smalsus jis 
visada norėjo žinoti, kas vyksta jo vadovaujamame skyriuje. 

Džaredas neatsakė. Tik paėmęs didžiulę bylą nusišypsojo ir iš- 
ėjo. Dabar jis norėjo kuo greičiau imtis užduoties. 


* Angl. bride — nuotaka. 

— MAMYTE? Mamyt? Tau viskas gerai? — susirūpinusi Melisa 
žvelgė į savo motiną. Parneštą paštą ji padėjo ant stalelio koridoriuje 
ir nuėjo į virtuvę pagaminti ko nors užkrimsti. Melisa buvo penktą 
mėnesį nėščia ir galėjo sukirsti jautį. Jos mama grįžo iš darbo ir sklai- 
dydama paštą aptiko laišką. Regis, nuo advokatų. Melisa tikėjosi, kad 
jis neatnešė blogos žinios. — Mamyt? 

Jaunosios moters žodžiai vėlėsi burnoje su sumuštinio, aptepto 
žemės riešutų sviestu, kąsniu. Būtų užsitepusi dar ir vynuogių dže- 
mo, tačiau bijojo, kad vyras užuos tą saldų kvapą. Stiuartas rūpinosi, 
kad nėštumo metu žmona nepriaugtų per daug svorio, taigi pietums 
ji valgydavo garuose virtas daržoves ir mėsą. Dirbdama prestižinėje 
firmoje Melisa galėjo pasimėgauti šokoladu ir krevetėmis. 

— Mamyte! — garsiai suriko Melisa. — Kas tau nutiko? 

Iden sėdėjo ant sofos prie stalo. Mažutėje naudotų baldų par- 
duotuvėlėje toji sofa atrodė gerokai nudėvėta. Stiuartas labai nenorė- 
jo, kad jos lankytųsi tame rajone. Juk Heplvaitas buvo visiems gerai 
žinomas vidutiniokų rajonas. Tačiau jos nusipirktą sofą pririšo ant 
stoties vežimėlio stogo ir parsitempė namo. Šį baldą pataisyti ir ap- 
traukti nauju gobelenu prireikė net šešių mėnesių. 

— Negi tai protinga? — Stiuartas suabejojo sau įprasta aro- 
gantiška gaidele, lyg Iden priklausytų žemesniam luomui. Moteriai 

beliko sugriežti dantimis. Dažniausiai taip ir darydavo, kai turėdavo 
nemalonių reikalų su žentu. Melisa mylėjo savo vyrą, bet jos mama 
niekada nesuprato už ką. 

— Ponia Farington man paliko savo namus. 

— Ponia Farington? — paklausė Melisa, žvilgčiodama į laikro- 
dį: po septyniolikos su puse minutės grįš Stiuartas. Ar spės susitepti 
dar vieną sumuštinį? 

— Eik, — tarsi skaitydama dukters mintis pasakė Iden. — Aš 
tave pridengsiu. 

— Man nereikėtų. Tikrai nevertėtų. Juk netrukus pietūs: skru- 
dintuvėje kepta vištos krūtinėlė, virti brokoliai, keptos bulvės ir be- 
cukrė želė desertui. Kaip tik man. Visai nekaloringas maistas. 

Melisa tik prasižiojo ir nulėkė į virtuvę, o mama iš paskos. Kai 
Iden įžengė į kambarį, ji vėl ant duonos tepė žemės riešutų sviestą. 

— Kas toji ponia Farington? 

— Juk tu, brangioji, prisimeni ją, argi ne? Mes gyvenome pas ją, 
kol tau sukako penkeri. 

— O, taip. Rodos, prisimenu. Labai sena. Ir tu minėjai kažkokį 
vyrą. Ar tai jos sūnus? 

Iden negalėjo suvaldyti visu kūnu nuvilnijusio šiurpulio. 

— Taip. Jos sūnus buvo baisus žmogus. Atrodo, mirė dar prieš 
poniai Farington išeinant amžinybėn. 

— Tu su ja nebendravai? — pildama į pieną šokoladinį sirupą, 
nusistebėjo Melisa. Tiesiog puiku, kad Stiuartas niekada neatidary- 
davo šaldytuvo, kitaip būtų pastebėjęs daugybę įvairiausio uždrausto 
maisto, kurį Iden pirkdavo dukrai. Ne, Stiuartas buvo žmogus, kuris 
domėjosi tik tokiu maistu, kokį ant stalo patiekia žmona. Vyras nie- 
kada nešniukštinėdavo po šaldytuvą, ieškodamas ko nors užkrimsti. 

— Ne, — šiurkščiai atsakė Iden. — Po to, kai išvykome, nebu- 
vo reikalo su ja susitikinėti. Net todėl, kad ji... — ji nutraukė mintį. 
Moteris nebuvo linkusi atskleisti dukteriai to, kas nutiko. Nenorėjo, 
kad ponios sūnus pedofilas sužinotų, kur jos gyveno. Vos neišsiple- 
pėjo. — Ne, mes nebendravome. 

Per šiuos metus daugybę kartų ji mėgino sužinoti, kaip sekasi 
poniai Farington. Iden dažnai užplūsdavo kaltės jausmas, kai tik 
pagalvodavo, kad ta maloni dama liko vienui viena su savo niekšu 

sūneliu. Tačiau vos pažvelgusi į savo dukterį, Iden suprasdavo, kad 
pasielgė teisingai, pabėgusi iš tų namų. Ji žvilgtelėjo į laikrodį. 

— Liko dvi ir trys ketvirtadaliai minutės, kol grįš tavo ponas, 
taigi greičiau gerk ir išsiplauk stiklinę. 

— Mama, — pratarė atsargiai Melisa. — Stiuartas ne toks. Jis 
mielas bei mylintis vyras ir aš jį myliu... labai, — paskutinį žodį ji iš- 
tarė neaiškiai, nes kalbėjo pilna burna. 

— Taip, jis nuostabus, — atsakė Iden, tačiau sakinio netęsė, nes 
savo žodžiuose pajuto sarkazmą. Ji stengėsi dukterį užauginti nepri- 
klausoma moterimi, o ši ištekėjo už tokio valdingo vyro. Anksčiau 
Stiuartas tik ir kalbėdavo, kokia ateitis jo laukia, tačiau jis mielai 
persikraustė į Iden butą — „keletui savaičių, kaip sakė dar prieš 
vestuves. „Tik kol rasiu mums tinkamą vietą. Truputį toliau nuo čia, 
prabangiame rajone.“ Šį puikų Iden pasiūlymą žentas pavertė nie- 
ko vertu, ir jai tekdavo atsispirti norui gintis. Tačiau tai vyko prieš 
dvejus metus, o dabar viskas, ką pasakydavo Stiuartas, jos nebejau- 
dino. Jis su Melisa tebegyveno Iden name, vis dar leisdamas uošvei 
gaminti jiedviems valgį ir rūpintis namų ruoša. Prieš kelis mėnesius 
Iden nusprendė, kad jai viso to jau gana, ir ketino iškeldinti vaikus. 
Moteris drąsiai laikėsi minties, kad nesvarbu, net jeigu jie gyvens 
gatvėje. Vaikams tai tik į gera. Būtų puiki pamoka. Tačiau netikėtai 
Melisa pranešė besilaukianti, tad viskas pasikeitė. Iden vis prisimena 
apsiniaukusį Stiuarto veidą, kai Melisa pranešė šią žinią. Atrodė, jog 
žentas suprato Iden ketinimus ir kruopščiai apskaičiavo Melisos nėš- 
tumą, kad tik uošvė neišmestų jų į gatvę. 

— Mamyt, juk tau tai nesukels rūpesčių, argi ne? — paklausė 
Melisa. — Tai netyčiukas. Mes planavome susilaukti kūdikio, kai tu- 
rėsime savo stogą virš galvos. O kadangi tikimės Stiuarto paaukštini- 
mo, būtų neprotinga pirkti nykų ir mažą butelį, kai po kelių savaičių 
galėsime sau leisti įsigyti didžiulį ir prabangų namą. 

Kai tik dukra ištekėjo, Iden nerimaudavo, kad tik Melisa ne- 
taptų marionetė. „Mažas ir nykus“ bei „didžiulis ir prabangus“ buvo 
Stiuarto žodžiai, o ne jos. 

Iden atsisėdo virtuvėje prie baro ir dar kartą perskaitė laišką. 

— Ponia Farington neturėjo jokių paveldėtojų, taigi viską pa- 
liko man. 

— Kaip tau gerai, — apsidžiaugė Melisa. — O pinigų? 

Iden nuleido galvą, bet jautė, kaip ją išpila karštis. Taip pyktis 
prabyla žmoguje. Melisos balse buvo juntamas baimės šešėlis ir Iden 
puikiai žinojo to priežastį — tai Stiuartas. Iš tų trijų kartų, kai Meli- 
sa paminėjo mylinti savo vyrą, buvo aišku, kad po dvejų santuokos 
metų jai reikia geriau jį pažinti. Jeigu tik žentas suuostų, kad Iden 
paveldėjo daug pinigų, kiltų nemažai nemalonumų. 

— Ne, — Iden džiugiai pranešė dukrai ir pamėgino nekreipti 
dėmesio į jos atodūsį. — Tik griūvantį namą. Pameni jį, ar ne? 

— Viktorijos laikų lūženą? O kaipgi! 

Iden norėjo pataisyti dukterį patikslindama, kad namas pasta- 
tytas prieš Džordžo Vašingtono žygį į Vernoną, tačiau nenorėjo, jog 
Melisa tai pasakytų savo vyrui. Jis tikrai įžvelgtų didesnę tokio seno 
namo vertę. Melisa dar neišmoko, kad nereikia visko pasakoti vyrui. 

— Na taip, panašu į tai, — atsakė Iden vis dar žiūrėdama į laišką. 
Ji buvo nusprendusi, kai tik galės, nuvykti pas notarą į Šiaurės Karoli- 
ną, kad pasirašytų dokumentus ir perimtų namo valdymą. Jie turbūt 
nerimauja, kad baigia įgriūti stogas, pagalvojo moteris, bet nieko ne- 
pasakė, dėdama laišką atgal į voką. 

— Ką tu darysi su tokiu senu namu? — didžiai susidomėjusi 
paklausė Melisa. 

Iden žinojo: dukra baiminasi, kad motina išvyks. Per tuos 27 
metus nuo Melisos gimimo jos labai retai išsiskirdavo. 

— Parduosiu, — greitai atsakė Iden. — O už tuos pinigus nu- 
pirksiu kaime namą savo vaikaičiui. Jo kieme augs didžiulis beržas 
svyruoklis. 

Šypsodamasi Melisa atsipalaidavo, tada paskubomis išgėrė li- 
kusį šokoladinį pieną ir išgirdo atsidarančias lauko duris. Per kelias 
sekundes ji išplovė stiklinę, taigi jau galėjo pasveikinti vyrą, įeinantį 
pro virtuvės duris. Stiuartas buvo aukštas, lieknas ir dailus vyras. Jį 
pamačiusios Melisos akys nušvito. Iden linktelėjo žentui ir išspūdino 
į savo miegamąjį. Akimirkai atsirėmusi į duris, ji užsimerkė ir prisi- 
minė save besilaukiančią Melisos. Tuomet jai buvo tik septyniolika, 


(L ALLLTI) 


je. Prie jos prišoko vyriškis, parbloškė ant žemės ir... Iden niekada 

nesugebės prisiminti to, kas vyko vėliau. Kai viskas baigėsi, mergaitė 
atsistojo, pasitaisė sijoną ir šovė tiesiai namo. Norėjo iškviesti po- 
liciją, tačiau tėvai nesutiko. Mat nenorėjo, kad apie jų šeimą sklistų 
paskalos. „Bet aš juk nieko nepadariau“, — tąsyk verkė Iden. Po kelių 
savaičių dėl nėštumo rytais ją pykindavo, bet tėvai nepasigailėjo 
dukters ir liepė nešdintis iš namų. Nepadėjo jokie prašymai. Iden 
buvo priversta susikrauti daiktus į vieną lagaminą, paimti 300 dole- 
rių, kuriuos šykštuoliai tėvai vos išspaudė, ir išvykti autobusu rytų 
kryptimi. Ji apsistojo iki tol visiškai nepažįstamoje Šiaurės Karolino- 
je. Kraštas buvo gražus, tad mergina pamilo senoviškus kaimelius, 
pūpsančius didžiulėse lygumose. 

Iden mėgino susirasti darbo, bet nėščiai moteriai niekas jo ne- 
siūlė. Kai padavė skelbimą į Arundelio miesto laikraštį, vienam vyrui 
jos pagailo. Jis stebėjo, kaip ji pildo darbo paieškos anketą. 

— Jūs nepadarėte nė vienos rašybos klaidos, — paerzino ją vy- 
riškis. Iden išmušė karštis, ji jautėsi tokia pavargusi ir išalkusi, kad 
gailėjosi gimusi. Ji nedrįso pakelti akių. Ar vyriškis ketina patenkinti 
jos prašymą? 

Per kelias sekundes vyriškis nužvelgė Iden nuo galvos iki kojų 
ir pasakė: 

— Pamėginsiu atspėti. Tai man neblogai sekasi. Padori šeima, 
sekmadieninės pamaldos, pažangi moksle, pasimatymai su koledžo 
futbolo komandos puolėju ant užpakalinės automobilio sėdynės ir 
po to, žinoma, jūs abu jau pabėgėliai. O gal jis pametė tave pusiau- 
kelėje? 

Iden žaidimai buvo nė motais. Šis vyras greičiausiai daug dau- 
giau prisišveitė priešpiečiams, nei ji buvo valgiusi per pastarąsias 2 
dienas. 

— Fanatiškai religingi tėvai visą vaikystę man kalė į galvą, kad 
esu nusidėjėlė. Mokykloje mokiausi puikiai, o jeigu tik gaudavau 
prastesnį pažymį, jie griebdavo diržą ir nevengdavo plakti sagtimi. 
Jokių guodėjų nesutikau, tik prievartautoją. Kai pasijutau nėščia, 
tėvai išvarė mane iš namų. Turiu tik 15 dolerių, nei pastogės, nei 
darbo. Jau galvojau pulti po traukiniu. 

Vyras keletą kartų sumirksėjo ir pasiėmęs telefoną surinko nu- 
merį. 

— Greise? Čia Henris. Atsiųsiu jauną moterį. Pavalgydink ją ir 
paruošk lovą, girdi? Jai reikia pasisotinti ir pailsėti, paskui išsiųsiu 
merginą pas Alisą. — Jis šiek tiek luktelėjo. — Taip, nepamiršau, kad 
Alisai skauda nugarą, bet pasikliauk manimi, ši mergaitė gali ją pri- 
žiūrėti. Palyginti su tuo, ką jai teko išgyventi, Alisa merginai bus lyg 
saldainiukas. 

Iš paskutiniųjų Iden pakilo nuo kėdės ir nesvyruodama pasuko 
durų link. Supykusi, kad buvo klaidingai suprasta, Iden nusprendė 
keliauti toliau. Tačiau dabar vyriškis elgėsi maloniai, ir mergina bai- 
minosi nesugebėsianti pateisinti jo lūkesčių. O gal jis numanė, kad 
Iden išdidumas išginė ją ieškoti laimės. Sunku nepalūžti, kai jau sa- 
vaitę nesi prausęsis vonioje. Vis dėlto Iden pavyko susiyaldyti. 

Einančios per gatvę į Greisės restoraną jos vos nepartrenkė 
pikapas. Aukšta liesa moteris į kuodą susuktais žilais plaukais išėjo 
pasitikti ir švelniai apkabino. 

— Brangute, tu atrodai prasčiau, nei nupasakojo Henris. 

Prisivalgiusi iki soties Iden įsiropštė į lovą ir kaip užmušta iš- 
miegojo iki ryto. Sekmadienį Greisė mergaitę nuvežė pas ponią Alisą 
Augustą Farington, gyvenusią sename name už tilto. 

Iden be galo mėgo istoriją ir bet koks filmas, pagrįstas istori- 
niais faktais, ją traukte traukė. Tačiau tėvai leisdavo žiūrėti tik tuos 
filmus, kurie buvo sukurti iki 1959-ųjų. Jų nuomone, šeštasis dešimt- 
metis buvo Amerikos Dievo Apvaizdos praradimo laikotarpis. Vos 
tik išlipusi iš Greisės automobilio, Iden iš karto pastebėjo nuostabų 
architektūros statinį. Tai tikrai nebuvo namas, pastatytas „pagal 
kolonijinio laikotarpio stilių“. Tai buvo kaip tik šio stiliaus namas. 
Mergina niekada nesilankė kolonijiniu laikotarpiu pastatytame Vi- 
lijamsburge, bet buvo tikra, kad šis pastatas puikiai derėtų prie to 
miesto aplinkos. 

— Vaiduoklių pašiūrė, argi ne? — paklausė Greisė. — Sakiau 
Alisai, kad jį vertėtų nugriauti ir pastatyti dailų mūrinuką. 

Iden rimtai nužvelgė Greisę, ar ši nejuokauja. Moters akys iš- 
davė ją pokštaujant. 

— Noriu tave patikrinti. Šie senieji namai mums labai patinka. 

Iden pažvelgė į priekį. Septynios nišos fasade, o užjų — didžiulė 

veranda. Iš abiejų namo pusių šlamėjo didžiuliai medžiai, ir mergina 
pamėgino spėti, kokiu metu jie pasodinti. 

Alisa Augusta Farington buvo tokia mažutė, kad Iden prieš ją 
jautėsi aukšta, nors ir nebuvo iš aukštųjų. Ponia Farington buvo maž- 
daug 4 pėdų 11 colių ūgio ir svėrė ne daugiau kaip 90 svarų. 

— Nors smulkutė, bet siela didi, — eidama į namą ponią api- 
būdino Greisė. — Šį. namą pastatė jos protėviai apie 1700 metus ir 
išlaikė jį iki dabar. Dėl šios priežasties ponia Farington priskiria save 
prie kilmingos giminės. Ponia mėgsta tai pabrėžti: „Pavartykit kele- 
tą istorinių knygų ir lengvai rasite mano protėvius, stovinčius laivo 
pirmagalyje. Įsitikinsite, kad jie šio to verti. Dabar mano protėviai...“ 
Ji užsiliepsnodavo aistra pasakoti apie savo šaknis, kurias siejo su 
Anglijos aristokratais išeiviais. „Jie ir būtų likę Amerikos kilmingų- 
jų gretose, jeigu tik tas kvailys Džordžas Vašingtonas nebūtų siekęs 
karūnos. Dabar būčiau tituluojama grafiene. Kokia mintis nušvito to 
vyro galvoje?“ 

Greisė prasitarė, kad niekas taip ir nežino, ar ponia juokaudavo, 
ar ne. Bet tai nesvarbu. 

— Jai patinka pasakoti, tik kad būtų kas klauso. 

Iden buvo įpratusi klausytis tėvo minčių apie Dievo planus, 
taigi šis darbas jai būtų niekis. 
ginai, kad jis būdavo perdažomas tik kas 20 metų, tačiau stogas 
remontuojamas kur kas dažniau, kitaip pro jį be perstojo pliauptų 
lietus. Vietiniai gyventojai skleidė paskalas, esą šioje pilaitėje vis dar 
saugomas kiekvienas Farington šeimos dokumentas iš senų laikų. 
Čekiai, kvitai, dienoraščiai, laiškai (o jų buvo daugiausia) — visi rado 
čia prieglobstį. 

Tačiau net ir išklausiusi visą Greisės pasakojimą apie namą, 
Iden negalėjo įsivaizduoti jo interjero. Milžiniška fojė aukštomis lu- 
bomis buvo tokia prigrūsta baldų, kad vos begalėjai praeiti. Sienos 
išklijuotos tikro šilko tapetais. Priešais gremėzdišką spintą stovėjo 
akivaizdžiai per didelis rašomasis stalas. Išilgai sienos prisišliejęs 
rašomasis stalas apkrautas išblukusiu rožiniu kaspinu perrištų laiš- 
kų krūvomis, o ant jų dar gulėjo mažesnės dėžutės. Stalai, komodos, 
kėdės, sofos — viskas nuklota laiškais. Vieni jų gulėjo dėžutėse, kiti 

skryniose, treti šiaip mėtėsi. Iden akys iššoko ant kaktos, kai jos 
žvilgsnis užkliuvo už skrybėlaičių dėžės, kokią matė senoviškų daik- 
tų kataloge. Greičiausiai ji iš XVIII amžiaus. 

— Alisa, radau kaip tik tau, — džiugiai pranešė Greisė. 

Ponia Farington nužvelgė Iden nuo galvos iki kojų ir, atrodė, 
įvertino palankiai. 

— Ši mažė? Silpnoka. Ir palaukite, palaukite, argi ji nesilaukia? 
Čia ne prieglauda iš namų pabėgusiems paaugliams. 

Į paskutinę pastabą Greisė nekreipė dėmesio. 

— Henris Valtersas — tu gi jį pažįsti, senosios Lesters jaunėlis, 
ją rado. Pasak jo, mergaitė iš geros šeimos. Iden dvidešimt treji, o 
vargšelės vyras žuvo gindamas savo šeimą. Merginą apniko toks siel- 
vartas, kad ryžosi bėgti iš namų. Tėvai jos ieško, bet Iden įtikino Hen- 
rį siekianti savarankiškai gyventi. Iden nori ir gali dirbti. Ji baigusi 
Amerikos istorijos studijas Voso universitete. Kai tik kūdikis gims, 
būk tikra, ji grįš pas tėvus. Tau nereikės rūpintis mažyliu. 

Iden apatinis žandikaulis atvipo iš nuostabos. Toks pavykęs 
melas! Ji pasisuko į ponią Farington. Ar sakyti tiesą ir netekti darbo? 
Iden vylėsi negausianti valytojos darbo. Dulkės ant baldų galėtų būti 
datuojamos radiokarboniniu būdu. 

Ponia Farington pažvelgė į Iden nepasitikėdama. 

— Ir šeima išvijo tave, kai tapai nėščia? 

— Taip, ponia, — drąsiai prisipažino Iden, tiesiai žiūrėdama po- 
niai į akis. Jos žėrėjo gyvybingumu. Senas kūnas, bet jauna dvasia. 

— Kiek tau iš tikrųjų metų? 

Greisė iš už nugaros kratydama galvą mėgino parodyti mergai- 
tei, kad ši nesakytų tiesos. 

— Septyniolika. 

Ponia Farington atsisuko taip greitai, kad pamatė Greisę vis dar 
kratančią galvą, besibaisinčią, jog Iden nepamelavo. 

— Visa jūsų šeima — melagiai, — drėbė Farington, išeidama iš 
kambario ir palikdama Greisę su Iden vienas. 

Greisė nė kiek nesijautė įsižeidusi dėl ponios Farington pasta- 
bos. Ji plačiai šypsojosi. Moteris stumtelėjo Iden, kad sektų paskui 
ponią Farington. 

— Nagi, eik. 

— Bet ji nepasakė, kad pasamdė mane. Galbūt... 

— Patikėk manim, jei tavęs nebūtų priėmusi, Alisa Farington 
būtų tai pasakiusi. Tu jai patikai. 

— Aš? 

— Nieko įžeidžiamo ji tau nepasakė. Taigi eik paskui ją, o man 
reikia kepti pyragus rytojui. 

Greisė nuskubėjo prie automobilio, o Iden vos spėjo paskui ją. 

— Bet koks darbas manęs laukia? — sušuko Iden iš verandos. — 
Ką man teks daryti? 

— Na, surūšiuoti visus tuos dokumetus, — atsakė moteris, atsi- 
sveikindama pamojavo ir įsėdo į automobilį. 

— Surūšiuoti? — pakartojo Iden nesuprasdama, ką Greisė tu- 
rėjo galvoje. 

— Kaip bibliotekoje sudarysi dokumentų sąrašą, — paaiškino 
moteris, uždarydama dureles ir įjungdama variklį. 

Iden akimis sekė nuvažiuojantį automobilį, kol jį visiškai užsto- 
jo medžiai. „Kaip bibliotekoje? — sušnibždėjo sau po nosimi. — Ka- 
taloguoti? Ji nori, kad sutvarkyčiau tą šiukšlyną?“ Aukštesniojoje 
mokykloje mergina dirbo bibliotekoje, taigi puikiai numanė, kokią 
užduotį jai teks įveikti. Ar ir kiti namo kambariai taip pat apkrauti 
dokumentais kaip koridorius? Jeigu taip, tai vien inventorizuoti tuos 
popierius prireiks labai daug laiko. Net kelerių metų. 

Mergina nužvelgė pievelę priešais. Namas apsuptas augalų 0a- 
zės, kurią iš trijų pusių juosė ūkininkų laukai. Kitoje pusėje šniokštė 
plati ir gili upė, kurioje žemės savininkai prišvartuodavo savo laive- 
lius. Namo dešinėje, rodos, buvo daržas, jame augo gėlės ir žirneliai. 
Jo gale galėjo būti gėlynas. Tačiau jis visas apleistas, tvarkos nė pėd- 
sako. Giliai įkvėpdama Iden mėgino užuosti aromatą. Grynas oras, 
paunksnę teikiantys medžiai, švieži vaisiai ir daržovės. Apsisprendė 
tučtuojau. Ji ketino atlikti čia geriausią darbą — sutvarkyti šeimos 
dokumentus, taigi ponia Farington leistų apsistoti net keleriems 
metams. Be to, šioje idilėje Iden tikėjosi užauginti ir savo gimsiantį 
kūdikį. 

Šypsodamasi ji grįžo į namą. 

— Ar moki gaminti valgį? — Iden išgirdo iš kažin kur atsklin- 
dantį ponios balsą. 

— Ne visai, — atsakė Iden, susijaudinusi iš laimės. 

— Šio amato teks pasimokyti. 

Vis dar šypsodamasi mergina nuėjo ieškoti virtuvės. Ji galėjo 
lažintis, kad namuose esti virimo paslapčių knygų. „Gal net ir Martos 
Vašington originalus virėjos vadovas, — pusbalsiu ištarė ji brauda- 
masi pro apkrautą koridorių. Pasukusi už kampo, padelsė. Virtuvė 
buvo nenusakomo dydžio, visur pilna spintelių, prikaišiotų įvairių 
dokumentų, net durelės negalėjo užsidaryti. Indaujoje gulėjo keletas 
lėkščių, sunki ketaus keptuvė ir puodas. Iden toptelėjo, kad tai ir bus 
visi indai, kuriuos ponia Farington naudojo maistui gaminti. 

Dabar, atsirėmusi į savo miegamojo duris ir visa tai prisiminusi, 
Iden nusišypsojo. Taip, tai buvo visi indai, padėti matomoje vietoje, 
bet vėliau ji rado daug jų paslėptų tolimiausiuose įvairių spintelių 
kampučiuose. Jos dukra pirmuosius savo gyvenimo metus praleido 
tame nuostabiame senoviškame name. Melisa valgydavo iš XIX a. 
antrajame dešimtmetyje pagamintų lėkščių, o visi sidabriniai stalo 
įrankiai paženklinti Anglijos manufaktūrų antspaudais. Šie sidabri- 
niai stalo įrankiai, ponios Farington žodžiais, buvo „prabangos dalis“. 
Iden pastebėdavo, kad jie verti krūvos pinigų. 

— Tada mes turime juos paslėpti! — greitai atsakydavo ponia 
su nerimo gaidele balse. 

Iš pradžių Iden lyg apmirdavo. Negi ponia Farington mano, kad 
ji vagilė? Tačiau greitai nurimdavo: juk jeigu ponia įtartų merginą, 
negi siūlytų slėpti tuos indus. Taip buvo iki tos akimirkos, kol atvyko 
ponas Henris iš vietinio laikraščio. 

— Jis išėjo, — tada pasakė žurnalistas. Ponia Farington išbalo ir 
klestelėjo į fotelį. Atėjus svečiui ponia Farington niekada nesisėsdavo 
pirma, todėl šis jos elgesys privertė Iden sunerimti. 

— Jaučiau, kad tai įvyks, bet tikėjausi, kad ne taip greitai, — ty- 
liai sušnabždėjo ponia. 

Henriui išėjus, Iden nieko neklausinėjo, bet Farington pati 
papasakojo. Ji turėjo sūnų, „tokį netikusį, kad jam iš viso nederėjo 
gyventi“. Iden neparodė jokio susidomėjimo, bet ponia paaiškino, 
kad jos sūnus „išėjo iš kalėjimo“. Per kitas tris savaites abi moterys 
suslapstė visus vertingus daiktus. Jos atkėlė grindjuostes ir po jomis 
paslėpė keletą sidabrinių arbatinukų. Pramušė sienoje tinką ir, iška- 

lusios skyles, suslapstė jose šaukštus. Sode užkasė daug įvairių daik- 
tų, sudėtų į plastikines dėžutes. Mažoji Melisa, tada buvusi vienerių, 
labai mėgo žaisti, ir jos aptiko mergaitę, grūdančią Farington akinius 
skaitymui į pelės urvelį. 

Vis dėlto tada Alesteris Faringtonas nepasirodė. Jis nesiteikė at- 
vykti, kol Melisai sukako penkeri — tik tuomet Iden sužinojo, už ką 
jis sėdėjo kalėjime. Vaikis buvo pedofilas. Tai moteris suprato pirmą 
jo atvykimo naktį. 

Tą naktį, kai atvyko sūnus, ponia Farington pažadino Iden ir 
pašnibždomis, lyg ko bijotų, pradėjo pasakoti: 

— Jie sakė, kad Alesteris pasikeitė. Ir kad nėra jokio pavojaus. 

Stebėdamasi tokiu ponios elgesiu, Iden leidosi įstumiama į Me- 
lisos kambarį. Tamsoje, apšviestas mėnulio, prie mergaitės stovėjo 
suprato. Ponia Farington liepė sūnui išeiti iš kambario, Iden pasiro- 
dė, kad Alesteris priešinsis motinai, bet jis to nepadarė. Vaikinas taip 
kraupiai šypsojosi, kad Iden net pašiurpo. Tačiau Alesteris tylėdamas 
išėjo. 

Iden nereikėjo nieko pasakoti, ji tik pažvelgė į Farington. Nors 
ponios akys buvo pilnos ašarų, ši palingavo galvą ir parodė, kad eitų 
į savo miegamąjį. Iden paskubomis sugrūdo drabužius į lagaminą, 
pagriebė keletą dėžių, dukterį ir vidury nakties išvyko. Nuo to laiko 
22 metus ji nebuvo susitikusi nė vieno iš Faringtonų. 

Priėjusi prie miegamojo lango, Iden apačioje pamatė šlapią 
gatvę, pristatytą šiukšlių konteinerių. Iš kitoje gatvės pusėje esančio 
baro sklido garsi muzika; vyras šlapinosi į nutekamąjį vamzdį. Mo- 
teris užtraukė užuolaidas. Kartais ji pagalvodavo apie savo gyvenimą 
Niujorke. Juk ji visada mylėjo medžius ir žavėjosi paukščių giesmė- 
mis. Negi taip ir reikės baigti dienas didmiestyje? Vakarais ji kaip 
romanus skaitydavo sodininkystės knygas. Iden būdavo malonu pri- 
siminti XVIII amžiaus sodininkavimo būdus. Ji puikiai suprato, kad 
geriausi metai prabėgo gyvenant su ponia Farington. Žmonės ponią 
Farington laikė ekscentriška senute, bet Iden žinojo, kad ji tikrai ne 
tokia. Skausmingus prisiminimus kėlė tik tėvai — jie mokėjo bausti. 
Palyginti su jais, ponia Farington buvo maloniausia, jautriausia bū- 
tybė. 

Atsisukusi Iden nužvelgė savo mažą kambarėlį. Savo puikų mie- 
gamąjį ji atidavė dukrai ir žentui, manydama, kad šie pagyvens tik 
keletą savaičių. Tačiau mėnesiai virto metais ir jai teko priimti vyrą, 
kurį pasirinko mylėti dukra. Tokį pasipūtusį vyrą, kovojantį su savo 
nesugebėjimu prasimušti į geresnį gyvenimą lipant per kitų žmo- 
nių galvas. Uošvė tapo jo „bokso kriauše“, kurią mėgdavo pašiepti. 
Stiuartas savo nesėkmes mėgino kompensuoti pateikdamas save 
lyg aukštesnio luomo asmenį, vis sumenkindamas Iden. Jis niekada 
neišsakė žodžiais, bet tai buvo galima išskaityti tarp eilučių. Melisa 
vis atsiprašinėdavo, sakydama, kad Stiuartas greitai bus paaukštintas 
tarnyboje ir kad jie apsigyvens bute su palėpe parko alėjoje. Melisa 
naiviai tikėjo, kad vos tik Stiuartą paaukštins, jis per naktį pasikeis. 
Nustos žvelgęs į kitus iš aukšto ir bus malonus, mylintis vyras. Jos 
manymu, ir dabar jis toks. 

Iden nenorėjo griauti dukters iliuzijų, todėl į jų gyvenimą ne- 
sikišo. Nors kartais mėgindavo pasikalbėti su dukra, bet Melisa 
girdėdavo tik tai, ką norėdavo išgirsti. Kad ir kaip būtų sunku, Iden 
nusprendė, kad Melisa pati kurs savo gyvenimą. Ar tai nebuvo pa- 
našu į savo vaiko palaiminimą važiuoti motociklu be šalmo, kad pats 
įsitikintų, jog gali susižeisti? 

Nuėjusi į vonios kambarį, Iden dūsaudama pažvelgė į savo at- 
vaizdą veidrodyje. Daug kartų žmonės jai sakė, jog „pagal savo me- 
tus“ atrodo labai gerai, vis dėlto ji jautėsi kaip moteris, sulaukusi 45- 
erių, ir akimirką ją užplūdo gailestis sau. Nuo tada, kai išvydo ponios 
Farington sūnų, stebintį miegančią Melisą, Iden mėgino suprasti, ar 
gerai darė, kad visą tą laiką nesirūpino savimi, savo gyvenimu. Jai 
vienai teko auginti dukrą. Visada būdavo tokia užsiėmusi, kad ne- 
galėdavo nė pagalvoti apie save. Tačiau tyliais vakarais pasvajodavo, 
kaip būtų susiklostęs jos gyvenimas, jeigu nebūtų pagimdžiusi tokia 
jaunutė. Porą kartų draugystė su vaikinais buvo rimta, bet galiausiai 
moteris pabijodavo tekėti. Iden visada gąsdino mintis, kad taip duk- 
terį iškeistų į vyrą. 

Kai Melisa įstojo į koledžą, mokytis pradėjo ir motina. Ne- 
gaudama stipendijos, Iden sugebėjo baigti mokslus. Baigė Amerikos 
istorijos bakalauro studijas ir gavo anglų literatūros sertifikatą. Me- 
lisa kikendama pasakė, kad ji, augindama vaiką, iš tiesų buvo verta 


22 


JUDE DEVERAUX 8 PIRMIEJjI ĮSPŪDŽIAI 


PONIOS laipsnio. Kai Iden susipažino su Stiuartu, galvojo, kad toks 
diplomas jai būtų vertingesnis. 

Baigusi koledžą, Melisa įsidarbino Niujorko teisme valytoja, kad 
tik būtų greta Stiuarto. Ji sakydavo mamai esanti tikra, kad jeigu tik 
„ištrauktų tinkamą kortą“, Stiuartas pasipirštų. Jis taip ir padarė. Po 
metų Melisa maldavo motinos, kad ši persikeltų į Niujorką, susiras- 
tų čia darbą ir pagyventų šalia. Kaip tik tuo metu Iden išsiskyrė su 
vienu vyruku ir, norėdama nuo jo pabėgti, sutiko. Per savaitę ji gavo 
darbą leidykloje. Lydima sėkmės, leidėjo žodžiais tariant, „dieviškos 
apvaizdos“, Iden į dienos šviesą ištraukė knygą, kurią leisti atsisakė 
net šešios leidyklos. Labai susijaudinusi Iden rekomendavo tą veikalą 
spausdinti. Ir pasisekė. Kūrinys buvo spausdinamas „New York Ti- 
mes“ laikraštyje 32 savaites kaip perkamiausia knyga. Antrais darbo 
metais jai pasiūlė vyriausiosios redaktorės pareigas. Trečiais metais 
Iden pateikė skaitytojams labai žymių rašytojų kūrinius. Per tą laiką 
Melisa ir Stiuartas susituokė, apsigyveno kartu su ja, bet Iden niekam 
nepasakojo apie savo sėkmę darbe. Ji nenorėjo išvysti Stiuarto veido, 
perkreipto iš pykčio ir pavydo. 

Pažvelgusi į veidrodį, matydavo save tokią, kokia buvo vos atvy- 
kusi į Farington namus. Jaunutė, nepatyrusi. Dar niekur nebuvo išvy- 
kusi ir nedirbusi savarankiškai. Jos tėvai... Geriau juos prisiminti kiek 
įmanoma rečiau. Tris kartus mėgino su jais susitikti, bet visus kartus 
jai buvo atsakyta. Atvykusią į tėvo laidotuves Iden motina išvijo. 

„Ponia Farington mane išgelbėjo,“ — nusišypsojo sau Iden. Iš- 
vykus iš jos namų buvo labai sunku gyventi, bet tie penkeri metai 
padovanojo jai šilumos ir meilės. Tie namai, kurie skatino „nepasi- 
duoti, išsitiesti , buvo Iden laimės lizdelis. Nuo Melisos trečios klasės 
mokytojo prabėgo pas Styvą, už kurio vos neištekėjo, iškentė visus 
nepriteklius ir buvo nusprendusi grįžti pas ponią Farington, tai yra 
į jos namus. 

Užsimerkusi Iden pamėgino prisiminti kiekvieną to nuostabaus 
namo kampelį, grindų lentą, baldų linkį. Kaip tas namas atrodo da- 
bar? Ar labai pasikeitė? Laiške buvo rašoma, kad ji paveldėjo pastatą 
ir visa, kas jame yra. Ar liko visi baldai, ar Alesteris Faringtonas juos 
išsivežė? 

Jos veidą nušvietė šypsena, prisiminus dieną, kai užkasinėjo 
batų dėžėse sukrautas senovines monetas ir net vokiškus medinius 
žaislus. Iš tikrųjų tai ji juos slėpė, o ponia Farington vadovavo. Tąsyk 
moterys baiminosi, kad daiktai gali surūdyti, kol juos iškas, bet kitos 
išeities nebuvo. Visas namas virto slaptaviete. Iden pamena, kaip po- 
nia Farington, pasirėmusi į kastuvą, parodė: 

— Visa tai dings man išėjus. 

Iš pradžių Iden nesuprato, ką ji norėjo pasakyti. 

— Ar tau niekada nešovė į galvą mintis, kaip aš išsaugojau Fa- 
ringtonų pavardę? Amžių amžiais mūsų giminėje paveldėjimo teisę 
pratęsdavo vyriausias sūnus. Tačiau mano tėvui nepavyko. Po de- 
šimties santuokos metų jam gimė vienturtė dukra — aš. Ir nežiūrėk 
į mane taip, lyg būtum feministė. Tai buvo mano tėvo klaida. Mat 
mama už jo tekėjo būdama našlė ir su pirmu vyru susilaukusi trijų 
berniukų. Jai buvo tik dvidešimt šešeri, o jau pagimdžiusi tris vaikus. 
Tačiau ištekėjusi už tėčio dešimt metų negalėjo pastoti. Gimiau tokia 
menkutė, jog nesitikėjo, kad išgyvensiu. 

Ponia Farington nukreipė žvilgsnį į sodą kitapus tvoros. 

— Geriau būčiau mirusi? Galbūt... 

— Tai kaipgi jūs išsaugojote šeimos pavardę? — paklausė Iden, 
kad tik jos draugė nepasiduotų liūdesiui. 

— Ištekėjau už pusbrolio. Tolimo pusbrolio, turėjusio Faringtonų 
pavardę. Motina maldavo, kad to nedaryčiau. Ji kalbėjo, kad mūsų šei- 
mos genofondas ir taip trapus, o tas pusbrolis dar labiau jį susilpnintų. 
Bet aš neklausiau. Jeigu būčiau nesigainiojusi tos kilmingos pavardės 
ir ja nesirūpinusi, būčiau ištekėjusi už vieno iš puikių vaikinų Gren- 
vilų. O, Dieve! Jie buvo tikri gražuoliai. Gimę pamečiui po dešimties 
mėnesių, stiprūs ir protingi. Tačiau aš nieko neklausiau. 

— Juk niekas labai nepasikeitė, argi ne? — paklausė Iden, išties- 
dama nugarą. Dar liko šešios dėžės. 

— Ne. Aš visada dariau tai, ką norėjau ir kada norėjau. Išlepusi. 
Tokia buvau. Todėl ištekėjau už vyro, kuris, mano manymu, buvo tin- 
kamas, — ištekėjau už Faringtono. Visiška kvailė. Tas vyras pasirodė 
besąs puošeiva ir bailys. — Ponia giliai įkvėpė. — Šių dienų terminais 
kalbant, mano vyras buvo homoseksualus. 

Iden žiūrėjo tik į duobę, kurią kasė. Iš dalies dėl to, kad sustab- 

dytų ponią Farington, pasakojančią tokius nemalonius dalykus, bet 
jautė, jog draugė nori išsipasakoti. 

— Vyras su manimi elgėsi klaikiai, tikrai nepakenčiamai. O vie- 
nintelis mūsų vaikas išaugo dar blogesnis. — Ji pakėlė akis į dangų, 
stipriai suspaudė kumščius ir pablyško. — Taigi aš esu paskutinė. 
Faringtonų giminės pratęsti nėra kam. 

— Bet jūsų sūnus gali susilaukti vaikų. 

— Ne, jis negali. Paskutinį kartą, kai ištraukiau jį iš kalėjimo, 
Alesterį iškastravo kaip eržilą, netinkamą giminei pratęsti. Gamta 
nenori, kad jo sėkla būtų pasėta. 

— O, ne, — panarino galvą Iden, nežinodama, ką sakyti. Va- 
zektomija. Kaip gali būti, kad ta pati moteris, kuriai taip rūpi šeima, 
vienintelį savo sūnų pasmerkė likti bevaikiu. 

— Gera žinia ta, kad ir aš esu biseksuali. 

Iden šokiruota žybtelėjo akimis. 

— Aš turėjau meilės nuotykių su abiem gražuoliais Grenvilais. 

Iden iš juoko susiėmusi pilvą net atsisėdo. 

Ir dabar tai prisimindama ji kikeno. Praėjus porai dienų po po- 
kalbio su ponia, mieste ji sutiko vieną iš Grenvilų „berniukų“. Tuo 
metu jam buvo devyniasdešimt, bet tai buvo grakštaus stoto ir Ži- 
bančių akių vyras. Kai Iden sustojo pasisveikinti, vyrukas pasiteiravo 
apie ponią Farington, o Iden vos sulaikė juoką. 

— Kodėl jos neaplankote? — provokavo mergina. — Galėtumė- 
te papietauti po tuo senu gluosniu prie upės. 

Toje vietoje ponia Farington sakėsi mylėjusis su abiem vaiki- 
nais — kartu ir atskirai. 

Poną Grenvilą pagavo toks juokas, kad Iden sunerimo dėl jo 
širdies. 

— O, Alisa. Alisa, Alisa, Alisa. Kokios nuostabios dienos. Per- 
duokit jai mano nuoširdžius linkėjimus, — pasakė jis ir nuėjo pakelta 
galva. 


Taip, laikas, praleistas su ponia Farington, buvo puikus. Ge- 
riausias laikas. Laimingiausias jos gyvenime. Tačiau dabar ponios 
Farington nėra, o namą ji paliko Iden. Moteriai rūpėjo, ar užkastos 

dėžės tebėra savo vietose. O gal jos sūnus surado slaptavietes? Iden 
taip ir neaplankė ponios, bet keletą metų palaikė su ja draugiškus 
santykius per Greisę. Viena kitai parašė keletą laiškų, bet Greisė nie- 
kada nesidomėjo, kodėl Iden išvyko — mažame miestelyje visi žinojo 
viską, ir Farington sūnaus gyvenimo būdas jiems nebuvo paslaptis. 
Greisė parašė Iden, kad Alesteris pardavė nuo senų senovės Faring- 
tonams priklausiusius baldus, kad paskui jis išvyko į Ryltorą ir norėjo 
parduoti namą, bet ponia Farington nusekė paskui jį ir uždraudė tai 
padaryti. Kurį laiką visi miestelio gyventojai baiminosi dėl ponios 
Farington, bet jos notaras prasitarė, esą jei „kas nors“ atsitiks, namas 
atiteks labdarai. 

Iden labai nuliūdo, kai perskaitė tuos laiškus, bet negalėjo nie- 
ko pakeisti. Jai reikėjo rūpintis Melisa, o grįžti pas ponią Farington 
su dukra buvo neprotinga. Ten juk gyveno Farington sūnus. Ji taip 
bijojo Alesterio, kad nedrįso net laiško išsiųsti į tuos namus — juk 
pedofilas sužinotų jų adresą. 

Greisė mirė, kai Melisai suėjo vienuolika, o po jos mirties Iden 
prarado ryšį su miesteliu. Po kurio laiko moteris susiprato, kad jei 
ponia Farington išeis Anapilin, Alesteris valdys namus. Tačiau šeimi- 
ninkė jį pergyveno. 

Iden vėl pradėjo skaityti laišką. Jis buvo trumpas, pranešantis 
apie Alesterio mirtį „prieš keletą metų, kad jis nepaliko jokio tes- 
tamento, taigi ponia Farington namą su visu jame esančiu turtu 
troško palikti Iden. Pamačiusi, kad laišką pasirašė ponas Bredonas 
Grenvilas, moteris nusijuokė. Jis buvo vienas iš „gražuolių Grenvilų“ 
vaikaičių. 

Žinoma, Iden neišlaikytų namo. Trūktų lėšų. Galbūt istorikų 
asociacijai galėtų pasiūlyti, kad jie rengtų turistų ekskursijas apžiūrė- 
ti šį architektūros paminklą. Taip, tai puiki mintis. Septynioliktajame 
šimtmetyje palei upę plytėjo plantacijos, bet per tuos ilgus metus visi 
namai buvo nuversti ir sudeginti. Likę tik keli pastatai, panašūs į Fa- 
ringtonų dvarą. Pastatas nebuvo pertvarkytas. Nors jame įrengti du 
modernūs vonios kambariai ir įvesta elektra, tačiau sieninės plokštės 
išliko tos pačios nuo 1720 metų. 

Ar dvaras vis dar toks pat? Iden negalėjo liautis galvojusi. O gal 
per tuos dvidešimt dvejus metus labai pasikeitė? Galbūt jai vertėtų 

keletui dienų atsiprašyti iš darbo ir nuvažiuoti į Šiaurės Karoliną. Tik 
pamatytų namą ir netrukus parskristų į Niujorką, kad būtų mieste, 
kai Melisa gimdys kūdikėlį. Juk visiškai aišku, kad Stiuartas nemokės 
apsieiti gimdymo palatoje. Jis paliktų Melisą vieną, besikamuojančią 
ir verkiančią... 

„Jeigu manęs nebūtų namuose, gal jis atvyktų, kai Melisa gim- 
dytų,“ — užsimiršusi garsiai mąstė Iden. O jeigu ji negyventų kar- 
tu, galbūt jie susilipdytų į tikrą šeimą. Jei Stiuartui tektų palaikyti 
žmoną, rūpintis ja ir kūdikiu, jis išdrįstų paprašyti boso paaukštinti 
tarnyboje. 

Iden sėdėjo paskendusi savo mintyse. Tai, kad ji buvo vieniša 
motina, o Melisa — vienturtė duktė, tapo problema. Jųdviejų gyve- 
nimai buvo stipriai susipynę. Sunku patikėti, kad ji paliktų Melisą. 
Jos buvo išsiskyrusios tik kartą, kai Melisa nusekė paskui Stiuartą į 
Niujorką. Tais metais telefonas nenustojo skambėjęs, o Iden dukrą 
didmiestyje aplankė tris kartus. Kiekvienas iš šalies uždirbtas centas 
buvo skiriamas lėktuvo bilietui. Dėl prisirišimo prie dukters Iden nu- 
traukė santykius su Styvu. 

— Ji juk suaugusi moteris, — tuomet rėkė Styvas. — Leisk jai 
gyventi savarankiškai! 

— Man ji visada liks vaikas, — atsakė Iden ir jau kitą dieną grą- 
žino draugui žiedą. 

O dabar viskas pasisuko kitaip — Melisa ištekėjo ir laukiasi 
kūdikio. Stiuartas bandė įtikinti žmoną, kad nėščiai moteriai reikia 
sveikai maitintis, o Iden prikimšo šaldytuvą saldumynų ir šokolado. 
Ar Stiuartas niekada neatidarydavo šaldytuvo todėl, kad nujautė, ko 
jame yra? 

Iden nemėgo žento, kad šis nesistengė susirasti būsto, bet dabar 
ją užplūdo prisiminimai, kaip vieną naktį ji netyčia nugirdo Melisos 
pokalbį su vyru. 

— Bet ji būtų tokia vieniša, jei mes išvyktume. Tu nesupranti, 
kad aš jai esu viskas. Jos gyvenimas. Ir esu už viską skolinga. 

Anuomet, visa tai išgirdusi, Iden nusišypsojo ir grįžo į savo 
kambarį. Bet dabar tas pokalbis jai nepatiko. Negi Melisa trukdo 
jiems išsikraustyti į kitą būstą? 


27 


JUDE DEVERAUX 4 PIRMIEJI ĮSPŪDŽIAI 


Nušvitimas. Tai buvo vienas tų momentų, kai pamatome save 
tokius, kokie iš tikrųjų esame — Iden nepatiko tai, kokią ji save iš- 
vydo. Taip, Melisa buvo visas jos gyvenimas. Viskas. Tačiau dabar 
atsirado Stiuartas. Argi Iden nevertino jo kaip uzurpatoriaus, pagro- 
busio jos dukrą? 


— Knyga! — sušuko Iden. Persikėlusi į Niujorką tolimiausioje 
spintos lentynoje ji rado dėžutę su senais užrašais, o jų ji nevartė 
šimtą metų. Galvotrūkčiais skubėdama iš ponios Farington namų tą 
įsimintiną naktį, ji netyčia aptiko dėžutę, pažymėtą užrašu SVARBI 
INFORMACIJA. Per tuos penkerius su puse katalogavimo metų Iden 
prirašė daug sąsiuvinių, kuriuose minimi įdomūs faktai apie ponios 
šeimą. Jai teko skaityti nuostabius laiškus, rašytus ponios vyro, tar- 
naujančio armijoje, savo mielai nuotakai. Ponia savo kareiviui spėjo 
parašyti tik vieną kartą, nes netrukus jis žuvo. Nors buvo tik paaug- 
lė, Iden suprato, kad tie laiškai gali tapti šeimos biografijos dalimi, 
ir tikėjosi ją parašyti, vos baigusi katalogavimo darbus. Visus savo 
užrašus mergina sudėjo į dėžutę, kurią išvykdama netyčia pasiėmė. 
Tačiau neatidarė tos paslaptingos skrynelės iki atvykimo į Niujor- 
ką. Pagaliau Iden atsivertė užrašus ir pradėjo sklaidyti fotografijas. 
Gerai žinodama, ką su ta medžiaga veiks, Palmer laiškus surūšiavo 
chronologine tvarka ir parašė įžangas kiekvienam skyriui. Keliolika 
jos šeštadienių prabėgo Viešojoje Niujorko bibliotekoje, sekant isto- 
rinius įvykius pasaulyje, kad geriau suprastų Faringtonų gyvenimą 
atskirais laikotarpiais. 

Jau antrus metus dirbdama leidykloje, vieną dieną moteris ap- 
lankė negrožinės literatūros redaktorę ir paprašė perskaityti tai, ką 
parašiusi. Po trijų dienų redaktorė pranešė, kad jai patiktų šį darbą 
publikuoti, bet negalinti, nes joms abiem grėstų teismo procesas. 

— Tu negali pasakoti tokių dalykų apie dar gyvus žmones. Pa- 
lauk, po jų mirties turėsi tokią teisę. 

Nusivylusi Iden parsinešė rankraštį namo, ketindama sunai- 
kinti visą informaciją apie ponios Farington meilės nuotykius. Po 
keliolikos nuobodaus darbo valandų Iden padėjo į šalį nešiojamąjį 

kompiuterį ir įsijungė televizorių. Ji pajuto, kad knyga prarado savo 
esmę, gyvybę. Tačiau dar kartą prisiminus Džėjaus Leno įžangą, jai 
kilo nauja mintis. O ką, jeigu tai taptų grožinės literatūros kūriniu? 
Romanu? Ji vėl sėdo prie kompiuterio, pradėjo keisti žmonių vardus 
ir vietovių pavadinimus. Saulė jau kilo, o Palmer vis rašė, rašė. 

Po šešių savaičių rankraštį moteris perdavė grožinės literatūros 
redaktorei, kuri kūrinį sutiko perskaityti tik iš malonės. Kitą rytą 
redaktorė įlėkė į Iden kabinetą pasakyti, kad nori išleisti knygą. Apsi- 
metė nesusijaudinusi, bet dabar pati pajuto, kaip turėdavo jaustis tie, 
kurių rankraščius ji palaimindavo leidybai: puolę į isteriją, verkiantys 
ir šaukiantys žmonės. 

Blogiausia buvo tai, kad Iden neturėjo su kuo pasidalyti savo 
džiaugsmu. Norėjo pasipasakoti Melisai, bet dukra išplepėtų Stiuar- 
tui, o jo pavydas paverstų šį džiugų įvykį visiškai bereikšmiu. Be to, 
jis kurstytų Melisą įtikinti mamą, jog knyga bevertė. 

Knyga turėjo pasirodyti po trijų mėnesių. Pirmasis jos variantas 
buvo išsiųstas visiems Jungtinių Valstijų literatūros kritikams ir pa- 
teko į visas bibliotekas. Atsiliepimai buvo objektyvūs. Be to, puikūs. 
Nors ir manė, kad knyga nepateks į perkamiausių knygų sąrašą, Iden 
vylėsi, kad būtent taip ir atsitiks. Keletas bendradarbių, perskaitę 
knygą, žavėjosi ja. Jeigu kas nors užeidavo į jos kabinetą juokdamasis, 
galėjai lažintis, kad tas žmogus ją skaitė. „Biseksualus meilužis“ buvo 
frazė, sklandžiusi leidykloje kaip nešvankus anekdotas. 

Netrukus Iden turėjo pranešti šeimai apie parašytą knygą ir 
nuolat galvojo apie tai, kad pranešdama naujieną triumfuos prieš 
Stiuarto aroganciją. Tačiau dabar nesijautė nugalėtoja. Jai atrodė, kad 
šitoks pasisekimas būtų dar viena jos dukters ir žento nesutarimų 
priežastis. 

Iden žinojo, ką turinti daryti. Ponia Farington išgelbėjo jai ir 
dar negimusiam kūdikiui gyvybę, taip pat visai įmanoma, kad išsau- 
gojo Iden dukters santuoką bei gerus motinos ir dukters santykius. 

Moteris giliai įkvėpė ir nutaisė ryžtingą miną. Turėjo pasiruošti 
artėjančiai audrai. Kai pasakys, kad išvyksta, Melisa prapliups raudo- 
ti, o Stiuartas pasijus padėties šeimininku. Iden turėjo būti stipri. 

EIDAMA Arundelio King gatve Iden galvojo, kad istoriniai 
miestai kuo labiau sensta, tuo darosi žavesni. Čia ji lankėsi prieš 22 
metus, nuo tada miestas pasikeitė į gera. Plytų šaligatviai išsiklaipę 
nuo besiveržiančių į šviesą medžių šaknų, o seni namai atrodė dar 
patrauklesni savo nepakartojama architektūra. 

Plačiai šypsodamasi Iden pasuko sunkią žalvarinę pono Bredo- 
no Grenvilo įstaigos durų rakeną ir įėjo į vidų. Mažutis laukiamasis 
buvo apstatytas kolonijinio laikotarpio baldais, o didžiulis langas 
atsivėrė į Arundelio žemutinį miestą. Kambaryje nieko nebuvo, tad 
Iden atsistojo priešais langą ir žvelgė į mielą mažą miestelį. 

Praėjusią naktį ji atvyko į Ralėjų, išsinuomojo automobilį ir 
atvažiavo į Arundelį. Apsistojo viename iš daugelio restauruotų 
Tredvelo nakvynės namų. Šiltas pavasario vakaras viliojo į lauką, bet 
ji negalėjo tuo pasidžiaugti. Moteris vis dar negalėjo atsigauti po pa- 
tirto šoko pamačiusi, kaip dukra reagavo į jos išvykimą. Iden nepati- 
ko ta mintis, bet Melisa, rodės, net patenkinta, kad mama išsikrausto. 
Atrodė, jog visa, ką Iden iki tol nuveikė, buvo skirta dukteriai. Melisa, 
jos manymu, buvo per jauna, jai vis dar reikėjo motinos, o dabar pati 
turės tapti namų šeimininke. Jauna moteris gyvens viena su savo 
vyru, kuris auklės jos kūdikį. 

Kai tik pranešė išvykstanti, Iden nustebino Stiuarto veiksmai: 

jis paėmė parkerį, popieriaus, skaičiuotuvą ir pradėjo skaičiuoti, kiek 
turės jai mokėti už nuomojamą būstą. Nebuvo nė minties, kad jie 
pasiliktų. Po ašarų ir apsikabinimų Melisa pradėjo kalbėti apie užuo- 
laidas ir sienų dažus. 

Po penkiolikos minučių Iden jautėsi tokia išsekusi, kad vos 
beįstengė nuslinkti į miegamąjį. Po bemiegės nakties ryte ji apsi- 
lankė leidykloje ir pasakė apie savo planus. Kaip ir tikėjosi, kita 
redaktorė jau buvo pasirengusi perimti visus jos rašytojus. Visiems 
formalumams sutvarkyti beliko savaitė. Iden taps neetatine leidyklos 
redaktore. Jai bus siunčiami rankraščiai, kuriuos turės perskaityti ir 
patikrinti, kad nebūtų logikos klaidų, pavyzdžiui, kad veikėja į va- 
karėlį nuvyko vilkėdama raudoną suknelę, o grįžo apsirengusi žaliu 
kostiumėliu. 

Iden buvo neįtikėtinai lengva. Po aštuonių dienų ji gavo laišką, 
susikrovė daiktus ir buvo pasiruošusi kelionei. Paskambino Bredo- 
nui Grenvilui paklausti, ar namas dar tinkamas gyventi. 

— Taip, pakankamai geras, — atsakė vyras maloniu balsu. — Po 
sūnaus mirties ponia Farington atnaujino namą. Atrodo, jos arbati- 
nukas buvo pagamintas Polo Revjė, taigi turėjo didžiulę vertę, — taip 
ji prasimanė pinigų. Apgailestauju, bet pinigų neliko. Kiekvieną cen- 
tą ji panaudojo namui atnaujinti. Panele Palmer, tarp mūsų kalbant, 
tikriausiai namą norėjo palikti suremontuotą. 

Iden vos nepravirko. Kažkas ją mylėjo! Prisiminė Melisą su vyru 
besikalbančius pašnibždomis svetainėje. Jie turėjo keturias tapetų 
pavyzdžių knygas bei aštuonis grindų dangos pavyzdžių segtuvus ir 
planavo, kaip remontuos būstą, kai tik Iden išvyks. 

— Panele Palmer? 

— Taip, aš klausau. Buvo sunku priprasti prie minties, kad 
draugė mirė. Mes nesimatėme šimtą metų, bet visą laiką ją prisi- 
mindavau. 

— Ji buvo nuostabi moteris ir gyveno visavertį gyvenimą. Per 
jos laidotuves mano senelis verkė kaip vaikas. 

— Jis dar gyvas? 

— Ir taip, ir ne. Alzheimerio liga. Vakarykštės dienos neprisime- 
na, o penkiasdešimties metų senumo įvykius mena kuo puikiausiai. 

Gaila tik, kad kai kurie jo prisiminimai truputėlį glumina. Mes užti- 
kome jį pasakojant trylikametei provaikaitei apie savo pasimatymus 
su Alisa Farington po senuoju gluosniu. 

Iden negalėjo susilaikyti nesusijuokusi. 

— Tai ir jūs Žinote tą istoriją. 

Iden jautė, jog vyrui patinka su ja šnekučiuotis. Moteris jautė 
dar kai ką. Ar tik jis neflirtavo? Ir vėl Iden prisiminė Melisą, kike- 
nančią svetainėje. Niekada gyvenime ji nebuvo pasijutusi tokia ne- 
laukiama kaip tąkart. 

— Galėtume palyginti savo užrašus, — atsargiai užsiminė Iden. 

— Galėtume. Galbūt galėtume tai aptarti prie pietų stalo? 

— Nuostabu, — kiek įmanoma švelniau sutiko Iden. 

— Tikiuosi pasimatyti su jumis šeštą, — pakvietė Bredonas 
Grenvilas ir padėjo ragelį. 

— Gerai, gerai, gerai, — sau po nosimi džiaugėsi Iden. Vienas 
Grenvilų vaikaičių pakvietė ją į pasimatymą. Tačiau atslūgus pirma- 
jam džiaugsmui Iden atsiduso: „Greičiausiai jis vedęs ir turi šešis 
vaikus, o pakvietimas pietų — tik profesinis susidomėjimas.“ 


— Ar jūs esate ponia Palmer? — Iden išvydo jauną, maždaug 
jos dukters metų moterį, laikančią segtuvą. Ji kritiškai nužvelgė Iden 
nuo galvos iki kojų. 

— Taip, aš esu Iden Palmer. 

Mergina ištiesė ranką norėdama pasisveikinti. 

— Aš Kamdena Grenvil. — Ji pasisuko į duris. — Tai mano 
tėvas. Jis keturiasdešimt penkerių metų puikios sveikatos vyras. 
Našlauja jau trejetą metų. Dar nesilankęs pas odontologą, nerūko ir 
norėtų susipažinti su moterimi, kuriai patiktų šnekučiuotis gamtos 
prieglobstyje. 

Iš pradžių Iden sutriko, bet paskui nusijuokė. 

— Pažiūrėsim, kuo galiu jam pasitarnauti, turiu galvoje pokalbį 
už miesto. Gal man vertėtų paminėti Medisono gatvę arba pasiskųsti 
dėl prasto taksistų aptarnavimo. Šis švarkas pagamintas Bergdorfo. 
Ar man jį parodyti? 

Mergina net nešyptelėjo. 

— O kokie jūsų dantys? Ar sveiki? 

— Sveiki ir visi mano, plaukai taip pat natūralūs. 

— Gerai, — trumpai baigė mergina, vis dar neparodydama šyp- 
senos, tada atidarė duris ir pakvietė Iden į vidų. 

Prie didžiulio raudonmedžio stalo sėdėjo patrauklus vyriškis. 
Plačiapetis raumeningas vyras vilkėjo puikiai jam tinkantį kostiu- 
mą. Stori, gana ilgi plaukai žilstelėję. Tai jam suteikė dar daugiau 
patrauklumo. Vyras atsistojęs pasisveikino su Iden ir parodė ranka, 
kur sėsti. 

— Ar mano dukra jus įspėjo? 

— Taip. Esu pasirengusi parodyti jums savo dantis ir švarko 
etiketę. 

— Švarkas man nerūpi, bet to nepasakyčiau apie dantis. — Iš 
netikėtumo Iden paraudo. Ji norėjo pašmaikštauti ir neturėjo jokios 
dingsties koketuoti. Nuo tada, kai ji draugavo su vyriškiu, praėjo 
daug laiko. Niujorke ji buvo užmezgusi tris romanus, kurie nieko 
gero nedavė. Juk miestas pilnas jaunų, gražių ir nepakartojamų mo- 
terų. Iden rodėsi, kad jos laikas praėjo. 

— Taigi, — pasakė vyras, žiūrėdamas į aplanką ant stalo. — Po- 
nia Farington viską paliko jums. Ar žinote, kad ieškodamas jūsų 
užtrukau visus metus? Jūs gerai pasislėpėte. Henris Volteris man pa- 
šnabždėjo, kad galite dirbti leidykloje. 

— Henris, — šypsodamasi pakartojo Iden. — Jis visada žavėjosi 
mano gebėjimu rašyti. 

— Henris jumis visada žavėjosi. Buvote jaunutė mergaičiukė, 
pakliuvusi į keblią padėtį, bet sugebėjote išsikapstyti. Jis pasakojo, 
kad sutvarkėte visus Faringtonų šeimos dokumentus ir tapote viskuo 
nepatenkintos senosios paniurėlės ponios Farington drauge. 

— Ne,tik ne paniurėlės. Ponia buvo maloni, dosni ir mylinti. — 
Iden nudelbė akis į savo kelius. Šio vyro komplimentai ir atviras ža- 
vėjimasis ja dar labiau trikdė ir taip drovią Iden. Jis iš tiesų buvo labai 
gražus. Ir moteris tuojau pradėjo lyginti vyriškį su ponios Farington 
pasakojimais apie Grenvilų berniukus. Ar šis priešais ją sėdintis gra- 
žuolis buvo toks pat puikus meilužis kaip ir jo senelis bei dėdė? 

Vyras šypsojosi. 

— Girdėjau, kad įsibrovėlius ji palydėdavo šūviais. 

Iden nebuvo smagu. 

— Ponia buvo vieniša moteris, o dvaras toli nuo pagrindinio 
kelio. Jūs neįsivaizduojate, kiek įkaušusių žvejų šeštadieniais trečią 
valandą ryto apsilankydavo ponios Farington prieplaukoje, norėda- 
mi prišvartuoti savo valtis. Ir dar tos kalbos apie safyrų vėrinį, pa- 
sak liežuvautojų, paslėptą dvaro prieigose. Poniai Farington visa tai 
reikėjo vienai atlaikyti. 

Bredonas Grenvilas žvelgė į ją įdėmiai. 

— Aišku, — tarė vyras ir nusišypsojo, pastebėjęs, kaip Iden iš- 
raudusi nuleido galvą. — Deja, aš ponią pažinau tik jums išvykus iš 
dvaro. 

Kai Grenvilas ištraukė iš stalčiaus raktų ryšulį, Iden širdis su- 
spurdėjo. Prie jų buvo prikabintas mažutis sidabrinis angeliukas, kurį 
dažnai matydavo ponios Farington rankose. 

Keletą sekundžių vyras pavartė raktus rankose, lyg nenorėda- 
mas jų atiduoti. 

— Jeigu šiandien pas mane neturėtų atvykti klientai iš Virdžini- 
jos, pats nuvežčiau jus į dvarą ir įsitikinčiau, jog namuose saugu. 

— Ar gyvenimas Arundelyje taip smarkiai pasikeitė? — klaus- 
dama Iden nerodė didelio susidomėjimo. Ji žinojo: ten beveik niekas 
nepakitę. 

— Ar atsimenate trobelę prie senojo namo? 

Trobelę? Iden susimąstė. 

— A, skalbyklą? 

— Taip, skalbyklą. Kalbate taip, lyg jau būtumėte grįžusi į anuos 
laikus. 

Visi pastatai aplink dirbamus laukus buvo vadinami pagal pa- 
skirtį, nesvarbu, kam jie naudojami dabar. 

— Po to, kai Alesteris Faringtonas mirė... — Vyras pažvelgė į 
Iden. 

— Kas atsitiko poniai Farington po to, kai išvykau? Turėjau tai 
padaryti, nes... — Iden nebaigė sakinio. Ji nenorėjo kompromituoti 
ponios Farington sūnaus. 

— Žinau, man pasakojo, kodėl jūs išvykote. Manau, jūsų dukra 
tik pora metų vyresnė už manąją. Keimi dabar dvidešimt ketveri. 

— Melisai dvidešimt septyneri, po kelių mėnesių ji gimdys. 

— Sulaukti vaikaičių — nuostabu. 

— Aš laukiu savo pirmojo vaikaičio. Bet kas nutiko poniai Fa- 
rington ir jos sūnui? 

Bredonas nudelbė akis į stalą. 

— Tai gana nemaloni istorija. Mieste kai kas atsitiko. Mergai- 
tė... 

Iden kietai sučiaupė lūpas. 

— Vaikas liko nesužeistas, tik buvo gerokai išgąsdintas. Mergai- 
tės kūnelis buvo apdraskytas, drabužiai suplėšyti, bet pati sveika. Ji 
pasakojo pabėgusi iš senos lūšnos išmušusi lentą. Ją pagrobusį vyriš- 
kį mergaitė atpažino iš nuotraukos. 

— Alesterį Faringtoną? 

— Taip. Nuvykusi jo suimti į Faringtonų dvarą, policija sužinojo, 
kad vaikinas nukrito nuo platformos, susitrenkė galvą ir paskendo. 

Pono Grenvilo balsas prikimo. 

— Galiu jums atvirai pasakyti, kad policija šio įvykio nuodug- 
niai net netyrė. 

— Ne, taip negalėjo atsitikti, — apgailestavo Iden. Ji žinojo, kaip 
ponia stengėsi, kad tik sūnus nesužeistų kokios nors mažametės. 

— Dar nemažai metų ji vienut viena gyveno tuose namuose. 
Mano senelio žodžiais, laukė mirties. Nenorėjo nieko matyti. Ji nu- 
samdė tarną, kad parneštų maisto iš parduotuvės. Tai buvo vieninte- 
lis ją lankęs žmogus. Kas savaitę užeidavau pas ją patikrinti, ar viskas 
gerai, bet mes nesusibičiuliavome. Ponia Farington tapo mano klien- 
te, nes tėtis jau buvo išėjęs į pensiją. Be to, sakydavo, kad man savo 
išvaizda toli iki senelio, — šyptelėjo vyriškis. 

— Tikiu, ji galėjo taip pasakyti, — Iden norėjo pakreipti kalbą 
kitur, kitaip būtų pravirkusi. — Telefonu sakėte, kad namas pare- 
montuotas. O kaip atrodo baldai? Apmaudu, kad keletą savo baldų 
taip ir palikau dukrai Niujorke. 

— Na, ko tik mes nepadarome dėl savo vaikų. Namas vis dar pil- 
nas tų senų baldų, bet žinau, kad geriausius jų sūnus pardavė, — vis 
dar laikydamas rankose raktus dėstė Grenvilas. — Ar nenorėtumėte 
šią popietę apsistoti mieste? Tada galėčiau kartu su jumis važiuoti į 
dvarą. 


35 


JUDE DEVERAUX 4 PIRMIEJI ĮSPŪDŽIAI 


— Ne, — griežtai atrėžė Iden ir pasilenkusi į priekį ištraukė iš 
jo rankų raktus. Iden žinojo, kad kai tik išvys namą, pravirks, o šito 
niekas neturėjo pamatyti. — O ką, jeigu važiuotume rytoj? — pa- 
klausė moteris. — Nupirksiu maisto produktų ir išvirsiu sriubos. Ar 
jūs mėgstate naminę sriubą ir šviežią duoną? 

— Puiku, — nusišypsojo Bredonas ir Iden atsakė tuo pačiu. 

Ji susirinko savo daiktus ir atsistojo: 

— Pone Grenvilai, ar jūsų dukra pritaria, ar ne susitikimams su 
moterimis? Iš jos elgesio aš nesupratau. 

— Net palaiko. Keimi sako, kad be moters esu niekam tikęs vy- 
ras, ji nori mane apvesdinti. 
jos skruostai nukaito. 

— Na, taip... — pratarė ji susinervinusi. — Aš... atvažiuosiu rytoj 
šeštą. Tada turėsiu jums šimtus klausimų. 

— Tinka, — atsakė Grenvilas, palydėdamas prie durų. — Lauk- 
siu jūsų. 

Iden pasirodė, kad vyras norėjo pasakyti kur kas daugiau, bet 
turėjo priimti kitus klientus. Moteris greitomis linktelėjo vis dar rim- 
tai Keimi ir išskubėjo iš biuro. Ji nenorėjo suteikti merginai progos 
klausinėti. 

Iden įsėdo į savo automobilį ir nurūko į maisto parduotuvę. Ta- 
čiau per dvidešimt dvejus metus viskas pasikeitė, ir mažoji krautuvėlė 
virto senų automobilių parduotuve. Moteris buvo nusprendusi tik 
sustojusi paklausti kelio, bet po dviejų valandų išsinuomojo nedidelį 
sportinį automobilį. Kol pavalgė priešpiečius (kaip įprasta Šiaurės Ka- 
rolinoje, suvalgė kepsnį, keptą ant žarijų) ir susirado keletą krautuvė- 
lių, buvo jau beveik keturios. Prietema atslinko, vos tik Iden susikrovė 
į išsinuomotą automobilį pirkinius. Ji pradėjo abejoti, ar ne per vėlu 
aplankyti namą, juk liko mažai laiko visą jį apžiūrėti. Ar ne geriau 
būtų nuvežti maisto produktus, o nakčiai grįžti į nakvynės namus? 
Iden iš susijaudinimo net nepaklausė Bredono, ar name yra elektra. 

Nors Faringtonų ūkis kažkada turėjo per tūkstantį akrų* dirba- 


* Angl. Acre — žemės ploto vienetas Anglijoje ir Šiaurės Amerikoje, lygus 4046,86 m?; 
1000 akrų — apie 400 ha). 

mos žemės, namas stovėjo visai šalia Arundelio miesto centro. Iden 
nuvažiavo iki King gatvės galo, pasuko į kairę Vater gatve, pravažiavo 
Bradono parką, paskui pasuko siauro medinio tilto link ir juo nu- 
riedėjo tiesiai į Faringtonų dvarą. Važiuodama kairėje išvydo du 
mažus namelius, pastatytus po jos išvykimo ir dabar atrodančius itin 
jaukiai, aplinkui žydėjo gėlės, šlamėjo prieš dešimt metų pasodinti 
medžiai. O senas pagrindinis pastatas buvo visiškai atnaujintas. 

Kairėje plytėjo laukai, dabar jau išnuomoti vietiniams ūki- 
ninkams, — žemės riešutams, medvilnei, sojos pupelėms auginti, o 
dešinėje driekėsi didžiulis parkas su gigantiškais ąžuolais. Kai ku- 
rių medžių jau nebuvo — uraganai atliko savo baisųjį darbą. „Taip 
Dievas geni medžius,“ — sakydavo ponia Farington. Stiprūs vėjai 
gąsdindavo Iden, bet ponia ir Melisa juos prisijaukindavo, žaisdamos 
šaškėmis prie Žvakių šviesos. 

Kai Iden priartėjo tiek, kad rytą galėtų būti tiesiai priešais 
namą, išjungė automobilio žibintus ir pajudėjo į priekį, stipriai laiky- 
dama vairą. Tamsoje išniro namo kaminas ir stogas. Po renovacijos 
kaminas atrodė kur kas geriau nei tais laikais, kai Iden su dukrele 
čia glaudėsi. Moteris prisiminė istoriją apie Polo Revjero sidabrinį 
arbatinuką. Ar ponia Farington žinojo turinti kaip tik šį arbatinį? Ar 
ji neištraukė visų sendaikčių iš slaptaviečių po grindimis ir neparodė 
jų antikvariato savininkui? 

Nuo mėnesienos apšviesto namo Iden negalėjo atitraukti akių. 
Dviaukštis su pažemintu frontonu ir įspūdingais aštuonių sekcijų 
langais, išdėstytais dviem eilėmis. Namas buvo papuoštas dvigubo- 
mis verandomis, durimis antrame aukšte, bet kai uraganas sugadino 
viršutinę verandą, ponios Farington tėvas ją panaikino. Dabar buvo 
likusi tik viena plati veranda frontone. 

Vis dar besišypsanti Iden vairavo į priekį, automobilio ratai vos 
vos sukosi. Staiga ji sustojo. Moteris pastebėjo šviesą. Prožektoriaus 
šviesą. Kažkas yra viduje! 

Ką dabar daryti? Paskambinti šerifui? O jeigu jis, įjjungęs sire- 
nas, atvyks ir ras tiktai kaimyną, tikrinantį, ar viskas gerai? O gal tai 
Bredonas Grenvilas? Jis jau seniai galėjo būti išlydėjęs savo klientus 
ir galbūt nusprendė ją aplankyti. Ši mintis Iden pasirodė nekalta. Jai 

patiko tas vyriškis ir prisiminusi, kaip Bredonas ja žavisi, šyptelėjo. 
Gyvendama Niujorke, moteris daug laiko praleido gimnastikos salė- 
je, kad tik Melisa su Stiuartu galėtų ilgiau pabūti vieni. Kino teatrai, 
gimnastikos salė ir knygos rašymas. Šie dalykai sugraužė daug nuos- 
tabaus laiko, bet dabar ji džiaugėsi, kad Bredonas Grenvilas įverti- 
no jos išvaizdą. Iden didžiavosi savo figūra, išlikusia tokia pat kaip 
Arundelio laikais. Po ankstyvo gimdymo oda išliko elastinga, o talija 
liauna, tik 24 coliai. 

Automobilį Iden pastatė po medžiu, kad nesimatytų pro lan- 
gus, ir tylutėliai nupėdino prie durų. Pamėgino pasukti senąją ran- 
keną, bet durys buvo užrakintos. Galbūt žmogus įėjo pro virtuvę, 
pagalvojo moteris, tyliai rakindama duris. Galėjo garsiai paklausti, 
ar kas nors yra namuose, bet gerai žinojo, kaip gerai izoliuotos namo 
sienos. Ne, geriau būti atsargesnei. Viršuje ji išgirdo sugirgždant grin- 
dų lentas, lyg vaikštantysis stengtųsi žengti žingsnį taip, kad niekas 
neišgirstų. Tas girgždėjimas tučtuojau išgujo gerąsias mintis. Iden 
suprato: kad ir kas čia vaikščiotų, name jo neturėjo būti. 

Įėjusi į verandą, iš rankinės išsitraukė mobilųjį telefoną. Apie 
tai, kad skambino ne šerifui, o Bredonui Grenvilui, negalvojo. Jis 
tučtuojau atsiliepė. 

— Iden! — džiugiai nuskambėjo balsas. — Gal pagalvojai dėl 
šio vakaro? Galėtume papietauti... 

— Kažkas vaikšto po mano namus, — sušnabždėjo ji. 

— Apgailestauju, nieko negirdžiu. 

Verandos laiptais Iden nutipeno žemyn ir tyliai pasuko prie 
automobilio. 

— Kažkas yra mano namuose, — pasakė šiek tiek garsiau. — Tas 
žmogus, pasišviesdamas prožektoriumi, vaikšto antrame aukšte. 

Minutėlę stojo tyla, paskui pasigirdo susirūpinęs Bredono bal- 
sas. 

— Tučtuojau dumk iš ten, — pasakė jis tokiu tonu, kuriam ne- 
galima nepaklusti. — Sėsk į automobilį ir važiuok į miestą. Paskam- 
binsiu šerifui, ir jis kaip galima greičiau atvažiuos, bet noriu, kad tu 
iš ten išvažiuotum. Supranti mane? 

— Taip, — atsakė Iden, o širdis siaubingai daužėsi. Moteris nė 
nepajuto, kaip atsidūrė prie automobilio, bet susizgribo raktus pa- 

likusi name. Buvo besižiojanti tai pasakyti ponui Grenvilui, deja, jis 
jau padėjo ragelį. 

Kas dabar? Ar lįsti į krūmus ir tyliai kaip pelytei laukti kavale- 
rijos, kuri ją išvaduos? O gal grįžti į namą, paimti raktus ir sprukti 
žvyrkeliu? 

Grįždama prie namo Iden žvilgtelėjo į langus, bet nieko nepa- 
matė. Jokios judančios šviesos. O gal tai, ką matė, tebuvo mėnulio at- 
spindys? Ar ją įbaugino Bredono Grenvilo pasakojimas apie ponios 
Farington niekšelį sūnų, kad pradėjo kurti įtartinas istorijas? Iden 
vėl paskambino į pono Grenvilo biurą, bet atsiliepė autoatsakiklis. 
Be abejo, kai atvyks pusė tuzino policijos automobilių, liks kvailės 
vietoje, nes namu nuslys tik mėnulio atspindys. 

Na, žinoma, geriau viską išsiaiškinti pačiai, nei sulaukti mieste- 
lėnų pajuokos keleriems metams į priekį. Giliai įkvėpusi, Iden pakilo 
laiptais į viršų ir atidarė duris. Ketino sušukti įsibrovėliui, bet vos 
įėjusi išgirdo grindų girgždesį, tik šįkart garsas sklido iš svetainės. 
Kuo tyliau moteris nusigavo prie tarpdurio. Ačiū Dievui, dauguma 
baldų parduoti, kitaip ji nebūtų galėjusi taip lengvai praeiti. Jei baldai 
stovėtų savo vietose, tektų pro juos ropštis. 

Prisėlinusi prie slenksčio, žemai pritūpė ir apsidairė. Tamso- 
je išryškėjo vyro siluetas. Rankoje jis laikė mažą, parkerio dydžio 
prožektorių. Jeigu jis būtų atėjęs tik apžiūrėti namą, būtų atsinešęs 
normalų prožektorių. Nuojauta Iden kuždėjo, kad vyras kažin ko 
ieško. Gal sidabro dirbinių, kuriuos ponia Farington ir Iden paslėpė 
sienoje? Gal vėrinio, aprašyto knygoje „Prarasti lobiai ? 

Staiga apimta kažkokio keisto jausmo Iden suvokė: vyras žino, 
kad ir ji yra name. Nepaisant visų atsargumo priemonių, moteris 
buvo tikra, jog įsibrovėlis galėjo girdėti kiekvieną jos žingsnį. Ar jis 
nusileido žemyn tam, kad ją susitiktų? 

Iš tiesų jai visai nerūpėjo, kas vaikšto namuose. Dabar ji tik 
troško kaip nors iš čia ištrūkti ir leisti šerifui suimti įsibrovėlį. Jai te- 
reikėjo Žengti tris žingsnius, čiupti raktus ir dar pora žingsnių lauko 
durų link. Kai tik bus lauke, galės bėgti. Bet kai atsisuko, greičiausiai 
tai padarė garsiai, vyras pakėlė galvą ir ją pamatė. Tą akimirką jis 
stovėjo prie sofos, o dabar jau judėjo prie Iden. 

— Palaukite! — paprašė vyras, ištiesdamas ranką. 

Gal jis turėjo kokių nors ypatingų priežasčių būti name? Galbūt 
jis visai nekaltas? Gal prašydamas palaukti norėjo tik pasikalbėti. 
Kad ir kokie jo ketinimai, išvydusi ištiestą vyro ranką, Iden supani- 
kavo. Neliko tos keturiasdešimt penkerių metų patyrusios moters, ji 
vėl pasijuto esanti septyniolikmetė mergaitė, grįžtanti namo iš choro 
repeticijos, o jai prieš akis iš kažkur išdygo vyras. Kaip ir tada, Iden 
pasijuto nesaugi, nesuprantanti vyro, tiesiančio į ją rankas, ketinimų, 
kol anas nepradėjo plėšti nuo jos bliuzelės ir grabinėti krūtų. Kas nu- 
tiko po to, moteris aiškiai neprisiminė. 

Daugiau nei 27 metus Iden kankino klausimas: „O jeigu būčiau 
pasipriešinusi? Jei nebūčiau žliumbusi kaip kūdikis ir prašiusi nieko 
bloga man nedaryti? O jei nebūčiau patikėjusi to vyro žodžiais, kad 
man nieko bloga nenutiks? Jeigu aš būčiau priešinusis?“ 

Dabar moterį užplūdo tas pats jausmas, tačiau jai buvo duota 
antra galimybė. Šį kartą ji ketino kovoti. Tučtuojau kažin kur išgara- 
vo bailusis kiškis ir atsirado kovinga tigrė. Ji spardėsi ir draskėsi, kan- 
džiojosi ir kumščiavosi. Vyras mėgino ją sulaikyti ir kažką paaiškinti, 
bet Iden jo negirdėjo — ir nebūtų klausiusi. Tas vyras aną naktį irgi 
kalbėjo, sakė nieko bloga nedarysiąs. Tačiau jis sužeidė mergaitę. Jos 
kūną, sielą, subjaurojo visą jos esybę. Šiuo vieninteliu žiaurumo aktu 
jis atėmė iš mergaitės ateitį. 

Kai lauke pasigirdo policijos automobilių sirenos, vyras ne- 
paleido jos, mėgino suturėti, o Iden iš visų jėgų stengėsi kovoti su 
užpuoliku. Jautė, kaip jos dantys kabinasi į to vyriškio odą. Girdėjo 
jo aimanas. Tačiau moters ilgi nagai nenustojo draskę nepažįstamojo 
kūno. 

Kai atsivėrė durys ir vyrai pradėjo šaukti, Iden kovojo toliau. 
Policininkai atplėšė ją nuo vyriškio, bet Iden vis dar blaškėsi. 

Kai Bredonas Grenvilas pamėgino paglostyti, Iden puolė ir jį. 
Moteris nesuprato, ką sako Grenvilas. Trenkė vienam policininkui, 
kai buvo parblokšta ant žemės, kad kitas apsaugininkas suleistų jai 
raminamųjų. Kovojo, kol kūnas subliuško kaip balionas ir neįstengė 
priešintis. 


ATSIBUDUSI Iden suprato esanti ligoninėje. Ją supo tik čia tvy- 
rantys kvapai ir garsai. Moteris apsidairė, ant sienos pamatė paveikslą 
su jūros kriauklėmis ir prie jos prijungtą aparatą. Prie lovos stovėjo 
didelė pilka kėdė, o ant stalelio — rožių puokštė. Pro langą skverbėsi 
saulės spinduliai, taigi buvo rytas. 

Iden išsitiesė lovoje ir trumpam užsimerkė. Po truputį pamėgi- 
no prisiminti, kas nutiko. 

— Labas rytas. 

Moteris pamatė Bredoną Grenvilą, stovintį šalia ir rankoje lai- 
kantį pavasarinių gėlių puokštę. 

— Ar geriau jaučiatės? — paklausė vyriškis susirūpinusiu balsu. 

— Ką norite tuo „geriau“ pasakyti, pone Grenvilai? — paklausė 
Iden, mėgindama atsisėsti. Visą kūną mauste maudė, tad ji vėl atsi- 
gulė. 

— Iden, prašau. Po to, ką mums teko išgyventi praėjusią naktį, 
manau, vienas į kitą galėtume kreiptis vardu. 

— Kas buvo tas vyras? Ko jis norėjo? 

— O, — Grenvilui buvo sunku pradėti pasakoti. 

Iden suprato, kad tas įsibrovėlis — tikrai ne vagis. 

— Na, esu pasirengusi tave išklausyti. Ar labai apsikvailinau? 

— Ką tu prisimeni? 

Moteris nusuko galvą į šalį. Prisiminė senų laikų užpuolimą, 
nors tąkart ji nepateko į ligoninę. Tuomet tėvai leido neiti į mokyklą, 
kol užgis apdraskyta oda, daugiau dėl mergaitės jie nieko nedarė. 
Iden pažvelgė į Bredą. Prisiminė, kaip kandžiojosi, mušėsi, spardėsi. 
Ką ji sužeidė? 

— Apie praėjusią naktį prisimenu labai nedaug. Aš... 

Ji nutilo, nes įėjo besišypsantis policininkas. Jaunas vyras atrodė 
dėl kažko labai susijaudinęs. 

— Ar ten tikrai buvote tik jūs? 

— Nesuprantu jūsų klausimo. 

— Mes lažinomės, kad mažų mažiausiai jūs buvote trise, nes tai, 
kaip atrodo Makbraidas, galėjo padaryti tik daugiau žmonių. Bredai, 
ar vis dar norite bendrauti su šia pantera? 

— Klintai, gana, — sudraudė Grenvilas policininką. — Pakanka 
ir to, kas atsitiko, neerzink jos. Nesu tikras, kad ji pamena viską, kas 
įvyko praėjusią naktį. 

— Tikiu. Bet vis tiek turiu pateikti keletą klausimų. Kelintą va- 
landą grįžote namo? 

— Tiksliai nežinau. — Iden jautėsi kaip parkritusi po arklio 
kanopomis. Skaudėjo kiekvieną raumenį. — Gal galite pasakyti, kas 
nutiko? 

Klintas bandė dar kartą klausti, bet Bredas jį nutildė. 

— Nemanau, kad dabar tinkamas metas kaltinimams. 

— Kaltinimams? Ar yra kokių nors įtarimų? 

Bredas suėmė jos rankas. 

— Ne, Iden, niekas tavęs neketina kaltinti. Jaunasis Klintas atėjo 
sužinoti, ar tu nepateiksi jokių kaltinimų dėl Makbraido įsiveržimo. 

— Spėju, kad Makbraidas yra tas vyras, kurį aš?.. 

— Vos neužmušėte plikomis rankomis, — kikendamas baigė 
Klintas. — Taip, tai jis. Išėjęs į pensiją policininkas. Jis sakė, kad 
kovėtės nirtingiau nei jis su dviem užsigrūdinusiais policininkais. 
Žinoma, tik tarp mūsų, Makbraidas nieko nėra įveikęs. Dėl to jam 
taip smarkiai ir kliuvo. Jis buvo paskiepytas nuo stabligės, būtumėte 
mačiusi tas kąstines žaizdas. Turėtumėte pamatyti... 

— Klintai! — griežtai perspėjo Bredas, — galvok, ką tauški. 

— Taip, pone, — atsakė policininkas tokiu tonu, lyg visą gyveni- 
mą būtų pažinojęs Grenvilą. 

— Kodėl tau nenuėjus kavos? Noriu pasikalbėti su panele Pal- 
mer. 

Kai policininkas išėjo, Bredas prisėdo ant lovos krašto ir paėmė 
Iden delną į savąjį. 

— Ką aš padariau tam vyriškiui ir kas jis toks? 

— Jis gyvena tavo kaimynystėje. Vakar buvau bepradedąs tau 
pasakoti apie jį. Jis nuomojasi skalbyklą. 

— Tai ko jis atėjo į mano namus? 

— Ieškojo saugiklių dėžutės. Perspėjau, kad greitai tu turėtum 
pasirodyti, taigi jis ketino sutvarkyti elektrą. Kiemą apšviečiančios 
lempos perdegė prieš tau atvykstant. Makbraidas naudojasi elektri- 
niu pjūklu, bet name sprogo visi saugikliai. Pagalvojo, kad ir didžia- 
jame name tas pat atsitiko, nuėjo viską sutvarkyti. Sakė virtuvės duris 
radęs praviras, paklausė, ar yra kas nors namuose, bet kai niekas ne- 
atsišaukė, pasišviesdamas mažu prožektoriumi, prikabintu prie raktų 
ryšulio, bandė rasti saugiklių dėžutę. Svetainėje ieškodamas kokios 
nors lentos, pamatė tave. Kai priėjo... tu pasiutai. 

Nutilęs Bredas tikėjosi pamatyti Iden veide apgailestavimą, bet 
ši nusisuko. Nenorėjo rodyti veido. 

— Manau, Makbraidas apsidžiaugė, kai mes atvykome. Tau 
paskambinus, iškviečiau policiją ir pagalbos brigadą. Bijojau to, kas 
gali atsitikti, todėl atsivežiau kuo daugiau žmonių, kad sukeltų kuo 
didesnį šurmulį. 

Bredas suspaudė Iden delną. Ji vis dar buvo nusisukusi. 

— Iden, nesigėdyk. Tai galėjo atsitikti bet kam. Juk tu gyvenai 
Niujorke ir... 

— Ar taip kalba žmonės? — Jautė, kad tokiame mažame mies- 
telyje kaip Arundelis šis atsitikimas tapo apkalbų objektu. — Negi jie 
mano, kad gyvendama Niujorke aš taip nužmogėjau, jog puolu bet 
ką, kas tik ketina man padėti. 

— Gal ir taip. — Iden sudejavus, Bredas tęsė: — Pažvelkim iš ki- 
tos pusės. Niekas, gyvenantis šimto mylių spinduliu, nepuls tavęs. Ei! 
Vėliau galėtum pamokyti mane keleto veiksmų. — Vyras sugniaužė 
kumščius kaip boksininkas ir keletą kartų sumosavo ore. 


43 


JUDE DEVERAUX 4 PIRMIEJI ĮSPŪDŽIAI 


Iden nusišypsojo ir pamėgino atsisėsti, nors visą kūną skaudė- 
jo. Bredas, palaikydamas už nugaros, ją pasodino ir padavė stiklinę 
vandens. 

— Kaip jaučiasi Makbraidas? — pasidomėjo Iden. 

Bredas kilstelėjo antakius. 

— Išgyvens, bet tu jį prikūlei kaip reikiant. Kaip pasakoja Klin- 
tas, vyriškis neturėjo galimybės tau atsikirsti. Leidosi mušamas — lyg 
baimindamasis, kad tu nesusižeistum. Jis tikras didvyris. Bet kaip tik 
toks jis ir buvo visą gyvenimą. Klintas sakė, kad faksu jie gavo prane- 
šimą apie Makbraidą, kuriame rašoma, kad dirbant jam teko atlaikyti 
nemažai kovų, grumtynių su peiliais, susišaudymų. Tačiau niekada 
niekas jo nepaklupdė, kol nesutiko tavęs. 

Iden prisimerkė. 

— Ar žmonai patiko tavo humoro jausmas? 

— Ji to nekentė. O žinai, kokių šis nutikimas turi pliusų? Bijo- 
jau, kad Makbraidas netaptų mano konkurentu. Tu ir jis vienui vieni. 
Jis vyriškas ir malonus, o tu patraukliausia moteris, atvykusi į mūsų 
miestelį po to, kai jame filmavosi Siuzan Sarandon. Aš nejuokais ne- 
rimavau. 

— Bet ne dabar? 

— Manau, greičiausiai jis pageidaus tave sulaikyti. 

— Tu iš tiesų esi bjaurus! — pasakė Iden šypsodamasi. 

— Tuo geriau, — tarstelėjo Bredas, žvilgtelėdamas į laikro- 
dį. — Deja, mane šaukia darbas, tad turiu eiti. Po gydytojų apžiūros 
tave išleis namo. Tave išvargino tas mūšis. Tačiau ant kūno nematyti 
nė žymelės. 

— Tu labai sąmojingas. 

Bredas nusijuokė. 

— Sąmojingas. Tokio apibūdinimo negirdėjau ištisus metus. Ar 
nežiūri televizijos šou? Ar nežinai, apie ką kalba vyras ir moteris per 
pirmąjį pasimatymą? 

— Ne mūsų kartos vyras ir moteris, — tiesmukai atsakė Iden. 

Bredas vėl suėmė jos ranką, lyg norėjo ją pabučiuoti, bet apsi- 
galvojo. 

— Jaunasis Klintas po dviejų valandų baigs darbą ir parveš tave 
namo. Mano ūkvedė nuvažiavo ten šįryt ir paruošė namus apsigy- 

venti, beje, vėl įjungė elektros skaitiklį. Turėjau pasirašyti pasižadėji- 
mą, kad tavęs ten nebus, kai ūkvedė artinsis prie saugiklių dėžės. 

Iden paraudo. 

— Tu nepataisomas. Greičiau eik iš čia. Man viskas gerai. La- 
biausiai nerimauju dėl Makbraido. 

— Tavimi dėtas, laikyčiausi nuo jo atokiau. Nemanau, kad jis 
tavo didžiausias gerbėjas. Turiu eiti. Susitikime šįvakar šeštą, aš at- 
nešiu pietus. Nusiprausk vonioje, išsitrink plaukus, pasigražink ir 
lauk manęs. 

Kai durys užsivėrė, Iden pasišaipė iš jo žodžių. 

— Laukti jo? Kuo jis save laiko? 

Tačiau vėl nusišypsojo ir patogiai atsirėmė į pagalvę. 


— Tai ar padėsi man, Bilai? — paklausė Džaredas mobiliuoju 
telefonu. — Jei nenustosi juokęsis, kai pasimatysim kitą kartą, išmu- 
šiu tau du dantis. Beje, susitiksim netrukus. 

Džaredas klausėsi, bet vos įstengė sulaikyti juoką. 

— Tu neįspėjai, kad moteris ne viso proto. To atsitikimo ne- 
minėjote nė vienas, apie tai nebuvo parašyta jokiame dokumente. 
Manau, tai vargšė moteriškė. Galvojau, kad... Ne, neketinu atvirauti. 
Padėk man, Bilai, jei ir vėl pradėsi juoktis, aš... Visam skyriui papa- 
sakosiu, kur mačiau tave praėjusią vasarą... 

Džaredas atgavo normalią veido išraišką. 

— Dabar geriau. Ne, jaučiuosi puikiai. Yra buvę ir blogiau. Bu- 
vau atsiųstas iš tos moters išgauti reikiamos informacijos, argi ne? 
Taigi papasakok, kaip turėčiau jai asistuoti su pamėlusiais paakiais, 
parišta ranka ir visas apdraskytas? Pasakysiu tau tiesiai: tokios įnir- 
tingos kovos nesu patyręs. Ji elgėsi kaip beprotė! 

Minutėlei Džaredas pritilo. 

— Puiku, kad namo prižiūrėtojas paaiškino, kodėl ji mane už- 
puolė, bet tai nieko nekeičia. Šiam darbui atlikti turėtum atsiųsti kitą 
vyruką. Lopesas netiktų? Jis patrauklus. Na ir kas, kad penkiolika 
metų jaunesnis? Ką? Neturiu supratimo, kaip ji atrodo. Buvo tamsu, 
ji puolė pirma. Mačiau, kaip šlitiniavo aplinkui, bet jaučiausi visiškai 
ramus. Nesitikėjau užpuolimo ir negalėjau jos apkulti, argi galėjau? 

Dariau viską, kad atsikratyčiau jos, bet toji vikri kaip katė. Rodės, tuoj 
jos išvengsiu, bet staiga puolė ir įkando į kulkšnį. Kai norėjau atstum- 
ti jos galvą, įkando į ranką. Turėtum pamatyti įkandimo žymes! 

Džaredas nutilo ir klausėsi šefo. Jis nutuokė, kad Bilas puikiai 
žino, kas nutiko, bet stengėsi pagražinti įvykius, taip mėgindamas 
suklaidinti šefą ir tikėdamasis būti atšauktas iš užduoties. Buvo li- 
kęs tik vienas žingsnis — meiliais žodžiais iškvosti moteriškę, kuri 
atrodė patraukli, bet kartu ir pavojinga dėl savo pašėlusio elgesio. 
Džaredas nemokėjo vaidinti. Jis galėjo apsimesti esąs drąsuolis, bet 
ne romantiškas gerbėjas. Todėl agentui patiko „blogos“ mergaitės. Jos 
nesitikėdavo iš Džaredo ko nors ypatingo. Jo profesinis gyvenimas 
buvo sudėtingas, taigi asmeninio gyvenimo norėjosi ne tokio kom- 
plikuoto, su kokiu jis iš dalies susidūrė Faringtonų dvare. 

— Yra ir dar kai kas, apie ką jūs nutylėjote savo ataskaitose. Ji 
yra atsidavusi vienam miestelio teisininkui. Taip, žinau, kad ji at- 
vyko tik vakar, bet jie tikriausiai pažįstami iš anksčiau, nes dabar 
elgiasi kaip pora. Praėjusią naktį, kai gulėjau palatoje, o seselė siuvo 
bei tvarstė mano žaizdas, vienas vaikis iš savivaldybės pasakojo, kad 
panelė Palmer yra viena.iš miestelio žemvaldžių ar kaip ten juos rei- 
kėtų vadinti. Viešpatie! Atitolink mane nuo pietų krašto! Kiekvienas 
gyventojas puikiai pažįsta visų prosenelius ir žino, kokias pareigas 
jie ėjo kare. Pilietiniame kare. Ne, negaliu nusiraminti! Man skauda 
ir aš visai netinku šiam darbui. Vertėtų atsiųsti moterį, kuri galėtų su 
ja susidraugauti. O gal net susiburkavusių sutuoktinių porelę, tada 
panelė Palmer turėtų apie ką su jais pasišnekučiuoti, nes ir pati yra 
ant vedybų slenksčio. 

Džaredas įkvėpė oro. 

— Ne, nieko. Namuose nieko keisto nemačiau. Nieko. Turėjau 
tik 45 minutes, o pasišviečiau mažyčiu prožektoriumi. Tavo žmonės 
sakė, kad ji nakvos mieste. 

Džaredas klausėsi Bilo tauškalų ir pro langą žiūrėjo žemyn į 
upę. Tačiau staiga jis sunerimo, nes pastebėjo kažką lendant pro gy- 
vatvorės plyšį, kuriuo buvo galima pereiti iš namo kiemo į skalbyklos 
kiemelį. Vakar jis ištyrinėjo šių namų teritoriją, kad žinotų, kur būtų 
galima pasislėpti. Planavo ištirti kiekvieną kiemo metrą, greičiausiai 
naktį, kai panelė Palmer nekaltai miegos — jeigu ji tik buvo nekalta. 

Džaredas rado keletą vietų, kur buvo galima įtaisyti vaizdo kameras. 
Inkiluose ir tarp vijoklių. Filmavimo kamerų paukščių namukuose 
niekas nerastų, o laidus lengva paslėpti po vijokliais. 

Nuo praėjusio vakaro Džaredas buvo įsitikinęs, kad panelė Pal- 
mer iš tiesų yra prasikaltusi. Agentas nesuprato kodėl, bet jautė, kad 
panelė Palmer kalta. Visa užuojauta moteriai išgaravo tučtuojau, kai 
tik jos dantys grybštelėjo jį trečią kartą. 

Dabar Džaredas, sulaikęs kvėpavimą, žvelgė pro langą. Pro 
krūmus brovėsi ne kas kitas, o dama, nešina dideliu keraminiu indu, 
kurio viršuje gulėjo duonos kepalas. Kol Bilas suko galvą, kaip išnarp- 
lioti šią užduotį, Džaredas pagaliau aiškiai išvydo panelę Palmer. Ji 
dėvėjo šiek tiek per laisvus džinsus, o tai Džaredui nepatiko, ir visai 
nepatrauklų vienu dydžiu per didelį megztinį, kuris slėpė figūrą, nors 
pučiant lengvam vėjeliui vyras pastebėjo, kad ji tikrai liekna. Jo many- 
mu, gyvendama Niujorke, moteris treniravosi gimnastikos salėje, tik 
nežinia, ar ji ten vaikščiojo pabendrauti, ar tik norėdama išlaikyti gerą 
figūrą. Panelė Palmer turėjo gerokai paprakaituoti, kad taip atrodytų. 

Kai pučiant vėjui plaukai išsidraikė ant veido, ji rankos mostu 
grakščiai juos atmetė atgal. Agentas pastebėjo, kaip moteris krūpte- 
lėjo. Geras! Džaredas tikėjosi, kad po muštynių jai skaudėjo kūną. 
Vyriškis pasijuto šiek tiek kaltas, kad įsibrovė į jos namus ir išgalvojo 
istoriją apie sugedusius jungiklius. Savaime aišku, moteris turėjo 
teisę paskambinti šerifui, mylimajam ar dar kam nors. Moteris įtarė, 
kad jis vagis, ir tikriausiai dėl to užpuolė, kai šis pamėgino ją paliesti. 
Na, gerai, ji buvo teisi. Tačiau tai negali sušvelninti jo nuoskaudų ar 
padėti atgauti vyrišką orumą. 

Vis dar klausydamasis šefo Džaredas nusprendė, kad panelė 
Palmer vis dėlto kalta. 

— Turiu eiti, baigiam kalbėti. Ji ateina, — greitomis baigė Dža- 
redas ir išjungė telefoną. 

Tučtuojau atsisėdo į kėdę prie židinio. Vyras neturėjo laiko 
įkurti židinį, nes, naudodamasis proga, kol šeimininkė ligoninėje, 
toliau tyrinėjo seną namą. Advokato prašymu medicinos įstaigoje ją 
laikė ilgiau. 


prie durų ir pamatė tris lazdeles, skirtas pasiremti, matyt, paliktas 

ankstesnio nuomininko. Džaredas vieną pagriebė, nutraukė nuo 
sofos antklodę ir nuskubėjo atgal į savo vietą. Kai Iden pasibeldė į 
duris, vyriškis jau buvo užsiklostęs seniai plauta antklode ir iškišęs 
ranką, kad matytųsi tvarstis. Šalia stovėjo lazda. 

— Įeikite, — kenčiančio žmogaus balsu kvietė Džaredas. 

Durys prasivėrė labai lėtai ir tarpduryje pasirodė daili moteris 
su karštu troškiniu rankose. Džaredui tai patiko. 

— Aš... aš esu Iden Palmer, — prisistatė moteris su apgailestavi- 
mo gaidele balse. 

Akimirką vyras norėjo pašokti nuo kėdės ir pasirodyti esąs 
visiškai sveikas, vis dėlto užsitraukė antklodę kone iki smakro lyg 
gindamasis. 

Iden žengė keletą žingsnių ir atsidūrė šalia jo. 

— Nežinau, kaip atsiprašyti dėl praėjusios nakties. Po gyvenimo 
Niujorke man atrodo, kad kiekvienas yra... — moteris nebaigė saki- 
nio. — Ar galiu visa tai palikti čia? 

Džaredas vos vos linktelėjo galvą į virtuvės pusę kitame namo 
gale. Žiūrėdamas į nueinančią Iden, jis nusprendė, kad po per dide- 
liais drabužiais slepiasi patrauklus kūnas. Moteriai išnykus tarpdury- 
je, keletą minučių buvo tylu. Vyras žinojo kodėl. Virtuvėje buvo visiš- 
ka netvarka. Vakar jis padėjo maistą kur papuolė, kai ką paskubomis 
sumetė į šaldytuvą, kad kuo greičiau galėtų patyrinėti teritoriją, kol 
neatvyko Palmer. Į virtuvę buvo užbėgęs tik dukart susitepti sumuš- 
tinių ir viską paliko kaip stovi. Apskaičiavo, kad turės pakankamai 
laiko susitvarkyti, kol ji apsistos dvare. 

Po kelių minučių panelė Palmer pasirodė kambaryje su pilnu 
maisto padėklu. Jis uodė kvapnią naminę daržovių sriubą su jautiena. 
Džaredui patikusios moterys visada suprasdavo ir toleruodavo jo gy- 
venimo būdą, bet nė viena jų nevirė valgyti. Jo įsitikinimu, moterys, 
kurios nakčiai nusimeta drabužius, paprastai neverda, o kitos eina į 
bažnyčią. 

— Aš, ach... Paliksiu jus užkandžiauti ir sveikti, labai atsiprašau, 
kad... — pažvelgusi į Džaredo mėlynę po akimi, ji nutilo. Ant kito 
skruosto Iden pastebėjo du gilius įdrėskimus. Džaredas nebuvo tik- 
ras, bet jam pasirodė, kad moters akys sudrėko. 

— Ar galėtumėte atnešti maistą arčiau? — tyliai sušnibždėjo 
vyriškis, lyg kalbėjimas jam būtų skausmingas, o taip iš tiesų ir 
buvo. — Jeigu padėklas bus arčiau, galėsiu jį pasiekti. 

— Žinoma, — greitai pastumdama padėklą arčiau Džaredo at- 
sakė Iden. 

Ištraukęs sužeistą ranką iš po antklodės, ligonis pamėgino pa- 
semti sriubos, bet šaukštas įkrito atgal į dubenį. Jis pažvelgė į panelę 
Palmer taip, lyg norėdamas pasakyti, kad stengiasi, bet jam nepa- 
vyksta. 

Po kelių sekundžių Iden jau sėdėjo ant kėdės šalia ir jį maitino. 
Dėl tokio prabangaus dėmesio Džaredas vos tvardėsi neišsišiepęs. Vis 
dėlto turėjo susikaupti vaidindamas neįgalų, taigi šypsotis negalėjo. 

Trisdešimt minučių vyras pietavo, bet nė vienas nepratarė nė 
žodžio. Kol jis kramtė, Iden pakūrė židinį. 

— Ačiū, — padėkojo Džaredas atsilošdamas. — Man to labai 
reikėjo. Po to, kai išėjau iš ligoninės, nelabai galiu savimi pasirūpinti. 
Atsiprašau, kad namuose tokia netvarka. Galite pagalvoti, kad esu... 

— Nieko bloga apie jus nemanau, pone Makbraidai. Tai mano 
kaltė. Kai pagalvojau, kaip jūs elgėtės su manimi aną vakarą, o kaip 
aš... Na, aš... 

Džaredas paėmė ją už rankos. Puiku, pamanė sau. Tokia švelni 
oda. Paglostė ją, bet tučtuojau prisiminė, kad yra ligonis, ir sudejavęs 
vėl atsilošė kėdėje. 

— Ar galite vaikščioti? 

— Šiek tiek. Pats nueinu tik iki tualeto. 

Iden atsistojo ir įsirėmė rankomis į klubus. Džaredas negalėjo 
pakęsti tokios moters pozos, kuri sakyte sakė: „esu visagalė ir ne- 
priklausoma“. Vyras pagalvojo, kad būtų gerai, jeigu ji kuo greičiau 
dingtų. Buvo beprasižiojąs varyti ją lauk, tačiau Iden prašneko pir- 
moji: 

— Reikalauju, kad apsistotumėte mano svečių kambaryje, kol 
visiškai pasveiksite. 

Vyriškis buvo įsitikinęs, kad bet kuri moteris, išgirdusi tokį pa- 
reiškimą, pasijustų nejaukiai. 

— Ne, panele Palmer, — atsakė jis kiek įmanoma švelniau. — 
Negaliu pas jus gyventi. 

— Neprašau gyventi, tik paviešėti, kol pasveiksite. 

Džaredas atsiduso. 

— Tokiame mažame miestelyje žmonės pradės liežuviais plakti. 

— Dar daugiau jie kalbės, jei sužinos, kad palieku likimo valiai 
vyriškį, negalintį kaip reikiant savimi pasirūpinti. — Iden atsisėdo 
ant kėdės priešais Džaredą. — Būsiu sąžininga. Labai gailiuosi dėl 
to, ką padariau. Kada nors galbūt jums papasakosiu, kas dėjosi mano 
galvoje, kai palietėte mane tamsiame kambaryje. Tai pažadino labai 
nemalonius prisiminimus, kuriuos seniai gujau iš atminties. Apgai- 
lestauju. Tačiau praeities nesugrąžinsi. Negaliu palikti jūsų šituose 
prišnerkštuose namuose. Negaliu jums nusamdyti seselės, neturiu 
laiko tvarkyti virtuvę ir kurstyti židinį. Po pietų gavau šešis rank- 
raščius iš „Fedex“ leidyklos, tad turiu juos perskaityti ir per keletą 
savaičių pateikti ataskaitą. Ar jums kada nors teko atlikti tokį darbą, 
pone Makbraidai? 

— Prisipažinsiu, ne. 

Džaredas stebėjo Iden. Nors elgėsi ryžtingai ir atkakliai kaip 
senamadiška mokytoja, bet kalbėjo švelniai. 

— Tam reikia daug laiko, taigi negaliu blaškytis. Tikrai nematau 
kitos išeities. Turite persikraustyti į mano namus ir leistis prižiūri- 
mas. 

— O ką pamanys advokatas? 

— Bredonas Grenvilas? Taip, jis yra mano advokatas, — mo- 
teris atsakė tokiu tonu, kad Džaredui paaiškėjo viskas, ką jis ketino 
sužinoti. Galbūt tas vyras bei visas miestelis manė, kad Grenvilo ir 
Palmer vedybos būtų labai geras sandoris, tačiau pati mieloji panelė 
neatrodė taip galvojanti. 


4 Kau 


IDEN padėjo puodelį ir žvelgė taip, lyg matytų kiaurai sienas. Ar 
ponas Makbraidas jau atsikėlė? 

Kodėl vyrai mano, kad visos moterys kvailės? Šis klausimas 
kankino ją šimtus kartų. Kiekvienam sutiktam vyriškiui moteris 
turėjo įrodyti, kad ji yra mąstanti būtybė. Ir nors jau turėjo progų 
parodyti sumanumą, dažniausiai tas draugas stengdavosi „pagauti“ 
ją besielgiančią nelogiškai. 

Arundelyje Iden praleido tik dvi dienas, bet susirado jau du 
lygiaverčius vidutinio amžiaus gerbėjus. Ji suprato: teks rinktis. Vy- 
riškių akimis žiūrint, Iden galėjo būti seksualiausia moteris po Me- 
rilinos Monro, o gal juodu buvo tiek visko pasisotinę gyvenime, kad 
jiems nė nekilo noras stengtis. 

Iden krimstelėjo sausainio, ką tik ištraukto iš orkaitės. Iš Arun- 
delio ji išvyko, kai senoji skalbykla dar nebuvo remontuojama, nors 
ponia Farington dažnai kalbėdavo apie ketinimą ją atnaujinti. Tuo- 
met ji ketino išnuomoti namelį žmogui, kuris vasarą ir savaitgaliais 
tikėjusi, kad elektra sujungta su nameliu ir dvaru. Farington būtų rei- 
kalavusi atskirų knygelių elektrai apmokėti. Iden galėjo įsivaizduoti 
ją kalbant: „Jeigu jie paliktų įjungtą šviesą visą parą, negi aš turėčiau 

apmokėti visas sąskaitas? Tikrai ne!“ O dabar jai aiškinama, kad 
abiejų namų elektra bendra. 

Šiandien Iden didesnę dienos dalį praleido ligoninėje ir buvo 
tikra, kad čia ranką pridėjo Bredas. Ji vis klausinėjo ligoninės per- 
sonalo, ar negalinti važiuoti namo, bet seselės ir gydytojas buvo ne- 
perkalbami. Galiausiai antrą valandą jai leido išvykti. Iden įtarė, kad 
tuo pasirūpino Bredas. 

Besišypsantis šerifas Klintas laukė jos ir Iden jautėsi patenkinta, 

kad dėl raudonio skruostuose kaltę ji gali suversti ne pykčiui išbuvus 
pusę dienos ligoninėje, o skaudantiems kaulams. Policijos automo- 
bilyje moteris turėjo sėdėti tylėdama, nes Klintas neužsičiaupdamas 
pasakojo visokius juokelius. Jo žodžiais tariant, Iden pratusi gyventi 
šiaurėje ir nesuprantanti, kad pietuose kaimynai rūpinasi vienas 
kitu. Klintas vis krizeno ir kvailai šypsojosi. Kai juodu atvažiavo prie 
namo, policininkas paklausė, ar Iden nenorėtų, kad jis patikrintų, ar 
nieko nėra viduje. Jau buvo bepradedanti jį atkalbinėti, tačiau polici- 
ninkas gavo svarbų pranešimą apie įvykį. Iden išlipo iš automobilio 
ir atsargiai uždarė dureles. 
Anuomet ji buvo prikrauta popierių ir apstatyta baldais. Pamažu visi 
dokumentai dingo iš akiračio, bet baldų nemažėjo. Dabar fojė buvo 
daug erdvės, dvi mažutės sofos ir aukštas sekreteras su keliomis kė- 
dėmis bei du staleliai neužėmė daug vietos. Pirmą kartą Iden išvydo 
fojė visu savo didingumu. 

— Nuostabu, — tik tiek galėjo pasakyti, nes buvo labai su- 
sijaudinusi. Pagalvojus, kad visa atiteko jai kaip ponios Farington 
palikimas, skruostais ėmė tekėti ašaros. Fojė lubos buvo išpuoštos 
dailiais lipdiniais. Durys taip pat originaliai dekoruotos. Pustrečio 
šimto metų senumo dažai buvo nugremžti, taigi įpjovos ir išlenkimai 
atsivėrė visu grožiu. 

— Gražu, — šnabždėjo Iden, dairydamasi aplinkui. 

Ji norėjo apžiūrėti visą namą, bet buvo tikra, kad tuojau pa- 
sirodys Bredas. Taigi išsitraukė mobilųjį telefoną ir paskambino į 
„Elektros tinklus“, prašydama, kad būtų atskirtos dvaro pastato ir 
skalbyklos elektros apmokėjimo sąskaitos. 

— Tačiau jos ir yra atskiros, — atsakė „Elektros tinklų“ darbuo- 

toja. — Ponas Makbraidas persirašė elektros apmokestinimą savo 
vardu tuojau pat, kai tik išsinuomojo namą. 

— Taigi mūsų namai neprijungti prie tos pačios elektros sro- 
vės? — pasitikslino Iden. 

— Ne, ponia. 

— Ačiū, — padėkojo ji ir baigė pokalbį. 

Moteris atsisėdo ant sofos ir pradėjo žvalgytis po kambarį. Ponia 
Farington atnaujino kiekvieną puošybos detalę. Bredas sakė, kad visa 
tai Alisa darė dėl Iden. Taip, ji tuo tikėjo. Nuėjusi į svetainę, apžiūrėjo 
židinį. Jis buvo ypač dailus, net ir Tomui Džefersonui patiktų. 

Iden atsirėmė į sieną. Kas čia vyksta? Bredas, rodės, nuoširdžiai 
tiki Makbraidu ir, kalbėdamas su ja apie buvusių kautynių pasekmes, 
net pajuokauja. Kvaila miesčionė, radusi savo namuose vidury nak- 
ties vaikštantį vyriškį, pašėlo. 

— Norėčiau pamatyti, ką jis darytų, kaip reaguotų, jeigu kas 
nors nakčia įsibrautų į jo namus, — garsiai mąstė Iden. Staigiai atsi- 
šliejus į sieną, nugarą nutvilkė skausmas. Kad nejaustų jokių skaus- 
mų, turės praeiti keletas savaičių. 

Atrodo, policininkus kažkas perspėjo, kad Makbraidas buvo 
vienas jų. Šios istorijos niekas netyrė. Pasak pareigūnų, Makbraidas 
nekaltas, nes dirbo elektriniu pjūklu ir pamatęs, kad perdegė kai- 
mynės elektros skaitiklis, pamėgino jį sutaisyti. Mėgino pasirūpinti 
mažąja dama. Tačiau Iden šovė į galvą mintis, kad du atskiri namai 
negali būti prijungti prie tos pačios elektros srovės. Tai būtų labai 
keista. 

Stengdamasi nusiraminti, moteris įėjo į virtuvę ir iškart pa- 
stebėjo, kad jai išvykus ši vieta nelabai tepasikeitė. Visi dokumentai 
spintelėse buvo kruopščiai perskaityti ir tvarkingai sudėti į vieną iš 
daugelio aplankų. Tvarkydamasi tarp popierių Iden rasdavo indų. 
Tada išplaudavo juos ir gražiai sudėdavo į spinteles stiklinėmis du- 
relėmis. Atidžiau pasižiūrėjusi, Iden pasigedo brangaus Vedžvudo 
komplekto. Greičiausiai jaunasis Faringtonas jį pardavė. 

Iš lėto, jusdama kiekvieną raumens virptelėjimą, moteris nuėjo 
prie automobilio. Jame vis dar gulėjo vakar supirktas maistas. Kai 
kurie produktai jau sugedo, bet dauguma tiko vartoti. Šlubčiodama 
nutempė krepšius į vidų. Atidariusi šaldytuvą pamatė, kad Bredo 

ekonomė jį pripildė visokio gėrio. Jame rado tris svarus jautienos, 
todėl nusprendė išvirti sriubos. 

Ruošdama mėsą, galvojo apie tai, kas nutiko praėjusią naktį. 
Taip, ji pašėlo. Visi apie tai kalbėjo. Ir gydytojas, ir policininkas leido 
suprasti, kad ji elgėsi netinkamai. Vienintelis žmogus, buvęs jos pu- 
sėje, — tai pusamžė storoji seselė. Ji prijungė lašelinę ir nepratarė nė 
žodžio, kai gydytojas Iden pranešė, kad jai viskas gerai. Jokių rimtų 
sužeidimų, — konstatavo jis ir šypsodamasis patarė kitą kartą ne- 
pulti už save dvigubai stambesnio vyro. Seselė palaukė, kol gydytojas 
išėjo iš palatos, o tada švelniai suėmusi Iden už riešo pasakė: 

— Brangioji, pasielgėte teisingai. Jeigu jūsų vietoje būtų pasi- 
taikęs vyras, tas įsibrovėlis būtų nušautas. Šnipinėti naktį svetimuose 
namuose! Tas žmogus neturėjo teisės ten rodytis ir visai nesvarbu, 
kokie jo ketinimai. Jeigu ir kitos moterys taip gintųsi, lavoninės ne- 
būtų tokios pilnos. 

Po seselės žodžių Iden pasijuto kur kas geriau ir išleista iš ligo- 
ninės jau galėjo nekreipti dėmesio į Klinto kikenimą. 

Išvirus sriubos, Iden prieš akis iškilo dvi praėjusios dienos. 
Staiga jos gyvenime atsirado du vyrai. Advokatas, kuris jau piršosi 
draugauti, ir kitas, gyvenantis kaimynystėje, bet nakčia šnipinėjantis 
jos namus. Kas vis dėlto čia vyksta? 

Sriubai kunkuliuojant, moteris pakilo laiptais į viršų. Ten buvo 
du miegamieji ir du vonios kambariai, tokie dideli, kad net atrodė ne- 
jaukiai. Jos vonios kambarys miegamojo dydžio, o kambarys iš kitos 
pusės didesnis už bet kokią įprastą svetainę. Kitame koridoriaus gale 
— dar didesnis miegamasis su langais į tris puses ir vonios kambarys 
kampe. Kol dairėsi, jai toptelėjo mintis. Jei tas Makbraidas, kaip kalba 
žmonės, taip smarkiai sumuštas, gal vertėtų juo pasirūpinti. Jis galėtų 
apsigyventi dvare, o Iden taptų jo slauge arba prižiūrėtoja. Galėtų 
stebėti, ką jis daro. Miegodavo jautriai, todėl bet kokiu atveju išgirstų 
ką nors vaikštinėjant po namus naktį. 

Nusileidusi laiptais žemyn, Iden pagalvojo, kad vyriškis, gyve- 
nantis viršuje, galėtų būti geras kompanionas jai ir Bredui. Tačiau visa 
tai vyksta per greitai. Taip gali nutikti, kai tau dvidešimt, o ne ketu- 
riasdešimt penkeri. Iden nuojauta šnibždėjo, kad abu vyrai kažin ko 
siekia. Ar ji negalėtų pasinaudoti vienu, kad apsisaugotų nuo kito? 

Kai maistas buvo paruoštas, paėmusi troškinio, ji nusprendė 
aplankyti poną Makbraidą. Iš pradžių ji nuoširdžiai gailėjosi suža- 
lojusi vyriškį, tačiau po kurio laiko suprato, kad jis tik apsimetinėja 
sergąs. Kai Melisa buvo trečioje klasėje, jai labai nepatiko mokytoja, 
tad mergaitė kiekvieną rytą prašydavo mamos leisti jai neiti į mo- 
kyklą, mat ji sunegalavusi. Dar tada Iden puikiai išmoko atskirti tikro 
skausmo išraišką nuo apsimestinio. Ponas Makbraidas gana lengvai 
sutiko apsigyventi pas ją, todėl Iden suprato esanti teisi. 

Iden sugaišo maždaug pusvalandį, kol nuvedė Makbraidą į sve- 
čių miegamąjį. Moteris suprato: jis uždavinėjo daug klausimų, nes 
norėjo ilgiau užtrukti. 

Rodės, vyras norėjo sužinoti visas istorines smulkmenas apie 
Arundelį, o labiausiai apie Faringtonų dvarą. Tas pašnekesys neat- 
rodė įtartinas, tačiau kažkas čia ne taip. Jeigu jis visiškai nepažinojo 
šios vietovės, tai kodėl atvyko kaip tik čia? 

Ir dar vienas dalykas: jis neklausinėjo Iden apie asmeninį gyve- 
nimą, bet ir pats stengėsi šių klausimų išvengti. Iden pasidarė įtari. 

— Jūs tokia nuostabi, panele Palmer, — prakalbo vyriškis, 
ropšdamasis į lovą. — Nesu pratęs prie tradicinio Pietų krašto sve- 
tingumo, bet atrodo, kad žmonės sako tiesą. — Pasilenkęs į priekį jis 
paėmė Iden už riešo ir tyliai pratarė: — Jūs tokia nuostabi. 

— Pone Makbraidai, — kreipėsi į jį Iden. 

— Vadinkite mane Džaredu, — paprašė vyriškis nutaisydamas 
tokią šypseną, kuriai, Iden nuomone, negalėtų atsispirti jokia moteris. 

— Pone Makbraidai, — atsakė ji šaltai, — pakviečiau jus, kad iš- 
pirkčiau savo kaltę, nieko daugiau. — Ar teisingai mane suprantate? 

— Taip, ponia. Niekada nepatikėčiau, kad tokia moteris kaip 
jūs... 

Iden pažvelgė į jį draudžiamu žvilgsniu. Vyriškis užsimerkė ir 
apsimetė miegosiąs. 

Moteris nulipo į virtuvę. Baigusi ruošą, ji paskambino dukrai. 

— Kaip gyvenat? 

— Puikiai, — atsakė Melisa paskubomis. — O, mamyt, nenoriu 
būti nemandagi, bet ar negalėtume pasišnekėti vėliau? Stiuartas pa- 
siėmė laisvą popietę ir mes vaikštinėjame po parduotuves, ieškodami 
šio to mūsų naujajam būstui. Turiu galvoje, tavo būstui. Atsiprašau, 


55 


JUDE DEVERAUX 4 PIRMIEJI ĮSPŪDŽIAI 


nenorėjau pasakyti, kad jis ne tavo. Taigi kaip gyvenimas Arundely- 
je? Tykus miegantis miestukas? 

Iden jautė, kaip dukra nekantrauja. Ji norėjo nutraukti pokalbį, 
kad pabūtų su savo vyru. Iden pamėgino nekreipti į tai dėmesio. Ji 
norėjo papasakoti, kad užpuolė vagį, buvo paguldyta į ligoninę, pa- 
skui pasiūlė tam įsibrovėliui apsigyventi jos namuose. Bet to nepa- 
darė. 

— Žinoma, viskas kaip buvę. Gyvenimas nesikeičia. Lik su 
Stiuartu, linkiu jums gerai praleisti laiką. Jeigu tau reikėtų pinigų, 
aš... 

— Mama, — nutraukė ją Melisa, — Stiuartas gali aprūpinti savo 
žmoną viskuo, ko reikia. 

Galbūt, jeigu jam išnuomočiau butą su baldais už mažesnę 
kainą. Tačiau garsiai to nepasakė. Kai sūnūs veda arba dukros išteka, 
dažnai reikia prikąsti liežuvį. 

— Žinoma, jis gali, brangute. Na, eik pas jį. 

Baigusi pokalbį, Iden susimąstė. Anksčiau jos viena kitai buvo 
viskas. Atrodė, net vedybos nenutrauks tokių stiprių motinos ir 
dukters saitų, tačiau... Iden nenorėjo galvoti, kodėl taip atsitiko, bet 
„virkštelė“ buvo nukirpta. 

— Taip geriau, — garsiai ištarė moteris. 

Jos buvo pernelyg prisirišusios viena prie kitos. Anksčiau vos 
begalėjo susitaikyti su mintimi, kad kada nors reikės išsiskirti. O da- 
bar pagaliau pavyko. Ir gerai. Argi ne? 

Iden giliai įkvėpė ir nusisuko nuo telefono. Nors jai nedavė ra- 
mybės mintis vėl paskambinti dukrai ir pasakyti, kad grįžta; pranešti 
leidėjui, kad nori grįžti į darbą; ir kad... 

Ji liovėsi vaikščiojusi. Nusprendė nusiprausti ir pasiruošti 
pasimatymui su Bredu. Jis jau greitai turėjo pasirodyti, o dar tas 
Makbraidas... Tiesą sakant, ji nežinojo, ką veikti su tuo ligoniu. Abu 
vyrai kažko norėjo, bet kol dar nesuprato ko, galės pasimėgauti jų 
draugija. 


— AR MANAI, kad tai protinga? — tiesmukai paklausė Bre- 
das. — Nenoriu kritikuoti, bet ar tikrai apsisprendei įsileisti nepa- 
Žįstamą vyrą į savo namus? 

— Atmink, jis ne svetimas, — nusisukusi nuo Bredo, Iden 
šypsojosi, todėl vyriškis negalėjo matyti jos veido išraiškos. — Tavo 
draugai iš policijos nuovados patikrino jo dosjė. Jie teigia, kad Dža- 
redas Makbraidas yra tikras didvyris. Turint galvoje, kad aš esu jo 
užpuolikė, atpildas už nedorą elgesį galėtų būti rūpinimasis. — Mo- 
teris atsisuko į Bredą ir sumirksėjo savo ilgomis blakstienomis. — Ar 
elgiuosi netinkamai? 

— Jeigu teisingai supratau, tu prašai manęs nesikišti į tavo rei- 
kalus, juo labiau nesirūpinti šiuo namu. 

— Panašiai. — Ji liko patenkinta Bredo supratingumu. 

Moteris išvyniojo folijoje ypatingai paruoštą upėtakį, kurį Bre- 
das atnešė iš jūrų gėrybių restorano Soundsaide, per kelis žingsnius 
nuo jo biuro. 

Grenvilas išėmė lėkštes iš spintelės stiklinėmis durelėmis. Tad 
Iden pastebėjo, kad jis žino, kur kas padėta šiuose namuose. Vyras 
pasiteisino, jog dažnai lankydavosi pas ponią Farington, nors ir ap- 
gailestavo, kad tikrais draugais vis dėlto netapo. Vis tiek per gerai 
žinojo visas namo kertes. Ar Bredas sakė tiesą? 

Vyras nunešė visus indus į valgomąjį ir padengė stalą. 

— Taigi kuriam laikui ponas Makbraidas apsistos? 

Iden, į lėkštes dėliodama žuvį, nekreipė dėmesio į klausimą. 
Garnyrui ji paruošė garuose virtų šparaginių pupelių ir salotų. 

— Papasakok viską, kas vyko Arundelyje po to, kai aš išvažia- 
vau. Kas vedė, ištekėjo, kas mirė, susilaukė vaikų? Ar neįvyko jokių 
skandalų? 

Bredui prireikė kelių minučių, kad užmirštų vyrą, gyvensiantį 
Iden namuose. Tačiau Bredui pradėjus pasakoti, Iden iškart pajuto 
jam simpatiją kaip puikiam pasakoriui. Arundelis nelabai tepasikeitė. 
Tik dėl to, kad jo gyventojai kovojo su visokiais pasikeitimais. Kai 
Wal-Mart įmonė norėjo pastatyti mieste parduotuvę, patyrė didelį 
gyventojų pasipriešinimą. Netrukus tos įmonės atstovų neliko nė 
padujų. Gyventojai pasirinko geriau važiuoti apsipirkti 100 mylių 
už miesto, kad tik ši unikali vietovė nebūtų užgriozdinta ir užteršta 
bjauriais moderniais prekybos centrais. 

Be to, gyventojai laikėsi tradicijos senovines vertybes perduoti 
savo vaikams. Taip atsitiko ir pavardėms. Bredonas tradiciškai pavel- 
dėjo net tris prosenelių pavardes. Ponia Farington pasakodavo, kad 
šeimų pavardėmis buvo pavadintos gatvės, pastatai bei verslo įmo- 
nės. Šeimos, įkūrusios miestelį, niekada jo nepaliko. Vaikai išvykdavo 
mokytis į koledžus, tačiau grįždavo su sutuoktiniais iš gerų šeimų ir 
įsikurdavo savo senelių namuose — ten augindavo vaikus, suteikda- 
mi jiems tris pavardes. Kitoje vietoje būtų neįprasta sutikti mergaitę, 
pavarde Pembruk arba Hoten, tik ne Arundelyje. Pavardės buvo kaip 
asmens tapatybės kortelė, iš kurios galima sužinoti, kas tie žmonės ir 
kokią vietą jų šeimos užima miestelio istorijoje. Kai kurių manymu, 
ši tradicija kvepėjo snobizmu, tačiau kiti tuo didžiavosi. Šiais laikais 
būtų sunku aptikti tokių gilių tradicijų visose Jungtinėse Valstijose. 

Iden pagalvojo, kaip puikiai šis vyras dera prie Faringtono 
dvaro aplinkos. Galbūt todėl, kad jo protėviai dažnai lankydavosi čia 
rengtuose pobūviuose ir buvo du kartus vedę vieną iš Faringtonų. 
Kai Bredas pylė į jos taurę vyno, abu šypsojosi. Su šiuo žmogumi 
Iden jautėsi gerai. 

— Gerai, žinau, kad esu pernelyg kandus ir tiesmukas, bet tu 
turi žinoti, kiek daug ponia Farington kalbėdavo apie tave. 

— Argi? — nenorėjo patikėti Iden. — Labai jos ilgėdavausi. 

— Nežinau kaip, bet ji sugebėjo išlikti pritrenkianti dama. Ne-- 
galiu suskaičiuoti, kiek kartų pjaudavau veją aplink namą. Du šešta- 
dienius per mėnesį veltui pjaudavau žolę ta pasenusia mašina. Bu- 
vau... — stabtelėjo jis. — Jeigu ne Alisa Augusta Farington, kai sirgo 
mano žmona, būčiau išprotėjęs. Prieš mirtį mano žmona kankinosi 
beveik trejus metus. Sėdėdamas prie šito stalo jaučiuosi taip, lyg čia 
būtų ponia Farington. Tai tu ją primeni. 

Bredas pabaksnojo šakute maistą. Iden atrodė, kad vyras nori 
pasakyti kažką, kas jį labai jaudina. Ji kantriai laukė. 

— Išgirsi visokių kalbų apie mane. 

— Ar jos bus blogesnės nei apie mane? 

— Ne, — atsakė Bredas, atsignybdamas didelį kąsnį žuvies. — 
Apie tai, kaip pasielgei su Makbraidu, miestelis pliaukš dar dešimt 
metų. Tu sumušei bet kokio iki tol buvusio paskalų objekto rekordą. 

— Paskalų objekto? Puiku! Toks jau mano likimas. Ar tik ne- 
nori pasakyti, kad Arundelio gyventojai tavo žmoną priėmė kaip 
saviškę? 

— Na taip. Jos pavardė buvo Pembruk. 

— Aha, — atsakė Iden. Tai viską paaiškina. Arundelio gyven- 
tojai, negalėdami susitaikyti su bet kokio atvykėlio ekscentriškumu, 
lengvai toleravo šią savybę tarp savųjų. — Papasakok apie savo 
žmoną. 

— Vienas kitam mes nebuvome Dievo skirti. Ir tu sužinosi 
kodėl. Kai ėmėme rengti skyrybų dokumentus, ji pasakė serganti 
vėžiu. 

— Bet tu likai su žmona? 

— Taip. Nors nebuvau ištikimas. Turėjau moterį... Tačiau roma- 
nas nesitęsė ilgai. Mirus žmonai supratau nenorįs turėti su ja jokių 
ilgalaikių santykių. Ir ponia Farington atvėrė man akis. 

— Tikrai? Juk ji pati turėjo nesantuokinių ryšių. 

— Su mano seneliu ir jo broliu. Tačiau prisimindama pasimaty- 
mus po gluosniais ji daug ką papasakojo ir apie tave. 

Iden susidomėjo. 

— Ką ji galėjo papasakoti apie mane? 

— Ką tu mėgsti valgyti, kokius drabužius vilkėti, kas tau sekėsi, 
o kas ne. Kuo domėjaisi. Ponia sakė, kad tau labiau patiko sodas, o ne 
namas. Todėl ji rūpinosi namo remontu, o sodą paliko netvarkytą, 
kad tau pačiai tektų tas malonumas jį prižiūrėti. 

— Negaliu sulaukti minutės, kai imsiu tvarkytis. Gal pažįsti 
kokį paauglį, norintį padirbti per vasaros atostogas? 

— Mažiausiai dvidešimt. Ar nebūtum prieš, jeigu aš padėčiau? 

— Tik nesakyk, kad išmanai sodininko darbą. 

— Pakankamai. Na, šiek tiek mažiau nei tu. Bet kasti moku. 

Bredas žvelgė taip įdėmiai ir atvirai, kad Iden minutėlę turėjo 
nusukti žvilgsnį į šalį. Jis tikėjosi komentarų. 

— Bredai, neprivalai man išpažinti savo praeities nuodėmių. 
Juk tokiame amžiuje ir aš turiu keletą. 

— Tu? — nenorėjo patikėti Bredas. — Kokių nuodėmių turi? 
Ponios Farington žodžiais, esi lyg angelas, nusileidęs iš dangaus. 

— Ar ji nepasakojo, kad esu tinginė ir mėgstu ilgai pamiegoti? 

— Ji nepasakė nė vieno blogo žodžio apie tave. Susidariau įspū- 
dį, kad buvai darbštuolė ir nesi nuskriaudusi net vabalėlio. 

— Negi ponia neatskleidė, kiek blogų žodžių esu pasakiusi apie 
jaunąjį Kamdeną? Jis tikėjosi mane vesti. 

— Gerai jį pažįstu. Vaikinas norėjo tau padaryti paslau- 
gą, argi ne? 

— O taip. Atrodo, jis numanė, kad Farington gali palikti man 
namą, kuris vėliau atitektų jam. Gyventi naujame plytiniame name 
jam prilygtų mirčiai. Kas nutiko tam jaunuoliui per pastaruosius dvi- 
dešimt metų? 

— Kamdenas išsikėlė gyventi į šiaurę ir vedė merginą iš jankių. 
Tačiau kai jo brolis patyrė finansinių sunkumų, grįžo namo. Dabar 
gyvena Kamdenų ir Mintonų name. Gana apie jį kalbėti. Viena buvo 
aišku: ponia Farington nebūtų palikusi namo savo sūnui. 

— Dar kas nors mieste žino, ką veikė jaunasis Faringtonas? 

— Žinoma, mes viską žinome apie vienas kitą. 

Iden nudelbė žvilgsnį, kad neišsiduotų besišypsanti. Bredo žo- 
džiai skambėjo pasipūtėliškai. Jis buvo iš tų, kurie „viską“ žino. Arun- 
delio gyventojai, nors ir žinojo apie Alesterio Faringtono darbelius, 

vis tiek būtų priėmę į savo namus, nes jis buvo vienas iš jų. Tačiau 
atvykėlį už tokius nusikaltimus be jokių skrupulų būtų pakorę. 

— Mirus poniai Farington, netekai vieno savo šeimos nario, — 
paironizavo Iden. 

Jai teko gyventi įvairiose vietose ir patirti daug vargo. Moteris 
nemėgo žodžio „šeima“. Jos manymu, Arundelio miestelis ir buvo lyg 
viena didelė šeima su savo istorija. 

— Taip, bet pagal pačią Farington, galbūt taip „geriau“. Daug 
blogų dalykų buvo nutikę Faringtonams. Ponia tikėjo, kad šeimą ly- 
dėjo bloga „padermė“. Netikę genai. 

Iden buvo besižiojanti sakyti, kad žino apie Faringtonus kur kas 
daugiau nei kas kitas, nes teko perskaityti visus šeimos dienoraščius 
ir dokumentus, bet nutilo nieko nepasakiusi. Taip knietėjo prasitarti 
apie parašytą knygą, bet susilaikė. 

— Noriu atsiprašyti tavęs už familiarumą. Jaučiuosi, lyg pažino- 
čiau tave visą gyvenimą. Žinau, kad abu mėgstame pyragą su sūriu, 
taip pat abu negalime pakęsti piliarožių. Tau patinka triušiai, bet ne- 
myli šunų. Tačiau turiu įspėti, jog laikau tris šunis, kurie yra manda- 
gūs. Žinau, kad esi netekėjusi, guvi, talentinga, protinga, o turėdama 
šį namą, dominsi begalę vyrų. Esu susirūpinęs, kad kalbėdami apie 
meilės reikalus, pusė tuzino žmonių pradės tau pasakoti, koks buvau 
netikęs savo ligonei žmonai. 

— Argi buvai? 

— Ne. Slaugiau ją, bet nemylėjau. Jau minėjau, kad ketinome 
skirtis. Šiuose namuose praleidau daug laiko. Manau, tada man reikė- 
jo tokios optimistiškos asmenybės kaip ponia Farington, kad manęs 
negraužtų įkyrios mintys. Tai buvo pats blogiausias laikotarpis mano 
gyvenime, — pripažino Bredas atsilošdamas ir nusišypsodamas. — 
Aš atskleidžiau savo tamsiąją gyvenimo pusę, dabar tavo eilė. Žinau, 
kaip tau teko auginti dukrelę, taigi nepasakok. 

Bus ir daugiau klausimų, pagalvojo Iden. 

— Žinoma, ponia tau viską papasakojo. Tačiau tai, manau, žino- 
jo visas miestelis. 

— Taip, ji visiems papasakojo, bet tik todėl, kad žmonės ne- 
galvotų, jog buvai pasileidusi paauglė, kur papuola besivalkiojanti 
su savo vaikinu. Ji tikėjosi, kad žmonės supras. Ir mes visi supra- 

tome, — nusišypsojo Bredas. — Nemanau, kad nors vienas elgėsi su 
tavimi negarbingai, argi ne taip? 

— Ne, — atsakė Iden tiesiai. 

Ji suvokė, kad ponios kalbos tik padėjo Iden „įsilieti į šeimą“, 
kitaip netekėjusi nėščia mergaitė nebūtų priimta miestelio gyventojų 
taip jautriai ir maloniai. Nors tuomet Bredas ir negyveno Arundelyje, 
bet jis priskyrė save tiems „mes“, kurie suprato viską. 

Iden ketino pasakyti daugiau, tačiau ant slenksčio pamatė švys- 
čiojant žiburiuką. Ar tik ne pelė prabėgo? Ne, negali būti. 

— Kodėl neišsinešus vyno į lauką? — pasiūlė Bredas. — Norė- 
čiau pamatyti tą pievelę, prie kurios taip ilgai plūkiausi, o tu galėtum 
papasakoti, kaip planuoji sutvarkyti sodą. 

— Dar neturėjau laiko apžiūrėti kiemo, — atsakė Iden, galvo- 
dama, kad per kiemą ji ėjo vienintelį kartą — kai nešė Makbraidui 
sriubą. Ir dabar jai toptelėjo, kad ant slenksčio galėjo sušmėžuoti 
Makbraido koja. Jis galėjo už durų klausytis Iden ir Bredo pokalbio. 
Kiek jis čia išbuvo? Ir dar svarbiau buvo sužinoti kodėl? Ar tai tik 
įprastas šnipinėjimas? Vyriškas smalsumas? 

— Gerai! Eikime, — sutiko ji garsiai. Iš dalies Iden norėjo, jog 
Makbraidas žinotų, kad ji įtaria jį esant čia. Norėtų pamatyti jo veidą, 
kai netrukus susitiks akis į akį. 

Pakildama nuo stalo, ji pamatė Makbraido atspindį ant stiklinių 
spintelės durų. Vyras neatrodė sutrikęs ar kaltas, tik linktelėjo jai ir 
nusišypsojo, parodydamas, kad pastebėjo jos žvilgsnį. 

Pirma mintis — paprieštarauti jam, bet nenorėjo, kad Bredas 
būtų įtrauktas į šį žaidimą, todėl to nepadarė. Susitvarkys su Mak- 
braidu pati. 

Iden įsikibo Bredui į parankę ir juodu, nešini pilnomis taurėmis 
vyno, išėjo iš namo. Bredas pasakojo, kad reikėtų aptverti sodą. Apie 
tai prieš daugelį metų mąstė Iden, bet dabar ji negalėjo susikaupti ir 
įsiklausyti. Nuojauta šnabždėjo, jog Bredas apie sodininkystę ir apie 
ponią Farington žino kur kas daugiau nei išsiduoda. Po kažkurių jo 
žodžių Iden sukluso. 

— Kątu pasakei? 

— Nemanei, kad viską apie tave žinojau? Sakiau, kad padėjau 
poniai Farington ištraukti iš visų slėptuvių sidabrinius indus. Turėjau 

darbuotis laužtuvu, o ji tik nurodinėjo, ką daryti. Ponia vertė mane 
dirbti kaip vergą. Prieš namo atnaujinimą turėjau iš namo sienų ir 
grindų iškrapštyti tuos indus. Noriu pasakyti, kad jūs abi nuoširdžiai 
pasidarbavote, slėpdamos visą tą turtą. 

— Ir tada tu radai Polo Revjero arbatinį. 

— Neaš, bet kaip tik tada jis buvo aptiktas. Aš tik suorganizavau 
jo pardavimą. 

— Manau, ponia pasitikėjo tavimi, jeigu galėjo patikėti Faring- 
tonų šeimos turtą. 

Bredas pasilenkė prie Iden taip arti, kad lūpos beveik lietė jos 
ausį. 

— Bet nebūtų parodžiusi man, kas paslėpta sode. Pasakojo, kaip 
jūs abi ten plušote. Tik tu turėjai teisę iškasti tuos daiktus. 

Iden nusikvatojo. Ji buvo bepradedanti pamilti šį vyrą ir galbūt 
net pasitikėti juo. Galbūt vertėtų papasakoti apie Makbraido šnipi- 
nėjimą. Bredas jį prikultų. Jai nerūpėjo, kad Makbraidas gali nukrau- 
juoti, o kai Bredas išeis, lieps tam kietuoliui nešdintis iš jos namų. 
Šnipinėti ją? To jau per daug. 

— Atsiprašau, ką tu sakei? 

— Tu staiga kažkur nuklydai. Ir kodėl vis žiūri į tą namą? 

— Kažką mačiau lange. Esu tikra, kad ten ponas Makbraidas. 

— Verčiau jau to pono pas tave nebūtų. 

— Neįsileisiu. Kvietimas galioja, kol užgis žaizdos, kurias aš 
jam padariau, — Iden pasakė tai tokiu tonu, kad Bredui buvo aišku: 
čia ne jo reikalas. Ji tučtuojau pakeitė temą. — Dabar pasakyk, kaip 
tvarkytumeisi sode tu? 

Temo, tačiau oras buvo šiltas. Ji net galėjo užuosti gaivų upelį, 
tekantį už kalvos, o aplink buvo taip tylu, kad girdėjosi, kaip jame 
šokinėja Žuvys. 

Jie sustojo už gyvatvorės. Prieš daugelį metų, vos gimus Melisai, 
vienoje knygų Iden rado sodo rekonstrukcijos planus. Ten buvo tik 
eskizai, bet labai seni, ir tai ją intrigavo. Knygoje buvo trečiojo de- 
šimtmečio dokumentai, tačiau brėžiniai atrodė kur kas senesni. 

Kai Iden parodė brėžinius, ponia Farington nusišypsojo ir 
pasakė, kad tėvas labai ilgai jų ieškojo. Tai originalūs sodo planai, 
nubraižyti Džosijo Alesterio Faringtono 1720 metais, kai namas 

buvo pastatytas. Ponios tėvas pasakojo, kad sodas išliko nepaliestas 
iki 1840-ųjų, kol jo senelis suskirstė jį į „lysves“. Sode galėjai išvysti 
įvairiaspalvių augalų, bet jiems reikėjo ypatingos priežiūros. Per I 
pasaulinį karą didesnė sodo dalis buvo išarta ir čia auginta medvilnė. 
Po karo vos galėjai prasiskinti kelią pro sode sužėlusias piktžoles, bet 
kartais darbščios žmonos pasodindavo jame daržovių ir gėlių, tačiau 

Atvykus Iden, sodas buvo nuniokotas taip, kad nė krisleliu ne- 
priminė savo ankstesnės didybės. Gimus Melisai, Iden susirado origi- 
nalų XVIII a. planą, o ponia Farington pasiūlė jai rekonstruoti sodą. 
Tuomet Iden nenustygo vietoje, o Melisa buvo geras ir ramus vaikas, 
taigi moteris turėjo galimybę studijuoti XVIII a. sodininkystės ypa- 
tumus. Kai beveik mintinai išmoko tris ponios Farington knygas 
apie sodininkystę, šeimininkė paskambino į mažą Arundelio knygy- 
nėlį ir užsakė „viską, ką galėjo turėti Viljamsburgo“ knygynas. Gavusi 
11 knygų siuntą, ponia Farington pasakė, jog tai dovana. Tąsyk Iden 
atsisėdo ir apsiverkė, o Farington sutrikusi išėjo iš kambario. 

Tos knygos buvo Iden aistros sodininkystei pradžia. Ji skaitė, 
braižė, ryte rijo XVIII a. sodininkystės meną, kol vieną dieną su duk- 
rele išvyko iš mielo miestelio. 

Ponia Farington nusamdė Todį. Karo metais, dar būdamas 
vaikas, jis dirbo sode. Pamačiusi Todį pirmą kartą, Iden labai susi- 
jaudino — jis priminė Pilietinio karo įvykius. Vyras ją stebino. Nors 
ir buvo senyvo amžiaus, bet aštraus proto, be to, pritarė visiems Iden 
sprendimams. Dirbdami drauge jie grąžino Džosijo Faringtono laikų 
sodo vaizdą. 

Plotas buvo nemažas — penkiasdešimties kvadratinių pėdų 
laukas, padalytas į keturias dalis. Viduryje — didžiulis šviestuvas, 
papuoštas statinėje įsodintu jazminų krūmu. Statinėje žydėjo roz- 
marinai, o kraštuose — gvazdikai. Visos keturios sodo dalys buvo 
apsodintos žemaugiais kamščiamedžiais ir kedrais. Iden puikiai pri- 
siminė, kaip sodas atrodė anuomet, o dabar jis tuščias. Keletas krūmų 
leido daigus, bet didžiąją sodo dalį nuklojo supuvę lapai. 

— Kol viską išvaliau, užtrukau mėnesį, — pasakė Bredas. — 
Tiems krūmams niekas netrukdė suaugti į tikrą raizgalynę, tad turė- 
jau išsikirsti kelią, kad patekčiau į vidų. 

Iden įdėmiai pažvelgė į Bredą ir jai patiko įsivaizduoti, kaip 
vyras atrodytų su pjūklu rankoje, o jam nuo kaktos varvėtų sūrus 
prakaitas. Tas vaizdas sukėlė jausmų, kurių ji nejuto daugybę metų, 
audrą. 

Bredas stebėjo ją. 

— Tu klausei, ką aš daryčiau. Tai klausykis. Viduryje pasodin- 
čiau aukštaūgių augalų, o šiuose dviejuose saulėtuose ketvirtadaliuo- 
se — graželių, kurios pritrauktų daugybę drugelių. Kraštuose vešėtų 
šilokai, gražutės ir stulpeniai. 

Kol jis kalbėjo, Iden plačiai šypsojosi. Šių pavadinimų ji ne- 
girdėjo nuo tada, kai apsigyveno Niujorke, tarp betono ir plieno 
pastatų. 

— Tau patinka drugeliai, ar ne? O ką manai apie kalendrą? 

Vyras irgi nudžiugo, abu pasijuto suartinti sodininko svajonių. 

— O taip, tie machaonai dvišakėm uodegėlėm, negaliu jų pa- 
miršti. Tačiau kalendrą turėtume sodinti į vazonus. Ji gali išvešėti. 

— O ką manai apie bedugnius vazonus? Galėtume įleisti juos 
giliau. 

— Puiku. O tas kampas, kur auga karija, toks tamsus. 

— Ten tiktų astilbės ir tamsiosios plautės. Tik ne melsvės, jos 
per aukštos. 

— Būtent. Žinoma, tau patiktų pasodinti vietinių veislių orchi- 
dėjų. 

— Orchidėjų, — pakartojo Iden, sulaikiusi kvapą. — Bet ne 
amerikinių auskarėlių. Gali užklysti vaikaitis. 

— Taip. Nesodinsime nieko nuodingo. Juk ir mano vaikaitis čia 
gali užeiti. 

— Tu turi vaikaičių? 

— O taip, mano dukra Kamden turi sūnų. Jo vardas... 

— Leisk man spėti. Grenvilas Bredonas Kažkoks. 

— Neatspėjai. Jo vardas Faringtonas Grenvilas Robičjoksas. Ro- 
bičjoksas — tokia mano žento pavardė. 

— Faringtonas. Tik Arundelyje taip gali atsitikti, kad vaikas 
turėtų tokią pirmą pavardę. Smagu, kad tai berniukas, — Iden baigė 
erzinti Bredą. — Ponia Farington būtų patenkinta. Tokiu būdu jos 

pavardė neišnyktų. O ką tenai sodintum? Įspėju, jei tau nepatinka 
paprasti auskarėliai, teks susitaikyti. 

— Tiesiog mirštu dėl tų gėlių. Mano mėgstamiausios. Beje, pri- 
menu, kad, kaip įprasta, šį penktadienį — kasmetis krevečių festiva- 
lis. Ar eisi su manimi? 

— Į pasimatymą? 

— Taip. Pavėžinsiu tave savo 57-ųjų ševroletu, pabūsime šven- 
tėje, paskui galėsime pasisupti apžvalgos ratu. 

— Skamba patraukliai. Būsiu pasirengusi. O, kad turėčiau tą 
pūkuotą sijoną. 

— Manau, tokie sijonai buvo madingi labai seniai. 

— Kas beprisimena. Kur tu gyveni? 

— Atspėk, — žaismingai tarstelėjo Bredas. — Grenvilų namuo- 
se, be abejo. 

Tai buvo senas pamėkliškas namas Grenvilo ir Princo gatvių 
sankryžoje. XVIII a. pastatytas namas buvo elegantiškas, tačiau 1850- 
aisiais sudegė. Grenvilas, kuriam tuo metu priklausė žemės, nusipir- 
ko keturis sklypus aplink namą, nugriovė ten stovėjusius pastatus ir 
pastatė milžinišką karalienės Anos ir Viktorijos laikų stiliaus namą 
su priebučiais bei atviromis verandomis. Namo priekyje — pavėsinė 
vynuogėms auginti. Manoma, jog ten augo seniausia visose Valstijo- 
se visterija. Sunku patikėti, bet jos kamienas buvo toks platus kaip 
medžio. 

— Noriu pakeliauti. Pradėkime nuo rūsio iki palėpės. Noriu pa- 
matyti kiekvieną to namo kampelį. 

Kai pakėlė Iden ranką ir ją pabučiavo, vyro akys sublizgėjo. 

— Moteris, kuriai priklauso XVIII a. statytas namas, niekada 
negyventų Viktorijos laikų pastate, argi ne? 

Ji nebuvo tikra, ką Bredas norėjo tuo pasakyti, bet žinojo, kad šis 
sakinys jai nepatinka. Viskas vyksta per greitai! Iden atitraukė ranką 
ir žvilgtelėjo į antro aukšto langą. Jame buvo Makbraido veidas. Iden 
tuoj pat atsisuko į Bredą. 

— Ar tu turi sodą? 

— Kažką panašaus į tai, — atsakė vyriškis kukliai. — Kokteilis iš 
Viktorijos laikų ir kai kas iš namo statybos laikų. Nelabai įspūdinga. 

Iden pradėjo juoktis, nes žinojo, kad Bredas meluoja. Moteris 


66 


JUDE DEVERAUX 6 PIRMIEJI ĮSPŪDŽIAI 


įsivaizdavo, kad jo sodo neįmanoma aprašyti vieninteliu straipsniu 
sodininkų žurnale. Jai patiko Bredo skonis, jo sodas turi papildyti 
namo aplinką, jie abu turi būti harmoningi. 

— Nuo tada, kai apsigyvenau su ponia Farington, mano sodo 
įvaizdis sutampa su XVIII a. Jei būčiau turėjusi galimybę, būčiau 
studijavusi sodininkystę. Jei mano gyvenimas būtų pasisukęs kitaip, 
tikrai būčiau dalyvavusi kuriant Viljamsburgą. | 

Bredo vyzdžiai išsiplėtė. 

— Ką tu žinai apie karalienę Aną*? 

— Labai liūdna moteris. Devynerius metus soste sėdėjo arba 
nėščia, arba prisigėrusi. 

— Na, taip, tiesa. Domiesi istorija? 

Iden nusijuokė. 

— Juk ne dėl karalienės Anos, kaip manai? 

— Turiu galvoje naują padalijimą. Jie pavadino miestą Karalie- 
nės Anos vardu pagal upelį, kuris priminė nuolat girtą nėščią moterį. 
Jie pastatė 200 namų palei trisdešimt antrąjį kelią prie vandens. No- 
rėdami išsaugoti pelkėtas vietas, ar kažkas panašaus. 

— Nieko nesu apie tai girdėjusi, — atsakė Iden, mėgindama su- 

— Viljamsburge daugiausia gyvena į pensiją išėję turtuoliai. Ten 
daug parduotuvių, aptarnavimo įstaigų, kaip antai kirpyklos ir masa- 
žo kabinetai. Ten taip pat yra perkamų gydytojų. 

— Ko tokių? 

— Negirdėjai apie tokius? Nežinau, kaip iš tiesų juos reikėtų 
vadinti, bet šeima moka gydytojui pensiją maždaug 20 metų, o už 
tai gauna visišką asmeninę priežiūrą, pavyzdžiui, pagal iškvietimus 
gydytojai vyksta į namus. Dažniausiai kviečiamas tas gydytojas, kuris 
nuolat prižiūri jų šeimą. 

— 20 metų, ne mažiau. 

— Beje, Karalienėje Anoje namai atrodo kaip XVIII a. statiniai. 
O sodas nėra tik keli visus metus žaliuojantys medžiai palei kelią 
ir šalia namų. Tai struktūrizuoti sodai. Kaip kambariai. Supranti, ką 
noriu pasakyti, ar ne? Tikras Viljamsburgas. Mes manome, kad jie 


* Angl. Gueen Anna. 

patiktų mūsų klientams. Galbūt sugebėtum suprojektuoti tuos sodus. 
Kaip profesionalė. 

— Kas tie „mes“? 

Bredas išsiviepė. 

— Aš esu vienas investuotojų, nes tuo tikiu. Mūsų jaunimas iš- 
vyksta iš Arundelio, nes čia trūksta darbo. Šie nauji namai sukurs 
daug darbo vietų ir į miestą plauks pinigai. Ar žinai, kad prieš šešis 
mėnesius užsidarė viena iš dviejų maisto krautuvių? Jei nieko neda- 
rysime, Arundelis virs miestu vaiduokliu. 

Vyro akyse ji pamatė kunkuliuojančią aistrą. Iden niekada ne- 
būtų pagalvojusi, kad miestelis pakliuvo į bėdą. Jai ši vieta buvo lyg 
rojus. Tiesa, uodai veda iš proto, bet jei lengvai pasikasysi dildele, 
niežėjimas nurims. Pagal Iden, šiltas klimatas ir augalijos vešėjimas 
sukelia daugiau rūpesčių, nei gali sukelti vabzdžiai. Ir ne gyvatės, 
kurios gali nusigauti visur. Ir ne meškėnai, suėdantys bet ką, kas pa- 
liekama dekoratyviame tvenkinyje. 

— Tas žvilgsnis reiškia „taip“ ar „ne“? 

— Reiškia „aš nežinau“. Apie sodų projektavimą niekada negal- 
vojau. Net ir šito neplanavau, tik laikiausi originalaus dizaino. 

— Cha cha cha! Žinau, ką padarei ir kaip pritaikei tuos senus 
brėžinius šiuolaikiniam gyvenimui, taip pat žinau, kaip ryte rijai po- 
nios Farington dovanotas knygas. Ir net girdėjau apie tavo užrašų 
knygutę su sodų brėžiniais. Be to, žinau, kad tai buvo tavo arkliukas. 
Ponia Farington man pasakojo, kaip judu su Todžiu plūkėtės šiame 
sode diena iš dienos. 

Iden šypsojosi. 

— Todis buvo toks senas, o aš sugebėdavau ištraukti iš jo at- 
minties tinkamas detales. 

Bredas nusišypsojo, ir jo akių kampučiuose susimetė raukšlelės. 

— Tu negali manęs apkvailinti. Man viską apie tave papasakojo. 
Be to, tos Farington padovanotos knygos guli pušinėje spintoje po- 
nios miegamajame. Galėtum pati išleisti knygą apie XVIII a. sodinin- 
kystės tradicijas. 

Nuo tada, kai grįžo, Iden pirmą kartą nuoširdžiai juokėsi. Tai 
nebuvo tik mandagus juokas iš širdies. Kaip tik to jai trūko visą laiką 
išvykus iš Arundelio. Taip pat žmogaus, kuris ją pažintų, kuriam pa- 

tiktų tie patys dalykai kaip ir jai. Visą laiką Iden atrodė, kad sutikti 
vyrai vylėsi ką nors gauti. Dėmesį Melisai rodė tik iš tolerancijos. Tie 
vyrai norėjo susidraugauti su mergaite, tačiau niekada rimtai ja nesi- 
domėjo. Dukra buvo per tyli, kad sudomintų vyriškius. Galiausiai jai 
visada atrodydavo, kad tenka rinktis arba vyrą, arba dukterį. O dėl 
pasirinkimo Iden niekada nesuabejodavo. 

Tačiau dabar, kaip paauglystėje, Iden pasijuto viena, nepriklau- 
soma, laisva. Jai buvo sunku prisiminti tuos laikus, kai dar nebuvo 
motina. Jos laikais paaugliai sušokdavo į kabrioletus ir lėkdavo į 
pajūrį. Kartais ji vos nesprogdavo iš pavydo tiems nutrūktgalviams. 
Dar niekada gyvenime ji nepraleido prie jūros visos paros. Iden tėvai 
nebūtų pritarę tokiam lengvabūdiškumui, be to, ji buvo atsakinga už 
dukters gerovę. Kad išvyko su Melisa, tuomet buvo kažkas daugiau, 
nei ji manė galinti padaryti. 

Visa, ką geriausiu atveju Iden galėjo nuveikti savo labui, buvo 
sodininkystė. Dienų dienas praleisdavo sode, bet su Melisa netoliese. 
Dažnai ir ponia Farington prisidėdavo prie jų, žinoma, ne dirbti, tik 
pasėdėti po medžiu ir skaityti Nepriklausomybės paskelbimo aktą, 
kurį pasirašė ir vienas iš ponios protėvių. 

Dabar Bredas grąžino ją į tas dienas, ir Iden atrodė, kad ji 
nubudo naujiems darbams. Sodams projektuoti? Gyvenamiesiems 
namams? Gautų nemažai pinigų už darbą, kurį labai mėgo. Tada jai 
vertėtų šiek tiek pasimokyti koledže. Tačiau sodo dizainerių jie ne- 
rengia. Galiausiai Iden paklausė: 

— Kurti sodus? 

— Taip, kažką panašaus į Beltauerio namus. 

— Beltauerio? — pasitikslino Iden. 

Tai buvo vienas gražiausių namų, pastatytų Jungtinėse Valsti- 
jose XVIII a. penktajame dešimtmetyje. Namas buvo apleistas, bet 
vietiniai gyventojai išgelbėjo jį atnaujindami iš pagrindų. Priešais 
namą stovėjusi degalinė buvo nugriauta, o jos vietoje įkurtas XVIII a. 
stiliaus sodas. Tačiau čia neleista sodinti jokių šiuolaikinių augalų. 
Tai buvo prašmatnus sodas. 

— Žmonės, su kuriais ketiname apželdinti tuos namus, yra iš 
Kolumbijos valstijos. Jėga ir protas egzistuoja visur. Manome, kad 
istorinis tų namų aspektas jiems patiks, o sodai, atspindintys statinių 

amžių, jiems taip pat turėtų atrodyti patraukliai, — pasakojo Gren- 
vilas. — Žinoma, vietinė žemėtvarkos įmonė suskirstys sodus, tau 
nereikės pačiai jų kasti. 

— Vietinė žemėtvarkos įmonė? 

— Taip, tai Dreikai, Mintonai ir vienas Grenvilas, paveldėjęs 
pavardę per santuoką, tai yra mano žentas. Manau, jie galės tą darbą 
atlikti. Gal galėtum juos pakonsultuoti. Juos tereikia nukreipti tinka- 
ma linkme. 

— Jeigu gerai suprantu, tu prašai manęs valdyti žemėtvarkos 
įmonę, kuri pasirašiusi sutartis su maždaug 200 namų. 

— Kaip tik taip. 

— Ar ši mintis tau kilo šiandien, ar visa tai apgalvojai iš 
anksto? 

Grenvilo veidas apniuko. 

— Jeigu klausi, ar aš pamaloninau tave vynu ir pietumis, kad su- 
tiktum mums pagelbėti, tai taip nėra. Tačiau būsiu atviras: taip, man 
reikia tavo pagalbos. Ar pastebėjai, kad jums susitikus mano duktė 
šypsotųsi? 

— Ne. 

— Dabar jos gyvenimas — tikras chaosas. Kamden ištekėjo už 
patrauklaus vaikio iš Luizianos studijuodama paskutiniame kurse ir 
netrukus pasijuto nėščia. Nors aš manau, kad ji pastojo anksčiau, bet 
tai nesvarbu. Kamden grįžo namo ir aš supratau, kad žentas, pamatęs 
Grenvilų namą, nusprendė nieko neveikti. Pasakojau, kaip mes visi 
metų metais stengiamės išsaugoti miestelį, bet tos kalbos jo nesudo- 
mino. Jis sakė, kad Luizianoje padėdavo tėvui matuoti žemę. Man ro- 
dos, jis kasdavo griovius. Tačiau virkaujanti Kamden išprašė manęs, 
kad leisčiau tam „raumenų kalnui“ dalyvauti matuojant žemę. Dukra 
nusamdė juodžiausią juodaodį, kuris dirbtų jam, o dabar tikisi, kad 
aš nupirksiu pusės milijono vertės įrangą ir leisiu jam kurti sodus 
prie gyvenamųjų namų. Juk jis neatskiria ramunėlės nuo liatrio, tai 
kaip gali želdinti sodus, kurie patiktų pačiam Tomui Džefersonui? 

Bredas užsidengė akis. 

— Esu kaip musė voratinklyje. Mano investuotojai grasina, jei 
Remis pridarys klaidų. Dukra tikisi, kad įvyks stebuklas ir jos ne- 

gabus vyras taps verslininku. O tas vaikis sako nieko nedirbsiąs, kol 
nenupirksiu jam Džono Dyro traktoriaus. 

Iden susidėjo rankas ant krūtinės. 

— Ir tik šią minutę tau šovė į galvą mintis apipilti mane visu tuo 
šlamštu bei siūlyti man visa tai išspręsti? 

— Taip. Tikrai. Tu skaitai mano mintis. 

Iden nusijuokė, jos kūnas atsipalaidavo. 

— Tavo žentas iš Luizianos. Ar jo kalboje juntamas to krašto 
akcentas? 

— Kartais vos vos jį suprantu. Tu pagalvosi apie šį pasiūly- 
mą? — vyro balse buvo juntama vilties gaidelė, bet kartu ir tikėjimas, 
kad tai niekada neįvyks. 

— Leisk man pagalvoti. Tai, sakai, knygos miegamajame? 

— Ir tavo užrašai. Ar galėtum apsispręsti iki rytojaus 10 valan- 
dos? 

— Kas turi įvykti dešimtą ryto? 

— Turiu susitikti su Remiu pas prekiautoją traktoriais. 

Iden vėl nusijuokė. Šeima, pagalvojo ji. Visos bėdos kyla tik dėl 
šeimos. Kai paliko Melisą su Stiuartu, Iden suprato, kad atsisveikina 
su šeima. O dabar gavo pasiūlymą įsitraukti į kitokio tipo šeimą su 
visomis jos bėdomis. Moteriai tai buvo panašu į sienos daužymą gal- 
va, tačiau ji puikiai žinojo, kad už sienos nieko nėra. 

— Ar prekiautojas Džono Dyro traktoriais vis dar gyvena Berk- 
šyrę? 

— Nepersikėlė niekur nuo 1954-ųjų. 

— Susitiksime ten rytoj dešimtą, ir aš pasikalbėsiu su tavo žentu. 

Bredas suėmė jos delnus. 

— Vertinu tai. Tu nežinai... Nesu tuo tikras, bet greičiausiai vis- 
kas, ką ponia Farington pasakojo apie tave, yra tiesa, — paskutinius 
žodžius Bredas ištarė labai švelniai, ir iš to, kaip spindėjo jo akys, 
buvo aišku, kad nori pabučiuoti Iden. 

Kai pasilenkė prie jos, Iden žengtelėjo atgal, tad jam nepasisekė. 
Moteris norėjo, kad pirmą kartą Bredas ją pabučiuotų apimtas aist- 
ros, o ne iš dėkingumo. 

— Geriau jau eik. Turiu paskaityti, nors perversti tas knygas ir 
įsitikinti... Įsitikinti, kokia kvailė esu, kad svarstau šį pasiūlymą. 

— Gerai, einu, — sutiko Bredas, žingtelėdamas atgal ir išsitrauk- 
damas iš kišenės automobilio raktelius. — Tai iki rytojaus. 

Atrodė, kad norėjo pasakyti dar kažką, bet nuėjo. Kartą atsigrę- 
žė ir pamojavo, paskui Iden išgirdo variklio ūžesį ir palydėjo akimis 
tolstantį automobilį. 

Stovėdama viena sode, Iden pajuto, kaip į jos kūną skverbiasi 
šaltis. Tik prieš kelias akimirkas jai buvo jauku ir šilta, o dabar šalta. 
Paskubomis ji užlipo laiptais ir atsidūrė viduje. 

Čia buvo keistai tylu, bet ji galėjo justi kito asmens buvimą. 
Makbraidas. Dabar ji norėjo nusimaudyti po dušu ir įnikti į knygas 
bei galvoti tik apie Bredo pasiūlymą. Ar ji gali tai padaryti? Daug 
metų praėjo nuo tada, kai ji skaitė sodininkystės vadovėlius. Ar prisi- 
mins viską, ko anuomet išmoko? Koks turi būti augalų ūgis, žydėji- 
mo, ūglių dygimo laikas — viską būtina kruopščiai apgalvoti. Be to, 
dar reikėjo peržvelgti visą XVIII a. sodininkystės metodologiją. Tų 
laikų sodai buvo sudėtingi. Ar pasiseks sutarti su Bredo žentu Re- 
miu? Jai niekada nesisekė rasti bendros kalbos su savo žentu, tai kaip 
ketina tą padaryti su Bredo žentu? 

Iden išvirė arbatos ir baigė tvarkyti virtuvę, tačiau įvairios 
mintys nedavė jai ramybės. Jau buvo belipanti į viršų, bet staiga 
persigalvojo ir nusprendė miegoti apačioje ant sofos. Viršuje buvo 
Makbraidas, kurio ji nenorėjo sutikti. Priimdama Makbraidą į savo 
namą, Iden tam turėjo labai daug priežasčių, bet dabar neprisiminė 
nė vienos. Ar tikrai norėjo, kad Bredas ją apsaugotų? Iden pamanė, 
kad noras, jog ponas Bredonas Norflitas Grenvilas ja rūpintųsi, buvo 
pats svarbiausias. 

Tačiau moteris, sustojusi prie laiptų, giliai įkvėpė ir pamanė, 
kad turi būti tvirta. Ji privalo būti neperkalbama. 


6£ Ia 


IDEN nuskubėjo į Džaredo Makbraido miegamąjį. Ji nesibaimi- 
no, kad gali aptikti vyriškį neapsirengusį. Dar lipdama į viršų, sukau- 
pė visas jėgas, kad neatrodytų, jog jaučiasi silpna. 

— Pone Makbraidai, — sustingusiomis lūpomis kreipėsi į 
vyrą. — Noriu, kad tučtuojau išsinešdintumėte iš mano namų. Tuo- 
jau pat. 

Vyras sėdėjo lovoje, sužeistoji ranka gulėjo ant antklodės, veidą 
atsukęs taip, kad ant skruosto matytųsi įbrėžimai. Jo rudos akys per 
pastarąsias valandas, rodės, dar labiau patamsėjo. Jei Iden nebūtų jo 
mačiusi anksčiau, pagalvotų, kad vyriškis akis išsidažęs. 

— Žinoma, — sutikdamas Makbraidas išsiviepė, nes kėlėsi iš 
lovos, o tai turėjo būti skausminga. — Taigi manote, kad Grenvilas 
teisus? 

— Be abejo! Nors ir įtarinėjate, turiu pasakyti, kad aš neužsi- 
puolu žmonių, kurie mano namuose lankosi pakviesti. 

Makbraidas minutėlę patylėjo. Jis basas stovėjo ant grindų, 
apatinės kelnės paraitotos iki blauzdų. Dešinysis kelis sutvarstytas, 
tačiau Iden galėjo įžiūrėti dantų žymes. 

— Noriu paklausti, ar esate tikra, kad tas ponas jūsų neįskau- 
dins? Atsiprašau, kad jus sekiau, bet tai policininko darbo įpročiai. 
Apsauga. Žinau, kad nepažįstate Grenvilo ir buvote su juo vienui 

viena, tai man ir kėlė nerimą. Jūs graži moteris ir galbūt nežinote, kas 
dedasi vyro galvoje likus vieniems akis į akį. 

Iden atsisėdo ant kėdės prie sienos. 

— Makbraidai, pasakykite, ar meluojate visoms, ar tik aš su- 
keliu jums tokias mintis? 

— Nesuprantu, ką norite pasakyti, — sutriko Džaredas ir nu- 
klibikščiavo prie drabužių spintos. 

Iden labai seniai buvo šitame kambaryje, bet iškart spėjo pa- 
stebėti, kad ponios Farington sūnus dar ne viską pardavė. Pušinė 
kaimiško stiliaus komoda atrodė gana prastai, bet Iden žinojo, kad ji 
labai vertinga. Akimirką ji išvydo ponios Farington šypseną. Moteris 
norėjo pamatyti, kurie vertingi baldai dar likę. 

Tačiau pirmiausia jai reikėjo atsikratyti įkyruolio Makbraido. 

— Norėčiau sužinoti tiesą, ką veikiate Arundelyje. Ar tik nesate 
lobių ieškotojas? Gal ieškote pamestų papuošalų? 

— Atleiskite, bet nesuprantu, apie ką jūs kalbate, — atsakė vyras, 
šokuodamas ant vienos kojos prie lovos, kur buvo padėtos kojinės ir 
batai. 

— Nesate geresnis Žvejas ar medžiotojas nei aš. Viskas jūsų na- 
muose nauja, lyg nenorėtumėte, kad kas nors sužinotų, iš kur jūs ir 
kas esate. 

— Namas sudegė, nieko neliko, — greitai atsakė Džaredas. Iden 
nė neabejojo, kad jis šypsosi. 

— Tą naktį jūs šnipinėjote po mano namus. Ieškojote ne elek- 
tros dėžutės, o kažin ko kito. Paskambinus į elektros tiekimo ben- 
drovę man buvo pasakyta, kad jūsų ir mano namo elektros linijos 
atskiros. 

— Tai buvo klaida. Maniau atvirkščiai, — susidėjęs rankas ant 
kelių ir žiūrėdamas Iden tiesiai į akis atsakė Džaredas. 

Jis mėgaujasi šia padėtimi, galvojo moteris, žaidžiame katę ir 
pelę. Bet kuris čia katė, o kuris — pelė? 

— Kur pjūklas? Apsidairiau jūsų garaže ir nieko neaptikau, tik 
automobilį. Naujutėlaitį. Jokio pjūklo. 

— Ne tokio ieškojote. Tai buvo rankinis elektrinis pjūklas. 
Miestelio šerifas ne taip suprato. Tas pjūklas guli po suolu, — pasakė 
Makbraidas. 

— Ar nenueitume pažiūrėti? 

Pasirėmęs į kėdę ir inkšdamas iš skausmo vyriškis atsistojo. 

— Gerai. Eikime. 

— Grįžkite į lovą, — įsakė Iden. Moteris žinojo, kad pasiduoda 
silpnumui, nors Makbraidas apsimetinėja. Bet vyro pėda kraujavo, 
primindama jos dantų darbą. — Tikriausiai esate alkanas, — pasakė 
su pasidygėjimu. 

— Ne, ponia, maisto man nereikia, — atsisakė jis, klibikščiuo- 
damas prie lovos. — Bet priimsiu jūsų svetingą pasiūlymą pasilikti 
nakčiai, o rytoj išvyksiu. 

— Sutariam, — tai tarusi Iden išėjo iš kambario. 

Moteris pyko ant savęs: vyriškis sugebėjo apsukti ją aplink pirš- 
tą, ir ji pamiršo viską, apie ką ketino pasikalbėti. Nuėjusi į virtuvę, iš 
šaldytuvo išėmė sriubos puodą ir ją pašildė. Žuvies salotas perdėjo 
į kitą dubenį, pripylė didelę stiklinę arbatos ir dar taurę vyno. Mak- 
braidas tikriausiai geria nuskausminamuosius vaistus, taigi vynas 
padės užmigti. Pagaliau šiąnakt niekas jos nešnipinės. 

Iden nunešė padėklą su maistu į viršų. Vyriškis gulėjo lovoje 
nusvarinęs galvą, rodėsi, jog miršta. Padėklą padėjusi lovos gale, su- 
kosi išeiti. 

— Ar gražiai praleidote vakarą? 

— Ne, už tai ačiū jums, — įžeidė jį. Paskui, nors ir neketino, 
vis dėlto užsipuolė: — Kaip jūs galėjote šitaip šnipinėti? Kas manote 
esąs, kad leidžiate sau su prožektoriumi šniukštinėti mano namuose 
ir dar meluoti policininkams taip, kad šie patikėtų kiekvienu jūsų 
žodžiu? Ar žinote, kad jie tik pasijuokė iš manęs? Grįžtu į namus, 
o juose randu svetimą vyrą. Po viso to, kas įvyko, man čia bus labai 
sunku gyventi. Ir viskas tik dėl jūsų! Nesuprantu, kodėl policija pa- 
tikėjo jumis, o ne manimi? 

Vyriškiui nieko neatsakius, Iden suspaudusi kumščius pasuko 
durų link. 

— FTB, — atsakė pilna burna Džaredas. 

— Kas? 

— Aš dirbu FTB. Šerifas tai žino. Jeigu jam nebūtų pranešta, kas 
esu, seniai sėdėčiau kalėjime ir ten supūčiau. Juk jūs čia esate saviškė. 
Nenoriu pasakyti, kad esate narė kokio nors klano ar bendrijos, kurią 


75 


JUDE DEVERAUX 4 PIRMIEJI ĮSPŪDŽIAI 


turime išsklaidyti. Tokiuose reiduose prarandame labai daug vyrų. 
Jūsų šerifas pasakojo, ką manė apie mane, iki sukurdamas istoriją, 
kad esu kone didvyris, o jūs perpykusi ant jankių. Atrodo, šiame 
krašte būti jankiu blogiau nei žudiku recidyvistu. Dar blogiau nei 
dirbti FTB agentu. Manau, jei tik galėtų, šerifas mano kūną suvar- 
pytų kulkomis. Verčiau sėskitės, kol nenualpote, štai čia. — Džaredas 
pakėlė vyno taurę. — Ir išgerkite, vartoju vaistus, tad vyno negaliu 
gerti, kitaip greitai pakratyčiau kojas. Ar tik nesumanėte manęs pra- 
žudyti? — paklausė vyriškis ir nurijo dar vieną šaukštą sriubos. 

Išplėtusi iš nuostabos akis Iden vaikštinėjo po kambarį ir vienu 
mauku išgėrė vyną. Paskui prisėdo ant lovos krašto. 

— Kodėl FTB domisi manimi? Jokių papuošalų nėra. 

Jis saumosavo duonos rieke. 

— Nieko nežinau apie jokius papuošalus, bet tai turbūt įdomi 
istorija. Galbūt vieną dieną ją papasakosite. Jei galėsite pasprukti nuo 
mylimojo. Kaip ilgai pažįstate poną Grenvilą? 

— Nejjūsų reikalas. — Vynas suteikė Iden drąsos. — Noriu žino- 
ti, kodėl čia esate ir ko norite? 

— Ar pažįstate vyriškį, vardu Rodžeris Eplgeitas? 

— Ne. 

— Tikrai? 

— Jei nepaaiškinsite, kas čia vyksta, paskambinsiu šerifui ir pa- 
sakysiu, kad viską išsigalvojote, — įspėjo Iden. 

— Jis viską žino. Vis dėlto esate teisi, kad šerifui patiktų ką nors 
man pripaišyti. Jeigu tik pasisektų, tuojau prisiūtų man kokį nusi- 
kaltimą. Jeigu tik toks būtų. 

Iden spoksojo į vyrą, o šis šypsojosi. 

— Taigi kas tas ponas Grenvilas? 

— Tai niekieno reikalas, jis yra mano advokatas. Beje, esu tikra, 
kad tai žinote. Kodėl čia atvykote? Ko ieškojote mano namuose? 

— Nežinau. — Džaredas nurijo dar vieną kąsnį. — Jau nemažai 
valandų guliu šioje lovoje ir turiu pakankamai laiko apmąstymams. 
Nenorėjau dirbti pagal sutartį, bet mano bosas prisiekinėjo, kad esu 
vienintelis, galintis tai padaryti. 

— Ką jūs sakote? Kokia tai sutartis? 

— Suvilioti jus ir išsiaiškinti, ką žinote. 

— Ką? Suvilioti mane? 

— Nebūtinai intymiai, tik švelniai jus pastūmėti išsiplepėti ar 
kažkas panašaus. 

— Iškvosti, ką aš žinau. Apie ką? 

— Taigi kad mes nežinome, apie ką. O jūs žinote — esu tuo tik- 
ras. Pastarąsias kelias valandas aš turėjau progos pagalvoti ir įsiklau- 
syti į jūsų Žodžius. Taip, aš išsmukau laukan, nors ir labai skaudėjo, 
ir klausiausi kiekvieno jūsų mylimojo žodžio. Grenvilas jūsų kažko 
maldavo, argi ne? Bet aš jį suprantu. Kitomis aplinkybėmis... — Vyras 
šypsodamasis pažvelgė į Iden. — Bet kokiu atveju, viską gerai apmąs- 
tęs nusprendžiau, kad jūs esate labai sunkiai prieinama, — kaip tik 
todėl visas viltis ir sudėjo į mane bosas. Nesu jūsų skonio vyras. Nors 
mano veidas ir nebūtų nusėtas mėlynių, vis tiek nedominčiau jūsų. 
Manau, jums patinka nuobodūs vyrai, tokie kaip Grenvilas. 

— Jeigu pasakyčiau, kad nemėgstu tokių kaip Bredas Grenvilas, 
o žaviuosi melagiais šnipais, šliaužiojančiais ant kelių kaip jūs, tai 
jūsų planas pavyktų? 

— Stebėjau jus, panele Palmer, ir nusprendžiau, kad esate man 
per kietas riešutėlis, kad suviliojęs jus galėčiau šį tą sužinoti apie 
Eplgeitą. 

— Kas tas Eplgeitas? — paklausė Iden taip, lyg norėdama, jog 
viskas atrodytų tik sapnas. Šį vakarą jai pasiūlė patrauklų darbą, ku- 
ris visiškai pakeistų gyvenimą. O dabar jai sakoma, kad FTB nori iš 
jos kažką išpešti. 

— Jis yra šnipas. Paduokite mano piniginę. — Makbraidas paro- 
dė į spintą. 

Iden atsistojusi paėmė piniginę, padavė Džaredui ir vėl atsisėdo 
ant lovos. Ji jautėsi benualpstanti ir nenorėjo nuo kėdės nugriūti ant 
kietų grindų. Jis padavė nuotrauką ir pirštu parodė į vieną iš trijų 
vyrų. Parodytasis buvo susiraukęs, lyg nenorėtų fotografuotis. 

— Ar esate kada nors jį mačiusi? 

— Ne. Niekada jo nemačiau nei dirbant liftininku, nei vaikščio- 
jant po leidyklos, kurioje dirbu, pastatą. Šito vyriškio niekada nepas- 
tebėjau, — pasakė moteris, grąžindama nuotrauką, kurią Džaredas 
vėl įsidėjo į piniginę. 

Vyriškis pasitaisė pagalvėles, patogiai atsirėmė ir susidėjo ran- 
kas už galvos. 

— Taip ir maniau, jūs sakote tiesą. 

— Kodėl turėčiau meluoti? Kaip tas vyriškis, šnipas, galėtų būti 
susijęs su manimi? 

— Kai Eplgeitas sužinojo, kad yra pričiuptas, suvalgė popieriaus 
skiautę su jūsų pavarde. Po mirties radome ją vyro skrandyje. 

Dabar Iden atsistojo. Eis į miegamąjį, o ryte garsiai pasijuoks. 
Visa tai — tik linksmas sapnas. 

Džaredas sugriebė ją už rankos, vėl pasodino ant lovos ir pa- 

— Kodėl? — sušnibždėjo Iden. 

— Kaip tik tai ir norime sužinoti. Mes nuodugniai ištyrėme visą 
jūsų gyvenimą, bet nei praeityje, nei dabar neradome nieko, kas judu 
galėtų sieti. 

— Mano dosjė tyrinėjo FTB? Ir nieko neradote? Turėčiau už tai 
būti jums dėkinga? 

— Klausykite, žinau, tai jus šokiravo, bet aš labai rizikavau visa 
tai papasakodamas. Tai tik rodo, kaip jus gerbiu. Bosas tikėjosi, kad 
įsimylėsite mane, o aš jus iškvosiu — taigi viskas paaiškės. Tačiau aš 
kruopščiai perskaičiau visą jūsų dosjė. Anądien jūsų klausiausi, ste- 
bėjau ir supratau, kad nieko nežinote. Arba nenutuokiate, kad žinote. 
Viską sudėliojęs nusprendžiau paaiškinti, kas vyksta, ir paprašyti, 
kad apmąstytumėte, ką žinote. 

— Gerbiate, — nepatikliai sušnibždėjo Iden. — Tikrai mane 
gerbiate? Jūs sekate ir šnipinėjate, apsimetate didesniu ligoniu nei 
esate, man dėl to labai gaila. Tai šitaip jūs parodote pagarbą? 

— Juk jus sujaudino tie žodžiai? Juk aš čia. 

— Ne, nesujaudino. Aš nepažįstu jokio šnipo ir nežinau nieko, 
kas galėjo jį paskatinti sekti paskui mane. Ar kas nors iš jūsų šutvės 
žino, kad dirbu redaktore vienoje didžiausių leidyklų? Gal tas vyras 
norėjo parašyti knygą, taigi jam buvau rekomenduota, kad man at- 
siųstų savo rankraštį. Galbūt jūsų pasaulyje redaktoriaus profesija 
nieko nesako, bet tam, kuris tikisi išleisti savo knygą, redaktorius yra 
antras po Dievo. 

Džaredas neslėpė nuostabos. 


78 


JUDE DEVERAUX 4 PIRMIEJI ĮSPŪDŽIAI 


— Kiek Žinau, niekas apie tai nepagalvojo. Tai rimta prielaida. 
Paklausykite, panele Palmer, man šio darbo nereikėjo. Maldavau šefo, 
kad neverstų manęs to daryti. Sakiau jam, kad verčiau tyrinėčiau 
narkomanų ir nusikaltėlių pasaulį, nei šnipinėčiau bažnyčią lankan- 
čią moterį. Sakiau: „Leiskite man atsisakyti šio darbo.“ 

Klausantis Džaredo paaiškinimų Iden pirštai dar stipriau susi- 
gniaužė. 

— Norite mane paveikti, kad jausčiausi geriau? 

— Ar man nepavyko? — mėgindamas juokauti klausimu į klau- 
simą atsakė agentas. 

— Ne. Pone Makbraidai, einu į savo kambarį, o jūs rytojaus rytą 
nepamirškite išvykti iš mano namų. Tikrai noriu, kad išvažiuotumėte 
iš Arundelio. Nieko nenutuokiu apie tą šnipą ir nė nenumanau, ko 
jis siekė. Spėju, kad jis patikėjo istorija apie brangakmenius ir dėl jų 
atvyko. Nemanau, kad kas nors šnipinėtų iš meilės savo gimtajam 
kraštui, dažniausiai tai daroma dėl pinigų. Tokiam žmogui Faringto- 
nų brangakmeniai turėtų būti patrauklus grobis. 

— Nė nenutuokiu, apie ką kalbate. 

— Kaip FTB agentui, turėtų būti gana aišku, — sumurmėjo 
Iden ir pasilenkusi prie galinės lentynos pamatė keletą knygų nusi- 
trynusiais viršeliais. Vieną pakėlė ir numetė ant lovos. Tai buvo „Pra- 
rasti lobiai. — Kadangi esate stambi žuvis iš FTB, tai išklosiu jums 
paslaptį, kurios nežino net Arundelio gyventojai. Ponios Farington 
protėviai pardavė brangenybes, kad galėtų išsaugoti namą ir atiduoti 
skolas. Siekdami išsaugoti garbę, paskleidė paskalas, esą brangenybės 
pagrobtos. Visa istorija — mitas. Dabar, pone Makbraidai, einu į savo 
kambarį, nes turiu daug darbo. Rytoj išsikraustykite. Jeigu neišvyk- 
site iš Arundelio iki 6 valandos vakaro, kreipsiuosi į šerifą. Pažįstu jį. 
Tai mano dukters vaikystės draugas. Tikiuosi, išklausys mane. Viskas 
aišku? 

— Visiškai, — atsakė nė kiek nesusijaudinęs Džaredas. Jis Žiū- 
rėjo į knygą, kurioje buvo aprašyti prarasti Valstijų lobiai, tarp jų ir 
Faringtonams priklausantis safyrų vėrinys. — Paskambinsiu savo 
bosui, o rytoj manęs jau nebus. Jokių rūpesčių. Pasimatysime ryte. 

Nuėjusi į miegamąjį, Iden pamėgino viską, ką pasakė Makbrai- 
das, dar kartą gerai apgalvoti. Kaip toks mielas vakaras virto baisiu? 
FTB — štai apie ką ji galvojo. Ar turės patikėti tuo agentu? Visa kita 
jis melavo, tai kodėl dabar turėtų sakyti tiesą? 

Toms Makbraido kalboms buvo tik vienas paaiškinimas: aiškių 
aiškiausiai jis buvo ne viso proto. Ji turėjo numatyti, kad turi reikalų 
su šnipu. Kada? Būdama vieniša, esi ir tėtis, ir mama, o dar privalai 
uždirbti pragyvenimui. Esi viskas viename. Būdavo dienų, kai Iden 
net 15 minučių negalėdavo pabūti viena su savimi. Visada turėdavo 
darbo: redaguoti, prižiūrėti dukrą, tvarkytis namuose. Ji jautėsi kalta, 
kad neturėjo laiko daugiau pažaisti su Melisa, papramogauti kartu, 
bet juk niekada neturėjo galimybės pasilepinti laisvalaikiu. 

Ir dar pasirodo vyriškis, tvirtinąs, kad kažkada ji buvo susidėju- 
si su šnipu. Per daug juokinga. 

Pamėgino atsiriboti nuo Makbraido ir vylėsi, kad jis dings iš 
miestelio. Moteris nuėjo prie pušinės spintos ir prisiminė ketinimą 
nuodugniai apžiūrėti visą namą bei palėpę. Kas liko, o ko trūko? 
Spinta pilna knygų, pusę jų ponia Farington pirko būtent Iden. 

Šypsodamasi Iden išėmė Tomo Džefersono sodininko vado- 
vą. Atsivertusi rado daugybę savo įrašų paraštėse. Viskas buvo taip 
seniai. Paskutinį kartą šią knygą vartė, kai Melisa buvo dar kūdikis 
ir didžiąją vasaros dalį praleisdavo sode. Tuomet dokumentus Iden 
tvarkė tik netinkamu oru. O žiemomis ir karščiausiomis vasaros die- 
nomis studijuodavo Faringtonų šeimos istoriją. 

Ji padėjo knygą į vietą ir išsitraukė kitą. Tai buvo vaikiška kny- 
ga apie gyvenimą „Dideliame name“. Iden nė nejuto, kaip jos pirštai 
sklaidė lapus ir žadino prisiminimus apie tolimus laikus. Kaip grei- 
tai auga vaikai. Atrodė, kad dar visai neseniai pirko šią knygą savo 
dukrai. Keliolika kartų skaitė ją prieš miegą iki tos nakties, kai turėjo 
viską palikti ir bėgti. 

Moteris apžvelgė senąjį kambarį, pasigėrėjo naujomis lipdinių 
detalėmis ant lubų, židiniu, perdažytu klasikine balta spalva. Akis už- 
liejo ašaros. Bredas sakė, jog vertingiausius sidabrinius indus ponia 
Farington pardavė, kad galėtų atstatyti namą Iden. Ta mergaitiška 
ponios meilė graudino. Ponia Farington nebuvo nusipelniusi gyve- 

nimo, koks jai teko. Ji buvo verta mylinčių ir rūpestingų vaikų. O ją 
prižiūrėjo svetimi. 

Besišluostydama ašaras Iden ir tą knygą padėjo į vietą. Paskui, 
permetusi akimis kitų pavadinimus, pastebėjo, kad kelių trūksta. Po- 
nia Farington saugojo visas knygas, kurių, jos manymu, būtų prireikę 
Iden. Nors ir niekada nekalbėjo, tačiau Iden nujautė: ponia svajojo, 
kad ji taptų Arundelio istorikų bendrijos vadove. Atvykėliams tai 
nieko nereiškė, bet Arundelio gyventojams tai buvo aukštas darbo 
įvertinimas. Būti išrinktam reiškė, kad asmuo turi atsiskleisti kaip 
puikus restauravimo technikų ir miestelio istorijos žinovas. O isto- 
rinė sodininkystė buvo tų žinių dalis. Iden puikiai pamena savo vie- 
nintelę išvyką į Viljamsburgą, kurią padovanojo ponia. Išvykos metu 
Farington nusamdė tris jaunutes aukles Melisai prižiūrėti, taigi Iden 
galėjo ramiai išklausyti visus pranešimus apie sodininkystę XVIII a. 
Sodų raidos konferencijoje. Laisvu metu ji klajojo Viljamsburgo gat- 
vėmis ir gerte gėrė pastatų bei sodų grožį. 

Vis dėlto šįkart miegas moterį įveikė ir ji žiovaudama uždarė 
spintos duris. 

„O juk tada aš šnipinėjau savo kraštą kaip patyrusi seklė,“ 
— sumurmėjo Iden. 

Staiga ji pasijuto nugalėta nuovargio ir, net nenuėjusi į vonios 
kambarį apsivilkti naktinių marškinių, po 10 minučių užmigo ke- 
lioms Faringtonų kartoms priklausiusioje lovoje. 


— BILAI, nusiramink, — mobiliuoju telefonu kalbėjo Džare- 
das. — Nustok rėkęs. Ji išgirs tave. Taip, įpyliau jai šio to, kad užmigtų. 
Vargšelė, tai ją paveikė. Ne, nesigerinu tau. Jei nurimsi, paaiškinsiu, 
kodėl pasakiau visą tiesą apie save. Ar tu pasirengęs išklausyti? 

Giliai įkvėpdamas Džaredas pasiruošė ilgai kalbai. 

— Kažkas čia vyksta, bet dar negaliu suprasti kas. Vienas ad- 
vokatas su panele Palmer elgiasi taip, lyg ši būtų jo gyvenimo meilė, 
bet juodu susitiko tik prieš porą dienų. Nepasitikiu juo. Kažkas čia 
ne taip. Manau, jis kažko siekia ir yra viską suplanavęs. Tačiau panelė 
užkibo ant kabliuko ir jau šoka pagal jo dūdelę. Rodos, ji tiki kiekvie- 
nu to vyro žodžiu. Tas net prisipažino buvęs neištikimas savo vėžiu 
sirgusiai Žmonai, o ji visa tai priėmė už gryną pinigą. Aš negalėjau 
įsiterpti ir atskleisti tiesos. Taip, spėju, kad jis viską daro sąžiningai, 
bet abejoju. Žinai, aš neturiu jokių šansų sužavėti tą moterį. Ji ne 
tokia, kokią tikėjausi išvysti. Panelė Palmer nėra vieniša užguita 
moteris, kuri tirpsta vos prisiartinus kokiam nors vyrukui. Ji nėra 
kvaila, todėl ir mėginau pasakyti tiesą. Be to, moteris suprato, kad 
beveik viskas, ką dariau ir sakiau, yra melas. Jai vertėtų dirbti FTB. 
Ne, aš jos neįsimylėjau. Tiesiog tokia tiesa. Naivu tikėtis, kad ji padės 
išsiaiškinti, kodėl Eplgeitas prarijo popierėlį su jos pavarde bei banko 
sąskaitos numeriu. Ir dar, norėčiau, kad sužinotum, ar Eplgeitas ne- 

rašė knygos, galbūt autobiografinės. Galbūt jam reikėjo redaktorės 
paslaugų. Taip, tai jos mintis. Ji nėra buka. Paklausyk, paskambinau 
ne dėl to, kad šauktum ant manęs. Turi į čia atsiųsti dar ką nors, kas 
man padėtų. Panelę Palmer aš nuliūdinau, taigi ji primygtinai reika- 
lauja, kad išvykčiau iš namo ir net iš miestelio. Atsiųsk vyruką, kuris 
galėtų čia pašaudyti — taip ji supras, kad viskas labai rimta. Ne, ne 
į ką nors, o šiaip, į orą. Man reikia priežasties, kad galėčiau likti ne- 
toli jos. Jeigu panelė Palmer pajus pavojų, galbūt priims mano kaip 
apsaugininko draugiją, taigi gal ir išsikalbės. Taip, suprantu, kad tai 
turėjo likti įslaptinta, bet aš viską papasakojau. O dabar siųsk kokį 
nors vyruką. Tegul išvyksta šiąnakt automobiliu. Rytoj dešimtą ryto 
panelė Palmer turi susitikti su Grenvilu, o aš to nenorėčiau. Tas ad- 
vokatas per greitai artėja prie jos, ir man tai nepatinka. Klausyk, tu- 
riu eiti. Kojas išsitepiau raudonais dažais, o jie graužia žaizdas. Turiu 
nusiprausti ir nors keletą valandų pamiegoti, kad būčiau pasirengęs 
susitikti su tuo vyruku. Atsiųsk gerą vyruką, supratai? Jokių nesklan- 
dumų. Paskambinsiu rytoj ir papasakosiu, kaip sekėsi. Beje, Bilai, vos 
nepamiršau padėkoti. 

Vis dar šypsodamasis Džaredas išjungė telefoną ir paslėpė po 
antklodėmis. Paskui išlipo iš lovos, nusiėmė nuo rankos tvarstį, ją 
pajudino, suspaudė kumščius ir padarė keletą atsispaudimų. Rankos 
neskaudėjo, nors baiminosi, kad po šių pratimų ims mausti. 

Drabužius sumetė ant kėdės prie lovos. Tekantis šiltas dušo van- 
duo nuplovė visas „žaizdas“, kuriomis jis išsipaišė kūną. Tikėjosi, jog 
Iden patikės, kad jis kraujuoja ir kenčia. Manė, kad moteris nepasiges 
savo nagų lako. Sumaišęs jo su kakavos kremu ir nagų lako valikliu, 
pasidarė rausvų dažų, skaudžiai deginančių buvusius įbrėžimus. 

Išsimuilinęs visą kūną prisiminė, kaip įtūžo Bilas, sužinojęs, kad 
Džaredas atskleidė Iden visą tiesą. Tačiau Džaredas jautė: Iden netiki 
nė per nago juodymą. Taip būdavo, kai trečioje klasėje jis mėgindavo 
apgauti mokytoją. Kiti mokytojai patikėdavo istorijomis, kodėl Dža- 
redas pavėlavo į pamoką. Tik ne ponia Lankaster. Žiūrėdama jam 
tiesiai į akis už bausmę liepdavo perrašinėti pratimus. 

Iden buvo panaši į ponią Lankaster. Netikėjo juo. Gudri mer- 
gaitė! Pastebėjo, kad visi jo drabužiai nauji, kad garaže nėra pjūklo, 
paskambinusi į „Elektros tinklų“ bendrovę, patikrino elektros skai- 

tiklio duomenis. Žino, kad jis melagis, tai kaip galėtų juo susižavėti 
ir atskleisti savo paslaptis? O dar tas Grenvilas visur sukinėjasi. Kaip 
Džaredui prisigretinti prie jos? 

Jau tada, kai klausėsi Grenvilo ir Iden pašnekesio valgomajame, 
buvo sumanęs pasakyti jai tiesą. Jokio melo, tik faktus apie bylą. Pa- 
teiks tai kaip problemą, ir ji leis padėti. 

Kai šlubuodamas lipo laiptais į viršų, pasakė sau, kad šis pla- 
nas neišdegs. Jeigu jis papasakotų apie šnipinėjimą, panelė Palmer 
išmestų jį pro duris. Ne, geriau to nedaryti. Bet kai atsistojęs prie 
lango pamatė sode abu apšviestus mėnulio šviesos, Džaredas pajuto 
retai jį aplankantį jausmą — pavydą. Grenvilas buvo vyresnis už jį, 
prastesnio kūno sudėjimo ir dirbo nuobodų darbą, bet atrodė, kad 
„mergina“ jau įsimylėjusi jį. 

Džaredas pasitraukė nuo lango bjaurėdamasis savimi. Tai juk 
darbas — mėgino pasiteisinti. Toks pat, kaip ir kiti darbai. Tik, aišku, 
jis slėpėsi. Jis niekada nėra tyręs bylų, susijusių su viduriniojo sluoks- 
nio žmonėmis. Jo darbo akiratyje buvo gangsteriai, vagys, prekeiviai 
narkotikais, bet nieko panašaus į tai. Puikūs namai, graži moteris ir 
jaukus miestelis vertė pagalvoti apie išėjimą į pensiją ir normalų gy- 
venimą. 

Kai Iden užlipo į viršų, Džaredas jau buvo pasirengęs ją sutik- 
ti. Jis nė kiek neabejojo, kad bus paprašytas išeiti, taigi išsipaišė tas 
žaizdas, lyg jos kraujuotų. Panelė Palmer negalėtų išmesti jo tokios 
būklės, argi ne? 

Jis nustebo, kad Iden išsprendė visus rebusus. Tačiau buvo pri- 
trenktas, kai moteris nuėjo į virtuvę ir grįžo su maistu jam. Kol ji 
buvo apačioje, Džaredas galutinai apsisprendė iškloti tiesą. Kažkas 
viduje kuždėjo, kad moteris susidomės jo žodžiais ir sutiks praleisti 
kartu daugiau laiko. Tačiau Iden liepė nešdintis. Džaredas ketino pa- 
sikliauti kitais būdais, kad priartėjęs galėtų iškvosti, ką ji žino. Kai 
grįžo į lovą, vėl šypsojosi. Kol dar Iden nebuvo atvykusi, agentas spė- 
jo apsidairyti po namus ir aptiko rūsį. Jo sienas puošė pakankamai 
seni piešiniai, tačiau juos ištyrinėti pristigo laiko. Bet dabar manė, 
kad rūsys būtų tinkama slėptuvė keletui valandų. Patenkintas savimi 
Džaredas užmigo. 


IDEN pažadino kažkieno ranka, kietai užgniaužusi jai burną. 
Instinktyviai moteris buvo pasirengusi bėgti, tačiau pasilenkusio 
žmogaus šiltas kvėpavimas dvelkė visai arti jos veido. 

— Tai aš, prašau, nepulkite manęs vėl, — atpažino Džaredo 
balsą. — Aš vis dar kraujuoju. Apačioje yra žmonių. Jeigu atitrauksiu 
delną, ar tylėsite? 

Išsigandusi Iden linktelėjo galvą. Vyro veidą tamsoje buvo sun- 
ku įžiūrėti, tačiau balso tonas sakė, kad nieko rimta neatsitiko. Iden 
rūpėjo, ką jis galvoja. Vyras lėtai, lyg nenorėdamas atitraukė ranką. 
Buvo taip arti jos, rodės, guli kartu lovoje. Pasitraukusi moteris pa- 
mėgino siekti telefono, bet Džaredas ją sustabdė. Tylėdamas parodė į 
savo mobilųjį telefoną, pakabintą prie diržo, leisdamas suprasti, kad 
geriau naudotis juo. Paskui žvilgsnį nukreipė į duris, parodydamas, 
kad reikia sprukti. Negi jis mano, kad Iden eis su pasitikėjimo ne- 
keliančiu vyru kaip stovi, tik su naktiniais marškiniais? Tą akimirką 
moteris apsidžiaugė, pamačiusi, kad vakare skubėdama kur pakliu- 
vo buvo numetusi drabužius, kuriais vilkėjo susitikdama su Bredu. 
Džinsai, megztinis ir teniso marškinėliai gulėjo ant lovos. Paskubo- 
mis basnirčia įsispyrė į batus, sugriebė drabužius ir ant pirštų galų 
išėjo iš kambario paskui Makbraidą. 

Moteris nieko nematė, negirdėjo, tik pasikliovė Džaredo žo- 

džiais, kad kažkas namuose yra, todėl negalėjo elgtis labai atsargiai. 
Iš tiesų ji tik susinervino. Kiek dabar valandų? Iden apsidžiaugė, kad 
vakare nenusisegė laikrodžio. Namuose tvyrojo tamsa, bet laikrodyje 
buvo mažas mygtukas, kurį paspaudus nušvisdavo ciferblatas. Be 
dešimties minučių penkios. 

Makbraidas slinko kaip vienas iš nuotykių žaidimo „X box“ 
veikėjų. Iden nusižiovavo, paskui ją nupurtė drebulys. Su naktiniais 
marškiniais po anklode buvo šilta, bet dabar ne. Sugniaužusi drabu- 
žius tvirčiau, pagalvojo, kad reikėtų apsivilkti. 

— Ar esate tikras... — pradėjo Iden, bet Makbraidas ją nutildė. 
Sugriebęs ją, uždėjo ranką ant burnos. Panelė Palmer norėjo sarkas- 
tiškai iš jo pasišaipyti: „Matau, kad pasveikote“, bet nepasakė nieko. 
Praėjusią naktį matė, kaip kraujavo jo žaizdos, o ranka tebebuvo par- 
išta, matyt, labai skaudėjo. Tuomet ji apgailestavo, kad įtarinėja be 
reikalo. Tačiau dabar Džaredas viena ranka laikė ją už liemens, o kitą 
buvo prispaudęs prie burnos. Kurgi jo raištis? Kodėl jis nešlubuoja? 
Jei melavo apie siaubingus skausmus, tai tikriausiai melavo ir apie 
įsibrovėlį. Iden pakėlė koją, norėdama užminti vyrui ant skaudamos 
vietos. Tada jis griebtųsi už kojos, o ji galėtų nubėgti prie telefono. 
Iden Palmer apskaičiavo suspėsianti susukti 911, kol bus pagauta. 

Tačiau jau kitą akimirką išgirdo balsus apačioje ir suakmenėjo 
iš baimės. Makbraidas vis dar laikė ją, o Iden nesipriešino. Vyras ty- 
liai pratarė: 

— Rūsys. 

Iden linktelėjo, tada Džaredas atitraukė ranką nuo jos veido. 
Plataus koridoriaus gale buvo durys, panašios į spintą. Čia buvo su- 
krautos šluotos ir plaušinės, o už jų matyti mažos durelės, už kurių 
atsivėrė siauri senoviški laiptai. Jais lipti pavojinga. Tikriausiai varg- 
šams tarnams nebuvo leidžiama vaikščioti pagrindiniais laiptais, tai 
jie naudojosi šiais. 

Iden nustūmė krūvą senų plaušinių, šluotų bei dulkių siurblį, 
naudotą dar 1910 m. Tą akimirką pajuto, kaip ją užvaldo pyktis. 
Makbraidas taip gerai iššniukštinėjo visus namus, net žinojo, kur yra 
senieji laiptai, vedantys į rūsį. Dar jai gyvenant čia, tais laiptais niekas 
nesinaudojo. Tik Iden vaikščiojo į rūsį. Kai poniai Farington buvo 


86 


JUDE DEVERAUX 4 PIRMIEJI ĮSPŪDŽIAI 


devyneri, kažkas netyčia vargšelę užrakino rūsyje, taigi į jį moteris 
niekada neidavo. Tą namo dalį net norėjo užpilti smėliu. O štai šnipas 
Makbraidas žino, kur yra rūsys. 

Laiptai nebuvo apšviesti, tad Iden ėjo pirma prisišliejusi prie 
sienos. Girdėjo, kaip Makbraidas padeda į vietą šluotas ir atsargiai 
užveria duris. Iden supurtė, kai jos veidą apraizgė storas voratinklis 
— tai leido manyti, kad nors ir rado laiptus, bet iki šiol Džaredas 
greičiausiai jais nelipo. Kiekvieną žingsnį Iden žengė atsargiai, įsi- 
tempusi. Juk nežinojo, ar laiptai restauruoti, ar jie vis dar tokie pat 
seni, papuvusiomis medinėmis pakopomis kaip anksčiau. 

Laiptų apačioje Makbraidas uždėjo ranką moteriai ant peties, 
leisdamas suprasti, kad į virtuvę nori įeiti pirmas. Žengusi atgal, ji 
atsitrenkė į vyriškį. Juos skyrė. tik Iden rankoje stipriai sugniaužti 
drabužiai. Džaredas atidarė duris. Neišgirdusi cypiančių vyrių, Iden 
su palengvėjimu atsiduso. 

Vyriškis įėjo į virtuvę ir apsidairė. Minutei dingo jai iš akiračio, 
bet netrukus ir vėl pasirodė. Pridėjęs pirštą prie lūpų paliepė sekti 
paskui. Vos įžengusi Iden išsižiojo. Lauke įjungta lempa apšvietė vir- 
tuvę. Paprastai laikoma švari ir tvarkinga, dabar ši vieta buvo sujauk- 
ta. Spintelių durelės ir stalčiukai atidarinėti, maisto atsargos išpiltos. 
Pro virtuvės durų stiklą moteris išvydo prožektoriaus šviesą man- 
sardoje. O dešinėje, svetainėje, pastebėjo kitą judančią šviesą — ten 
kažkas kratė daiktus. Mažiausiai dviese. Viską aplinkui jie išnarstė iki 
krislelio. Iden išgirdo, kaip į grindis trinktelėjo sofos kojelės. 

Kodėl jie nebijo jos pažadinti? Moteris atsisuko į Makbraidą, 
kuris atrodė toks susiraukęs, jog griovelis tarp antakių buvo colio 
gylio. Džaredui visa tai nepatiko. Moteris suprato: jeigu ne jis, būtų 
susidūrusi su tais žmonėmis. Gal net įvyktų susišaudymas... 

Džaredas parodė į duris, už kurių buvo skalbykla. Mažas kam- 
barėlis tarp svetainės ir virtuvės. Pro slaptą įėjimą grindyse galėjai 
nusigauti į rūsį. Pašaliniams jis nebuvo matomas, nes dažniausiai už- 
griozdintas konservų dėžėmis. Tačiau Iden neprisipirko tiek maisto 
atsargų, kad jomis apstatytų slaptą įėjimą. Pasilenkusi prie rankenos, 
nukaito, o Makbraidas sustabdė ją, purtydamas galvą: „Ne“. 

Kai agentas paėmė butelį aliejaus, Iden pritariamai linktelėjo ir 
čiupo iš jo butelį. Iden žinojo: surūdiję metaliniai durų vyriai gali 

išduoti, kur jie, taigi ištraukė butelio kamštį ir gerokai šliūkštelėjo 
aliejaus. Padėjusi butelį ant žemės, atsisuko į Džaredą, šis patraukė 
durelių rankeną ir pakėlė į rūsį vedantį dangtį. Norėjo eiti pirmas, 
bet Iden jį nustūmė. Šiuos laiptus moteris pažinojo geriau kaip nie- 
kas kitas. Dešimt pakopų buvo restauruotos dar iki jos išvykimo, 
taigi po 20 metų niekas nepasikeitė. 

Giliai įkvėpusi oro, Iden atsargiai statė kojas, pirmiausia ant 
galų pirštų, kad neslėgtų laiptų visu svoriu. Pakopos nebraškėjo. Nu- 
lipusi žemyn, atsisuko į Makbraidą, ką tik uždariusį dangtį ir stovė- 
jusį užjos. 

Visu kūnu Iden jautė plytinių sienų drėgną vėsą ir liesdama 
purvinas lentynas stengėsi nevirpėti. Tais laikais, kai gyveno čia, 
rūsį stengėsi išlaikyti tvarkingą ir švarų, nes jį naudojo pagal pas- 
kirtį: laikė sodo ir daržo gėrybes. Dailiai suvyniotus pomidorus, 
obuolius, bulves ir morkas išlaikydavo keletą mėnesių. Viena siena 
buvo perdažyta, tačiau kambaryje buvo pilna įvairių vabalėlių lizdų 
ir graužikų landų. Iden pagalvojo apie vonią: „Kai visa tai baigsis, 
pasimėgausiu karšta vonia su putomis.“ 

Pagaliau atrado tai, ko ieškojo, — žvakių ir degtukus. Rūsy- 
je visada tvyrojo drėgmė, todėl degtukai buvo laikomi sandarioje 
metalinėje dėžutėje. Moteris tikėjosi, kad jie bus pakankamai sausi, 
nors ir praėjus tiek metų. Sulaikiusi kvapą, išėmė iš dėžutės degtuką, 
brūkštelėjo, ir taip laukta liepsna įsižiebė. Trys baltos storos žvakės 
degė nepriekaištingai. Kol Iden atliko šį darbą, Makbraidas išsitraukė 
mobilųjį telefoną. 

— Tikriausiai neužpyksi, jei tavo šerifui nepaskambinsiu, — ty- 
liai sušnabždėjo vyriškis. — Mano žmonės susidoros. 

Iden žiojosi kažin ką pasakyti, bet paskui tik tylomis stebėjo 
Džaredą. Ji nė nenutuokė, kas čia vyksta, bet suprato, kad Makbrai- 
das labai dėl to pyksta. Jis nebijojo ir nesistengė išvaryti įsilaužėlių 
iš namų. Tai gana keista. Vietoj to skambino „saviškiams“. Viską 
apsvarsčiusi Iden susivokė, kad Džaredas Makbraidas apie tai, kas 
vyksta viršuje, žino kur kas daugiau negu papasakojo jai. 

Vos išgirdus sujungimo signalą, juodu išgąsdino žingsniai 
viršuje. Džaredas tučtuojau išjungė telefoną, o Iden užpūtė žvakes. 
Tamsoje moteris nieko negalėjo įžiūrėti, bet pajuto, kaip stiprios 

Makbraido rankos pastūmė ją į kampą, o pats jis liko stovėti laiptų 
gale. Palmer išgirdo šnaresį: Džaredas pasilenkė ir kažką pakėlė nuo 
grindų. Jai buvo smalsu ką. Ar reikėtų šaudyti, jeigu vyrai pasirodytų 
ant laiptų? 

Klausydamasi žingsnių viršuje, Iden taip įsitempė, kad net pra- 
dėjo skaudėti ausis, tačiau teišgirdo: „Linksmai leidžiam laiką.“ Vy- 
rukai greičiausiai anglai. 

Kai įsilaužėliai dingo, Iden pajuto, kaip dreba iš baimės. Kas tie 
žmonės? Ko jiems čia reikia? Ar jie tik plėšikai, ieškantys brangeny- 
bių? Gyvenant su ponia Farington joms du kartus teko matyti, kaip 
ankstyvą šeštadienio rytą lobių ieškotojai kasa žemę sode, tikėda- 
miesi rasti prakeiktus papuošalus. Abu kartus ponia šovė jiems virš 
galvų, o tie, keikdami moterį, skuodė kiek kojos neša. 

Kodėl jie atvyko dabar? Paprastai plėšikus suviliodavo naujos 
knygos apie pavogtus papuošalus. Tačiau pastaruoju metu, kiek Iden 
pamena, naujas šios knygos leidimas nepasirodė. Nors visi naudojasi 
internetu, o jame pasakojimas apie Faringtonų lobį vis dar yra. Pas- 
kui moteris išgirdo, kaip sugirgždėjo rūsio dangčio spyna. Kažkas 
juos užrakino! Tamsoje ji pamėgino įžiūrėti Makbraido veidą. Juos 
ką tik įkalino, tai kodėl jis nenuliūdo? Tačiau Makbraidas tylėjo. Iden 
neabejojo, kad nueidami žmonės juokiasi. 

Kol viršuje visiškai nenutilo, Džaredas nepratarė nė žodžio. 
Tada jis išsitraukė mobilųjį telefoną ir paspaudė keletą mygtukų. Pa- 
sigirdus kvietimo signalui, vyras pridėjo telefoną prie ausies ir Iden 
negalėjo išgirsti, su kuo agentas kalba ir ką pašnekovas sako. 

— Atvažiuokite čia. Dabar. Mes esame kambaryje po virtuve. 
Paieškokite dangčio grindyse. Mus užrakino. 

Džaredas telefono neišjungė, tad jo skleidžiamos šviesos paka- 
ko, kad Iden galėtų įžiebti žvakes ir pažiūrėti į vyriškį. Jis nebeatrodė 
toks piktas, o gal tik puikiai mokėjo tai nuslėpti. 

— Nusisuk, — įsakmiai tarė Iden. Moteris apsivilko džinsinius 
marškinėlius ir megztinį. Apgailestavo, kad neturi kojinių, nes labai 
šalo pėdos. 

— Jie atvyks maždaug po valandos, — paduodamas Iden savo 
telefoną, pranešė Džaredas. — Gali skambinti kam nori. Šerifui arba 
Grenvilui. 

Apsirengusi Iden pagalvojo apie Džaredo žodžius. Ne, ji nenorė- 
jo niekam skambinti. Žinodama, kad šerifas mėgsta skleisti paskalas, 
o jo pavaduotojas Klintas išpasakotų miesteliui visas smulkmenas. 
Moteris jau įsivaizdavo, kaip skambėtų: „Radome ją užrakintą su tuo 
vyruku, kurį pati primušė. Kažkas tarp jų vyksta.“ Ne, Iden nenorėjo, 
kad apie tai sužinotų Bredas. 

— Gerai, gali atsimerkti. 

Atsirėmęs į sieną, Džaredas plačiai pražergė savo ilgas kojas ir 
susinėrė rankas ant krūtinės. 

— Nenori papasakoti, kas čia vyksta? — prirėmė jį Iden. 

— Aš esu iš agentų klano, nepameni? Turiu informacijos, kuri 
įdomi priešams, ir jie atsibastė išgauti tai iš manęs. 

— Kas tas priešas? Negi Rusija? — sarkastiškai erzino jį Iden. 

Atrodė, toks moters tonas Makbraido visai nejaudino. Jis pa- 
sitraukė nuo sienos ir pakėlė didelį stiklainį su marinuotais buro- 
kėliais. 

— Tavimi dėtas jų nevalgyčiau. Jiems per dvidešimt metų, kai 
atidarysi, greičiausiai sprogs. Ar tik nenori pasakyti, kad vieną jau 
buvai atidaręs? 

— Tai būtų labai paprasta, — vis dar žiūrėdamas į stiklainį šal- 
tai pakometavo Džaredas. — Niekada nesutikau moters, mokančios 
marinuoti daržoves. Jie marinuoti, ar ne? | 

— Kodėl aš susidarau įspūdį, kad džiaugiesi, jog mudu užrakin- 
ti? Negaliu patikėti, kad tai padarei dėl sekso, argi to taip trokšti? 
redo veide galėjo pastebėti lengvą šypseną, kurią išdavė pakilę lūpų 
kampučiai. 

— Neįsivaizduoju, kodėl tie vyrai atsidangino. Išgirdau juos 
šnarant ir nubėgau tavęs. Žinojau, kur yra rūsys, bet tų siaurų laiptų 
nebuvau matęs. Jie pavojingi! Du kartus vos nepargriuvau. 

Iden, vis dar spoksodama į jį, rutuliojo savo mintį. Džaredas 
pernelyg atsipalaidavęs, kad patikėtum, jog šis įvykis keltų jam ne- 
rimą. 

— Ko tau reikia? Kodėl turėčiau patikėti, kad tuos vyrukus į 
mano namus ne tu atsiuntei? — Iden patiko, kad dabar vyras tris 
kartus mirktelėjo. 

— Nuoširdžiai tikiu, kad reikiama informacija yra tavo galvoje, 
o ne paslėpta namo viduje. Tai kam man siųsti plėšikus? 

— Nori pasakyti, kad iššniukštinėjai visus namo kampus ir ži- 
nai, kad ten nieko nėra? 

— Daugmaž, — ramiai atsakė Makbraidas, padėdamas stiklainį 
atgal į lentyną. — Tik visko apžiūrėti nespėjau, nes mane užpuolė 
laukinė katė. 

— Matau, esi visiškai sveikas. Kur tavo tvarstis? 

Džaredas neatsakė. Nuėjęs prie galinės sienos, ištraukė keturias 
dėžes ir padėjo ant žemės. Dėžės buvo prigrūstos stiklainių ir sudėtos 
viena ant kitos galėjo būti tinkamas sėdėti krėslas, nors ir nepatogus. 
Paėmęs vieną dėžę, Makbraidas parodė, kad ir Iden pasiimtų. Nustū- 
musi toliau nuo jo dvi dėžes, moteris atsisėdo. 

— Nepažįstu nė vieno šnipo ir neturiu nė menkiausio supra- 
timo, kodėl toks tipas turėtų domėtis manimi, — pasakė Iden pa- 
vargusiu balsu, atkreipdama dėmesį, kad jų laukia ilga naktis. Nors 
ir nebuvo tikra, kad visa tai suorganizavo Džaredas, tačiau jį įtarė. 
Nustebtų, jeigu vyriškis pasakytų, kad pagalba pasirodys tik tada, 
kai ji jau bus išpasakojusi visa, ko reikia. O tai ji padarytų tučtuojau, 
jei tik žinotų, ką pasakoti. — Ar nepatikrinai, gal jis vis dėlto rašo 
knygą? 

— Kaip tik tai mes dabar ir darom. Tau nešalta? — paklausė 
Makbraidas įsiklausydamas. 

— Čia tylu. Neišgirsi nieko, išskyrus tai, kas vyksta tau virš gal- 
vos. Kai ateidavau čia maždaug penkiolikai minučių, turėdavau pa- 
prašyti, kad kas nors pasaugotų dukrą. Nebūčiau galėjusi jos išgirsti, 
nors mergaitė ir būtų valgomajame. Gal dar kartą paskambinkit. Ar 
jie tikrai atsiųs mums pagalbą? 

— Praėjo tik dešimt minučių. Ar turite kur nors išeiti? 

— Kadangi klausėtės mūsų pokalbio, turėtumėte žinoti, kad 
dešimtą susitinku su Bredu. 

— Bredu? Advokatu Bredonu Grenvilu? Kuris savo vaikaitį irgi 
pavadino Bredonu? 

— Neturiu jokio noro aiškinti jums vardų suteikimo vaikams 


91 


JUDE DEVERAUX 4 PIRMIEJI ĮSPŪDŽIAI 


tradicijų Arundelyje. Jei mes tuščiai plepėsime, jūs niekada nesuži- 
nosite to, ką norite sužinoti. Jei turite klausimų, klauskite. 

— Klausčiau, jei žinočiau, nuo ko pradėti. Tikėjausi, kad pa- 
mačiusi Eplgeito nuotrauką, jūs pradėsite pasakoti ir ši painiava bus 
išnarpliota. Ar tikrai nesate jo anksčiau mačiusi? 

— Jau sakiau, kad nesu. Kadangi esu redaktorė, sutinku milijo- 
nus žmonių, gal ir jį. Rašytojų susitikimuose laukia šimtai žmonių, 
besidominčių knygomis. Jis galėjo dalyvauti kokio nors autoriaus 
knygos pristatyme. Tikrai nepamenu. 

— Kalbate įtikinamai, tikriausiai tai yra viskas, ką žinote. Galbūt 
Eplgeitas ketino jums įteikti rankraštį, kuriame viską papasakojo. Jūs 
juk prisimintumėte skaičiusi rankraštį apie šnipą? 

— Taip, būčiau jį persiuntusi negrožinės literatūros kūrinių 
redaktoriui. 

— O gal dar nematėte tos knygos? — Džaredo balse galėjai justi 
viltį. 

— Galite paskambinti į leidyklą ir... — Iden nebaigė sakinio, nes 
viršuje pasigirdo triukšmas. 

Džaredas tučtuojau atsistojo ir dirstelėjo į rūsio lubas. Paskui jie 
dar kartą išgirdo bildesį. Po to viskas nurimo. 

— Tikiuosi, jie negriauna namo, ir dar labiau viliuosi, kad ne- 
ketina sudaužyti didžiulio sekreto koridoriuje. 

— Tai šūviai, — atsakė Makbraidas, suraukdamas antakius. Nu- 
bėgęs laiptukais į viršų, pamėgino atrakinti spyną. Deja. Minutėlę, 
atrodo, apžiūrinėjo dangtį, paskui nuėjo. Vėl išsiėmė telefoną ir dar 
kartą paskambino. Šįkart Iden pamanė, kad Džaredas kalbasi su auto- 
atsakikliu. Vėl nurimęs vyras pasakė, kad juos tuoj iš čia iškrapštys. 

— Niekas neatsiliepia? Tai nekelia pasitikėjimo FTB. Argi jie 
neturėtų budėti prie telefono nuolat? Kaip čia yra, kad jūs neturite 
ginklo? 

— Numaniau, kad galite jį rasti ir panaudoti prieš mane. — At- 
rodė, kad Džaredas labai rimtai mąsto. — Ar šie įvykiai nesusiję? Gal 
anas šnipas norėjo, kad šie niekšeliai apverstų jūsų namus aukštyn 
kojomis? 

— O, tie prakeikti papuošalai! — atsiduso Iden. 

— Papuošalai? Na, taip, primiršau. Juk apie tai rašoma knygoje. 
Praėjusią naktį neturėjau laiko jos paskaityti, ar nepapasakotumėte 
man tos istorijos? 

— Juk jūs nemanote, kad tas šnipas ieškojo papuošalų? 

— Neturiu nė menkiausio supratimo. Galėjo. Mes pamanėme, 
kad galbūt jis prarijo lapelį su jūsų pavarde, kad nesužinotumėte, jog 
esate stebima. Taigi papasakokite apie tas brangenybes. 

— O ką,jei apie jas pasakyčiau visą tiesą? 

— Prašom. 

— Manau, jums būtų įdomu. Melagiams patinka klausytis, kai 
kiti kalba tiesą. 

— Jūs mane pribaigėte. Negi ėmiausi šios užduoties tam, kad 
turėčiau galimybę ką nors apgauti? Tai mano gyvenimo tikslas. 

Iden buvo priversta nusišypsoti. 

— Gerai, gal kada nors ir sakėte tiesą. Taigi brangenybės. Ponia 
Farington man atskleidė tiesą, todėl žinau, kad čia neįmanoma rasti 
jokių papuošalų. Kiek jūs norite sužinoti? Viską nuo pradžių ar tik 
faktus? — pasitikslino moteris. 

— Turime marias laiko, taigi užpildykite jį. Pasakokite viską 
nuo pradžių, nepraleisdama nė menkiausios smulkmenos. Gal joje 
slypi raktas, padėsiantis išspręsti šį rebusą. 

Iden vos susilaikė nepradėjusi pasakoti „seniai seniai“, ir nusi- 
šypsojo. Nepaisant įvykdytos žmogžudystės ir keršto protrūkio, ši 
istorija puiki. O gal atvirkščiai — kaip tik dėl to ji įdomi. Jau buvo 
beketinanti sutrumpinti pasakojimą, bet pamanė: o kodėl nepapasa- 
kojus visko? Juk jau aprašė tą įvykį knygoje apie Faringtonų šeimą ir 
net atskleidė visą tiesą apie papuošalus. Iden šventai tikėjo, kad mirę 
Faringtonų protėviai neprisikels iš kapo ir neateis jos teisti, kad taip 
paatviravo. 

— Tai buvo vėrinys, pagamintas prancūzų grafienei. Vėrinys 
su trimis safyrais. Kiekvienas jų putpelės kiaušinio dydžio, be to, 
visus tuos safyrus supo deimantai. Buvo pasakojama, kad turtuolis 
grafienės vyras nupirko vėrinį žmonai, kuri pasipuošdavo juo tik 
eidama į lovą pas meilužį. Tai buvęs vyriausiasis sodininkas, be to, 
žmonės kalbėjo, kad sūnus, kurį grafas labai mylėjo, buvo ne jo, o to 
sodininko. 

Iden atsirėmė į sieną, o Makbraidas vis dar užmerktomis akimis 
įdėmiai, gal net pasimėgaudamas klausėsi pasakojimo. 

— Jaunasis Faringtonas savo didžiosios kelionės po Prancūziją 
metu, kai kilo Prancūzų revoliucija, apsistojo mažame kaimelyje. 
Tenykščiai gyventojai, buvę nepatenkinti senuoju grafu, nusprendė 
padaryti galą jo žiauriam elgesiui. Nežinau, kodėl valstiečiai taip 
nekentė savo pono. Kažkas nutiko mažam to kaimo berniukui, bet 
įvykio detalių aš nežinau. O jeigu ponia Farington žinojo, tai ne- 
pasakojo, beje, aš ir neklausiau. Kai kaimiečiai susirinko į berniuko 
šermenis, vienas jų nuėjo į tualetą ir ten aptiko pasislėpusį grafą. 
Žinoma, jie nužudė nenaudėlį, paskui išėjo ieškoti jo žmonos, kuri 
buvo tokia pati despotė. Tačiau ponia persirengė valstietės drabužiais 
ir pabėgo. Žinojo, kad kaimelyje yra apsistojęs amerikietis, tad nu- 
ėjo pas jį. Po purvinais drabužiais slėpė visus savo papuošalus, nuo 
kurių svorio vos bepaėjo. Taip apsirengusi grafui ji atrodė labai žavi, 
o jaunasis Faringtonas buvęs nors ir nepatrauklus, bet protingas vai- 
Faringtonas paprašė vėrinio su safyrais ir deimantais. Neturėdama 
kitos išeities, grafienė sutiko. Paslėpęs karietoje po sėdyne, Faringto- 
nas nugabeno moterį iki jūros. Paskui įdėjo ją į karstą ir taip išplukdė 
per sąsiaurį. Sunku įsivaizduoti, kaip ponia turėjo jaustis toje dėžėje. 
Vargšelė! Priplaukus Angliją, grafienė atidavė jaunuoliui vėrinį ir 
juodu išsiskyrė. Deja, niekas nežino, kas vėliau nutiko grafienei, ka- 
dangi nežinome jos vardo. Jaunasis Faringtonas, įsisiuvęs vėrinį po 
palto pamušalu, grįžo į Arundelį. Po kelerių metų jis vedė, beje, prieš 
pat vestuves papuošalą padovanojo nuotakai. Taigi tada Faringto- 
nų šeima pirmą kartą išvydo tą grožybę. Ponia Farington sakė, kad 
safyrų vėrinys buvo svarbiausias jų šeimos reliktas. Jis vadintas Fa- 
ringtonų safyrais, o dvaro šeimininkė vėriniu galėdavo pasipuošti tik 
tris kartus per metus. Iš tolimiausių kampelių susirinkdavo žmonės 
pažiūrėti į jį. Šeima sukūrė tradicijas, kas gali segėti šį papuošalą ir 
kada. Kiekviena Faringtonų dukra galėjo juo pasipuošti savo vestu- 
vių dieną, tik su sąlyga, kad jaunikis yra priimtinas tėvams. Pirmos 
eilės pusseserės galėjo juo pasipuošti tik kartą per metus, antros eilės 
— niekada. Taip ir tęsėsi šios tradicijos. Ponia Farington pasakojo, 
kad galiausiai papuošalo segėjimo tvarka pasidarė absurdiška. Dėl to 

papuošalo kildavo daug nesutarimų ir net metų metais besitęsiančių 
kovų. Šeimos nuosavybe jis buvo iki 1800-ųjų, o paskui prasidėjo 
melo ir paslapčių laikotarpis. Ponia Farington pasakojo, kad jos pro- 
senelį Mintoną lydėjo nesėkmės. Jeigu nusipirkdavo lenktyninį žirgą, 
jau kitą dieną tas gyvulys susilaužydavo koją. Jei įsigydavo miško, po 
kelių dienų atūžęs uraganas paversdavo jį malkų krūva. Nusipirktus 
medvilnės laukus apsemdavo potvynio banga. Kad ir ką sodintų, vis- 
kas nunykdavo. Ponia minėjo, kad jeigu jis būtų nesikarščiavęs ir vis- 
ką palikęs kaip buvo, finansiškai nebūtų žlugęs. Tačiau norėjo įrodyti 
giminaičiams, kad ir jam gali sektis, taigi visomis išgalėmis stengėsi 
plėsti ūkį. Taip vyras elgėsi, norėdamas užkariauti savo gražuolės 
žmonos meilę. Bet kadangi buvo nerangus namisėda ir nemokėjo 
bendrauti, tai jam nesisekė. Buvo kalbama, kad moteris ištekėjo už 
jo dėl safyrų vėrinio, o tai draskė vyrui širdį. Ir štai pradeda aiškėti 
istorijos kulminacija. Vargšelis nusigyveno ir buvo priverstas par- 
duoti papuošalą, kad sumokėjęs skolas galėtų išsaugoti Faringtonų 
dvarą. Grįžęs iš Niujorko, kur slapta pardavė vėrinį, rado atidarytą 
seifą, o ant grindų gulinčią negyvą žmoną. Vargšelė buvo pasmaugta. 
Tą pačią dieną dailus vaikinas, daug metų dirbęs Faringtonų dvare, 
moterų viliotojas, buvo rastas negyvas pelkėje. Visi pasakojo, esą jis 
pavogė brangenybes, o Mintono žmona tai supratusi. Taigi todėl 
vyrukas ją nužudė, o pats pabėgo į pelkę slėptis, kur jam įkirto nuo- 
dinga gyvatė. Apieškoję vėrinio pas jį nerado, taigi buvo nuspręsta, 
kad papuošalas paslėptas laukuose. Taip prasidėjo dingusio vėrinio 
istorija. Tas pasakojimas išspausdintas šimtuose knygų, o daugybė 
žmonių, trokštančių Faringtonų safyrų, pradėjo painius ieškojimus. 

— Greičiausiai senis Faringtonas nužudė savo žmoną arba jos 
meilužį, o gal ir abu, — susidomėjęs baigė Džaredas. 

— Taip galite manyti, nes ir pats matėte bei pakurstėte daugybę 
baisių dalykų. Deja, galite būti teisus. Mirties patale Mintonas Fa- 
ringtonas savo vyriausiam sūnui papasakojo visą tiesą. Greičiausiai 
Mintonas nugirdo, kaip jo žmona su meilužiu planavo pavogti vėrinį 
ir drauge pabėgti. Ponia Farington sakė, kad kaip tik dėl to jos senelis 
norėjo atsikratyti to papuošalo. Manyta, jog safyrai yra prakeikti ir 
nešė jam nesėkmes, todėl nuvežė juos į Niujorką ir pardavė. Grįžęs į 
dvarą vėlai naktį rado žmoną negyvą gulinčią bibliotekoje ant grin- 

dų, o seifą atidarytą ir tuščią. Jam buvo aišku: moterį nužudė jos mei- 
lužis, neradęs papuošalo. Mintonas tučtuojau sėdo ant žirgo, pasiėmė 
du geriausius medžioklinius šunis ir nusekė paskui nusikaltėlį. Kitą 
dieną rado jį besislapstantį pelkės trobelėje. Mintonas nusitaikė šauti, 
o jaunuolis apsisuko bėgti, tačiau nepastebėjo didžiulės gyvatės, besi- 
šildančios ant akmens. Šliužas įgėlė vaikinui, ir jis iškeliavo Anapilin. 
Kai žmonos meilužis mirė, Faringtonas grįžo namo. Per tą laiką buvo 
rastas moters kūnas, o žmonės, sutrikę dėl įvykusios nelaimės, pagal- 
vojo, kad savininkas ką tik grįžo iš kelionės, todėl jo nusikaltimas ne- 
buvo atskleistas. Mintonas niekam nepasakojo pardavęs papuošalą, 
nes baiminosi, kad žmonės nesužinotų tiesos apie jo žmonos klyst- 
kelius. Jau verčiau būtų kalbama, kad ji nužudyta per apiplėšimą, o 
ne per planuotą pabėgimą su meilužiu. Kai buvo sukurta legenda 
apie dingusius safyrus, jis neprieštaravo. Net apsimesdavo, kad ieško 
vėrinio, siūlydamas apdovanojimą tam, kas jį ras. Praėjus pusei metų 
po Žmonos mirties, Mintonas sutiko šviesaus gymio jauną moterį. 
Toji susižavėjo juo, taigi po kurio laiko jie susituokė ir susilaukė ke- 
turių vaikų. Visą tiesą savo vyriausiam sūnui Mintonas papasakojo 
tik mirties patale. Tas sūnus pasakojimą perdavė savo vyriausiam 
sūnui ir taip ši istorija pasiekė ponią Farington, kuri buvo vienturtė 
dukra. Mintonas Faringtonas džiaugėsi pardavęs vėrinį, nes jo sėkmė 
sugrįžo. Atrodė, viskas, ko grafas imdavosi, tirpte tirpo jo rankose. Po 
jo mirties plantacijos atrodė geriausiai per visą Faringtonų valdymo 
laikotarpį. Štai tokia istorijos pabaiga, — baigė Iden. 

Žvakės sudegė, todėl tamsoje ji negalėjo rasti kitų, esančių kaž- 
kur ant lentynos. 

— Puiki istorija. Bet vis tiek nerandu jokių sąsajų su Eplgeitu. 
Norėdamas rasti papuošalus, būtų turėjęs iškirsti visą gyvatvorę. 

— Atleiskite, bet jūs kažką praklausėte šioje istorijoje. Papuoša- 
lai buvo parduoti, o ne pavogti. Šiuo metu yra iškomplektuoti, o juos 
segi kino žvaigždės putliomis lūpomis bei iškilomis krūtinėmis. Nie- 
kas nė neprisimena, kad jie priklausė vienai neištikimai Prancūzijos 
grafienei. 

— Hmm, — nusistebėjo Džaredas. 

— Ir ką tas „hmmm“ galėtų reikšti? 

Pasirėmęs alkūnėmis į kelius ir pažiūrėjęs į ją, vyriškis mėgino 
paaiškinti: 

— Reiškia, jog tame pasakojime tiek daug nutylėjimų, kad net 
nežinau, nuo ko pradėti. Nemanote, kad sužinojęs apie savo žmonos 
ir jos meilužio kėslus pavogti šeimos pasididžiavimą bei pabėgti 
kartu, grafas nuvežė vėrinį tiesiai pas antikvarą? Negi norite mane 
įtikinti, kad vyras nesiekė keršto? Ką jis ketino daryti, pardavęs pa- 
puošalą? Ir toliau lyg niekur nieko gyventi su žmona? O sodininkui 
duoti daugiau darbo? Pasakodama, kad Mintonas, paėmęs ginklą, 
nusekė paskui žmonos meilužį, leidote man manyti, jog vyrui nebu- 
vo svetimas keršto jausmas. Net sakėte, kad, „pamatęs, jog meilužis 
negyvas, Mintonas grįžo namo. Ką visa tai reiškia? Kad jis stovėjo ir 
mėgauti? O grįžęs namo pavaldiniams leido manyti, kad ką tik par- 
vyko iš kelionės. Ar nemanote, jog arklininkai žinojo, kad jis šoko ant 
arklio tuoj po vidurnakčio ir išjojo lydimas savo medžioklinių šunų? 
Negi Mintonas tuos darbininkus nušovė, kad neišsiplepėtų? Manau, 
jūsų pasakojimas visiškai atskleidžia Mintono būdą. Mano galva, jis 
nužudė abu — ir žmoną, ir meilužį. Ta kelionė į Niujorką tapo jam 
alibi, greičiausiai grafas apskritai niekur nevažiavo. 

Iden žvelgė į Džaredą ir jautė, kad visi jo pamąstymai prasmin- 
gi. Paskui moteris paklausė: 

— O ką manote apie papuošalus? 

— Pritariu nuomonei, kad pirmoji žmona tekėjo už Mintono 
dėl papuošalo, o jis moterį vedė dėl grožio. Taigi vienas kitam jie ne- 
buvo skolingi. Turbūt vyrą labiausiai įsiutino tai, kad žmona sulaužė 
jų santuokos įžadus. Jis juk žinojo, kad moteris mezga meilės roma- 
ną. Kadangi valdė dvarą, tai, be abejo, turėjo apie tai informacijos iš 
savo pavaldinių. Manau, grafas pašėlo dėl žmonos troškimo pavogti 
vėrinį ir jį palikti. Tai buvo jų susitarimo sulaužymas. Mintonas tik- 
riausiai pasmaugė savo neištikimą žmoną, paskui pražudė jos meilu- 
Žį ir, būdamas gudrus, pavaldiniams papasakojo, kad papuošalai pa- 
vogti. Tų grožybių neliko, todėl pyktį kėlę nemalonumai, persekioję 
šeimą, liovėsi, o vyrukui daugiau nereikėjo rizikuoti, kad kokia nors 
moteris tekės už jo tik dėl safyrų. Mintoną persekiojo įtampa, kurią 
sukėlė bloga lemiantys papuošalai: kol jie buvo namuose, vyras nega- 

lėjo priimti jokio protingo sprendimo. O vėriniui dingus iš akiračio, 
grafas sugebėjo rasti savęs vertą žmoną, susilaukti vaikų ir vėl tikėti, 
kad sėkmė grįžo. Turbūt niekas nė nesidomėjo, ar ne jis įvykdė tas 
dvi žmogžudystes. 

— Puiku! Ar niekada neketinote tapti rašytoju? Manau, galėtu- 
mėte pasiūlyti keletą įdomių siužetų. 

— Taip mąstau dėl ypatingos darbo patirties. Esu linkęs apie 
žmones manyti blogiausia. Jie... — nebaigė sakinio Džaredas, nes pa- 
juto, kad vibruoja mobilusis telefonas. — Bilai, kur... Dar kartą lėtai 
pakartok, — nusisukęs nuo Iden paprašė agentas. 

Tačiau po kelių minučių jis užsiplieskė: 

— Tai kas, po velnių, tie vyrai viršuje, jeigu jie ne iš mūsų? — 
Tai pasakęs žvilgtelėjo į Iden. — Taip, ji čia su manimi. Atsiųsk tuos 
vyrukus. Manau, buvusieji viršuje jau išsinešdino, bet jie puikiai 
žinojo namus, nes grindyse rado duris į rūsį ir mus užrakino. Nieko 
tokio, nesijaudink. Galiu šaudamas numušti spyną ir išsikapstyti iš 
čia. Taip, nagi, greičiau atsiųsk tuos vyrukus. Apsirengusius civiliniais 
drabužiais. Kitaip miestelyje pasklis kalbos. 
kalbai. Moteris buvo rami. 

— Leiskite pasakyti tiesiai. Viską surengėte taip, kad likčiau vie- 
na, o jūs galėtumėte mane apklausti? Tačiau iškvotęs mane supratote, 
kad nieko nežinau. Bet vis tiek netikėjote, manėte, kad meluoju, todėl 
ištempėte mane iš lovos vienmarškinę ir sukūrėte įtikinamą istoriją 
apie įsilaužėlius. Visą laiką manėte, kad tai jūsiškiai, o dabar pasirodo, 
kad iš tiesų buvo banditai. Tiesa, vos nepamiršau, jūs turite ginklą, 
kurį slepiate, juk galėjote juo pasinaudoti, kad išsikapstytume iš šito 
šalto rūsio. 

Atrodė, kad Džaredas apmąsto, ką Iden sako. 

— Jūs visiškai teisi. Bet aš nemėgstu šaudyti prie civilių, kurie 
labai dažnai supanikuoja, iššoka priešais ir gauna kulką. 

— Kaip protinga. Gal galite pasakyti, ką tas vyras kalbėjo tele- 
fonu? 

— Jo sūnui golfo kamuoliukas pataikė į galvą, taigi visą naktį jis 
praleido ligoninėje su vaikinu ir užmiršo atsiųsti pagalbą. Dabar jo 
sūnus jaučiasi gerai. 

— Kaip gražu. Tai kas tie vyrukai, šmirinėjantys mano na- 
muose? 

— Neturiu supratimo. Norite iš čia išeiti? Darosi šalta. Be to, 
jaučiuosi išalkęs. 

Jeigu šalia būtų pasitaikęs koks nors daiktas, kuriuo Iden galė- 
tų pribaigti Makbraidą, ji tikrai būtų apsidžiaugusi. Tačiau aplinkui 
buvo tik stiklainiai su marinuotais burokėliais, tad moteris turėjo su- 
valdyti pyktį, kad nepradėtų svaidyti jų į vyriškį. 

— Pone Makbraidai, norėčiau, kad ištrauktumėte mane iš čia 
tuojau pat. Man irgi šalta, aš taip pat noriu valgyti, be to, po valandos 
ir keturiasdešimt šešių su puse minutės turiu susitikimą. Tikiuosi, jis 
įvyks, nepaisant to, kad jūs darote viską, kad taip neatsitiktų. 

— Jūs vis dar tikitės susitikti su Grenvilu? — paklausė Džare- 
das, bet atsakymo nesulaukė. 

Pasilenkęs Džaredas kilstelėjo kelnes ir iš dėklo, prikabinto prie 
blauzdos, išsitraukė mažą pistoletą. 

— Pasitraukite į kampą ir užsikimškite ausis, — tai pasakęs, 
iššovė. Tada atidarė dangtį. Paskui jį Iden įsmuko į skalbyklą. Buvo 
tokia įnirtusi, kad negalėjo į jį net pažiūrėti. 

Virtuvėje ji apsidairė. Dieną virtuvė atrodė baisiau nei naktį. 
Kažkas ant grindų pripylė miltų ir išnešiojo juos po visą kambarį. 
Miltų buvo pilna visur. Atrodė, kad tas kažkas net buvo užlipęs ant 
pamatė lubose iškirstą trijų pėdų pločio kvadratinę skylę. Taigi taip 
jie galėjo stebėti dalį palėpės? 

— Jūsų agentūra sumokės už tai, — pro sukąstus dantis iškošė 
Iden. 

— Sėkmės to siekiant, — atsakė nė kiek nesijaudindamas Dža- 
redas. — Likite čia. — Jis nuėjo į valgomąjį. 

Iden pasileido paskui vyriškį ir vos nepravirko. Senasis sekrete- 
ras nuverstas, o drožti ornamentai nulaužti. Valdydamasi, kad nepra- 
dėtų raudoti, moteris keletui sekundžių sustingo, o paskui nuskubėjo 
pažiūrėti, kaip atrodo kiti kambariai. Svetainėje tvyrojo didžiausia 
netvarka. Visi baldai išvartyti, o sofa supjaustyta. Paveikslai, nutapyti 
nors ir negabių, bet jautrių Faringtonų protėvių, buvo sumesti į krū- 

vą prie židinio. Ar įsilaužėliai norėjo juos sudeginti? Kodėl? Tačiau 
juos sustabdė subtilūs jausmai meno kūriniui? 

Džaredas išdygo Iden už nugaros ir padėjo ginklą. Namuose 
nieko nėra — tai jis žinojo. Vyras uždėjo ranką jai ant peties, tačiau 
moteris atšoko ir nuskubėjo į koridorių. Už pagrindinių laiptų buvo 
tualetas. Kažkada jis priklausė šeimininko miegamajam, bet didžiulė 
karija, augusi lauke, taip išsikerojo, kad buvo nutarta verčiau suma- 
žinti miegamąjį, negu nukirsti ilgaamžį medį. Taigi po šios namo 
dalies rekonstrukcijos vonios kambarys liko. Miegamasis pasidarė 
mažutis mažutis, o tualetas milžiniškas. Čia lubos irgi prakirstos, o 
ant kriauklės matyti batų pėdsakai. 

— Pakviesiu policijos pareigūnus, — pareiškė Džaredas. 

— Ir ką jie pasakys? Kad tai kažkokių nusikaltėlių darbas? Nau- 
jiena, argi ne? 

— Nesuprantu, kodėl jūs pykstate ant manęs. Ne mano vyrukai 
čia prikišo rankas. 

— Tikrai ne jūsų! 

— Tai tiesa, bandžiau... sulaikyti jus, kad neišvytumėte manęs, ir 
parodyti, kokia rimta padėtis. Nepasakiau jums anksčiau, bet dabar 
turiu — tas agentas Eplgeitas buvo nužudytas Arundelyje prieš pat 
jūsų atvykimą. 

Dabar Iden dar labiau niršo, vos nepaleido į darbą savo stipriai 
sugniaužtų kumščių. 

— Štai kokios naujienos! FTB agentas nužudytas. Ar ne taip nu- 
tinka visiems jūsiškiams? Taigi vienas jų buvo čia, mažame mieste- 
lyje, šnipinėjo, tikriausiai klausinėjo žmonių įvairių privačių dalykų 
ir jis... 

— Ji. 

— Ooo! Pamanykite, moteris. 

— Tęskite savo versiją. 

— Kaip tai atsitiko? 

— Ją partrenkė automobilis. 

Iden atsiduso. 

— Tai nelaimingas eismo įvykis. Ji nebūtinai nužudyta. — Mo- 
terį vėl užvaldė pyktis. — Ir pagal tai, kaip klostosi šios dienos įvy- 
kiai, vis dar manote, kad tie vyrukai atvyko jūsų? 

Džaredas nieko neatsakė, bet ji ir nesitikėjo atsakymo. Atsi- 
dariusi savo miegamojo duris, pamatė, kad jis atrodo taip pat, kaip 
paliko. Tikriausiai čia niekas nebuvo užėjęs. Tai, kad niekas nesirausė 
po jos kambarį, Iden leido manyti, jog atvykėliai ieškojo Makbraido. 
Kuo toliau, tuo labiau Palmer tikėjo versija, kad Eplgeitas norėjo su- 
sisiekti su ja dėl knygos, atskleidžiančios visas kortas, publikacijos. 
Galbūt, Makbraido žodžiais tariant, slėpdamas tą faktą nuo FTB 
agentų, pamėgino sunaikinti popierėlį su užrašyta Iden pavarde. Jis 
nerimavo, kad FTB gali uždrausti knygos leidybą. Kaip ir visi rašyto- 
jai, Eplgeitas išleistos knygos dėka tikėjosi nemirtingumo. 

Moteris pagalvojo, kad po susitikimo su Bredu reikėtų paskam- 
binti į leidyklą ir įsitikinti, ar nė vienas redaktorius neskaitė knygos, 
kurią parašė šnipas. O gal jis parašė ką nors panašaus į Iden knygą 
apie Faringtonų šeimą. Ji žvilgtelėjo į mėlynas dėžes, prikrautas rank- 
raščių. Keturi rankraščiai parašyti nežinomų autorių. Iden buvo pa- 
sirengusi perskaityti juos ir pateikti ataskaitą. Jeigu rankraštis pasi- 
rodytų geras ir įdomus, jis būtų perduotas vyriausiajam redaktoriui 
ir galbūt išleistas. Jei atvirkščiai, būtų išsiųstas autoriui ir mandagiai 
padėkota už pastangas. Iden nuojauta kuždėjo: Eplgeito knyga gali 
gulėti tarp tų rankraščių. Galbūt banditai ieškojo kaip tik tos knygos, 
bet nerado. Tačiau tai neįtikima, nes dėžės su rankraščiais padėtos 
gerai matomoje vietoje. 

Pasisukusi Palmer kaktomuša susidūrė su Makbraidu. 

— Kaip matote, mano kambaryje niekas nešniukštinėjo. Vadi- 
nasi, manimi nesidomi. Jeigu pasižvalgytumėte po savąjį, pamatytu- 
mėte, kad ten viskas apversta aukštyn kojom. Dabar, pone Makbrai- 
dai, eisiu į dušą, paskui susitiksiu su vyru, kuris man pradeda patikti. 
Taigi jei leisite... 

Tokiam žaibiškam Džaredo judesiui ji nebuvo pasiruošusi. Du- 
rys buvo praviros, kai vyriškio ranka sugriebė ir išsitraukė Iden iš 
kambario. 

— Kas atsitiko? — pradėjo klausinėti Iden, bet nebaigė, nes 
Makbraidas kaip vilkas įšoko į jos kambarį. 

Ar kas nors slėpėsi jame? Susiėmusi už burnos Iden pajuto, 
kaip daužosi širdis. Agentas tylėjo, todėl ji nurimo ir ant pirštų galų 

atitrauktos, bet moteris nepastebėjo nieko neįprasto. Pagaliau įsidrą- 
sino prieiti prie Džaredo. 

— Čia juk nieko nėra, — nusiramino Palmer. 

Džaredas laikė iškėlęs ranką, kad ji nesiartintų prie lovos. 

— Eik į koridorių ir atnešk šluotą. Ne, dvi šluotas, tučtuojau. 
Nesukelk jokio garso, judėk lėtai. 

Ji norėjo klausti kodėl, bet staiga pastebėjo kažin ką judant po 
antklode. Kažkas gyvas krutėjo po apklotais! Moteris lėtai lėtai iš- 
sėlino iš kambario ir nubėgo koridoriumi prie spintos su įrankiais. 
Spintos durys buvo atidarytos, o dvi šluotos ir sena plaušinė vos ne- 
iškritusios. Keista, kad įsibrovėliai nepatikrino laiptų, išeinančių iš už 
spintos durų. 

Nešina dviem šluotomis, Iden grįžo į miegamąjį. Makbraidas 
stovėjo kaip įbestas. Lovos viduryje kyšojo gyvatės galva. Rodės, po 
Iden apklotais jai jauku ir šilta, tad nesiruošė niekur trauktis. Gyvatė 
spoksojo į Makbraidą, lyg norėdama pasisveikinti. 

Neatsisukdamas, agentas siekė šluotų. 

— Ar nenueitumėte prie to tolimiausio lango ir neatidarytu- 
mėte, paskui nusileiskite laiptais į apačią, — paprašė Džaredas ramiu 
balsu. 

Lėtai priėjusi prie lango, Iden prisišliejo prie drabužinės. Gyvatė 
atsisuko į ją, bet nesujudėjo. Savo grobiu pasirinko Makbraidą, mo- 
teris jos nedomino. Iden reikėjo sukaupti visas jėgas, kad atidarytų 
langą: pakeisti mediniai rėmai vis dėlto buvo dviejų šimtų metų se- 
numo, tad tai senienai išjudinti reikėjo gerokai paplušėti. Anksčiau 
keletą kartų Iden tyrinėjo „Pella“ ir „Andersen“ langų pavyzdžius, 
tikėdamasi, kad jais bus pakeisti senieji. 

Pagaliau langas atsidarė. Tačiau jie neužsifiksavo. Palmer pa- 
griebė vieną iš mėlynųjų dėžių su rankraščiais ir įspraudė tarp lango 
bei palangės. Ji vylėsi, kad dėžėje — šnipo rankraštis. Atvėrusi langą 
moteris grįžo prie durų. Makbraidas vis dar stovėjo neatitraukdamas 
akių nuo gyvatės. Atrodė, jie norėjo vienas kitą užhipnotizuoti. 

Iden išėjo iš kambario, bet atsistojo už durų, kad galėtų stebėti, 
kas vyksta viduje. Kaip patyręs gyvačių gaudytojas, Makbraidas kaire 
ranka sukiojo šluotą — taip siekė patraukti šliužo dėmesį. Kitą šluotą 
dešine ranka mėgino pakišti po Žvynuotosios kūnu, o toji pradėjo 

raitytis iš po apkloto ant šluotos. Netrukus tik didžiulės vyro kan- 
trybės dėka gyvatė apsivyniojo aplink šluotą. Džaredas pakėlė ją ir 
nuskubėjo prie lango. Nors iki lango buvo tik keli žingsniai, atrodė, 
tas ėjimas truko visą amžinybę. Staigiu judesiu krestelėjus šluotą, 
milžiniška gyvatė išskriejo pro langą. 

Su palengvėjimu, kad viskas baigėsi, Iden pravėrė duris ir norė- 
jo Žengti į kambarį, bet Makbraidas rankos mostu ją sustabdė. 

— Leiskite man apieškoti visą kambarį. — Tai pasakęs vyras 
lovos jis rado mažą barškuolę. Susisukusi į kamuolį gyvatė mėgavosi 
televizoriaus skleidžiama šiluma. Iden tikrai jos nebūtų pastebėjusi, 
kol, ieškodama ko nors spintelėje, nebūtų įkirsta. Po lova, ilgaauliame 
sodininko bate, snaudė raudonpilvė skydasnukė, o vonioje už rank- 
šluosčių krūvos — vandeninė gyvatė. 

Stovėdama prie durų Iden jautė, kaip kiekvienąkart, kai Mak- 
braidas ištraukia vis kitą nuodingą gyvatę iš kurios nors jos kamba- 
rio kertės, ją apleidžia jėgos. Ji suvokė: kažkas iš maišo paleido krūvą 
klastingų šliužų ir uždarė duris. Moteris stebėjo, kaip Džaredas kil- 
nojo kėdes, šliaužiojo grindimis po lova, iškedeno visus patalus ir 
veidrodžio prie drabužinės. Dar kartą pasišviesdamas prožektoriumi 
ištyrinėjo palovę. 

Kai Makbraidas įsitikino, kad kambaryje nieko nėra, abu nuėjo 
apžiūrėti jo miegamąjį. Čia gyvačių nebuvo. Tos šlykštynės aptiktos 
tik pas Iden. 

Pagaliau moteris atsisėdo ant vienos iš komodų ir atsiduso: 

— Kažkas nori mano mirties. 

— Panašu. Mes abu turime išsiaiškinti, ką jūs žinote arba pa- 
Žįstate. Mes turime... 

Visa tai, kas čia dėjosi, buvo taip toli nuo tikro gyvenimo, kad 
Iden negalėjo nurimti. Pagalvojusi apie tai, kas jai ką tik nutiko, mo- 
teris prisiminė, kas vyko anksčiau. Visos mintys ją vedė prie ponios 
Farington sūnaus. Žinoma, geriau būtų įtikinti save, kad viskas nor- 

— Panele Palmer! — suriko Džaredas, bėgdamas paskui ją 
laiptais žemyn. — Viena negalite eiti. Tai pernelyg pavojinga. Iden! 
Palaukite! 

Moteris nekreipė į jį dėmesio. Bėgdama koridoriumi, pagriebė 
rankinę ir automobilio raktelius. 

— Turiu apžiūrėti jūsų automobilį. Jūs negalite važiuoti! Ar 
girdite? 


Atsirakindama dureles, Iden sekundei stabtelėjo: 

— Pone Makbraidai, man keturiasdešimt penkeri ir gyvenime 
man teko susidurti su keletu vyrų pralaimėtojų. Manau, pagaliau su- 
tikau tą, kuris laimi. Jei manote, kad FTB ir žmogžudžių šutvė bei ke- 
letas nuodingų gyvačių mane išgąsdins, galiu pasakyti, kad jūs nieko 
neišmanote apie moteris. 

Džaredas vos spėjo atsisėsti šalia ant priekinės keleivio sėdynės, 
Iden kaip patrakusi išvažiavo į kelią ir nurūko miestelio link. 


9 Krias 


— JŪS TIKRAI įsimintinas vyriškis, — pripažino Iden, žiūrėda- 
ma į veidrodėlį automobilyje ir dažydamasi lūpas. 

Toliau šalia kelkraščio, prie Džono Dyro traktorių parduotuvės, 
ji pastebėjo Bredo automobilį. Ilgaplaukis jaunuolis šalia jo atrodė 
susikaustęs, abu vyrai buvo šiek tiek įsitermpę, vadinasi, laiką leido 
nelabai maloniai. Iden sustojo šalikelėje, kad galėtų pasidažyti. Jos 
rankinėje visada buvo kosmetikos. Plaukai atrodė pasišiaušę, bet 
Niujorko kirpėjų dėka juos galėjai tučtuojau susitvarkyti. Palmer 
pieštuku pasiryškino akis, pasidažė nublukusias blakstienas. 

— Turbūt nėra reikalo tikėtis, kad tai komplimentas. Man smal- 
su išgirsti, kaip paaiškinsite Grenvilui, kodėl esu su jumis. Niekur 
nuo jūsų nesitrauksiu, būsiu kaip prielipas, — perspėjo Džaredas. 

— Įsimintinas, nes nesu girdėjusi, kad kas nors tiek daug skųs- 
tųsi. Vos tik įsėdote į automobilį, be paliovos aimanavote. 

— Man reikia daug kalbėti. Departamentui nepatiktų, jeigu 
agentai tik rodytų jėgą prieš paprastus piliečius ir pamirštų gražby- 
liauti. 

— Taip, esu paprasta moteris, — atsakė Iden, žvilgčiodama pro 
veidrodėlį į parduotuvę. Dabar Bredas karštai gestikuliavo priešais 
vaikiną. Jai reikėtų paskubėti, kol jie nekibo vienas kitam į atlapus. 

Džaredas pradėjo akylai stebėti Iden. 

— Ar žinote, kad vyrams nepatinka, kai juos persekioja. 

— Moterys renkasi, o vyrai tai žino. Pradedate pavyduliauti? 

— Ne visai taip. Jūs galite nustebti, kad šalia darbo turiu ir as- 
meninį gyvenimą. Turiu draugę. 

— Džiaugiuosi dėl jūsų. Ne dėl jos, o dėl jūsų. — Dar kartą 
žvilgtelėjusi į veidrodį, moteris įsitikino, kad atrodo visai neblogai, 
tada pasuko raktelį ir užvedė automobilį. 

— Ką jam papasakosite apie mane? Turėtumėte pagalvoti, nes 
aš jūsų nepaliksiu. Jus gali nužudyti, o tada premiją matysiu kaip 
savo ausis. 

Palmer pažiūrėjo į Džaredą, ar tik vyriškis nejuokauja. 

— Kas galėtų pagalvoti, kad jūs turite draugę? 

Po kelių sekundžių jie privažiavo parduotuvę. Iden automobilį 
pastatė nuošaliau ir nuėjo prie Bredo. Moteris buvo pasiryžusi ne- 
kreipti dėmesio į Džaredą ir pamiršti viską, ką jie patyrė. Palmer 
neketino pasakoti Bredui ką nors apie šnipus, FTB ar vyrukus, ku- 
rie šįryt sujaukė jos namus. Arundelio gyventojus ji pažinojo gerai. 
Greičiausiai jie atleido moteriai už nesantuokinį kūdikį, bet to, kad ja 
domisi FTB, būtų per daug. 

Trumpos kelionės į miestelį metu Makbraidas nepaliaudamas 
galvojo, kaip rimtai atrodė šio ryto įvykis ir kad jis turi išsiaiškinti, ką 
žino Palmer ir kodėl Eplgeitas prarijo popierėlį su jos pavarde. Agen- 
tas įspėjo moterį, kad kol viskas paaiškės, šiai derėtų laikytis atokiau 
nuo Grenvilo. Kai Džaredas išsakė mintis, kad jei safyrai kada nors 
būtų rasti, Iden, kaip ponios Farington paveldėtoja, taptų jų savinin- 
ke, moters akys užsiplieskė: 

— Ar tik nenorite pasakyti, kad Bredonas Grenvilas domisi 
manimi dėl to, kas man priklauso — jeigu tai būtų rasta, žinoma? 
Manote, kad myli ne mane, o tai, ką galiu paveldėti? 

Džaredas prikando lūpą. 

Dabar, kai jau artėjo prie Bredo, Iden norėjo būti apsivilkusi 
ką nors kita, o ne džinsus ir mėgino pagalvoti, kaip paaiškins, kad 
atvyko su Makbraidu. Sakyti tiesą, o gal kad jautėsi kalta ir norėjo 
atsilyginti priežiūra? Tačiau kaip paaiškins, kad vyras žada visur 
paskui ją sekioti? Na, ką sakė ketinąs daryti, tą ir padarė. Džaredas 
nusprendė apsigyventi jos namuose ir kasdien juos apžiūrėti, be to, 

norėjo įrengti vaizdo kameras. Jis buvo atsakingas už moters saugu- 
mą. Iden būtų apsidžiaugusi, jeigu agentas viso to nebūtų pasakęs 
tokiu abejingu tonu, lyg rūpestis moterimi jam reikštų dar vieną 
įrašą pergalių sąraše. 

— Atsiprašau, kad vėluoju, — tiesdama ranką, pasisveikino 
Iden. Jai labai rūpėjo Makbraidas, stovintis už nugaros, ir klau- 
siančios Bredo akys. Bredas paėmė jos ranką, bet paskui pasilenkė 
į priekį ir europinėmis manieromis pabučiavo į abu skruostus. Iden 
norėjo apsivyti rankomis jo kaklą ir išpasakoti viską, kas nutiko rytą. 
Tačiau neišdrįso. Nusiramino ir atidžiai įsistebeilijo į aukštą vaikiną, 
stovintį už Bredo. Jis buvo dailus, bet atrodė supykęs ir niūrus. 

— Turėtumėte būti ponas Robičjoksas, — tiesdama jam ranką 
prakalbo Iden. 

— Taip, — sutiko vaikinas, bet atrodė sutrikęs, nes nežinojo, su 
už nugaros. 

— Makbraidas, ar ne? — tiesdamas ranką pasisveikinti ištarė 
Bredas. — Ar norite pirkti traktorių? 

— Iš tiesų aš lydžiu Iden. Ji yra mano pusseserė, — paaiškino 
Džaredas. Iden nežiūrėjo į jį. Įsistebeilijusi į Bredą, moteris lengvai 
jam šyptelėjo, nežinodama, ką pasakyti. 

Jai nevertėjo jaudintis, kaip padėtį paaiškins Makbraidas. Gerai 
žinojo, kad šis vyrukas — visais aspektais puikus melagis. 

— Trečios eilės pusseserė, taigi ne tokie artimi. Iš Iden motinos 
pusės, todėl ir pavardės skirtingos. Mums tikrai buvo nemaža staig- 
mena, kai sužinojome, kad esame šiokie tokie giminaičiai. Neseniai 
sužinojau, kad čia gyvena giminaitė, todėl ir atvykau. Mano mamos 
giminės pažinojo Iden mamą, bet šeimos artimai nebendravo. Žinote, 
dažnai taip nutinka, — pasiteisino Džaredas plačiai šypsodamasis. 

Iden, vos sulaikydama pyktį, kad tik neišsiduotų, atsisuko į 
Džaredą. 

— Manau, yra svarbesnių dalykų, apie kuriuos turime pasikal- 
bėti, o ne mūsų giminystę, — pasakė ji visiškai ramiai. — Be to, ne- 
manau, kad ponui Grenvilui įdomu klausytis pasakojimų apie mūsų 
šeimos santykius. Pone, aš... Džaredai, kodėl tau nenuėjus išgerti 
kokakolos? Parduotuvėje turėtų būti gėrimų aparatas. 


107 


JUDE DEVERAUX 4 PIRMIEJI ĮSPŪDŽIAI 


— Jei tik eisi su manimi, brangioji pussesere, — suimdamas ją 
už pečių ir spustelėdamas atsakė Džaredas. — Įsivaizduokite, kaip 
džiaugiuosi suradęs pusseserę. Praėjus šitiek metų, negaliu atsitraukti 
nuo jos nė minutėlei. 

Iden stuktelėjo koja Džaredui į blauzdą, žinodama, kad ten pa- 
slėptas pistoletas. Tas spyris turėjo sukelti vyriškiui nedidelį skausmą. 
Bet pati neatitraukė akių nuo Bredo. Džaredas neišsidavė, kad jam 
skauda, o pirštais taip sugniaužė moters pirštus, kad šiai net ašaros 
ištryško. Besisukiodama Palmer išsprūdo iš vyriškio gniaužtų. 

— Gal pasikalbėkime apie verslo reikalus? 

— Na, gerai, — atsakė Bredas, žiūrėdamas tai į Iden, tai į Dža- 
redą. Iden atsisuko į jaunuolį, kuris stebėjo juos sutrikęs, bet dabar 
jo akyse moteris išvydo pasimėgavimo blyksnį. Jis tikrai patrauklus, 
tad Iden buvo pakankamai aišku, kodėl Kamden Grenvil jį pamilo. 
Niūrus ir piktas jo žvilgsnis nepriimtinas Iden, bet kai kurioms mer- 
ginoms toks kaip tik patinka. 

— Ką Bredas pasakojo jums apie. mane? — - pasidomėjo Iden, at- 
kaip įsiutę buliai. 

Remis tučtuojau atitraukė žvilgsnį nuo vyrų. Rodos, jam buvo 
smagu matyti, kad uošvis jaučiasi nepatogiai. 

— Nė žodelio, ponia, — atsakė Luizianos tarmės akcentu Kei- 
dženo tarme“. 

„Na taip“, — pagalvojo Iden. Ji visiškai suprato Kamden. Mote- 
ris patraukė prie mažučių traktorių, tolyn nuo ketvirtį milijono do- 
lerių kainuojančių kombainų, o Remis nusekė paskui. Koja už kojos 
paskui juos vilkosi Bredas su Makbraidu. 

— Turiu nemenką patirtį kuriant XVIII a. stiliaus sodus, — pa- 
aiškino Remiui moteris. — Todėl Bredas pamanė, kad į jūs ir aš galė- 
tume dirbti kartu. Ar manote, kad tai įmanoma? 

— Jeigu nebijote patirti mano uošvio šykštumo ir nuolatinio 
inkštimo, sutinku. Apie sodų planavimą nieko nenutuokiu. Namuose 
Luizianoje valgėme tai, ką užaugina Viešpats. 

Iden šypsojosi vaikinui. 


* Angl. Cajun — žmogus iš Luizianos, kurio protėviai kilę iš Kanados ir Prancūzijos. 

— Jeigu pasodinčiau valgomąją ybiškę, ar neišvirtumėte man 
sriubos iš tos daržovės ankščių? 

— Kodėl ne, žinoma, mieloji. Pagaminsiu bet ką, ko tik jūs už- 
simanysite. 

Iden puikiai jį suprato. 

— Daržininkystę nelabai išmanote, o ką nutuokiate apie kraš- 
tovaizdį? 

— Geriau paklaustumėte mano uošvio, kuris pasakytų, kad 
ničnieko. Tačiau aš gerai nutuokiu apie žemės darbus ir žemės ūkio 
mašinas. Ką man dar reikia išmanyti? 

— Nieko, — Iden vos nepasakė „brangusis“. — Ar mokate su- 
kalti tvoroms stulpelius? Mūryti? Ir svarbiausia, ar sugebėtumėte iš 
moterų priimti užsakymus? 

— Tik tai ir dariau visą gyvenimą, — atsakė jis šypsodamasis 
taip meiliai, kaip gali šypsotis tik vyrai iš pietinių valstijų. — Tačiau 
jeigu ir nelabai moku, pasirengęs išmokti. Galbūt pamokytumėte 
mane? 

— Kodėl gi ne, — atsakė ji irgi meiliai. O! Kaip gera girdėti 
pietietišką tarseną. 

Kol nepradėjo dirbti kartu su Remiu, ji dar gerai nežinojo, bet 
pagalvojo, kad jie turėtų sutarti. 

— Dar gerai jūsų nepažįstu. Ar jums patinka štai ten stovintis 
traktorius? 

— Tinka. Jei galėtumėte prikalbinti senąjį Grenvilą pafinansuo- 
ti, man daugiau nieko ir nereikia. 

— Jis galėtų jį įpirkti, — atsakė Iden, prisimindama paskutinius 
Makbraido žodžius apie Bredo kėslus. 

— Jam tai nesukels rūpesčių. Gali nupirkti bet kokią mašiną šio- 
je aikštelėje, turint galvoje, kiek pinigų jo sąskaitoje. Ar prisimenate 
tuos laikus, kai prekyba „Compaą“ kompiuteriais pradėjo smukti? 
Tada jis prisipirko šių dėžučių, o kai naujo tipo kompiuteriai buvo 
išparduoti, pradėjo pardavinėti savuosius. Susižėrė milijonus. Taigi 
uošvis — multimilijonierius. Ir gali pirkti bet ką. Tik manęs nemėgs- 
ta, nes esu iš kito luomo. Tai jį erzina. 

Iden rūsčiai pažvelgė į Bredą. Vyras stovėjo šalia Makbraido, 
jie gana jaukiai šnekučiavosi. Iden rūpėjo, ką Džaredas primelavo. 

Abu vidutinio amžiaus vyrai buvo labai patrauklūs. Nors Bredas 
vienu ar dviem coliais žemesnis, bet geresnio kūno sudėjimo, pla- 
čiapetis, lieknas ir gražių kojų. Makbraidas tamsesnio gymio ir 
liesesnis. Bredo žilstelėję plaukai suteikė jam išskirtinumo. Galėjai 
pagalvoti, kad tai ypatingas žmogus. Tamsiaplaukis ir plačių juodų 
antakių Makbraidas atrodė taip, lyg jam derėtų sėdėti sportiniame 
automobilyje su dailia manekene pašonėje. Abu vyrai išties labai 
skirtingi. 

Moteris vėl pažvelgė į Remį. Būdama jo metų, Iden irgi negalė- 
jo pakęsti tėvų nepasitikėjimo. Kai jai buvo dvidešimt penkeri, turėjo 
vaikiną iš turtingos išsilavinusių tėvų šeimos. Šiltas ir mandagus jau- 
nuolis tada patiko, kol susitiko su jo tėvais: šie patikrino mergaitės 
Žinias įvairiais klausimais, į kuriuos ji negalėjo atsakyti. Labai greitai 
vaikinas nustojo skambinęs. Iden negalėjo pakęsti tokios neteisybės 
savo atžvilgiu. Tėvams visiškai nerūpėjo jos vidus, o tik tai, iš kur ji 
kilusi ir kodėl aštuoniolikmetė tapo mama. 

Tačiau kai Melisa užaugo ir pradėjo vaikščioti į pasimatymus, 
Iden pasikeitė. Savo dukteriai norėjo geriausio iš geriausių. Pama- 
čiusi Melisos draugą tatuiruotą motociklininką, Iden puolė į isteriją. 
Tada duktė ją kaltino snobizmu ir fanatizmu. 

Dabar Iden puikiai suprato, ką vienas kitam jaučia Bredas ir 
Remis. Grenvilas norėjo geriausio iš geriausių, o jo duktė ištekėjo 
už vyro, į kurį pažvelgus — Iden nusišypsojo — kūnu ima bėgioti 
skruzdėlės. Vieną kartą senas karvių prižiūrėtojas pasakė, kad Iden 
reikia tokio vyro, nuo kurio jos kūnas pašiurptų. 

— Ar mokėsite dirbti tuo traktoriumi? — paklausė Iden. 

Jis pažvelgė į moterį, lyg sakydamas: „Išbandykite mane.“ 

Prie jų priėjusio pardavėjo Iden pasiteiravo, ar Remis negalėtų 
pamėginti pavažiuoti tuo traktoriumi su kaušu priekyje ir, rodos, 
turinčiu įvairiausių mygtukų salone. Paskui moteris vėl pažvelgė į 
Bredą su Džaredu. Jie vis dar gana draugiškai šnekučiavosi. Anksčiau 
buvęs priešiškumas išgaravo ir dabar vyrai šypsojosi. Regis, planavo 
kažką drauge veikti. Gal pažaisti golfą? 

Pardavėjas paėmė traktoriaus raktą, ir po kelių minučių Remis, 
sėdėdamas salone, jau rodė, ką moka. Vaikinas mokėjo valdyti šią 

didžiulę mašiną, lyg pats ją būtų sukonstravęs. Jeigu jis toks pat geras 
ir kraštovaizdžio žinovas, Iden jautė, kad dirbant kartu nekils jokių 
bėdų. 

žentą, mat buvo labai susidomėjęs pokalbiu su Džaredu. 

Staiga Bredas nudelbė akis į laikrodį ant savo riešo ir jo veidą 
iškreipė panikos grimasa. Jis pasisuko į Iden. 

— Turiu eiti. Svarbus susitikimas su pirkėjais. Eisi su manim 
ar ne“ 

Iden stengėsi nežiūrėti į Makbraidą. Vis dėlto dabar labiausiai 
pasaulyje norėjo daryti bet ką, kad tik nereikėtų grįžti į savo puikius 
namus. Pro jos akis greitai praplaukė apverstos senoviškos spintos 
koridoriuje ir šmirinėjančių gyvačių miegamajame vaizdai. Viena jos 
pusė sakė, kad reikia grįžti į dvarą ir perskaityti rankraščius, o kita 
liepė išraizgyti šnipo, suvalgiusio popierėlį su jos pavarde, sukeltą 
painiavą. Nuo šios minties pradėjo sukti vidurius. Iden žinojo: tai 
lengvabūdiška, bet namo grįžti negalėjo. 

Vis dar nusisukusi nuo Makbraido, moteris šypsodamasi žvelgė 
į Bredą. 

— Norėčiau eiti. Gal, kol vyks susirinkimas, galėtume nueiti kur 
nors pavalgyti? 

— Aš taip pat. Išalkęs kaip vilkas. Gal susitinkame po susirinki- 
mo? — pasiūlė Džaredas, vėl apkabindamas Iden per pečius. 

Žiūrėdamas tai į vieną, tai į kitą, Bredas suraukė kaktą. 

— Tai SVARBUS ĮVYKIS. Namų pirkėjai atskrenda iš įvairiausių 
Amerikos kampelių, mes susitinkame klube. Šių svarbių darbų netu- 
rėčiau palikti kitiems. Tačiau mano duktė primygtinai reikalavo, kad 
dalyvaučiau susirinkime. 

Kiek patylėjęs Bredas priekaištingai pažvelgė į žentą, lyg norė- 
damas pasakyti, kad jei kas nors bloga nutiks, kaltas bus jis. Paim- 
damas Iden už rankos, švelniai prisitraukė, kad nuo jos atsitrauktų 
Džaredas. 

Tačiau agentas moters nenorėjo taip lengvai paleisti. 

— Norėčiau eiti su tavim. — Per jėgą atstūmusi Makbraidą, 
Iden pasuko prie Bredo automobilio. 

Kai Bredas atsisėdo prie vairo, Džaredas paėmė Iden ranką. 

— Nenoriu, kad eitumėte ten, kur daug žmonių, — pasakė 
pašnibždomis. — Kol niekas neišaiškinta, turėtumėte laikytis nuo- 
šaliau. 

— Nuošaliau su jumis? Pone Makbraidai, pradedu įtarinėti, ar 
tik nesusidomėjote manimi kaip moterimi? Gal turite kitų kėslų? 

— Turiu jus pažinti, panele Palmer, kad... 

Nebaigęs sakyti, agentas atidarė galines dureles ir įsėdo į Bredo 
automobilį. Šalia jo klestelėjo Remis. Bredas pažvelgė į Iden klausia- 
mai, bet ši negalėjo nieko pasakyti, tik patraukė pečiais. Ji numanė: 
jeigu Makbraidui paprieštarautų, šis išplepėtų Bredui tiesą. O kas 
atsitiktų, kai visi sužinotų, kad ja domisi FTB? Arba tai, kad praėjusią 
naktį įsilaužę vyrukai visus jos namus apvertė aukštyn kojomis? 

Kai Bredas užvedė automobilį, Palmer vos pastebimai šyptelėjo. 

Po dešimties minučių Bredas pasuko į platų kelią, tebuvo nuo- 
roda, kad tai Karalienės Anos priemiestis, nieko daugiau. Jokių rek- 
lamų, kviečiančių pasigrožėti vaizdais ar laivų prieplaukomis. Tas 
kuklus ženklas rodė paprastą eleganciją ir prabangą. 

Automobilis lėkė pro pakelėje stovinčius medžius, taip sau- 
gotus gyventojų. Vykdant statybas jų nenuvertė buldozeriai. Tolyn į 
kairę ir dešinę plytėjo lygūs laikai, kur ne kur augo medžiai, kuriuos 
reikėjo palikti, o krūmynai ir jauni medeliai sunaikinti. 

— Vėlyvą pavasarį šiose pievose pražys laukinės gėlės. Viskas 
atrodo natūralu, tačiau dėl tokio vaizdo reikėjo iš peties paplušėti. 

— Taip, — atsakė Iden, — pirmiausia išrauti piktžoles, pasėti 
laukinių gėlių ir prižiūrėti jas, kol tinkamai suaugs. 

— Kaip tik taip, — šypsodamasis pritarė Bredas. 

Pro automobilio langą dairydamasi tai į kairę, tai į dešinę, Iden 
nepastebėjo nė vieno pastato. 

— Tai kada pradėsite statybas? 

— Na ir sulaukiau komplimento! Jau pardavėme devyniasde- 
šimt du procentus namų, beveik šešiasdešimt jų jau visiškai pastatyti 
arba dar statomi. 

— Tai kur jie? 

Automobilis pakilo į nemažą kalvelę. Jos viršuje Bredas sustojo. 
Žemai apačioje prieš jų akis tyvuliavo Arundelio marios — milži- 
niškas vandens telkinys, jungiantis gėlavandenius ežerus ir upes. 

Telkinys buvo pusiau druskingas ir pusiau gėlavandenis, tinkamas ir 
žvejoti, ir plaukioti laivais. Tarp jų ir marių stovėjo didžiulis pastatas, 
iš dalies pasislėpęs už aukštaūgių medžių. Už jo įrengta automobilių 
stovėjimo aikštelė irgi buvo vos pastebima. Pastato dešinėje ir kairėje 
stovėjo nedideli nameliai. 

— Gražu, — susižavėjusi pasakė Iden. Prie nesužalotos laukinės 
gamtos pastatai labai tiko. Atrodė, kad kiekvienas šimtametis medis 
buvo saugomas ir prižiūrimas. Žemė namams statyti išlyginta. Taigi 
darbininkams buvo lengviau privažiuoti dideliais sunkvežimiais ir 
kitais įrenginiais. Kasant pamatus nereikėjo rūpintis augančiais me- 
džiais. Klojamas cementas nežalojo tų medžių šaknų, nes čia driekėsi 
lygus laukas. 

— Arba tu nusisamdei gamtą mylinčius statybininkus, arba jie 
tavęs nekenčia, — pasakė Iden. 

— Ir viena, ir kita. Galiausiai jie pradėjo manęs nekęsti. Kai 
kuriose vietose išsaugojau keletą krūmų, o kad man pavyktų, turėjau 
juos apjuosti medinėmis tvorelėmis. Prisipažinsiu, tarp statybininkų 
nebuvau populiarus. 

— Kitaip ir negalėčiau pagalvoti. Tačiau darbas tikrai prasmin- 
gas. Kiek apdovanojimų esi gavęs už savo kūrinį? 

— Kelis, — kukliai atsakė Bredas, bet Iden matė, kad vyriškis 
patenkintas. Automobilį Bredas pastatė vietoje, pažymėtoje užrašu 
DIREKTORIUI, ir jie išlipo. 

Džaredas sugavo Iden už rankos. 

— Būkite šalia manęs. Net akimirkai negalite dingti man iš 
akių. — Bredas atsisuko į Iden, todėl ji tegalėjo pritariamai linkte- 
lėti. 

— Atsiprašau, jeigu šiandien negalėsiu praleisti su tavimi visos 
dienos, bus daug žmonių. Ar norėtum, kad pristatyčiau tave? — pa- 
klausė Bredas. 

— Žinoma, ne, — atsakė Iden, toldama nuo Makbraido. 

Pastato viduje ji pradėjo dairytis aplink. Ar būtų patikėjusi, 
jeigu kas nors papasakotų, kad šis modernus pastatas turi langus, 
siekiančius dangų. Erdvė turėjo padaryti įspūdį kiekvienam čia ap- 
silankiusiajam. Ta milžiniška erdvė labiau panaši į katedrą, kuri savo 
grožiu apstulbintų įsiveržusius okupantus. 

Jei iš lauko nebūtų pamačiusi, koks didelis šis pastatas, būdama 
viduje to nepasakytų. Teisybė, jie buvo dviaukščiame vestibiulyje, 
kur pro didelius langus atsivėrė vaizdas į marias su plaukiojančiomis 
jachtomis. Tačiau tos kambario erdvės netrikdė Iden, be to, tikrai ne- 
įprasti baldai įstaigai suteikė jaukumo. Čia galėjai rasti įvairių stilių 
kėdžių, sofų ir stalelių, lyg viskas būtų atgabenta iš kokios nors pa- 
lėpės. Iden suprato: nė vienas baldas nėra naujas, visi antikvariniai. 
Tiesa, sofos pervilktos naujais apdangalais. Ant sienų kabėjo paveiks- 
lai, kai kur įrėminti tekstilės darbai. Nematyti nė vienos reprodukci- 
jos. Todėl kambarys atrodė dar jaukesnis. 

— Kas visa tai padarė? — paklausė, ir Bredas suprato, ką Iden 
turi galvoje. 

— Nepraleidome nė vieno aukciono, vykusio Šiaurės Karoli- 
noje ir Pietų Virdžinijoje per pastaruosius dvejus metus. Mes, tai 
yra mano dukra ir Mini. Pamatysi ją. Ji geriausia aukcionų pirkėja 
trijose valstijose. — Bredas pasilenkė prie Iden. — Ar nori Žinoti 
tiesą? Aukcionuose pradėjome lankytis norėdami šiek tiek sutaupyti. 
Planavome pirkti naujus baldus, tik pridėti keletą senoviško dekoro 
elementų. Tačiau Mini atrado seną sofą, o jos draugės vyras ją per- 
vilko ir tai stovi tau prieš akis. Ar patinka? 

— Labai. 

Šypsodamasis Bredas spustelėjo Iden delną. 

Moteris buvo patenkinta, kad su ja Bredas jaučiasi gerai. Kuo 
daugiau į jį žiūrėjo, tuo labiau vyriškis jai patiko. Iden pro petį 
pažvelgė į Makbraidą, ar jis irgi gėrisi pastatu, bet agentas akimis 
šniukštinėjo kiekvieną kampelį, ar kas nors nesislepia. Remis jau 
buvo dingęs iš akiračio. 

— Gal eisime? — pasiūlė Bredas atsidarius durims koridoriaus 
gale. 

— Pagaliau atvykote, — pasakė vyras susirūpinusiu veidu. — 
Pamanėme, kad pabėgote ir mus palikote. Jūs turėtumėte būti Iden 
Palmer iš Faringtonų dvaro, — pasitikslino tiesdamas ranką Iden. — 
Aš esu Dreikas Hotonas, dirbu su Bredu. 

— Jis gana kuklus. Tai mūsų architektas. 

— Tik nubraižiau tai, ką savo vizijose matė Bredas. 

Šypsodamasi Iden spustelėjo vaikino dešinę. Jis labai panašus 

į jauną kunigą. Iden toptelėjo mintis, kad tokiu žentu Bredas būtų 
patenkintas labiau, nei mokančiu gerai vairuoti traktorių. Tačiau 
Remis patiko Iden. Nors ir neturėjo Arundelyje tokių svarbių tri- 
jų pavardžių, tačiau vaikinas atrodė esąs geras žmogus. „Vis dėlto 
Grenvilo dukra neištekėjo už tokio vyro kaip mano žentas Stiuartas“, 
— galvojo moteris, eidama paskui Bredą ir Dreiką. Džaredas nuo jos 
atsilikęs tik per žingsnį. 

Šis kambarys irgi atrodė pernelyg erdvus, bet jaukumo jam su- 
teikė pervilkti seni baldai. Jame laukė prabangiai apsirengę žmonės. 
Jie vaikščiojo šen bei ten, o aplink zujo baltomis ir juodomis unifor- 
momis vilkintys padavėjai. 

— Atsiprašau, — Bredo balsas skambėjo linksmai ir šiltai, tačiau 
tonas panašus į prekybininko. Į kambarį jis įėjo plačiai išskleidęs ran- 
kas ir šypsodamasis. 

— O, Bredas prekeivis, — pasakė Dreikas, šypsodamasis Bredui 
į nugarą, paskui atsisuko į Iden, — ir jūs, ponia. 

Iden nežinojo, ką į tai atsakyti. Ar ji patenkinta, kad po miestelį 
jau pasklido kalbos apie ją su Bredu? O gal vyrukas norėjo paerzinti, 
kad ir ji įsitraukė į šį projektą? 
norėdamas atspėti, kas jis toks. Paskui, kažką atkapstęs iš atminties, 
nužvelgė agentą, lyg norėdamas įvertinti jo žaizdas. 

— Vyras, ieškantis elektros jungiklių dėžės, — tiesdamas ranką 
pasisveikinti, linksmai pradėjo Dreikas. 

— Džaredas Makbraidas, — spausdamas mažesnį ir putlesnį 
Dreiko delną prisistatė Džaredas. — Leiskite spėti, vienas iš senųjų 
Arundelio šeimų palikuonių. 

— Taip. Ir turiu tas tris pavardes. Ar galėčiau pasakyti jums 
viduriniąją? 

— Ne, — paprieštaravo agentas, o Iden pastebėjo, kaip akimirką 
Dreiko veidas susiraukė. Ji įsivaizdavo, kad jis pavadintų Makbraidą 
„prastų manierų jaunikiu“. 

Akimirką šie trys žmonės neturėjo vienas kitam ką pasakyti, 
arba greičiau Iden su Dreiku. Makbraidas vis dar tyrinėjo žmones 
kambaryje ir tarpduryje. 

— Nesileiskite sulaikomas, — pasakė Iden. Ji jautė, kad Drei- 
kas norėtų išgirsti paaiškinimą, kodėl ji čia atvyko su savo šiurkščiu 
kaimynu, dėl jos kaltės gulėjusiu ligoninėje. Tačiau moteris neįsivaiz- 
davo, kad galėtų tęsti pasakojimą apie Makbraidą kaip trečios eilės 
pusbrolį, todėl tylėjo. 

— Taip, po kelių minučių Bredas pradės kalbą, paskui mes 
priešpiečiausime. Juk pasiliksite priešpiečių, ar ne? 

— Ji gražins namus, — atsakė Džaredas. 

— Namus? Bet aš maniau, kad jūs... — nutilo Dreikas, nes ne- 
turėjo ką pasakyti. — Taip, žinoma. Įrengs sodus. Pasikalbėsiu su 
Bredu. Ar nieko tokio, jei jus paliksiu? 

— Ji visada gerai jaučiasi būdama su manimi, — patikino Dža- 
redas. Matydama, kad agentas jau trečią kartą nori apkabinti ją per 
pečius, Iden pasitraukė per keletą žingsnių į šalį, norėdama įtikinti 
Dreiką, kad viskas gerai. Vyrui nuėjus, Palmer kreipėsi į Džaredą: 

— Kur augote, kad taip bjauriai kalbėjotės su tuo jaunuoliu? 
Buvote nemandagus. 

— Nekenčiu snobų, o jis tikras snobas. Būtent čia, tarp aukštuo- 
menės, jis atrodo kaip gaidys ant mėšlo krūvos. 

— Nepažįstate jo. Tai gana puikus vaikinas. Jis... 

— Ar galėčiau pasakyti jums savo viduriniąją pavardę? Šiais 
laikais šitaip niekas nebekalba. 

— Pritariu, nė vienas rašytojas, kurių rankraščius skaitau, šitaip 
nebekalba. Ar tik nepavydite jam gero išsilavinimo? To, ko jūs nieka- 
da neturėjote? Prašau, galite man nepasakoti, kad baigėte tik dešimt 
braidą suprato, kaip liguistai agentas stebi aplinką, neatitraukdamas 
žvilgsnio nuo jam įtarimų sukėlusių žmonių. Kiekvienas čia esantis 
įtartų, jog Džaredas priklauso FTB. Palmer skėstelėjo rankomis. 

— Nėra prasmės su jumis kalbėtis. Man bloga nuo žmonių, 
kurie mano, kad išsilavinęs žmogus, mokantis naudotis servetėle, jau 
yra snobas. Norėčiau, kad mano dukra būtų ištekėjusi už panašaus 
į Dreiką jaunuolio. Bredas, galiu lažintis, irgi norėtų to paties savo 
dukrai. 

— O kuo blogas vyrukas, kalbantis Keidženo dialektu? Nesu 
matęs nieko geresnio, kas taip puikiai valdytų traktorių. Purvo krūvą 

jis nustūmė taip, kad neliko nė grumstelio. O jei reikėtų iš židinio 
susemti pelenus, jis dirbtų taip tobulai, kad nė neužkliudytų kilimo 
svetainėje. Negi toks darbas jūsų nežavi? Ne, šis vyrukas gali turėti 
keliolika pavardžių ir... 

— Būkite ramus, man Remis patiko. Nieko bloga prieš jį ne- 
turiu. 

— Taigi tik Grenvilas mano, kad jis yra aukštesnio luomo už tą, 
kuris vairuoja traktorių. Jam patiktų, jeigu jo dukra ištekėtų už... 

— Sveiki, — pasigirdo balsas už nugaros. Iden atsisuko ir pa- 
matė jauną moterį raudonais garbanotais plaukais ir švytinčiomis 
akimis. — Tikiuosi, nepertraukiau jūsų. Minton Norflyt, galite mane 
vadinti Mini, esu Bredo dešinioji ranka. 

Viso prisistatymo metu Mini nenuleido akių nuo Džaredo. Iš 
vyras atsakydamas irgi pažiūrėjo į jauną moterį. 

Kai Makbraido žvilgsnis sušvelnėjo, Mini atrodė labai seksualiai 
susijaudinusi. Iden nusisuko iš pasidygėjimo. 

— Taip, Bredas minėjo jus. 

— Argi? — nepatikliai paklausė Mini vis dar spoksodama į 
Džaredą. — Tikiuosi, apie mane kalbėjo tik teigiamai, nes esu pa- 
dariusi daug gero. 

— Lažinuosi, kad taip ir yra, — atsakė Makbraidas. 

Priėjusi prie jų, Iden ištiesė ranką pasisveikinti. 

— Esu Iden Palmer. 

— Taip, — abejingai atsakė Mini, net nežiūrėdama į Iden. — O 
kas šis vyras? 

— Džaredas Makbraidas, Iden pusbrolis. Esu apsistojęs jos 
namuose Faringtonų dvare. Ar norėtumėte pažiūrėti, kur jis yra 
žemėlapyje? 

— Žinau, kur jį rasti, ir visada norėjau apžiūrėti tą dvarą iš vi- 
daus. 

— Atvažiuokite šįvakar pietų, — pasiūlė Makbraidas, tiesdamas 
ranką pasisveikinti. 

— Ji negali, — pasakė Iden, žvelgdama į Džaredą. Moteris bandė 
priminti, kokie apversti namai po paskutinės nakties. Be to, kokią 
teisę jis turi kviesti svečius į Iden namus? 

— Norėčiau, — atsakė Mini vis dar laikydama Džaredo ranką. 

Tačiau Džaredas leido suprasti, kad traukiasi. 

— Jūs, moterys, turėsite apie ką pasikalbėti. Panele, oi, Iden, jei 
tik tau reikės, būsiu netoliese, — tai pasakęs Makbraidas nuėjo. 

— Kas jis? Žinau, kad tai vyrukas, kurį jūs sumušėte, visi Arun- 
delyje girdėjo apie tai. Galvojau, kad jis menkutis. Dabar matau, kad 
buvau neteisi. Taigi kas jis? 

— O, pusbrolis, — atsakė Iden pagalvojusi, kad gal Mini nors 
kuriam laikui atitrauktų Makbraidą nuo jos. — Jis yra išėjęs į pensiją 
policininkas, labai anksti išėjęs ir dabar neturi kuo užsiimti. 

— Galėčiau duoti jam veiklos. Nekreipkite į mane dėmesio. Aš 
tik trys mėnesiai neturiu vyro, o mano lova su baldakimu atrodo 
tokia graži. Ar jis vedęs? 

— Ne. 

Moterys nusišypsojo viena kitai. Tai buvo draugystės pradžia. 

— Ar žinote, kad Bredas nori, jog pakalbėtumėte? 

— Kalbėti? Juk nenorite pasakyti, kad turėsiu „sakyti prakal- 
bą'? — pasitikslino Iden. 

— Būtent tai. O, brangioji. Kartais Bredas pamiršta pačius svar- 
biausius dalykus. Vakar jis grįžo namo ir... 

— Jūs gyvenate su Bredu? 

— Ne tai, ką jūs manote. Platoniški santykiai. Kažkas panašaus į 
tai, kaip jūs gyvenote su ponia Farington. 

— Bet ji buvo pagyvenusi moteris, o Bredas... 

— Seksualiai patrauklus vyras? — nusišypsojo Mini. — Gal- 
būt jis patinka jums, bet man jis tiktų į senelius. Klausykite, Bredas 
gyvena vienui vienas milžiniškame name, o aš turiu dukterį, kuria 
rūpinuosi viena. Man nepasisekė, nes kruiziniame laive įsimylėjau 
vyruką, o gimus dukrai mano ištvirkęs vyrelis pabėgo su bendra- 
darbe, todėl grįžau namo į Arundelį. Bredas padėjo man išsiskirti ir 
gauti iš vyro finansinę paramą dukters priežiūrai. Jis pastatė mane 
ant kojų ir padėjo susigrąžinti mergautinę pavardę. Turėjote girdėti, 
kad senosios pavardės Arundelyje labai svarbios. Aišku, po skyrybų 
mane buvo apėmęs nerimas, kad teks vienai auginti vaiką. 

— Taip jau atsitinka. 

— Teisybė. Negaliu pasakyti, kada tai įvyko, bet panašu, kad aš 
pripratau Bredono senajame name ir rūpinausi viskuo jo gyvenime. 
Kai norėsite tekėti už jo ir leisite man pasitraukti į patrauklų namuką, 
pasakykite. Tačiau šiuo metu svarbiausia, jog Bredas nori, kad jūs pa- 
kalbėtumėte prieš auditoriją. Praėjusį vakarą jis buvo laimingas, kad 
sutikote projektuoti sodus. Žmonės gali nusamdyti sodų dizainerius, 
bet Bredas bijo, kad jie... — Mini nutilo, nes ieškojo tinkamo žodžio. 

— Vieni nepaverstų sodų japonų oazėmis su žvyro takeliais, kiti 
neprisodintų trijų atspalvių kadagių, o treti nepristatytų gėlynuose 
nykštukų, — papildė ją Iden. 

— Kalbate kaip Bredas. Visai kaip jis. Ar tikrai žinote, kad nesat 
giminės“ 

— Žinoma. Gal pasakytumėte, apie ką turėčiau kalbėti? Ir kodėl 
Bredas pats nepasakė, kad nori prakalbos? 

— Iš tiesų nelabai žinau, bet bandau spėti, kad jis vengia jus iš- 
gąsdinti. Bredas nenori nieko daryti, kas jus išbaidytų. Manau, nori 
pristatyti jus kaip sodų specialistę. Sodai šiems žmonėms nėra svar- 
biau už golfą ar alų. Jie jausis gerai, jei tik nereikės ravėti piktžolių. 

— Gal galėčiau pasikalbėti su Dreiku? Atrodo, jis svarbus as- 
muo Bredo komandoje? 

— Netikėkite puikiomis Dreiko manieromis. Architektūrą jis 
studijavo, nes taip norėjo tėvai. Ir dalyvauja šiame projekte tik todėl, 
kad Bredas ir Dreiko tėvas yra draugai. 

Iden pradėjo galvoti, kaip čia prisistatyti ir per kelias minutes 
perteikti savo mintis. Argi ne taip nepatogiai jausdavosi rašytojai, 
per itin trumpą laiką turėję jai paaiškinti savo kūrinio idėją? 

— Man reikia rašiklio, popieriaus ir šiek tiek laiko pabūti vie- 
nai, — paprašė Iden. 

Mini padavė dailų odinį dėklą. Gražus tamsiai mėlynas daiktas. 
Ši spalva dar buvo vadinama Viljamsburgo mėlyna. Ant dangtelio 
įspaustas pavadinimas „Karalienė Ana“. Paėmusi dėklą, Iden susira- 
do ramų kampelį ir pamėgino surikiuoti mintis. Jai nebūdavo sunku 
sakyti kalbas, kai turėdavo laiko tam pasiruošti, bet šis skubotumas 
moterį trikdė. XVIII a. sodininkystė. Ką ji dar prisimena? Na, geriau, 
kas jai patinka iš to laikotarpio sodų? Juk taip seniai dirbo sode. 
Daug metų besitęsusi darbų rutina buvo dukters auginimas, dažnos 

jos ligos. Visa tai sodininkavimą nustūmė kažin kur toli. Tačiau kelias 
pastarąsias dienas moteris darė tik tai, kas... 

Iden nepajuto, kaip pradėjo kramtyti parkerio galiuką. Ir kas gi 
nutiko per pastarąsias dienas? Gyvatės, du vyrai, tapę jai kažkaip arti- 
mi, sujaukti namai. Iden užsimerkė. Galvok apie aštuonioliktą amžių, 
įsakė sau. Ne apie istorinius įvykius, kovas dėl nepriklausomybės, bet 
apie tvarką. Kaip skamba tas moto, kurį ji mėgdavo kartoti? Negi pa- 
miršo? Juo vadovavosi kurdama ponios Farington sodą. Kažkas apie 
prijaukintą gamtą. Taip, tikrai. Ir šypsodamasi Iden pradėjo rašyti. 


0 Krius 


STOVĖDAMA tarpduryje Iden klausėsi Bredo sveikinimo kalbos. 
Prakaituotame delne panelė Palmer spaudė užrašų knygutę su keletu 
minčių. Kai Bredas paprašė leidimo pristatyti ją, Iden suprato, ką jis 
nori pasakyti. Moteris sutriko, išgirdusi, kad jis nori pristatyti naują 
aplinkos dizainerę Iden Palmer, XVIII a. sodininkystės ekspertę. Ar 
jis galėjo taip meluoti? Kaip jai įtikinti žemės savininkus, kad rei- 
kia įrengti tokius sodus, kurie visiškai neatitinka šiuolaikinių sodų 
planavimo idėjų? Kaip parduoti sunkiai įgyvendinamus ir be proto 
brangius planus? 
esą Palmer atvyks kitą dieną. Tačiau Bredas to nepadarė. 

— Dabar, — pradėjo Bredas tokiu tonu, lyg būtų gimęs orato- 
riumi, — mes nesakome, kad turite kurti tokius sodus, kurie patiko 
Dž. V. Tai yra Džordžas Vašingtonas, lankęsis Arundelyje ir nakvojęs 
ponios Farington, dabar Iden Palmer, name. Tada jam buvo tik dvi- 
dešimt treji, dar toli iki prezidentavimo. Jis tyrinėjo Didžiąją pelkę. 
Nepasakosime, ką jis pasakė apie gyvenamuosius Šiaurės Karolinos 
namus, kitaip niekada neparduotume nė vieno namo, — Grenvilas 
pritilo, nes auditorija mandagiai juokėsi. — Šiandien po priešpiečių 
galėsite pasikonsultuoti su panele Palmer ir nuspręsti, kaip norėtu- 
mėte suprojektuoti savo sodą. Jei patiks jos brėžiniai, tada komanda, 

kurią mes subūrėme, padės visa tai įgyvendinti. Beje, šiai komandai 
vadovauja mano žentas, todėl pasakykite, jeigu jis blogai atliks savo 
darbą, viską perduosiu jo viršininkui, tai yra savo dukteriai. 


Po dvidešimties minučių Iden nulipo nuo pakylos ir lydima 
Mini nuėjo į pailgą kambarį, kuriame stovėjo padengti stalai. 

— Skambėjo gerai, — įvertino Iden kalbą Mini. — Labai gerai. 

Jos balse girdėjai pagarbą, kurios Iden Palmer nebuvo pastebė- 
jusi anksčiau. Dėl to jautėsi pamaloninta. Dabar ji žinojo, kad, Mini 
akimis žiūrint, Iden nėra Bredo tęsinys, o savarankiškai mąstanti 
moteris. 

— Galite sėstis čia, — pasiūlė Mini. 

— Neturiu ką parodyti susirinkusiesiems, — susijaudino Iden. 
Jos širdis vis dar daužėsi po įtemptos kalbos. Ar kalbėjo, ką reikėjo? 
Mini tai patiko, o Bredui? 

— Nesijaudinkite dėl pavyzdžių. Bredas turi visus egzemplio- 
rius, kuriuos paliko anksčiau jo nusamdyti du dizaineriai. 

— Jei būčiau žinojusi, būčiau atsinešusi keletą albumų, — Pal- 
mer atsiduso. Po praėjusios nakties įvykių ji verčiau būtų šnekėjusi 
apie nuodingas Šiaurės Karolinos gyvates. 

Ant stalų gulėjo keliolika komplektų pieštukų, parkerių, užrašų 
knygučių su užrašu „Karalienė Ana“. Tie daiktai dailūs, net elegan- 
tiški. 

Vieną kambario sieną sudarė tik langai, už kurių lauke, pusiau 
pasislėpęs medžio šešėlyje, sėdėjo Džaredas Makbraidas. Vyras dė- 
vėjo akinius nuo saulės ir kalbėjo mobiliuoju telefonu, bet linktelėjo, 
kai Iden pažvelgė į jį. 

Kambario durys atsidarė ir įėjo padavėja, nešina sumuštinių bei 
gėrimų pilnu padėklu. 

— Tai aš pasakiau Bredui, kad valgį jums patiektų čia, — pasakė 
Mini, žvilgčiodama pro langą į Džaredą. — Bet jeigu jums... 

— Ne, viskas gerai. Man reikia laiko pagalvoti, ką čia veikiu. 

— Nekvailinkite manęs. Mačiau Faringtonų sodus ir žinau, ką 
sugebate. Tik pati nesusukite sau proto. Elkitės kaip tikra žinovė. Juk 
taip ir yra. Be to, jūs išgelbėjote Bredą. Jis ketino nusamdyti ką nors iš 

kitų miestų arba leisti tai atlikti savo žentui. Bredas verčiau užsiimtų 
sodininkyste pats, nei leistų Remiui prisiimti visą atsakomybę. 

— O ką Remis padarė, kad Bredas jo taip nemėgsta? 

— Vedė jo dukterį. Kol mergina nebuvo ištekėjusi, Bredas ir 
Kamden buvo labai artimi. Jie keliavo ir dirbo kartu. Po tuos didelius 
namus Kamden tvarkėsi taip puikiai, kaip aš tikrai nesugebėčiau. 
Tarp mūsų kalbant, norėčiau juos sudeginti. Tas namas — tikras 
termitų lizdas, o dar tie apsilaupę dažai! Šlykštu! Taigi ištekėjus duk- 
rai, Bredas liko vienas. Abejoju, ar kitoks žentas jį nuramintų, tačiau 
mėlynmarškinis atletas Remis tikrai ne. 

Iden dar kartą pagalvojo, kad nors ir geras žmogus atrodo Re- 
mis, bet ambicijos dėl geriausio savo vaikui visada išlieka. Ji manė, kad 
švarus, tvarkingas Dreikas Hotonas Bredo dukteriai labiau tiktų. 

.— Visi mieste kalba, kad Bredonas susidomėjęs jumis. 

— Man atrodo, kad per anksti apie tai kalbėti. O dėl paskalų... 

— Cha, paskalos! Tai viltis. Jeigu žinotumėte, ką tam vyrui teko 
išgyventi dėl moterų, jūs irgi norėtumėte, kad Bredas rastų sau tin- 
kamą draugę. 

Iden jautė, kaip jos kūnu nubėgo lengvas šiurpuliukas. Žinojo, 
kad nevertėjo to klausti, bet neatsispyrė. 

— Ir kas jam nutiko? 

— Ar niekas jums nepasakojo apie Bredo žmoną? 

— Truputį. 

Mini pradėjo pasakojimą: 

— Jie buvo susituokę dvidešimt metų, nors nemanau, kad mylė- 
jo vienas kitą, bent taip kalba Kamden. Moteris ištekėjo už dailiausio 
miestelio vyro po to, kai buvo pasirodęs Bredas Pitas, o pažiūrėjus į 
ją atrodė, kad tai naujoji Vudžio Aleno žmona. O ką jūs girdėjote apie 
Bredono santuoką? 

Iden buvo atsargi. 

— Tai, kad juodu ketino skirtis, tačiau Žmonai buvo diagnozuo- 
tas vėžys. 

— Jūs žinote tik šios istorijos nuotrupas. Toji moteris turėjo 
meilės nuotykį su geriausiu Bredono vaikystės draugu. Jų gimta- 
dienius skyrė tik kelios dienos, visą gyvenimą juodu praleido kartu. 
Bredonas turėjo smegenų, o Tredis — jėgą. Jo pavardė... 


123 


JUDE DEVERAUX 4 PIRMIEJI ĮSPŪDŽIAI 


— Spėsiu. Tredvelas. 

— Taip. Tredvelas Norflytas Pembrukas. Taip, jie buvo geriau- 
si draugai. Išvykę iš Arundelio, vaikinai įstojo į tą pačią mokyklą: 
Bredas studijavo teisę, o Tredis tapo futbolo komandos kapitonu. Aš 
buvau per maža, taigi jo Žaidžiant negalėjau matyti, bet pasakojama, 
kad Tredis buvo vienas geriausių žaidėjų visoje futbolo istorijoje. 
Tačiau pirmame kurse vidurinės mokyklos baigimo proga tėvas 
Tredžiui padovanojo sportinį automobilį, kuriuo jis kartą įvažiavo 
į griovį. Susižeidė kelį ir alkūnę, taigi jo karjerai atėjo galas. Grįžęs į 
Arundelį, gydėsi žaizdas ir mėgino vadovauti šeimos verslui. Tačiau 
vaikinui nesisekė. Kai Bredonas su žmona iš Jankių grįžo į miestelį, 
įkūrė savo kontorą. Grenvilas mėgino atnaujinti draugiškus santy- 
kius su Tredžiu, bet tas daug gėrė ir pyko ant viso pasaulio. Supran- 
tate, ką turiu galvoje? 

— Taip, suprantu. Tai kas gi nutiko? 

— Tredis ir Bredo žmona užmezgė meilės romaną. Metų metus 
jie sugebėjo tai nuslėpti, bet galiausiai Bredonas viską sužinojo ir 
paprašė skyrybų. Praėjus kelioms dienoms po dokumentų įformi- 
nimo, moteriai buvo diagnozuotas paskutinės stadijos vėžys. Tredis 
tučtuojau išdūmė iš miestelio, o Bredonas slaugė ją iki mirties. Pra- 
ėjus trims savaitėms po ponios Grenvil mirties, Tredis grįžo su nauja 
žmona — dvigubai už save jaunesne manekene. Tredžio vestuvių 
proga buvo surengtas vakarėlis, atvyko ir Bredonas. Jis nieko nesakė, 
tik priėjęs trenkė Tredžiui į veidą. Vyrukui lūžo žandikaulis ir gerus 
tris mėnesius buvo sutvirtintas vielomis, tačiau ir Bredas neišvengė 
traumos — susilaužė ranką. Dabar jie nedraugauja. 

— Taip ir turėtų būti. Tik man įdomu, kas toji moteris, su kuria 
Bredas draugavo sergant žmonai? 

— Mano mama, bet nesistebėkite. Bredo kaltės jausmas išpirk- 
tas su kaupu, įdarbinant mane bei suteikiant man su dukra stogą virš 
galvos. Sunku būti vienišai motinai. 

— Taip, sutinku. Aš taip pat esu vieniša mama. 

— Puiku. Gal mūsų vaikai galėtų kartu pažaisti. 

Iden buvo bepradedanti aiškinti, bet būtų apsijuokusi. Juk Mini 
turėjo Žinoti apie Melisą ir net jos gimimo dieną. 

— Jūs labai maloni. 

Nespėjus Mini atsakyti, atsivėrė kambario durys ir pabiro žmo- 
nės. Po kelių sekundžių pasirodė pirmasis Iden klientas. Prisiminusi 
Mini patarimus, Palmer elgėsi taip, lyg puikiai išmanytų tai, apie ką 
kalba. 

Visą išsitęsusią popietę Džaredas sėdėjo lauke po medžiais ir 
kartkartėmis kalbėjosi telefonu. Keletą kartų Iden pastebėjo jį susi- 
raukusį. 

Kitame kambario gale Bredas šypsodamasis šnekučiavosi su 
žmonėmis. Kartą Iden pagavo vyro žvilgsnį, sakantį, kad jis labai 
pavargęs. Ji linktelėjo galvą pritardama. Penktą valandą Mini man- 
dagiai išlydėjo visus svečius. 

Bredas krito į kėdę šalia Iden. 

— Nežinau, ar tu nori, bet aš labai. Išgerkime ko nors. 

— Nieko prieš. 

Jis paėmė Iden už parankės ir išėjo laukan, kur sėdėjo Džaredas. 

— Kur eisime? — paklausė Makbraidas. 

Iden pajuto, kaip Bredas įsitempė. 

— Iden ir aš einame pietauti. 

— Puiki mintis. Girdėjau, kad miestelyje yra geras žuvies pa- 
tiekalų restoranas. 

— Makbraidai... — pradėjo Bredas. 

Pasirodė Mini ir, įsikibusi Džaredui į parankę, pažiūrėjo į vir- 
šininką. 

— Esu išbadėjusi. Kur eisime pietauti? 

Bredas susiraukė, bet Iden pasakė: 

— Nėra reikalo balsuoti. 

Visi pažiūrėjo į Bredą, kuris po akimirkos atsipalaidavo ir vėl 
šypsojosi. Eidamas prie automobilio vis dar laikė Iden. Už jų Mini su 
Džaredu taip pat buvo susikibę rankomis. Iden paklausė: 

— Kodėl man norisi giedoti „liūtai, tigrai ir meškos?“ 

— Mes galėtume greitai šokti į automobilį ir pasprukti nuo 
jų, — pasakė Bredas. 

— Jie mus ras. Arundelis nedidelis kaip kaimas. 

— Žinau keletą slaptų vietelių. 

— Jei atvirai, norėčiau dar šiek tiek laiko praleisti su Mini. No- 
rėčiau sužinoti, kodėl ji su savo vaiku gyvena pas tave. 

— Kartais Mini plepa kaip patrakusi. Ką ji dar papasakojo? Ne, 
nesakyk. Leisk man išsaugoti nekaltumą. 

— Ar tavo lūžusi ranka gerai sugijo? 

— Aš ją užmušiu, — įtūžo Bredas, žiūrėdamas į Mini su Dža- 
redu. — Žinai, atrodo, kad Mini vilioja tavo pusbrolį. Gal ji ilgiau 
išlaikys tą vyruką arti savęs, kad aš galėčiau turėti tave. 

Iden žiūrėjo į Mini su Džaredu. Mergina tauškė, o Džaredas 
klausėsi, nors ir stebėjo, kur yra Iden. Ji neabejojo, kad Džaredas 
nukreipia Mini kalbą ten, kur nori, kad tik daugiau sužinotų apie 
įvykius Arundelyje. 


77 Kaine 


— KETINU jį papuošti dekoratyviomis varinėmis plokštelėmis 
ir įrėminti, — pakartojo Iden žodžius Bredas. — Prijaukinta gamta. 
Skamba įspūdingai. Puiku. Apie ką ji kalbėjo toliau? 

— Apie viso sklypo geometrinę simetriją, — atsakė Džaredas, 
žiūrėdamas į Mini. 

— Aš kalbėjau ne taip, — protestavo Iden, bet buvo patenkinta, 
kad Bredas ja didžiuojasi. — O dėl tavęs, tai esi man skolingas. Kalba 
ekspromtu! Apie tai, kuo nesidomėjau dvidešimt metų. 

— Buvai nepakartojama. Ir jeigu per kelias minutes sugebėjai 
taip pasiruošti, tai ką gali padaryti per kelias valandas?! Noriu suži- 
noti kiekvieną smulkmeną, kaip ruošeisi šiai kalbai. Nuo pradžios iki 
galo. Viską. Kaip tu susivokei, į ką atkreipti jų dėmesį? 

Iden žaidė su šiaudeliu kokteilyje „Margarita“. 

— Tai dėl moters su deimantais pirmoje eilėje. Tos, kurios plau- 
kai nudažyti skirtingų spalvų sruogelėmis. 

— Ponios Veinrait. Jai priklauso keturi namai. Ponia atvyko iš- 
girdusi, kad namus Karalienėje Anoje perka žymūs žmonės. 

— Taip. Galėjai numanyti, kas ji tokia. Stovėdama ant pakylos 


v0- oe 


sodų planus, kurie yra brangūs ir dar brangesni tiems, kuriems tas 

pats, kas pasodinta aplink jų namus. Manau, jie būtų patenkinti ke- 
liais papirusiniais beržais ir petunijų klombomis. 

— Visa tai tu pavertei varžybomis, — pareiškė Džaredas, gurkš- 
telėjęs gryno Mak Torvit viskio. 

— Tai puiki mintis ir, rodos, ji bus įgyvendinta, — antrino Mini, 
vis neatitraukdama akių nuo Makbraido. 

— Mėginau juos įtikinti, kad XVIII a. stiliaus sodai yra praktiški 
ir gražūs, bet iš tikrųjų taip nėra. Jie tikras galvos skausmas. Viskas 
juose suskirstyta į dalis ir griežtai įrėminta. 

— Tu buvai nuostabi, — susižavėjęs gyrė Bredas. 

Iden nugėrė gurkšnį kokteilio. Kai tik atsidūrė prieš žiūrovus 
— turtingus žmones, iškart suprato, kad jos kalba bus bevertė. Sten- 
gėsi įtikinti klausytojus, kad XVIII a. sodus prižiūrėti taip pat lengva, 
kaip ir įprastas amerikinės pieveles su keliais medžiais. Bet pažiūrė- 
jusi į juos dar kartą prisiminė Džaredo užuominą, kokie snobai čia 
susirinko, taigi nusprendė pažaisti. Kas norėtų tokio sodo, kuriam 
prižiūrėti reikėtų geros armijos jaunų ir stiprių vyrų? Jų įranga bran- 
gi, nes plytomis reikės iškloti takus, susodinti Tomui Džefersonui pa- 
tikusius medžius. Nė vienas jų nenorėtų sodo, išsaugančio istorines 
tradicijas. 

Pamačiusi klausytojų veidų išraiškas, Iden suprato: ji eina tin- 
kama linkme. Palmer nepuoselėjo vilties pamaloninti moters, kuri 
turėjo daug pinigų ir per daug laisvo laiko. Nesiekė sudominti jos 
sodu, kuris nė kiek nepanašus į „amerikonišką“ kiemą. Dar blogiau, 
ji visai nenorėjo turėti su tais žmonėmis kokių nors reikalų, kai jie 
supras, kad gražiu sodu reikia rūpintis nuolat, jį puoselėti. 

Kai Iden įspėjo auditoriją, kad toks sodas gali tapti galvos 
skausmu, pamatė nuostabą besiklausančiųjų veiduose. Daugiausia tai 
buvo daug gyvenime pasiekę žmonės — senatoriai, buvę valdytojai, 
du įmonių savininkai, vyrai ir moterys, išnaršę visą pasaulį. Dabar jie 
buvo pensininkai. Kai Iden suprato metusi jiems iššūkį, tęsė, kad šie 
jokiu būdu nesiimtų kurti XVIII amžiaus sodų. 

Po savo kalbos ji tikėjosi daugių daugiausia dviejų interesantų, 
tačiau eilė nusidriekė iki pat durų. Žmonės teikė savo vizitines kor- 
teles, iš kurių Palmer sužinojo, kokie tai neeiliniai asmenys. Jos buvo 
prašoma, kad paskambintų dėl tolesnių derybų. 

— Dolė Medison, — prisistatė viena moteris. — Noriu to, ko 
nemėgo nė vienas Medisonas. Galėsite tai padaryti? — Iden sutiko 
pabandysianti. 

— Man reikia tokio sodo, kurio pavydėtų pats Mauntas Verno- 
nas, — paprašė kita moteris. — Ar galite sukurti tokį šiltnamį, kokį 
turi jis? 

Iden išplėtė akis. Maunto Vernono šiltnamį sukūrė pats Džor- 
džas Vašingtonas. Jis buvo puikus ir, be abejo, brangus. 

— Žinoma, galėsime, — nuramino ją Iden. 

Dar kita moteris, išdžiūvusia oda, pasilenkė į priekį ir sušnabž- 
dėjo: 

— Tik geriausia. Tai, ko man reikia. Geriausia. Man nerūpi, kiek 
tai kainuos. Noriu, kad sodas būtų geriausias visoje apylinkėje. Ar 
sugebėsite tai atlikti? 

— Visos moterys prašė to paties. Viena galiu pažadėti: turėsite į 
nieką kitą nepanašų sodą visame pasaulyje. 

— Manau, taip ir bus, — pasakė akivaizdžiai nusivylusi moteris. 

Šios ilgos tirados pabaigoje Iden pasidarė aišku: jeigu sodą kiek- 
vienam ji kurtų taip, lyg darydama paslaugą, pokalbis virstų kvailais 
plepalais. Moteris nenorėjo atsidurti situacijoje, kai ji tik ir ginčytųsi 
su užsakovais, ką galima sodinti, o ko ne. 

Konferencijos metu Džaredas Makbraidas stebėjo Iden ir nenu- 
ilsdamas vis kalbėjo telefonu. Du kartus pasirodė, kad jis su kažkuo 
ginčijasi ar pykstasi. 

Dabar pietaujant Bredas pasakė: 

— Tu buvai nepakartojama, — ir pažiūrėjo į Džaredą su Mini, 
tikėdamasis pritarimo. 

— Geriausia, — paantrino Mini, vis dar susižavėjimo kupinu 
žvilgsniu glostydama Džaredą. 

Agentas nusiėmė akinius ir švelniai pagyrė: 

— Buvau sužavėtas. 

Iden paraudo. 

— Už Iden, — pakėlė taurę Bredas. 

— Už aštuonioliktą amžių, — atsakė ji. 

— Už Karalienę Aną, padovanojusią savo vardą tiems, kurie jį 
dabar naudoja, — pratęsė tostus Makbraidas. 

— Už sėkmę, — baigė Mini ir visi smagiai nusikvatojo, susi- 
dauždami taurėmis. 


Sėdėdama automobilyje šalia Džaredo Iden pagalvojo, kad pie- 
tūs buvo puikūs. Dabar moteris nejautė jokio pykčio Makbraidui, nes 
visai gerai praleido laiką. Nesijautė jokio priešiškumo, jokių lengvų 
grasinimų, kuris kuriam priklauso, jokios įtampos. Visą vakarą jie 
maloniai šnekučiavosi ir juokavo. Buvo įsiplieskusi karšta diskusija 
apie princesės Dianos mirtį. O kadangi Džaredas apie tai kalbėjo 
labai mažai, Iden suprato, kad jis žino kur kas daugiau nei pasako- 
ja. Du kartus Bredas mėgino iškvosti Makbraidą apie jo nuotykius 
darbe, iki išeinant į pensiją ir atvykstant į Arundelį, bet Džaredas 
nepasidavė. Jis puikiai mokėjo išsisukti nuo tiesių atsakymų ir nieko 
nepasakyti. 

Džaredas išprovokavo papasakoti istoriją apie safyrus. 

— Ta sena pasaka? — paklausė Bredas. — Visi žino, kad senasis 
Mintonas pardavė vėrinį. 

— Maniau, tai buvo paslaptis, — atsiduso Iden. — Ponia Faring- 
ton pasakojo, kad tiesą žino tik šeimos nariai. 

— Taip, taip ir yra, — atsakė sutrikęs Bredas. — Tik šeima tai 
žino. 

— Šeima! — sušuko Mini. — Nekenčiu jos! Būti susituokusiam 
su vienu iš Arundelio šeimos narių reiškia kone tą patį, kaip priklau- 
syti mafijai. 

— Kadangi esi jos dalis, tai turi stogą virš galvos, — ramiai atsa- 
kė Bredas. Tačiau buvo aišku, kad jis neketina aiškintis dėl netaktiškų 
užuominų apie šeimą. | 

— Netiesa, — sušuko Iden. — Būstą man suteikė, nes buvau pa- 
tekusi į beviltišką padėtį, o ne priklausiau šeimai. 

— Manau, kad priklausei. Visi žinojo, koks yra ponios Faring- 
ton sūnus, taigi, mano galva, buvai jiems kaip Dievo siųsta dovana. 
Tavo dukra tapo ponios Farington vaikaite, juk jų moteris niekada 
nebūtų sulaukusi. Ir tai pasitvirtino, kai tu paveldėjai namus. 

— Oistorija apie safyrus? — prisiminė Džaredas. 

— Jie buvo parduoti, — vėl pakartojo Bredas. 

Mini žiūrėjo į savo lėkštę, vis dar galvodama apie tai, ką pasakė 
Iden. 

— Arjie jį surado? — švelniai paklausė mergina. 

Džaredas nustojo kamantinėjęs Bredą ir susidomėjo: 

— Ką rado? 

— Ar jie surado vyriškį, kuris padovanojo jums dukterį ir pas- 
merkė nevilčiai? 

Bredas su Džaredu nejaukiai pasimuistė kėdėse. 

— Jiems nereikėjo nieko ieškoti, — pradėjo pasakoti Iden. — Aš 
visada žinojau, kas jis toks. Nors ir buvo užsismaukęs kojinę ant gal- 
vos, atpažinau jo balsą ir randą ant riešo. Tas randas vyriškiui liko po 
atsitikimo vienos medžioklės metu. Kai vyriškis per mišias rinkdavo 
aukas, aš vis spoksodavau į tą randą. 

Šis atviras pasakojimas pritrenkė visus. 

— Minutėlę. Esu sutrikusi, — pripažino Mini. — Istorija, kurią 
girdėjau pasakojant, buvo sena, žmonės ją perduodavo iš lūpų į lūpas. 
Bet man sakė, kad kažkoks niekšas jus išprievartavo, o tėvai išmetė iš 
namų. Oi! Atsiprašau. Nenorėjau pasakyti, kad jie... 

— Buvo siaubingi. Tikrai baisūs žmonės. To, ką teko išgyventi, 
nelinkėčiau nė vienam. Tačiau esu patenkinta, kad tokiu būdu galė- 
jau pabėgti nuo šeimos. Jeigu būčiau pasilikusi, būtų ištekinę mane 
už kokio nors atgrasaus vaikino. 

Bredas suspaudė Iden delną savajame. 

— Keiskime temą. Papasakok apie pirmą sodą, kurį planuoji 
įrengti. Koks... 

Tačiau Džaredas nebuvo linkęs keisti temos. 

— Taigi tu žinai, kas tas prievartautojas? Kiek man žinoma, jis 
nebuvo nubaustas? 

— Ne, nebuvo. Jis turėjo žmoną ir tris vaikus, be to, jis buvo 
vyriausiasis diakonas mūsų akmeninėje bažnytėlėje. Kai viską papa- 
sakojau, tėvai netikėjo, sakė, kad jis to nepadarytų. Jie tvirtino, kad 
aš apsirikau. 

— Dar vienas nekaltas pradėjimas, — kietai sučiaupusi lūpas 
prakošė Mini. 

— Jis turėjo būti nubaustas, — teisininko tonu ištarė Bredas. — 
Jeigu jau kartą tai padarė, pakartos ir daugiau sykių. 


131 


JUDE DEVERAUX 4 PIRMIEJI ĮSPŪDŽIAI 


— Tu užaugai kitokioje aplinkoje nei aš. Jei tave kas nors nu- 
skriausdavo, galėdavai eiti pas tėvus užuojautos ir jie tau padėdavo. 
Aš buvau vieniša mama, kaip dabar vadinama, ir nieko neturėjau. 

— Ponią Farington, — priminė Bredas. 

— Ji turėjo savo rūpesčių, — atšovė jam Iden. 

Bredas pakėlė stiklinę vandens ir išgėrė vienu mauku. 

— Buvo institucijų, kuriose galėjai gauti pagalbos, — tyliai pa- 
sakė Džaredas ir nusišypsojo. 

Ji žinojo, kad Makbraidas turi omenyje agentūrą. O gal jis kalba 
apie save. Šypsodamasi Iden vėl pažiūrėjo į savo lėkštę. Kartais jis 
visai mielas. 

Mini veide pasirodė susirūpinimas. Kai kalbėjo, jos balsas vis 
garsėjo ir garsėjo. 

— O ką, jei pakalbėtume apie kitką? Pasiūlykime kitą tostą. 
Koks slapčiausias jūsų troškimas? Man tai turėti nuosavą namą ir 
vyrą, — tai pasakiusi ji pakėlė akis į Džaredą. 

— Aš norėčiau panaikinti žodžius focal point“ iš amerikiečių 
žodyno, — atsakė Iden. 

— Pabučiuoti Andželiną Džoli, — pasvajojo Džaredas, nežiūrė- 
damas į Mini. Tada visi atsisuko į Bredą. 

— Rasti savo gyvenimo meilę, — prisipažino Bredas, švelniai 
nužvelgdamas Iden, ir visi susidaužę taurėmis nusijuokė. 

Taip, pagalvojo Iden. Nepaisant kelių Mini pykčio protrūkių, šis 
vakaras puikus, kokiu jai jau seniai neteko mėgautis. 

— Apie ką galvoji? — paklausė Džaredas jai iš už nugaros. 

— Apie tai, kad nors mano dukra jau suaugusi, tai yra pirmas 
kartas, kai nesijaučiu kieno nors mama... 

— Nuo tada, kai pati buvai dar vaikas, — baigė jos mintį Mak- 
braidas. 

— Būtent. 

— Tau patinka naujoji laisvė? 

— Dar nežinau. Vis dar nerimauju, ar Melisai tikrai viskas gerai. 
Man trūksta pokalbių su ja iki dvidešimties kartų per dieną. Jaudi- 


* Angl. — svarbiausias dalykas. 

nuosi, kad ji nepadarytų ko nors, dėl ko vėliau nereikėtų gailėtis, jog 
nebuvau šalia. Taip jaučiasi visos mamos. Ar turi vaikų? 

— Ne. Bent man taip atrodo. 

— Manau, tai atrodys pernelyg asmeniška, bet aš niekada ne- 
mėgau neatsakingų žmonių. 

— Juk niekada nesuteikiau tau priežasties taip manyti apie 
mane. Paklausyk, noriu apie kai ką pakalbėti. Tas tave išprievartavęs 
vyras galėtų būti rastas. Ir aš dėl to paplušėčiau. 

— Kaip? Nužudytum jį? Ar pasodintum į kalėjimą? Ne, pone 
Makbraidai, aš nesiekiu keršto. Be to, jis padovanojo man nuostabią 
dukterį. 

Džaredas pakratė galvą. 

— Gerai, jokio keršto. Vis dėlto galėčiau kai ką padaryti. 

— Ne. Nieko nereikia daryti. Tai buvo seniai. Dabar jis turėtų 
būti senelis ir gyventi ramų pensininko gyvenimą. — Kai Džaredas 
buvo bepradedąs kalbėti, ji pakėlė ranką, kad nutildytų jį. — Ne, sa- 
kau griežtai. Viskas seniai praėjo. Galbūt tą dieną kas nors siaubingo 
jam nutiko ir jis taip ant manęs išliejo pyktį. Galbūt... 

— Negaliu to klausytis, — prieštaravo Džaredas. — Nenoriu to 
girdėti. Tau vertėtų... 

— Ką padaryti? — garsiai suriko Iden. — Man buvo septynio- 
lika, laukiausi, visiškai viena. Nežinojau, kaip prasimanyti pinigų, 
kad pramisčiau pati ir išmaitinčiau kūdikį. Vis dėlto mus su dukrele 
priglaudė ponia Farington, rūpinosi kaip savo dukromis. Žinai ką? 
Manau, tas vyras man padarė paslaugą. 

— Ką? 

— Jei būčiau pasilikusi gyventi pas tėvus, jie būtų ištekinę mane 
už kokio nors baisuoklio. Tu net neįsivaizduoji, kokie jie. Metų metais 
apie tai galvojau ir džiaugiausi, kad atsirado dingstis mane išvaryti. 
Viskas galėjo baigtis blogiau ir aš galėjau gyvenimą baigti gatvėje, bet 
įvykiai susiklostė kitaip. Manimi pasirūpino nuostabi moteris ir ati- 
davė visą savo meilę, kokios nebuvau patyrusi gyvenime. 

— Tai kodėl tada mušeisi su manimi? 

— Ką? 

— Tada, kai tave užpuolė, nesipriešinai, o ant manęs šokai? 

— Savisaugos instinktas, — trumpai pasakė Iden, nes jai nepa- 
tiko Džaredo klausimas. 

— Manau, visus tuos metus maitinai save melu. Jei nenori at- 
keršyti, tai pasakyk, ką darytum, jei kas nors išprievartautų tavo 
dukterį? 

— Tą niekšą užmuščiau, — atsakė moteris, žiūrėdama į Džare- 
dą. — Ar tau gaila manęs? 

Jie jau buvo privažiavę namus ir agentas išjungė automobilį. 

— Manau, kad užjausčiau tave. Ir kadangi iki šiol nesu to nie- 
kada daręs, tai panašu į komplimentą tau. 

Iden nusišypsojo. 

— Ačiū. — Ji pažiūrėjo pro langą į savo senąjį namą. Nenorėjo 
ten eiti. Dabar jame buvo supjaustytos sofos, mėtėsi sulaužyti baldai. 
O blogiausia, kad juose Iden jautėsi nesaugi. 

— Nagi, eime, manau, tau patiks tai, ką išvysi. 

Džaredas išlipo iš automobilio ir palaukė jos. Kai Iden lėtai lipo 
pagrindiniais laiptais, vyriškis paėmė ją už rankos ir stumtelėjo prie 
durų. Iš kišenės jis išsitraukė didelį naują raktą ir atrakino duris. 

— Iš kur tai atsirado? — nusistebėjo Iden. — Ir kaip tau pavyko 
juos gauti? Juk visą dieną buvai šalia. 

— Turiu kelias paslaptis, — atsakė atidarydamas duris ir įeida- 
mas į vidų. 

— Ką visa tai reiškia? Kad aš turiu paslapčių? Bet aš neturiu. 
Esu atvira kaip atversta knyga. Aš... — Iden nebaigė sakinio, nes nus- 
tebusi dairėsi po fojė. Sekreteras stovėjo, o jo dekoras buvo visiškai 
suremontuotas. — Ką? Kaip? Kada? 

— Paskambinau ir agentūra atsiuntė savo darbininkus. 

— Tu leidai jiems tvarkytis mano namuose? 

— Priemonės pateisina aplinkybes. 

Iden žinojo, kad turėtų supykti, bet kaip tik tada lubų kampe 
pastebėjo mažytę kamerą. Ji prapliupo bartis. 

— Ką tu padarei? Ir nemeluok! Noriu viską žinoti. 

— Įrengiau signalizaciją, štai ir viskas. Stebėjimo kameros lau- 
ke ir viduje. Pavojaus sistema taip pat. Viskas prijungta prie mano 
biuro. 

Moteris žengtelėjo kušetės prie sienos link. 

— Tavo biuro? FTB biuro? Dabar esu tiesiogiai stebima FTB? 

— Taip, — atsakė jis, lyg nesuprastų, dėl ko Iden jaudinasi. 

Atrodė, kad moteris tuoj pravirks. 

— Tu visą dieną tauškei telefonu ir ne kartą atrodei įpykęs. Tai 
dėl to, kad name buvo įrengta apsaugos sistema ir kad tam buvo iš- 
leista daug pinigų, ar ne? Kodėl FTB nebūtų patogiau išsiųsti mane į 
saugesnę vietą? Jie nori pasinaudoti manimi kaip jauku, taip? Kaip ta 
ožkele filmuke su Tyreksu? 

— „Juros periodo parkas“, — patikslino Džaredas, nusukdamas 
akis. — Man tas filmas patiko. Įspūdingas. Pasaulyje nutinka daug 
blogų dalykų, o filmuose viskas baigiasi gerai. Tai puiku. — Kai Iden 
neatsakė, agentas atsigręžė į ją ir atsiduso. — Na, gerai. Tu esi jaukas. 
Atrodo, kad Eplgeitas buvo susijęs su kažkuo daugiau, nei mums 
žinoma. FTB ką tik atkūrė jo kompiuterio diskų kodus, taip sužino- 
jome, kad jis siuntė ir gaudavo daug informacijos. Tas šnipas buvo 
lyg palydovinė antena daugeliui žmonių, bet kas tie žmonės — ne- 
žinoma. Nėra jokių adresų, pavardžių. Regis, reikiamą informaciją jis 
tiesiog įsimindavo. 

— Taigi vienintelė aiški pavardė — mano. 

— Taip. 

— Ir tavo „biuras“, kaip tu jį vadini, galvoja, kad kažkas gali pa- 
sirodyti pas mane ir išgauti tai, ką aš Žinau. Kažkas panašaus įvyko ir 
šįryt. Žinoma, iš pradžių tu manei, kad tai taviškiai, nes tu juos pa- 
kvietei, jog pagąsdintų mane. Bet pasirodė, kad tai tikri nusikaltėliai, 
todėl dabar tavo skyrius mano, kad aš tikrai kažką žinau. 

— Tu tikrai esi protinga, ar žinai? Panele Palmer... Iden, jei 
nuo to pasijusi geriau, tai žinok: aš nemanau, kad tu kažką žinai, 
jau sakiau tai šiandien. Neaišku, kodėl Eplgeitas prarijo popierėlį su 
tavo pavarde, bet tai vienintelis šios bylos raktas. Pažįstu tave labai 
trumpai, bet jei dirbdamas tokį darbą nemokėčiau skaityti žmonių 
minčių, man būtų galas. Manau, esi nekalta, bet niekas daugiau tuo 
netiki. Man dėl to labai nesmagu, bet aš gyvensiu su tavimi, o lauke 
namus saugos samdyti vyrai. Nemanau, kad tu kada nors juos pa- 
matysi, bet jie bus čia. Ar tau tai patinka, ar ne, bet tu Žinai arba turi 
kažką, ko jiems reikia. 

Iden tylėjo, todėl vyras atsistojo. 

— Nagi, turime pamiegoti. Rytoj apžiūrėsime namus, gal ką 
nors ir rasime. 

— Rytoj turiu susitikti su Bredu. 

— Tik ne iki pietų. 

— Man reikia pasiskaityti apie XVIII a. sodus, kad galėčiau pra- 
dėti juos planuoti ir braižyti. Paskui reikės apžiūrėti apylinkes, štai 
ir viskas. Ir dar turėsiu perskaityti rankraščius, atsiųstus iš leidyklos. 
Visi jie turi būti įvertinti iki tam tikros datos. Dar reikia paskambinti 
dukrai, kad sužinočiau, kaip jai sekasi. Ir aš... 

— Rytoj, — pertraukė Džaredas. — Gerai išsimiegok, o paskui 


mes viskuo pasirūpinsime, pradėsime dirbti rytoj. Rytoj... — Agentas 
nebaigė sakinio, nes suskambo Iden telefonas. 
— Tai tikriausiai Bredas, — norėdama paerzinti jį pasakė 


Iden. — Tai tau. Skambina Mini. 

Iden padavė telefoną Makbraidui ir nuėjo prie laiptų į viršų. 
Ji negalėjo susilaikyti nepasiklausiusi. Džaredas kalbėjo nedaug, tik 
trumpai atsakinėjo: „Taip, žinoma“; „Ir aš taip manau '; „Mielai ', bet 
jo balsas skambėjo švelniai kaip kačiuko. Iden pajuto, kaip ją užvaldo 
pavydas. 

Lipant į viršų kojos buvo sunkios sunkios kaip švininės. Šią 
naktį ji išgėrė per daug vyno, kad viską blaiviai apgalvotų, Makbraido 
žodžius — taip pat. Kai baigė kalbėtis, Džaredas nusekė paskui laip- 
tais. Ji nepastebėjo, kaip vyriškis tris kartus pašvietė mažuoju prožek- 
torėliu žmonėms lauke. Praėjus valandai Iden užmigo, tad palėpėje 
dunksinčių žingsnių neišgirdo. Prieš užmiegant pro moters akis lėtai 
praplaukė visi jos užrašai, kuriuos pildė daug metų, visi Faringtonų 
baldai ir neparduotos relikvijos. 


(ŽŽ Kia 


IDEN pabudo penktą valandą ryto galvodama: kuo greičiau vis- 
ką išspręs, tuo greičiau viskas baigsis. Dar pusvalandį pagulėjo lovoje, 
apsvarstydama padėtį. Kai jos gyvenime atsirado Makbraidas, viskas 
susijaukė. Gyvatės miegamajame, įkalinimas rūsyje, lauke šmirinė- 
jantys apsaugininkai. Sąrašas nenormalių dalykų, rodės, be pabaigos. 
O blogiausia, kad ateis laikas ir Bredas viską sužinos. Kadangi, kaip 
manė iki šiol, Bredas buvo vyras, kokių reikia su žiburiu paieškoti, ji 
nepuoselėjo minties išpasakoti, kad ja domisi FTB. Ne dėl šnipinė- 
jimo, o dėl to, kad kažin kaip susijusi su šnipu. Kad ir kaip atsargiai 
ji pamėgintų atskleisti tiesą, tai vis tiek skambėtų siaubingai. Tai, kas 
vyksta tarp jos ir Bredo, gali būti romantiška arba tik draugiški darbo 
santykiai, o tiesos atskleidimas viską pakeistų. Tyliai tyliai Palmer 
išsiropštė iš lovos ir nuėjo prie lango. Apačioje, sode, Iden pastebėjo 
vyrą. Jis stovėjo po nedidele pavėsine, apaugusia jazminais. Ji negalė- 
jo įžiūrėti visos vyriškio figūros, bet matė pakankamai, kad įsitikintų, 
jog tai vyras. Iden buvo stebima ir šnipinėjama. 

Moteris nuėjo į vonios kambarį ir ilgai prausėsi po karštu dušu. 
Mėgino apmąstyti, kas vyksta. Makbraido žodžiais, FTB tiki, kad ji 
kažką žino arba turi. Kadangi prieš porą savaičių ji nieko neturėjo, 
tai nepriėmė šios minties rimtai. Kita vertus, Makbraidas sakė, kad 
buvo nužudytas agentas. Nelaimingas eismo įvykis. Ar tikrai nelai- 

mė, ar kas nors žinojo, kad toji moteris iš FTB? Ir jeigu FTB agentė 
buvo nužudyta čia, Arundelyje, tai gal šnipo byloje vieta svarbesnė 
nei pati Iden. 

Iden išėjo iš dušo, apsirengė, pusiau išsidžiovino plaukus ir su- 
sisuko juos storais Velkro suktukais. Pasidažė, kad veidas neatrodytų 
toks išblyškęs, ir nuėjo prie rankraščių, gulinčių kampe. Tik vieną 
reikėjo perskaityti greitai, nes jau numatyta galutinė spausdinimo 
data. Atvertusi rankraštį jau pirmame puslapyje rado dvi klaidas. Pa- 
imti ir atnešti. Kodėl žmonės nemoka jų teisingai vartoti? Palmer už- 
darė rankraščių dėžę. Buvo aišku, kad šiam rankraščiui reikės skirti 
daugiau laiko. 
perskaityti ir įvertinti, ar tinkami spausdinti. Šiuo atveju skyryba ir 
gramatika nesvarbu. Net sakinių struktūra nesvarbi. Aktualu pats 
pasakojimas. Jeigu tai lengvai skaitomas darbas, tada kas nors, o gal 
ir Iden bus paprašyta ištaisyti klaidas. 

Vos valandos prireikė nustatyti, kad nė viename rankraštyje 
nepasakojama apie šnipus. Tik viena istorija apie žmogžudystes, ta- 
čiau veiksmas vyko Viktorijos laikų Anglijoje, kaip vienas vyrukas li- 
guistai žudė prostitutes. „Gana originalu“, — pamanė Iden ir užvertė 
šešių šimtų dvylikos puslapių knygą. 

Iš virtuvės sklidę kvapai privertė moterį nulipti žemyn ir pa- 
žiūrėti, kas ten vyksta. Makbraidas kepė blynus. Šalia stovėjo pilna 
jau iškeptų blynų lėkštė. 

— Lauki svečių? — paklausė Iden, atsisėsdama ant suolo. 

Jis neatsisuko, bet pritariamai linktelėjo galvą ir parodė į duris. 

— A,jų. Maniau, kad jie budės pamainomis. 

Džaredas įdėjo keturis blynus į lėkštę ir padavė Iden, paskui 
grįžo prie viryklės. 

— Besikeičiančiomis pamainomis. Dabar jie dirba dviese. 

Iden įsmeigė į sviestą peilį. Juokinga, kad gerai atrodantys vyru- 
kai verčia galvoti tik apie maistą. Ji įsipylė šiek tiek sirupo ir pradėjo 
valgyti. Blynai buvo skanūs! Ę 

— Tai tavo receptas? 

— Ne. Receptas užrašytas ant pakelio, tik įpyliau vandens. 

— Taip pat pridėjai bananų ir braškių. Kodėl masė gumuliuota? 


138 


JUDE DEVERAUX 4 PIRMIEJI ĮSPŪDŽIAI 


— Avižos. Na, gerai, aš pridėjau šio bei to. Gyvendamas vienas 
šio to išmoksti. 

Prieš pradėdama kalbėti Palmer suvalgė dar tris kąsnius. 

— Ar turi nuotrauką agentės, kuri buvo nužudyta? Per eismo 
nelaimę? 

Džaredas minutėlę nieko nesakė, tik atsisuko į ją, rankoje laiky- 
damas lopetėlę. 

— Ką sugalvojai? Juk nenori man padėti? Turiu galvoje, nustoti 
kovoti su manim ir iš tikrųjų padėti? 

Ji papurtė galvą. 

— Ką tavyje mato moterys? 

— Tam papasakoti reikėtų daug laiko, o mes jo turime tik tam, 
kad sužinotume, kas čia dedasi. 

— Pasigailėk manęs. Negi nori, kad nuneščiau blynus tiems 
tipams“ ' 

— Ne. Tu neturi žinoti, kad jie yra čia. 

— Net apie tą vyrą po jazminų krūmu. 

— Apie jį ypač. — Džaredo veidas surimtėjo. — Girdėjau, kad 
atsikėlei anksti. Ar galvojai apie ką nors, kas padėtų išnarplioti bylą? 

— Jei nori paklausti, ar neprisiminiau mačiusi kokio nors šnipo 
per susitikimus, tai galiu pasakyti, kad ne. Peržvelgiau rankraščius ir 
neaptikau nieko, dėl ko galėčiau manyti, kad jie parašyti tarptautinės 
svarbos šnipo. O ką tu Žinai apie tą vyruką? Kokie buvo jo pomėgiai? 
Vyrai yra parašę daug meilės romanų, taigi galbūt jis... 

— Parašė pigų, mergelių ašaras išspaudžiantį bestselerį? 

— Ei! Atsargiau! Neniekink šių kūrinių leidėjų akivaizdoje. 
Tokios knygos mums duoda duonos ir miros. Ar žinai, kas yra įta- 
kingiausias asmuo tarp leidėjų? Moteris maisto prekių parduotuvėje, 
įsimetanti į vežimėlį knygelę. Tai ji viską sprendžia. 

Džaredas liko sužavėtas. 

— Dvi puikios kalbos per dvi dienas. 

Šypsodamasi Iden vėl pažvelgė į savo lėkštę. 

— Tiesa yra ta, kad nepastebėjau rankraščiuose nieko, kas galė- 
tų atskleisti to šnipo paslaptis. Galbūt jis rašė ne apie tai, o apie kažką 
kita ir norėjo, kad redaguočiau tą rašliavą. 

— Nemanau, kad jis ką nors rašytų. O ne, neturiu jokių konkre- 

čių priežasčių taip manyti, išskyrus tai, kad dirbu šį darbą trisdešimt 
metų. Rašytojo gyslelė, man rodos, jam netinka. 

— Trisdešimt metų. Negi esi vyresnis, nei atrodai? 

Džaredas pamėgino apsiginti, o paskui nusišypsojo. Iden jį erzino. 

— Valgyk daugiau blynų, negi bijai, kad priaugusi svorio nepa- 
tiksi Grenvilui. 

Iden nekreipė dėmesio į Džaredo pašmaikštavimus. 

— Šįryt nusprendžiau, kad kuo greičiau ta paslaptis bus at- 
skleista, tuo greičiau tu išvyksi ir aš galėsiu užsiimti veikla, kuri šiuo 
metu man yra įdomi. 

Džaredas prisidėjo ranką prie širdies. 

— Tu įskaudinai mane, bet ši mintis iš tiesų gera. Žinai, dėl to, 
kad viską tau papasakojau, mane gali išmesti iš darbo. 

Šis sakinys ją supykdė. 

— Spėju, kad jiems reikia bejėgės aukos, į kurią būtų šaudoma, ji 
būtų surišama, o paskui išgelbstima raumeningo didvyrio. 

— Paprastai toks mano darbas, — atsakė jis ramiai. — Nebijau, 
kai dega virvės, bet nekenčiu, kai užsikemša vamzdžiai. 

Iden nusijuokė. Ž 

— Pirmiausia noriu žinoti tavo nuomonę apie tai. Jei manai, kad 
Eplgeitas neketino išleisti knygos, tai ko jis siekė? 

— Šitų namų, — greitai atsakė Džaredas. — Galbūt dėl tų sa- 
fyrų, kurie, mano nuomone, nebuvo parduoti. Lobių ieškotojai gali 
tapti tikrais fanatikais. 

— Manau, mes negalime miestelyje išplatinti Eplgeito nuotrau- 
kos, bet tos agentės, kuri buvo nužudyta, galime. Arba bent pasido- 
mėti, ar gyventojai nėra jos matę. 

— Mes? — šypsodamasis pasitikslino Džaredas. 

— Padėk man, Makbraidai, jeigu pradėsi tyčiotis iš manęs, aš... 

— Ką tu? — paklausė erzindamas ją. 

Ji išsiviepė. 

— Nesiruošiu tuščiažodžiauti. Nunešk blynus vyrams, kurių 
nėra, grįžk ir mes peržiūrėsime dokumentus, kuriuos turi. 

Minutėlę Džaredas ramiai stovėjo. Atrodė, galvoja, ar rodyti jai 
laišką, ar ne. 

— Tu čia, žinoma, vaidini bosą, ar ne? 

— Kai esi vieniša mama, tampi bosu, nori to ar ne. Negali sakyti: 
„Palauk, kol tėvelis grįš.“ Savo vaikui turi būti ir tėtis, ir mama, iš- 
moksti būti viršininku. 

Džaredas nusisuko ir paėmė blynus. Viską sudėjo ant padėklo, 
sviestą su sirupu — taip pat, pripylė dvi stiklines apelsinų sulčių ir 
išėjo. 

Pasisukusi į laiptų pusę, ant mikrobangų krosnelės stiklinių 
durelių Iden pastebėjo savo atvaizdą. Jos plaukuose vis dar buvo 
suktukai. 


Po valandos Iden sėdėjo valgomajame, apsikrovusi sodininkys- 
tės knygomis ir braižymui skirtu popieriumi. Makbraidui moteris 
pasakė, kad apie agentę geriausia būtų paklausti Mini, kurią ji turėjo 
pamatyti šią popietę susirinkime pas Bredą. Palmer buvo suplanavu- 
si padaryti keletą brėžinių. 

— Šitam darbui atlikti man reikia ne valandų, o dienų, — po 
pusvalandžio pasakė Iden. 

— Gerai, — atsakė Makbraidas, ignoruodamas ankstesnį jos pa- 
siūlymą. — Man irgi reikia atlikti keletą darbelių. 

Jis padėjo Iden pernešti reikiamas knygas iš spintos miegamaja- 
me į valgomąjį apačioje, kur buvo pakankamai erdvės joms išdėlioti. 
Kai pamatė moters bloknotą su dvidešimties metų senumo popieriu- 
mi, nusišypsojo, bet nieko nepasakė. Kai viskas, ko jai reikėjo, buvo 
sunešta, Džaredas užlipo į viršų. Iden girdėjo jį vaikščiojant pirmyn 
ir atgal ir keletą kartų kalbantis telefonu. Mini jam tris kartus skam- 
bino namų telefonu. Pirmus du kartus atsiliepė Iden, o kai telefonas 
sučirškė trečiąsyk, ji pašaukė Džaredą. Ir Iden buvo teisi. Skambino 
Mini. 

Palmer vartė knygas, kurios jai buvo lyg senos draugės. Kai tik 
kurią atsiversdavo, tuoj išplaukdavo prisiminimai apie tuos laikus, 
kai ji su Melisa gyveno pas ponią Farington. Keistas jausmas apėmė 
ją, pagalvojus apie praeitį, dabartį ir viską apsvarsčius. Kai gyveno 
pas Farington, apie ateitį negalvojo. Nes buvo laiminga. Laimė ją pa- 
darė viskuo patenkintą. Jei viskas būtų priklausę nuo Iden, čia ji būtų 
pasilikusi visiems laikams. 

Pažiūrėjusi į lubų apdailą, kuri po atnaujinimo darbų, nepai- 
sant dviejų šimtų metų amžiaus, buvo kaip nauja, Iden juto ponios 
Farington artumą, beveik girdėjo jos balsą. Matė šypseną, kai ponia 
pasisodindavo ant kelių jos Melisą arba pasakodavo istorijas apie Fa- 
ringtonus. Šypsodamasi Iden žvalgėsi po kambarį. Kaip ir visada, ant 
sienų kabėjo XIX a. pabaigoje tapyti Tairelo Faringtono paveikslai. Jie 
nebuvo geri, bet ir ne blogi. Nors ir nebuvo talentingas tapytojas, bet 
savo šeima, kaip ir ponia Farington, domėjosi fanatiškai. Tapydamas 
protėvių portretus, vadovavosi senųjų giminaičių prisiminimais. Ta- 
čiau Tairelas nutapė ir keturis paties namo paveikslus, tik iš skirtingų 
pusių. Buvo įdomu pamatyti, kaip namas atrodė tais laikais, apsuptas 
didžiulių medžių. Karijos augo ten pat, tik atrodė kur kas didesnės. 
Tairelas buvo nevedęs ir visą gyvenimą praleido Faringtonų dvare. 
Būdamas jaunas išvyko į kelionę, kuri truko trejus metus. Ponia Fa- 
rington pasakojo, kad jei ne širdies smūgis, ištikęs Tairelo motiną, ir 
tėvas, likęs be pašalpos, sūnus visą laiką būtų gyvenęs Pary-žiuje. Ta- 
čiau, nors ir grįžo namo paniuręs bei nepatenkintas, tebetapė. Dabar 
šio namo sienas puošė Tairelo Faringtono darbai. 

Iden vėl grįžo prie popierių. 

— Kaip sekasi? — paklausė Džaredas. 

— Nežinau. Prieš dvidešimt metų sukūriau tik vieną sodą, o 
paskui dirbau šimtus kitokių darbų. Sunku prisiminti viską, ką mo- 
kėjau. 

— Ar nepanašu, kad atpratai įjungti į darbą savo protą? Juk turi 
koledžo diplomą, kurį įgijai dirbdama visu etatu, ar prisimeni? 

Iden įtariai pažvelgė. 

— Na, ir kokios buvo mano studijos? 

— Amerikos istorija bei anglų literatūra. 

Ji pažvelgė į trintuką pieštuko gale. 

— Atrodo, FTB gerai parengė mano bylą. 

— Visa informacija netelpa į vieną spintą. Nagi, nusiramink, juk 
nėra taip blogai, — ramino Džaredas, išsitraukdamas iš už pietų stalo 
kėdę ir atsisėsdamas priešais Iden. — Keletą kartų kai kam paskam- 
binau ir šį tą sužinojau. Ar nori išgirsti? 

— Galbūt, — atsakė ji nedrąsiai. — Ar blogos naujienos? 

— Ne man, — atsakė jis džiugiai. 

— Sužinojai šį tą negero apie Bredą, ar ne? Taigi padėk man, 
Makbraidai, jei tu... 

— Ar žinai, kad Makbraidas — netikra pavardė? 

— Kad ir kokia ji būtų, nenoriu jos žinoti. Ką sužinojai? Ar ką 
nors apie Mini Norflyt? 

Agentas nekreipė dėmesio į Iden pastabą. 

— Tesė Briuster — taip vadinosi nužudyta agentė, gyvenusi... 

— Pažinojai ją? 

— Taip, — trumpai atsakė Džaredas, tuo parodydamas, kad 
nenori kalbėti apie moterį. — Tesė nuomojosi namą visai netoliese. 
Pakeistą... 

— Prižiūrėtojo namą, — atsakė Iden. — Puikiai žinau tą vietą. 

— Prižiūrėtojo? Kaip knygoje „Dėdės Tomo trobelė“? 

— Nežiūrėk į mane įtariai kaip jankis. Beveik visi prižiūrėtojai 
dvare buvo afroamerikiečių kilmės, aš tai žinau. Juk perskaičiau tiek 
dokumentų, ar pameni? Tas namas priklausė Faringtonų dvarui, bet 
prieš daugelį metų buvo parduotas. Ponia Farington pasakojo, kad 
namas buvo apleistas, po jį net vaikščiojo karvės, bet vienas iš... 

— Taip. Vienas iš Grenvilų jį nupirko. Ir dabar jis priklauso ta- 
vajam ponui Slick*. 

— Bredui, — patikslino Iden, ignoruodama Grenvilo pavar- 
dę. — Gerai. Šiandien paklausiu Bredo apie tą moterį ir eismo ne- 
laimę. 

— Manai, jis tau pasakys? 

— Ne, žinoma, ne. Manau, kad Bredas nužudė tą moterį ir nori 
viską paslėpti. Tu pasibjaurėtinas, ar žinai? 

— Esi pirma moteris, kuri taip apie mane pagalvojo. 

— Kodėl neini į lauką pasikalbėti su vienu iš tų vyrukų? Jeigu 
kuris nors rūko, paprašyk, kad nemėtytų nuorūkų mano sode. Ma- 
nau, sodas priklauso man. Net neturiu laiko pasidairyti po jį. Piktžo- 
lės turbūt aukštesnės už mane. 

— Tai padaryti nesunku, — atsakė Džaredas šypsodamasis. 

— Eik! Dink man iš akių! Turiu dirbti. 


* Angl. slick — sukčius. 

Tačiau Džaredas nė nekrustelėjo. Jis atsivertė vieną knygą ir įsi- 
žiūrėjo į raudonų tulpių, apjuostų dailia gyvatvore, nuotrauką. 

— Manau, jog tavo sugebėjimai priversti tuos žmones maldauti, 
kad sukurtum jiems sodus, puikūs. Tai kuo gi išsiskiria XVIII a. sodas? 

— Raštais ir simetrija. Taip pat statiniais, — atsakė Palmer ne- 
sutrikusi. 

— Čia pilna tokių. Nesu matęs tiek daug griūvančių pastatų 
kaip čia, Šiaurės Karolinoje. 

Žiūrėdama iš padilbų pro knygos kraštą, Iden tylėjo. 

— Kam toks žvilgsnis? — paklausė Džaredas. 

— Galbūt galėčiau dirbti su Arundelio istorikų asociacija bei su 
Šiaurės Karolinos restauratoriais ir pasiūlyčiau mažesnius pastatus 
perkelti į Karalienę Aną. Taip pastatai liktų išsaugoti. 

— Gera mintis. Ir aš apie tai pagalvojau. 

— Tavo ego turėtų pasiekti mėnulį. 

Džaredas šypsojosi ir nerodė jokio noro išeiti. 

— Taigi papasakok viską. Man įdomu. 

Iden atsivertė savo mėgstamiausią Binklėjaus ir Čapelo knygą 
„Kolonijinių laikų Viljamsburgo sodai“, parašytą Bendžaminui Vo- 
leriui. 

— Pažiūrėk, dekoras, simetrija — ir skirtingi augalai puikiai 
dera tarpusavy. 

Kai Džaredo veide pasirodė išraiška, kad jis nieko nesupranta, 
bet nori sužinoti daugiau, Iden užsidegė. 

— Amerikoje dabar turime tiek žemės, o visoje erdvėje sodiname 
tik vieną kultūrą. Nūdienos ūkininkai ketvirtadalį akro apsėja grūdi- 
nėmis kultūromis arba pasodina tūkstančius pomidorų ir jokiu būdu 
nieko daugiau. Viskas labai sterilu. Kolonijiniais laikais žmonės gyveno 
pavojingu metu, todėl buvo įpratę sodinti visko po truputį maistui. 

— Kaimas mieste. 

— Kažkas panašaus. Viljamsburge prie namų buvo pusės akro 
sklypai, ir mane stebina, kaip jie sugebėjo tokiame mažame plote 
sutalpinti tiek daug skirtingų augalų. Buvo išnaudotas kiekvienas 
jų sklypo metras. Pūdymų niekur nebuvo. Augalai negalėjo pasi- 
girti erdve. Kad ir, pavyzdžiui, vaistažolės. Šiandien amerikiečiai 
įrengia vaistažolių darželius. Jie stengiasi viską atskirti. Vaistažolės 

čia, vaismedžiai ten, daržovės čia, o gėlės dar kitur. Viskas atskirai. O 
anksčiau žmonės viską sodindavo į vieną vietą — tai mums, šiuolai- 
kiniams žmonėms, dabar atrodo puiki mintis. 

— Sodas prie trobelės, — patenkintas savimi įvertino Džaredas. 

— Ne. Toks sodas išsiskiria tuo, kad vienoje lysvėje turi dvi- 
dešimt penkių rūšių augalų ir viskas susodinta bet kaip. Kolonijinių 
laikų žmonės to nepakęstų. Jiems reikėjo simetrijos ir tvarkos, taigi 
jie kūrė piešinį, architektūrinį ornamentą, kiekvienas plotelis buvo 
įrėmintas vieno augalo gyvatvore, pavyzdžiui, levandos. O viduryje 
sodino gėles arba daržoves. Augalus derino taip, kad netrukdytų vie- 
nas kitam augti. 

— Kaip augalai padeda vienas kitam? 

Iden atsivertė kitą knygą. 

— Kai kurie augalai mėgsta kitų kaimynystę. Manoma, kad jeigu 
ūgliai prastai auga, tai turi šalia pasodinti tokį augalą, kurį jie mėgtų. 
Viduramžiais niekas nesodino braškių be agurklės greta. Vaistinė 
gelsvė auga kartu su pomidorais, o juozažolė — su vynuogėmis. Jie 
geriausi draugai. Katpėdėles augini tam, kad iš jų šakelių pagamintu 
puviniu atbaidytum kolorado vabalus, kurių, ačiū Dievui, tų laikų 
žmonės nebuvo matę. Valerijonai išvaro į paviršių sliekus — taip 
geriau kvėpuoja dirva, be to, panaudojus kompostui iš jų gaunama 
daug mineralinių medžiagų. O nasturtų turi augti visur, nes vabalai 
nekenčia jų kvapo. 

— Ir tu sakai, kad viską pamiršai, — neatsigėrėjo Džaredas. 

— Manau, kad pastudijavusi knygas daug ką prisiminsiu. Juk 
po to, kai nustojau dirbusi sode, buvo išleista dar daugiau knygų apie 
sodininkystę. Tuomet apie puvinį iš natūralių augalų žinojo mažuma, 
tik keli buvo susipažinę su komposto svarba. 

— Tikiu. 

Iden nusijuokė. 

— Svarbu, kad sena tampa nauja. Mes tik dabar pradedame pažinti 
gamtą, o mūsų proseneliai žinojo, ką daro. Jie buvo apsigimę sodininkai, 
todėl dabar daugelis žmonių tyrinėja protėvių išmintį. Suprojektuoti 
tokius sodus ir yra mano uždavinys. Kaip aš tai padarysiu? Kolonijinių 
laikų žmonės iš pusės akro sklypo pasidarydavo keturis daržus. 

— Kokio dydžio sklypas yra Karalienėje Anoje? 

— Deja, nežinau. Įvertinus tai, ką mačiau, gali būti, kad nuo 
vieno iki trijų akrų. 

— Ką darysi su tais trim akrais? 

— Kolonijiniu laikotarpiu tai būtų ir pievos, kuriose ganytųsi 
avys, karvės bei arkliai, o dabar — kroketo pievelė arba visžalis lau- 
kas. Tai ne dviejų su puse akrų pieva, kurią tektų šienauti. 

Iden pasilenkė prie bloknoto ir pradėjo rašyti, Džaredas persi- 
svėrė per stalą ir skaitė, ką ji rašo. 

Turi būti: 

aptverta sodas; 

iškloti takeliai; 

atskirti laukai; 

atkurta praeitis. 


— Parodyk, kaip apytikriai turėtų atrodyti sodo piešinys. 

— Gerai, — patenkinta Džaredo susidomėjimu atsakė Iden. — 
Turėtų atrodyti taip. Štai čia stovi namas. — Ji nupiešė stačiakampį 
viename lapo kampe. — Perkelsiu bent vieną seną namą, kurį rei- 
kėtų restauruoti — ačiū už pasiūlytą mintį. Jei pavyks, sumokėsiu 
tau. — Iden nubraižė mažą kvadratą kairėje. — Pastatus sujungsime 
takeliais. Kolonijiniais laikais žmonės neturėjo didžiulių pievų, kad 
galėtų vaikščioti kur papuola. 

— Ir tie vyrukai kovėsi dėl nepriklausomybės? 

— Tapti turtingais žemvaldžiais, turinčiais po akrą šienaujamos 
pievos, nebuvo trokštamos laisvės akcentas. 

— Suprantu. 

— Štai čia, šalia namo, — vieta poilsiui, kur bus rengiamos išky- 
los gamtoje arba pasisėdėjimai šiltais vasaros vakarais. — Moteris vėl 
nubraižė stačiakampį prie namo, o paskui nupiešė aplink jį lyg ap- 
valius krūmus. — Medžiai kiekviename kampe, o štai čia — nedidelis 
belvederis, bet mes negalime jų pristatyti, tada sodas bus panašus į 
Viktorijos laikų. 

— Kas po to? 

— Daržas. Ne per toli nuo namo, bet ir ne per arti. Kolonijiniais 
laikais daržas buvo gražus kūrinys, kurio nevalia slėpti. — Iden nu- 

braižė šešis siaurus stačiakampius ir kvadratą su rombu viduryje. 
Nuo jo dar nutiesė takelius. 

— Aišku. Viduryje galėtum įrengti fontaną. Žinoma, originalų 
fontaną. 

Iden nusišypsojo Džaredui. 

— Dabar beliko nupiešti vingiuojančius pagrindinius takus, 
kurie sujungtų visas sodo dalis, beje, visi jie apsodinti medžiais. Tais 
laikais oro kondicionierių nebuvo, todėl natūrali medžių paunksnė 
buvo nepakeičiama. Ir atsižvelgiant į sklypo dydį... 

Iden atsivertė tą puslapį, kur buvo aprašyti Valdovo rūmai, ir 
pradėjo pasakoti apie įvairius sklypus. Ten buvo „pokylių sodas“, ap- 
sodintas topiarais*, labirintas, sudarytas iš gyvatvorių, pilnas žuvų 
kanalas ir pievelė žaidimams kamuoliu. 

— O kur važinės visureigiai džipai? 

— Greitkeliu, — neabejodama atsakė Iden, ir Džaredas nusi- 
juokė: 

— Vieną dieną pavėžinsiu juo, tau patiks. 

— Abejoju, — atsakiusi moteris žvilgtelėjo į laikrodį. — Turiu 
susitikti su Bredu. — Jos akys maldavo, kad Džaredas neitų kartu. 

— Atsiprašau, bet mano pareiga — saugoti tave. Pasakyk ponui... 

Į Džaredą ji pažvelgė taip, lyg norėdama sustabdyti. 

— Grenvilui. Pasakyk, kad ketinu tau padėti projektuoti. 

Moteris buvo beprotestuojanti, bet ar tai padėtų? 

— Tau juk nereikėjo įsigyti fotoaparato, ar ne? 

— Skaitmeninio, penkių milijonų pikselių, su vieno gigabaito 
kortele. 

Iden susidomėjo. 

— Gerai. Dėl manęs gali viską fotografuoti. 

— Noriu, kad padėtum nusigauti į tuos namus, kur gyveno Tesė, 
gerai? 

Iden linktelėjo. Ji dar nežinojo, kaip to paprašyti Bredo, bet 
jau kažką sumanė. Abu nusišypsojo. Gal Džaredas nėra toks blogas 
Žmogus. 

— Tai kas priešpiečiams? — paklausė Makbraidas. 


* Angl. topiares — medžiai ir krūmai, apkirpti paukščių ir gyvūnų siluetais. 

PAMAČIUSI Bredą, Iden vėl prisiminė, kaip su juo gera. Moteris 
spėliojo, ar taip jaučiasi ne dėl to, kad vyras priklauso vienai iš Arun- 
delio šeimų, kurios pavardę turėjo ir ponia Farington. Nors ir mažai 
pažįstamas, vyras tapo jai toks artimas, lyg Iden būtų pažinojusi jį 
šimtą metų. Ponia Farington yra sakiusi: kai sutiksi vyrą, TIKRĄ 
VYRĄ, tada pradėsi planuoti, kada siūtis nuotakos suknelę. Tačiau 
iki šiol, kai susitikinėdavo su kokiu nors vyriškiu, viskas trukdavo 
šiek tiek daugiau nei tris mėnesius ir ji numatydavo išsiskyrimą. Joks 
vyras nėra jos palikęs, visada draugystę pati nutraukdavo. 

Tačiau Bredas buvo kitoks, moteris tai žinojo — jis taip pat. Kai 
ją pamatė, vyro veidas nušvito. Kaip vaiko, gavusio kalėdinę dovaną. 
Iden ir buvo lyg dovana, kurios jis laukė visą gyvenimą. 

Bredonas skubėjo jos link, suėmė delnus ir pabučiavo į skruos- 
tus. Atrodė, lyg norėtų daugiau, bet tik stovėjo ir žiūrėjo tiesiai Iden 
į akis. 

— Nenorėjau visko baigti, bet tas architektas maivėsi prieš 
tave, — stovėdamas už nugarų pasakė Džaredas. 

— Maivėsi? — pasitikslino Bredas, stebėdamasis tuo retai varto- 
jamu veiksmažodžiu. Vis dar laikydamas Iden už rankos, jis pasisuko 
į Dreiką Hotoną, kuris sunerimęs vis dirsčiojo į laikrodį. — Atsipra- 
šau, — kreipėsi Bredas į Iden, — šiandien mano darbotvarkė griežta. 

Vėlai po pietų atvyksta keletas pirkėjų iš Niujorko, taigi turėsiu grįžti 
į susitikimą su jais. Eisime? 

Iden nusekė paskui Bredą prie automobilio. Po to, kai pažiūrėjo 
į Džaredą, vyriškis, rodos, susitaikė su jo dalyvavimu. Atidaręs Iden 
dureles, tyliai sušnibždėjo: 

— Matau, Didžioji Motina jaučiasi gerai... 

Moteris sukrizeno ir pamanė, kad jai teks susitikti su klientais. 
Tačiau Bredas pasakė, kad tai įvyks rytoj. 

— Šiandien viską tau aprodysiu. Negali eiti į susitikimą nepa- 
mačiusi visos vietovės. 

— Žinoma, ne, — patenkinta atsakė Iden. 

Jei Makbraidas nesėdėtų ant užpakalinės sėdynės, viskas būtų 
idealu. Tai reiškia, kad tada ja nesidomėtų FTB, nebūtų įsilaužėlių, 
prileidžiančių į miegamąjį gyvačių... 

— Gerai jautiesi? — paklausė Bredas, atsigręžęs į ją. 

— Puikiai. Tik truputėlį nervinuosi, kad taip staiga tapau sodų 
dizainere. Visą rytą varčiau sodininkų žinynus ir kai ką užsirašinėjau. 
Tikiuosi, šie sodai žmonėms patiks. Nors jie nėra iš tokių, kokių už- 
sakovai dažniausiai pageidauja. 

— Šiame versle supratau, kad jiems patinka apribojimai. Pasi- 
žadėjimai elgtis su jų nuosavybe vienaip ar kitaip verčia tuos žmones 
jaustis saugiai. Kaimynystėje gyvenantis vaikinas priešais savo namą 
negali prisišvartuoti laivelio. Jiems patinka suvaržymai. O tai, kad 
turi sodus, stipriai besiskiriančius nuo sodų visoje Amerikoje, juos 
jaudina. 

— Tikriausiai. 

— Atrodai gražiai. Ką padarei, kad atrodytum dar geriau nei 
vakar? 

— Ji nusiprausė ir susisuko plaukus dideliais suktukais, — at- 
sakė Džaredas, tuo primindamas apie savo buvimą. — Iden norėjo 
paklausti apie jums priklausantį namą. 

Iden būtų skaudžiai įžnybusi Makbraidui. Ir pati tinkamu mo- 
mentu būtų užsiminusi apie namą. Kodėl jis taip skuba? Ir kodėl pri- 
minė Bredui, kad Džaredas gyvena jos name? 

Bredas klausiamai pažiūrėjo į Iden. 

— Prižiūrėtojo namelį? Aš, oh... 

— Jos duktė norėtų persikelti į Arundelį, todėl Iden pagalvojo, 
kad Melisai patiktų tas namas. Aš paskambinau nekilnojamojo turto 
prekybos agentui, ir įsivaizduokite, kaip mes nustebome, sužinoję, 
kad namas priklauso jums. 

Nenurimdama sėdynėje Iden su pasidygėjimu pažvelgė į Mak- 
braidą. Ką jis sumanė taip meluodamas? 

— Dėl jo turėsite pakovoti su Mini. Ji labai nori namo, bet aš 
neleisiu jo turėti. 

— Kodėl ne? — pasidomėjo Iden. 

— Gal vertėtų papasakoti jums dabar, kad nesužinotumėte to iš 
liežuvautojų. Esu savanaudis. Neleisiu Mini persikraustyti į tą namą, 
nes nekenčiu vienatvės. Tai taip paprasta. Ji nekenčia mano senojo 
„griozdo“ ir nori kaip įmanoma greičiau iš jo išeiti, bet jeigu ji su 
dukra išsikraustys... — Bredas metė žvilgsnį į Iden. — Turėčiau leisti 
Mini ten apsigyventi, bet Dreikas, mano asistentas, taip pat jo nori. 
Aš pažadėjau Dreiko tėvui ir... — Bredas nutraukė mintį. 

Bredo ir Iden žvilgsniai susitiko ir moteris ėmė spėlioti, ar tik jis 
nesitiki, kad pas jį apsigyvens kitas asmuo? Palmer turėjo nusisukti 
nuo Bredo, kad vyriškis neišskaitytų iš jos akių, apie ką galvoja. Iden 
taip pat nepatiko gyventi vienai. Metai, kai Melisa buvo išvykusi į 
Niujorką, jai buvo blogiausi. Net ir dabar, nors ir niekada jam to ne- 
pasakytų, džiaugiasi, kad dvare kartu gyvena Makbraidas. 

— Kiek laiko tas namas stovi tuščias? — paklausė Džaredas. 

— Šešias savaites, man rodos, — atsakė Bredas, sustabdęs auto- 
mobilį. 

Iden taip įdėmiai klausėsi Bredo, kad net nesidairė pro langą. 
Tik dabar moteris pamatė, kad jie sustojo gražioje, medžiais apso- 
dintoje gatvėje. Ji ir vėl galėjo įsitikinti, kad senieji medžiai išsaugoti. 
Žvelgdama pro medžius, pastebėjo XVIII a. architektūrinio stiliaus 
pastatus. Atitinkamų proporcijų, paprastai stačiakampio formos, su 
nuostabiais daugiapaneliais langais. Jokių verandų su raižiniais nei 
raganų su šluotomis ant stogų. Jokių detalių iš Viktorijos laikų* ar- 
chitektūros. 


* Didžiosios Britanijos karalienės Viktorijos laikai tęsėsi nuo 1819 m. iki 1910 m. 

— Dieve mano, — stebėjosi Iden. — Visi jie galėjo būti supro- 
jektuoti pagal mano namą. — Ir pirmą kartą suvokė, kad Faringtonų 
dvaras yra jos. 

— Bandėme siekti tobulybės. — Šypsodamasis Bredas apėjo 
automobilį, kad atidarytų Iden dureles. — Šio namo savininkai dar 
neatsikraustė, todėl pamaniau, kad galime pasidairyti lauke. Taigi tu 
Žinai, kur tau teks dirbti. Dauguma sklypų yra tokio pat dydžio. 

— Būtent tai, ko man reikia, — atsiliepė moteris ir pasisuko į 
Džaredą. — Ar negalėtum nufotografuoti šio namo aplinkos? 

— Atliksiu savo darbą, o tu savąjį. 

Iden suprato, ką turi galvoje agentas, ir pritariamai linktelėjo. Po 
minutės Džaredas jau buvo už namo, taigi Iden su Bredu liko vieni 
du. Pagaliau, pagalvojo Iden. Vieni. Jo akyse moteris išskaitė tokias 
pačias mintis. 

— Blogai, kad neturime rakto nuo šio namo durų. 

Bredo pašmaikštavimas nuskambėjo labai paaugliškai, todėl 
Iden nusijuokė. Vyras paėmė ją už rankos ir pervedė į kitą gatvės 
pusę. 

— Nagi, eime, žinau vietelę, kur jis mūsų neras. 

— Abejoju, — atsakė Iden, eidama pro kito namo kiemą, paskui 
pro vartelius į galinį kiemą. Tai buvo tipiškas amerikietiškas uždaras 
kiemas su vieno akro pievele, kurioje augo keli ką tik pasodinti me- 
džiai. Vasarą niekas nenorės išeiti į lauką, nes augalai nudžius nuo 
saulės. 

— Iden, — pašaukęs vardu, Bredas suspaudė ją glėbyje. 

Tačiau ji išsprūdo. Nė kiek neabejojo, kad juos seka mažiausiai 
vieneri arba dveji FTB žiūronai. Moteris nenorėjo, kad jos su Bredu 
nuotraukas matytų Makbraidas ar dar kas nors. 

— Aš... — pradėjo Iden, bet nesugalvojo jokio pasiteisinimo, 
kodėl nesileidžia bučiuojama. 

— Teisingai, — pasakė Bredas šypsodamasis. Paskui, rodyda- 
mas į didžiulį žolės plotą, paklausė: — Ar gali ką nors padaryti su šia 
pievele? 

— O, taip. Be to, norėjau paklausti, ar kur nors netoliese nėra 
gero medelyno. Man reikės daugybės augalų. 

— Ralėjus. Turime sunkvežimių, kuriais galėsi pasinaudoti. 

Minutėlę Iden susirūpino, kaip reikės pakeisti šio namo aplinką. 

— Ar tavo dukra tikrai ketina persikelti į Arundelį? 

— Labiau aš noriu, kad ji čia apsigyventų. Mes abu turime 
bendrą bruožą — esame prastos nuomonės apie savo žentus. 

— Neužvesk manęs. Ar tik Mini nepasakojo tau... 

Iden nenorėjo, kad Bredas pasuktų kalbą apie tai. 

— Tu juk neturi nuomininko prižiūrėtojo namui? O gal perleisi 
jį Mini arba Dreikui? 

— Ne, neturiu, be to, man priklauso dar trys namai, kurie Mini 
irgi galėtų patikti. Ar ji nepasakojo, kas nutiko paskutiniam nuomi- 
ninkui? 

— Ne, neužsiminė. 

— Negaliu patikėti, kad ji susilaikė, — pasakė Bredas, atverda- 
mas vartus Iden. Dabar moteris įvertino sklypo suplanavimą. Vietoj 
garažų, pastatytų namo gale, į kuriuos gyventojai galėjo patekti siau- 
rais takeliais, vingiuojančiais už namo. — Man tai patinka. Taigi ką 
nutylėjo Mini? 

— Išnuomojau namą moteriai, į pensiją išėjusiai mokytojai. Ji 
parodė keletą akvarelių, kurias, mano manymu, buvo nuliejusi, tik 
drovėjosi prisipažinti. Akvarelės buvo gražios, bet ne ypatingos. Ji 
sakė, kad domisi senais šio rajono namais. Labiausiai buvo susido- 
mėjusi Faringtonų dvaru. 

— Kalbi liūdnai. Kas nutiko? 

— Ji žuvo avarijoje. Visam miestui buvo šokas. Vargšelės gimi- 
nės atvyko pasiimti kūno ir... — Bredas gūžtelėjo pečiais, nežinoda- 
mas, ką sakyti. 

— Kas atsitiko jos darbams? 

Bredas griežtai į ją pažiūrėjo. Iden turėjo pagalvoti, ką sakyti 
toliau. 

— Gerai, prisipažinsiu. Man patinka akvarelės, pagalvojau, gal ji 
yra nuliejusi ir mano namą. 

— Tau negana Tairelo Faringtono portretų? 

— Ne. 

Bredas nusišypsojo. 

— Galėčiau paskambinti ir paklausti jos giminaičių. Kažkur tu- 
riu jos dėdės adresą ir telefono numerį. Atvykęs moters kūno, prašė 
manęs paskambinti, jeigu ką nors sužinosiu apie tą įvykį. 

— Eismo įvykį. Sakai, vairuotojas pabėgo? Tai taip... niekšinga. 
Niekas nematė, kaip tai atsitiko? 

— Niekas. Policija mano, kad ją partrenkė apie antrą valandą 
nakties. Nesuprantu, ko ji tokiu vėlyvu metu vaikštinėjo gatvėmis. 
Gal nebuvo skaičiusi laikraščiuose arba mačiusi per televiziją įvairių 
pranešimų apie nusikaltimus? 

— Kur tai atsitiko? 

Bredas atsiduso. Iden jautė, kaip vyras nenori atsakyti. 

— Priešais tėvo namą. Policija nustatė, kad automobilis važiavo 
tiltu, paskui dideliu greičiu pasuko į kairę ir išlėkė į priešingą eismo 
juostą, ten ėjo ji. Vairuotojas nesitikėjo, kad kas nors gali vaikščioti 
gatve antrą valandą nakties. Todėl nebuvo atsargus kelyje. 

— Gal jis buvo išgėręs. 

— Tikėtina. Kas žino. Jos dėdė labai išgyveno. Atrodė toks įtū- 
žęs, kad lengvai būtų ką nors primušęs. 

Iden nenorėjo daugiau klausinėti, tačiau prisiminė, dėl ko ją 
seka FTB, todėl pasidomėjo: 

— Ar negalėtum pasakyti to dėdės pavardės ir telefono nume- 
rio? Paskambinčiau jam ir pasidomėčiau, ar ji nenuliejo mano namo 
akvarelės. 

— Ar tai padoru iš mano pusės? 

— Manau, nieko tokio. Jiems net gali patikti, kad domiesi. Bet 
žinai, prisiminiau Henką Smailėjų iš paveikslų įrėminimo parduotu- 
vės, tos, kuri įsikūrusi Princo gatvėje. Tos moters akvarelių gali būti 
pas jį. Visai apie tai nepagalvojau. Lankiausi joje, norėdamas nupirkti 
rėmelius vaikaičio nuotraukoms likus vienai dienai iki tos nelaimės, 
ir... — norėjo tęsti Bredas. 

— Netveriu savo kailyje, kaip noriu ten nueiti, — šypsodamasi 
pasakė Iden. 

— Vaikaičiai yra tikras mūsų džiaugsmas. Be to, Henkas pa- 
sakojo, kad kažkokia moteris krautuvėje paliko savo paveikslų, ir jis 
nežinąs, ką su jais daryti. Tą dieną labai skubėjau, todėl į jo kalbas 
neatkreipiau dėmesio. Atsimenu, buvo keista, kodėl jis pasakoja man 

apie kažkokios moters paveikslus. Pagalvojau, gal jam reikia mano, 
kaip advokato, pagalbos, kad gautų pinigų paveikslams įrėminti. 

— O gal pasakojo žinodamas, kad ta moteris nuomojasi tavo 
namą? 

— Gali būti. Lažinuosi, kad jos šeima norėtų turėti tuos pa- 
veikslus. 

— Ar sutiktum, jeigu nueičiau į tą rėmelių parduotuvę ir ap- 
žiūrėčiau paveikslus? Gal galėtum paskambinti ponui Smailėjui ir 
pristatyti mane? 

— Jis žino. 

— Žinoma, — pusiau patenkinta, kad miestelio žmonės ją pa- 
žįsta, tarė Iden. 
juos (plytinį namą su priestatu didžiuliais langais). Paskui vyras atsi- 
duso, lyg apsispręsdamas. 

— Tai kas vyksta tarp tavęs ir Makbraido? 

— Jis yra mano... — pradėjo Iden, bet nebaigė, pamačiusi Bredo 
veido išraišką. 

— Jau seniai esu advokatas, tad suprantu, kada žmonės meluoja. 
Jam puikiai sekasi, o tau ne. 

— Tu labai supyktum, jei papasakočiau tai, ko neturėtum žinoti? 

— Man nesmagu, kad galvoji, jog turiu teisę pykti. Atsakymas 
toks: visiškai ne. Kažkas vyksta ne taip tavo gyvenime, tiesa? 

Iden negalėjo sugalvoti, ką atsakyti, be to, jos pokalbiai galėjo 
būti įrašinėjami. 

— Ar tai turi ką nors bendra su nužudyta moterimi? — sukonk- 
retino savo klausimą Bredas. Iden žiūrėjo žemyn į kojas. — Gana se- 
niai susidūriau su posakio „Laikas atsakys į visus klausimus“ tikrąja 
prasme. Kad ir kas nutiktų tarp mūsų, galiu palaukti, kol pati išsiaiš- 
kinsi, kas tau kelia nerimą. Ar tos akvarelės tau tokios svarbios? 

— Taip. Tikriausiai. Dar nežinau. 

Bredas apkabino savo draugę ir pažvelgė į akis. 

— Po kelių minučių įvyks susitikimas. Mudu su Dreiku turime 
ten būti, bet paskui nueisiu pas Henką akvarelių — jeigu tik jis jas 
turi — ir užvešiu tau į namus. 

— Ar negalėtų Dreikas susitvarkyti vienas? 

— Nelabai, neversk manęs to daryti. Ir ko tik mes nepadarom 
dėl senų draugų? 

Iden linktelėjo. 

— Šį vakarą pietausime tavo namuose, jei tik mandagu siūlytis. 

— Bus Makbraidas, — nepatenkinta, kad turi tai priminti, nu- 
liūdo Iden. Vyriškio apkabinimas buvo toks šiltas, kad Iden, rodės, 
tuoj padės galvą jam ant peties. Bredas atrodė toks stiprus ir kartu 
mielas. 

— Laikykis, — padrąsino jis, mėgindamas pažvelgti į akis. — 
Kad ir kas nutiktų, mes susidorosim. Gerai? Ar tiki manimi? 

Iden vėl linktelėjo galva. Sužinojusi, kad ja domisi FTB, moteris 
visą laiką laikėsi stoiškai. Tačiau dabar norėjo ištirpti šio vyro glėbyje 
ir leisti jam viską nuspręsti. Su juo jautėsi kaip už mūro. Tokios pra- 
bangos Iden niekada neturėjo. 

Bredas dar švelniau apkabino Iden per pečius ir prisitraukė 
arčiau. 

— Nagi, eime prie automobilio. Neabejoju, kad Makbraidas jau 
puolė į isteriją, nes tu dingai visoms penkiolikai minučių. 

Slėpdama savas mintis, Iden nusišypsojo. 

— Noriu žinoti vieną dalyką. Ar jis tave saugo? Todėl visada 
kartu? 

— Taip. Bet aš negaliu... 

— Žinau. Noriu pasakyti, kad nežinau, bet jaučiu, jog kažkas ne 
taip. Nuo tada, kai pirmą kartą pamačiau jį ligoninėje, galvoju, kad 
Makbraidas kažin ką slepia. 

— Tą patį jis mano apie tave. 

— Argi? Na, aš bent nešmirinėju po vienišų moterų namus su 
prožektoriumi ir neverčiu žmonių galvoti, kad ieškau elektros jun- 
giklių dėžės. 

Iden stabtelėjo ir pažiūrėjo į Bredą stebėdamasi. 

— Taip, viską žinojau. Manau, šerifas taip pat, nors ir sakė, kad 
tiki Makbraidu. Žaidžiame jo paties žaidimus. Tikėjausi, kad pradėsi 
manimi pasitikėti ir paaiškinsi viską, kas čia vyksta. 

— Tikrai negaliu. 

— Nieko tokio, viskas gerai. Aš sužinosiu. Juk esu teisininkas, 


155 


JUDE DEVERAUX 464 PIRMIEJI ĮSPŪDŽIAI 


nepamiršai? Aš visada išsiaiškinu tiesą. O kai sužinosiu, pasilaikysiu 
ją sau. Galėčiau atskleisti tikrai bjaurių dalykų apie miestelio gyven- 
tojus. 

— Kokių? — pakėlusi galvą susidomėjo Iden. 

— Kiekviena paslaptis bus įvertinta tavo bučiniu. 

— Ne, ne, tik ne tai! Bet kas, tik ne tai! 

Bredas juokėsi ir akimirką jai šovė mintis, kad nori jį pabučiuo- 
ti, bet pamatė ateinantį Makbraidą. Vyriškis atrodė įtūžęs. 

— Šį vakarą, — sušnabždėjo Bredas. — Būsiu pas tave septintą 
su vynu, gėlėmis ir šokoladiniu tortu. Visa kita garantuoji tu. 

Bredas paleido Iden ir nuskubėjo pasitikti Džaredo. 


Ž Kas 


ATSISVEIKINUSI su Bredu prie Karalienės Anos klubo, Iden 
pradėjo panikuoti. Ji ketino gaminti vakarienę vyrui, kuris gali tapti 
svarbia jos gyvenimo dalimi. Ką paruošti? Staiga ji prisiminė ponios 
Farington žodžius: „Brangute, nesistenk padaryti vyrui įspūdžio savo 
kepiniais, ypač jeigu nori už jo ištekėti: jeigu tu praleisi visą dieną 
virtuvėje, ruošdama patį pirmą patiekalą, šis tikėsis, kad kiekvieną 
kartą jam ką nors gamindama sugaiši tiek pat laiko.“ 

Atsisėdusi į Džaredo automobilį, moteris paskendo mintyse. Ką 
čia pagaminus skanaus, bet greito? Ji nenorėjo parodyti, kad labai 
stengėsi. 

— Man reikia į parduotuvę, — tarė ji, ir Džaredas pasuko į 
kairę. 

— Tai apie ką kalbėjotės su Grenvilu, kai aš fotografavau? 

— Pasikeitėme informacija apie šnipą, — atsakė Iden, kai auto- 
mobilis įriedėjo į aikštelę prie parduotuvės „Food Lion“. — Palauk 
manęs čia, kol apsipirksiu... 

Iden nereikėjo baigti sakinio, nes Džaredas jau buvo išlipęs iš 
automobilio ir pasirengęs eiti drauge. Parduotuvėje vyras visur ją 
sekė ir stebėjo visus, kurie tik prisiartino prie Iden. 

Grįžusi į namus, Palmer nuskubėjo į virtuvę gaminti valgio. Ji 
buvo tokia susirūpinusi, lyg laikytų stojimo į koledžą egzaminą. 

— Tu nieko prieš, jei aš?.. — Džaredas priėjo prie telefono pa- 
tikrinti, kokius pranešimus moteris gavo. Iden nė kiek nenustebo, 
kad Džaredas žino jos telefono PIN kodą. Jis suspaudė mygtukus, 
paklausė ir išjungė. 

— Mini? — pasidomėjo Iden. 

Akimirką Džaredas atrodė sutrikęs kaip sugautas žvėris. 

— Keturi skambučiai. 

Iden laukė, kada jis eis paskambinti Mini, bet agentas to nepa- 
darė. Džaredas atsisėdo ant suolo tolimame virtuvės kampe ir stebė- 
damas, kaip Iden zuja po virtuvę — nuo viryklės prie kriauklės, nuo 
spintelės prie šaldytuvo, — ir mėgino praskaidrinti sau nuotaiką. 

— Gamindama valgį man, tu niekada neplušai taip smarkiai, — 
apsimestinai gailėdamasis pasakė Makbraidas. 

— Neketinu užkariauti tavo širdies. Prašau, gali supjaustyti svo- 
gūnus, — pasiūlė Iden, pastumdama jam pjaustymo lentelę, peilį ir 
didžiulį Vidalia svogūną. 

— Ar žinai, kad apie tai yra atlikti tyrimai. Moterys skundžiasi, 
kad vyrai joms niekada nepadeda virtuvėje, bet studijos parodė, jog 
pagalbininkams jos suverčia pačius keisčiausius darbus. O tada vyrai 
ir nesisiūlo padėti. 

Iden nepakėlė akių nuo garuojančio puodo. 

— O kas sako, kad mokesčiams skirti pinigai leidžiami nepro- 
tingai? 

Džaredas nusišypsojo ir pradėjo smulkinti svogūną. 

Lygiai septintą prie pagrindinių durų pasirodė Bredas. Vienoje 
rankoje laikė geltonų ir baltų ramunių puokštę, o kitoje — du bute- 
lius baltojo vyno, prie kojų pasidėjęs šokoladinį tortą. 

— Ar aš ne per anksti? 

Iden buvo paskubomis nusipraususi po dušu. Ji tikėjosi, kad at- 
rodo taip pat gerai, kaip ir jis. Bredas buvo pasipuošęs šviesiais trum- 
parankoviais marškiniais, ką tik išlygintomis kelnėmis, be to, gražiai 
įrudęs, atrodė, kad neseniai išlipo iš jachtos. Iden vos susivaldė jo 
neapkabinusi. Tačiau žinojo, kad už kelių metrų stovi Makbraidas. Ji 
paėmė tortą, gėles, vyną ir viską padavė Džaredui. Agentui tai nepa- 
tiko, todėl išsiviepė nesutikdamas pabūti pažas, bet nunešė daiktus į 
virtuvę. 


158 


JUDE DEVERAUX 4 PIRMIEJI ĮSPŪDŽIAI 


Kai tik Makbraidas išėjo, Bredas atidarė duris ir kažką paėmė. 

— Tai mažytė įkurtuvių dovana, — pasveikino jis, tiesdamas 
Iden augalą. Moteris nužvelgė augalą, pirštais švelniai perbraukė jo 
lapus ir pauostė, paskui pažiūrėjo Bredui į akis. Lėtai pastatė dovaną 
ant grindų ir dar kartą įsistebeilijo į vyrą. Jų mintys tokios pačios. 
Bredas apkabino ją ir Iden pajuto, kaip jų kūnai tinka vienas prie 
kito. Kai Grenvilas savo lūpomis palietė josios, moteris pamanė, kad 
to laukė visą gyvenimą. Anksčiau bučiuodamasi su vyrais būdavo 
atsargi. Nenorėdavo leisti jiems pagalvoti, kad ketina atsiduoti ir 
tolesniems malonumams. Bet su Bredu moters atsargumas išgaravo. 
Iden nesijautė svyruojanti. Tikrai žinojo, kad tokio vyro ieškojo labai 
ilgai. 

Iden aistringai jį pabučiavo. Jų lūpos ir liežuviai susiliejo, kūnai 
dar labiau susiglaudė. Galbūt tai buvo tik laki Iden vaizduotė, bet jai 
pasirodė, kad jųdviejų sielos irgi susiliejo. 

Ji baiminosi to, kas nutiktų, jei Makbraidas viską išpasakotų. 

Bredas atitraukė lūpas nuo josios ir Iden tučtuojau nuleido gal- 
vą ant stiprių vyro pečių. Jos širdis daužėsi taip stipriai, kad net gėdi- 
josi pažiūrėti Bredui į akis. Jis paglostė Iden plaukus, o po akimirkos 
moteris buvo pasirengusi pažiūrėti į Makbraidą. 

— Oho, — apsimesdamas, kad yra priblokštas, nusistebėjo Dža- 
redas. O atrodė taip, lyg norėtų trenkti Bredui. — Ar taip tu reaguoji 
į visus, kurie atneša gėlių? 

— Tai citrinmedis, — meiliai šypsodamasi Bredui atsakė Iden. 

— Ar kažką praklausiau? 

— Citrinmedis lotyniškai vadinasi Melissa officinalis. Šį vardą 
daviau savo dukrai, o Bredas tai žinojo. Sodininkų paslaptys, štai ir 
viskas. 

— Aha, gerai, — apgaulingai šypsodamasis atsakė Makbrai- 
das. — Gal eime valgyti, kol maistas neatvėso? 

— Ir aš taip pat, — sušnabždėjo Bredas Iden į ausį, o ši ir vėl 
sukikeno. 

Pietaudama Iden mėgino save įtikinti, kad gana elgtis kaip pa- 
auglei, pirmą kartą pakviestai į pasimatymą, reikia liautis nervintis. 
Bredas su Makbraidu apie kažką šnekėjosi, bet ji nesiklausė. Kažką 
apie namą prie kelio, kuriame gyveno toji moteris, kurią vėliau 

partrenkė automobilis. Iden nunešė užkandžių lėkštes (valgė šaltus 
šparagus, įvyniotus į permatomo kumpio skareles) ir dubenėlius dar- 
žovių (pavasariniai žirneliai, mažutės bulvytės ir morkytės) bei keptą 
viščiuką, įtrintą jos sode išaugintais rozmarinais. 

Pagaliau moteris nurimo ir pradėjo klausytis vyrų pašnekesio, 
sugebėjo net keletą komentarų mestelėti. Ji papeikė Makbraidą, kad 
šis niekaip negali atitrūkti nuo savo darbo. Jo pagrindinis rūpestis 
buvo ištirti tos moters, kuri gyveno prie kelio, žūties aplinkybes. 
Džaredas maloniai priėmė pasiūlymą apsilankyti tame name. „Kad 
apieškotų . — pagalvojo Iden. 

Bredo tortą ji padėjo ant aukštos tortinės. Šį indą labai mėgo 
ponia Farington. 

— O taip, — prisiminė tortinę Bredas. — Ištraukėme ją iš sienos. 

Valgant tortą (keptą kepykloje, o ne namuose) ir geriant kavą, 
Iden tyliai pasiteiravo Bredo: 

— Ar atvežei jas? 

— O taip, jos automobilyje. Nueisiu atnešti. 

— Ką tokias? — pasidomėjo Džaredas, kai tik Bredas išėjo. Ir 
Iden jam papasakojo apie akvareles. 

Džaredas išraudo, rodės, tuoj sprogs. 

— Visą popietę žinojai apie tas akvareles, bet nieko man nepa- 
sakojai? 

— Taip, žinojau ir nepasakojau. Ar tik neketini už tai manęs su- 
imti? Nagi valdykis, kitaip pradėsiu viską nuo tavęs slėpti. 

— Tu negali taip elgtis! 

— Negi? Išbandyk mane. 

— Jei Grenvilas nutuokia apie akvareles, tai ką dar jis žino? Ir 
kaip apie jas sužinojo? Ką tu jam apie mane papasakojai? 

— Nežiūrėk į mane taip. Nieko jam nepasakiau, bet daug pats 
išsiaiškino. Jis sako žinąs, kad esi ne tas, kuo apsimeti, kad šniukšti- 
nėjai po mano namus tą naktį, kai tave primušiau. Dabar trokštu, kad 
verčiau būčiau šovusi į tave. 

Po šitų žodžių Džaredo veide pasirodė nuostaba, paskui 
— pyktis. 

— Jei manęs čia nebūtų, gulėtum negyva sugelta gyvačių. 

— Jei tavęs nebūtų, vargu ar iš viso čia būtų pasirodę įsilaužėliai 
su visom gyvatėm. 

— Manai, kad aš tai sukėliau? 

— Tu... — nebaigė sakinio Iden, nes pamatė Bredą. 

— Ar aš kažką svarbaus praleidau? — paklausė jis. 

— Nieko verto, kad pakartotume, — atsakė Iden, šaltai dėbčio- 
dama į Makbraidą, kol Bredas sudėjo akvareles ant stalo. 

— Buvo nuostabus vakaras, — įvertino Džaredas, atsistoda- 
mas tarp akvarelių dėžės ir Bredo. — Smagu, bet... — nusižiovavęs 
tęsė: — manau, laikas miegoti. Gal vėl galėtume surengti tokią vaka- 
rienę, Grenvilai? 

Bredas nepajudėjo iš vietos. 

— Aš dar neišeinu. 

Džaredas priėjo prie Bredo arčiau. 

— Manau... 

— Baikite, abu! Tu, Makbraidai, atsitrauk į šalį! Bredas daug 
žino apie tai ir galbūt galėtų mums padėti. 

— Kuo padėti? — susidomėjo Džaredas. 

— Sužinoti tai, ko tu negali iššniukštinėti, — atsakė Bredas ir 
kietai sučiaupė lūpas neatitraukdamas akių nuo Makbraido. 

— Aš nesu... 

— Susitiko du buliai kautynėse. Tai nepadės, — baigė kalbą 
Iden. Ji atsistojo tarp dviejų vyrų ir apsikabino Bredą. — Ponas 
Makbraidas mano, kad moteris, kuri nuomojosi tavo namą, buvo nu- 
žudyta, o ne tapo nelaimingo atsitikimo auka. Ir jis mėgina sužinoti, 
kas ir kodėl tai padarė. — Akimis Iden maldavo Bredo sutikti su tuo 
ir daugiau nieko neklausinėti. Bredo, kaip teisininko, įžvalga, žinoma, 
sakė, jog Iden žodžiai neturi jokios prasmės. Žmogžudystės tyrimas 
nebuvo priežastis tiriančiajam apsigyventi pas asmenį, kurio įvykio 
metu tame mieste nebuvo. Anksčiau Iden minėjo, kad Makbraidas ją 
saugo. Nuo ko? 

Visa tai suprasdamas, Bredas priglaudė Iden pirštus prie lūpų 
ir pabučiavo. 

— Tik dėl tavęs. 

Už jų bestovįs Džaredas žvilgčiojo į dėžę ant stalo. Agentui labai 
rūpėjo pamatyti, ką jo kolegė ir draugė paliko. 

Kai abu vyrai aprimo, Iden nuėjo prie dėžės ir ją atidarė. Lėtai 
ir labai atsargiai išėmė devynias įrėmintas akvareles, visos 9x12 cm 
dydžio. Išdėliojo jas ant stalo vieną šalia kitos. 

— Henrikas sakė, kad turėčiau jas išsinuomoti. Jis ketino par- 
duoti šiuos darbus aukcione savaitgalį. 

Džaredas padėjo dėžę ant žemės ir visi įsistebeilijo į akvareles. 
Jos dailios. Anglai tokius darbus vadina „šokoladiniais saldainiais“, 
nes akvarelės dvelkė romantika, buvo panašios į tuos namų tarp gėlių 
piešinius ant saldainių dėžučių. Netikro meno dirbiniai, bet šilti, jais 
galėtum gėrėtis kiekvieną dieną ir tai nepabostų. Visur pavaizduotas 
Faringtonų dvaras. Dviejuose darbuose namo išorė, o likusiuose 
— interjeras. 

Išsitiesdamas Bredas pasakė: 

— Nedaviau jai leidimo eiti į tavo namus. Jie buvo užrakinti ir 
aš rūpinausi, kad kas nors ateitų čia kiekvieną dieną patikrinti. Neno- 
rėjau, kad užšaltų vamzdžiai, o aš to visą savaitę nežinočiau. 

Iden numojo ranka leisdama suprasti, kad jai nerūpi, jog toji 
moteris be leidimo vaikštinėjo po namus. 

— Galbūt kaip tik tai ji ir darė, kai grįžinėjo namo antrą valandą 
nakties. Šios užuolaidos labai sunkios, dar kabo dieninės. Tad jomis 
galėdavo aklinai uždangstyti langus, kad nepraslystų šviesa, o tada 
dirbti naktį niekieno nepastebėta. Tik kodėl? 

Bredas negalėjo leisti, kad apie jį blogai pagalvotų. 

— Jeigu ji būtų paprašiusi įleisti į vidų, būčiau leidęs. Tai kodėl 
ji manęs nepaprašė? 

— Galbūt nepasitikėjo jumis. Jūs daug laimėtumėte, jei asis- 
tuotumėte gražiajai šio namo paveldėtojai panelei Palmer, — tiesiai 
pasakė Makbraidas. 

Iden išmušė raudonis, ji buvo bepradedanti gėdinti Makbraidą, 
bet išgirdo Bredo juoką. 

— Nagi, Iden, man reikia tavo pinigų ir to seno namo. Žinai, 
brangioji, jeigu mes norėtume, galėtume parduoti tuos senus tavo 
namus ir nusipirkti kurį nors iš Karalienės Anos plytinių. Galėčiau 
pasiūlyti gerą sandorį. | 

Iden nusišypsojo dėl šios absurdiškos minties. 

— Prekiautume tais autentiškais Karalienės Anos pastatais, par- 
davę senus? 

Džaredas supyko. 

— Na, gerai, supratau. Ar galite grįžti prie tų akvarelių? Ką jose 
matote? Nieko neįprasto? 

Bredas įsistebeilijo į devynias akvareles, o Iden — į Džaredą. 
Negi jis prašė Bredo pagelbėti? Kas bus paskui? Ar jis ketino viską 
išpasakoti Bredui? Kad įgautų jo pasitikėjimą? Makbraidu moteris 
negalėjo tikėti. 

Lyg skaitydamas jos mintis Makbraidas parodė į akvareles, no- 
rėdamas priminti, ką jai reikia dirbti. 

— Nieko. Nieko neįprasto jose nematau. Iden, sugrįžusi namuo- 
se tu nieko nenakeitei, ir tuose paveiksluose namas toks, koks yra 
dabar, — pažvelgęs į Džaredą, papildė savo mintis Grenvilas. — Ži- 
noma, būtų lengviau, jei žinočiau, ko ieškoti. 
pražiopsotų. Ši abejingai šyptelėjo ir vėl sužiuro į akvareles. 

Iden irgi nežinojo, ko ieško. Kodėl FTB agentė piešė jos namo 
interjerą? Jeigu norėjo jį įamžinti, kodėl nefotografavo? Viename pa- 
veiksle buvo pavaizduota svetainė blyškiai žalios spalvos sienomis ir 
baldais, kurie beveik atitiko sienų dažus. Paveiksluose tiksliai parodyti 
visi šeši Tairelo Faringtono tapyti portretai — taip gerai žinomi Iden, 
kad ši jų beveik nepastebėdavo. Valgomajame pavaizduotos kėdės ir 
stalas, o langus dengė ilgos burgundiško vyno spalvos užuolaidos, ir visi 
Tairelo portretai. Taip pat moteris buvo nuliejusi fojė su dideliu sekre- 
teru ir šeimininko miegamąjį. Net Iden vonios kambarys su vonia ant 
keturių letenų vietoj kojų kampe nebuvo pamirštas. Palmer pastebėjo, 
kad darbuose visa namo erdvė pavaizduota fotografiškai tiksliai. 

— Nieko neįprasto nematau, — konstatavo moteris. 

— Aš taip pat. O ką turėtume pamatyti? — paklausė Bredas. 
Džaredas susikišo rankas į kišenes ir žengtelėjo atgal. 

— Nežinau. — Jis žvelgė į židinį, lyg kažką svarstydamas. Kai 
atsigręžė į juos, Džaredo žvilgsnis sušvelnėjo. Dalis jo priešiškumo iš- 
garavo. — Aš nežinau. Mes esame visiškai tikri, kad panelės Briuster 
mirtis ne atsitiktinė, todėl norime žinoti, kas ir kodėl ją nužudė. 

— Ar tai tikroji mano nuomininkės pavardė? Ji prisistatė ki- 

tokia pavarde, nors dabar tai neturi prasmės. Ir ką norite pasakyti 
tuo „mes“? 

— Taip, Tesė Briuster, — patvirtino Džaredas. 

— Gal kas nors užrašyta ant kitos akvarelių pusės? — pasido- 
mėjo Bredas. Po penkiolikos minučių visos akvarelės buvo išimtos iš 
rėmų, bet ant jų nebuvo nieko užrašyta. Taip pat ir dailininko parašo. 
Jokio įrodymo, kad paveikslus nuliejo panelė Briuster. 

— Kas nors turi būti. Jeigu ji norėjo įamžinti tai, kas čia yra, 
galėjo nufotografuoti, — garsiai samprotavo Iden. 

— Arba padaryti tūkstantį nuotraukų skaitmeniniu fotoapara- 
tu, — pratęsė Džaredas. 
veikslus. 

— Nužudyta. Moteris buvo partrenkta automobilio ankstyvą 
rytą, taigi kažkas žinojo, kad ji lankėsi čia keletą naktų. Kažkas ją 
stebėjo. Įdomu, ar jie žinojo, ką ji veikia namuose? 

— Tikriausiai ne, kitaip šitų akvarelių nebūtų reikėję rėminti, 
nes jos būtų pavogtos. 

Džaredas nustėręs pažvelgė į Iden. 

— Geras pastebėjimas. Taigi kažkas panelę Briuster stebėjo, bet 
nežinojo, ką ji veikia. 

— Gal manė, kad ji daro visai ką kita. 

— Tų prakeiktų brangakmenių ieškotojai. — Džaredas atsisėdo 
ir susiėmė už galvos. — Klausykite, aš gerai pažinojau Tesę. Na, ne 
taip gerai, bet mūsų santykiai buvo draugiški, tačiau niekada nežino- 
jau, kad ji moka piešti. 

— O ką, jeigu ji tokiu būdu tik leido laiką? Nieko neveikė, tik 
laukė, — svarstė Iden. 

— Ko laukė? Kažko, kas turėjo įvykti? — spėliojo Bredas. 

— Visai gali būti, — susidomėjo Džaredas. 

— Kaip sarginis šuo, — atsakė Bredas. 

Iden nuėjo į tolimiausią kambario kampą. 

— Taigi panelė Briuster naktį įslinko į namą ir laukė arba ieš- 
kojo kažko, o kad nenuobodžiautų, liejo akvareles. Tam visai pakako 
prožektoriaus šviesos. Paskui, vieną naktį jai atvažiuojant ar grįžtant, 
automobilis Tesę partrenkė ir nuvažiavo. 

— Tai gal šie paveikslai su įvykiu neturi nieko bendra? — mė- 
gino spėti Bredas. 
sprendęs nieko neaiškinti. 

— Manęs niekada nesekė policija, — pasakė Bredas Džare- 
dui, — bet pagal tai, ką esu matęs per televiziją, šnipinėjimas turėtų 
būti labai nuobodus darbas. 

— Taip, — pritarė Iden. — Filmuose sekliai dažniausiai rodomi 
šlamščiantys kokį nors patiekalą. Manau, akvarelių liejimas kur kas 
geriau už valgymą. Akvarelinių dažų dėžė labai patogi nešiotis. 

— Manęs neįtikinot. Jaučiu, kad kažkas tose akvarelėse paslėpta. 
Ir Tesė jas įrėmino ne šiaip sau, — nepasidavė Džaredas. 

— Taip. Suprantu, ką turi omenyje. Jei ką nors užrašai, tai gali 
būti perskaityta. O jei paskambini kam nors, skambutis gali būti iš- 
šifruotas. O kaip palikti pranešimą, apie kurį niekas nežinotų, > tai 
yra pranešimas? 

— Tai koks gi tas pranešimas, kurį ji paliko? Ji nefotografavo, 
taigi... tuose paveiksluose kažkas ne taip. Prisimenate žaidimą, kai 
reikia palyginti du panašius paveikslėlius ir rasti skirtumus juose. 

Visi susižvalgė. 

— Aš ištyrinėsiu svetainę, o tu — fojė, — skirstė Bredas. 

— O aš valgomąjį, — atsakė Džaredas. 

— Aš lovą ir vonią, — pasakė Iden. 

Susijaudinę visi čiupo savo akvareles ir išbėgo. Po dvidešimties 
minučių jie susitiko valgomajame. 

— Nieko, — pranešė Džaredas. 

— Nieko, — pakartojo ir Bredas su Iden. 

— Net patikrinau visus Tairelo paveikslus, — pasakė Bredas. 

— Visus, kurie yra name? — paklausė Džaredas. 

— Taip. Tapytus piktojo sūnaus. Jis norėjo gyventi Paryžiuje, bet 
šeima neleido, todėl vyrukas grįžo ir niekada neišvyko. Tairelas neve- 
dė, nesusilaukė vaikų ir neišmanė šeimos verslo reikalų. Dieną naktį 
jis tik tapė, ir štai — rezultatas. Ponia Farington sakydavo, kad iš šių 
darbų būtų galima sukrauti didžiulį laužą, bet jie priklausė šeimai, 
todėl buvo saugomi. Nors man šie paveikslai visai patinka. 

— Tai dėl to, kad tau patinka šeimos, — atsakė Bredas. 

— Taip, tai tiesa, — nusišypsojo jam Iden ir jų rankos siekė 
viena kitos. | 

— Nors jam pasisekė pamatyti vėrinį, sukėlusį tiek daug triukš- 
mo, — pastebėjo Džaredas. 

Iden ir Bredo rankos nustojo glosčiusios viena kitą. 

— Ką? — paklausė Iden. 

— Čia, — parodė Džaredas į vieną akvarelę. Tai buvo didžiosios 
fojė paveikslas. Ant sienos kabėjo moters su baltu šunimi portretas. 
Nors dažai ir neryškūs, bet aiškiai matyti, kad moteris pasipuošusi 
vėriniu su mėlynais ir baltais akmenimis. 

Po akimirkos Iden su Bredu jau bėgo prie valgomojo durų, o 
Džaredas paskui juos. Po dviejų sekundžių jie visi stovėjo priešais 
portretą, tapytą prieš du šimtus metų. Iš tiesų moters kaklą puošė sa- 
fyrų vėrinys. Abu — Iden ir Bredas — išsižioję spoksojo į paveikslą. 

— Ar kas nors norėtų man paaiškinti, kas čia vyksta? — pa- 
klausė Džaredas. 

— Nebuvo jokio paveikslo su vėriniu, — atsakė Bredas. — Fa- 
ringtonai pasakojo, kad jeigu jis būtų kada nors nufotografuotas ar 
kitaip įamžintas... — Bredas susimąstė. — Kas žino, ką jie galvojo 
apie tą prakeiktą papuošalą? Viena žinau, kad kai lankydavausi pas 
ponią Farington, moteris tame paveiksle nebuvo pasipuošusi dideliu 
safyrų vėriniu. Ponia mėgdavo vėluoti, todėl aš nemažai laiko pra- 
leisdavau šiame koridoriuje. Galėčiau iš atminties nupasakoti, kaip 
atrodo šio kambario tapetai. Nebuvo jokio vėrinio. 

Kol Bredas su Iden stovėjo kaip įbesti, Džaredas įsispraudė tarp 
jų ir nuėmė nuo sienos didelį paveikslą. 

— O ką pasakytumėte, jei pažiūrėtume, kas yra po rėmu? 

Džaredas nunešė paveikslą į valgomąjį, pastūmė akvareles ir pa- 
guldė jį piešiniu žemyn. Išsitraukęs kišeninį peiliuką, pradėjo pjauti 
kartoną, bet Iden jį sulaikė. 

— Jis naujas. Popierinė juostelė nauja. 

— Ir blogai priklijuota, — pastebėjo Bredas. 

— Gal visai neseniai priklijuota, — garsiai pagalvojo Džaredas, 
plėšdamas juostelę nuo kartono. 

Labai atsargiai išėmė paveikslą iš rėmų ir pamatė prie jo prikli- 

juotą ploną paketėlį. Drebančia ranka buvo užrašyta: „Panelei Iden 
Palmer, senmergei.“ 

— Tave pastatė į vietą, ar ne? — lyg norėdamas pajuokauti tarė 
Džaredas, bet Bredas su Iden stovėjo lyg suakmenėję. Stebint, kaip 
Džaredas pjauna juostą nuo paketėlio, jų akių vyzdžiai išsiplėtė. 

Džaredas lėtai, pernelyg lėtai ėmė vynioti paketą. 

— Manau, norite pažiūrėti, kas ten yra? 

Iden nesivargino atsakyti. Nė nemirksėdama žiūrėjo į paketą. 
Moteris gerai žinojo, kad toji rašysena — ponios Farington. 

Kai Džaredas nuplėšė popierių, visi trys sulaikė kvėpavimą. Bal- 
tame voke gulėjo vėrinys. Tas pats safyrų ir deimantų vėrinys, kurio 
lobių medžiotojai ieškojo daugiau nei šimtą metų. 

Pirmoji atsigavo Iden. Ji atsargiai palietė didelį apvalų tamsiai 
mėlyną safyrą. Jam iš šonų buvo kiti du kiek mažesni safyrai, ap- 
juosti deimantais. Svetainės sietyno apšviesti brangakmeniai žėrėjo 
tūkstančiais atspalvių. Iden lėtai pavartė vėrinį delne priešais šviesą. 
Ji nepastebėjo, kaip Džaredas pakėlė jai adresuotą voką. 

Bredas padavė laišką. 

— Tai nuo ponios Farington. Todėl, manau, norėsi jį perskaityti, 
kai liksi viena. 

Iden puikiai suprato Bredo balso toną. Abu vyrai žiūrėjo į ją 
kaip vaikai, laukiantys pasakos prieš miegą. Šypsodamasi moteris pa- 
davė vėrinį Bredui ir paėmė laišką, paskui atsargiai jį atplėšė. Ponia 
Farington buvo panaudojusi savo mėgstamiausią vaško antspaudą. 
Ji dažnai sakydavo: „Hipių kultūra sugrąžino vienintelį gerą dalyką 
— tai vašką, naudojamą antspaudui.“ 

Išvydusi ponios Farington rašyseną, Iden turėjo atsisėsti. „Bus 
sunku“. — pagalvojo. Paskutiniai moters, kurią ji mylėjo, žodžiai. 

„Mano brangiosios Iden ir Melisa, — garsiai perskaitė Iden ir 
turėjo luktelėti, kol jos akyse nudžiūvo ašaros ir grįžo balsas. — Iden, 
brangioji, jeigu skaitai šį laišką, vadinasi, radai vėrinį. Sveikinu! Tu 
visada buvai labai protinga! Man įdomu, kiek laiko turėjo praeiti, kad 
pastebėtum nutapytą papuošalą viename iš Tairelo paveikslų. Vėrinį 
ant Didingosios Tetulės Hester kaklo nutapiau aš ir manau, kad man 
pavyko! Gal ir aš galėjau būti dailininkė. Esu apdovanota tokiu pat 
talentu, kaip ir Tairelas.“ 

Patylėjusi Iden sukikeno. 

„O! Kaip norėčiau girdėti tave besijuokiančią iš šios gudrybės. 
Tu visada garsiai ir ilgai juokdavaisi iš mano pokštų. Tai buvo viena 
iš daugelio patrauklių tavo charakterio savybių. O dabar apie verslą. 
Radau tą vėrinį ir vargšelę moterį, dėvėjusią jį, kai restauravome 
namą. Todis — ar pameni jį? — padėjo viską paslėpti. Šiuo atveju, 
palaidoti. Mano prosenelis Mintonas pasakojo, kad buvo išvykęs į 
Niujorką parduoti papuošalo ir grįžęs rado savo gražiąją žmoną ne- 
gyvą ant grindų bibliotekoje. Mirties patale jis prasitarė savo sūnui 
nužudęs žmonos meilužį, bet aš manau, kad taip pasielgė ir su savo 
žmona. Šeimos kapinaitėse stovi paminklinis akmuo jai, bet kapas 
greičiausiai tuščias. Todis aptiko kraupų vaizdą — viena rūsio siena 
subyrėjo. Taigi aš turėjau nulipti pažiūrėti, kas ten yra. Juk žinai, kaip 
man patiko tai daryti! Mintonas turėjo iškasti savo žmoną iš kapo, 
nes mes neabejojome, kad tai buvo jos kūnas, įdėtas į mažą akmeni- 
nę spintą. Siena, turėjusi paslėpti įėjimą, buvo sumūryta labai blogai. 
Viduje buvo griaučiai su turbūt vestuvinės suknelės liekanomis. O 
ant velionės kaklo buvo tas tiek daug nelaimių mano šeimai atnešęs 
vėrinys. Spėju, kad Mintonas, sužinojęs, jog žmona ketina pabėgti su 
meilužiu, ją nužudė. Galbūt jis manė, kad įprastas kapas neištikimai 
Žmonai per geras, todėl iškasė ją ir paslėpė rūsyje. O gal jis taip blogai 
jautėsi dėl to vėrinio, kad nusprendė atsikratyti papuošalo visiems 
laikams. Nesvarbu, kas nutiko, bet Todis rado tos vargšelės palaikus. 
Mums padėjo vienas stipruolių Todžio vaikaičių ir prižadėjo ne- 
atskleisti paslapties. Moteris buvo palaidota toli nuo savo šeimos, 
labai toli nuo Mintono. Tikiu, kad dabar ji atgulė amžino poilsio. O 
ką daryti su tuo nelaimes nešančiu vėriniu, galvojau keliolika dienų. 
Pranešti pasauliui, kad jis rastas? Kas paskui? Kiekvienas šalies pre- 
keivis važinėtų čia ir įkalbinėtų mane jį parduoti? Ar būčiau turėjusi 
papasakoti tiesą apie prosenelį Mintoną? Dar blogiau, jei žmonės 
pradėtų rašinėti pilnas neapykantos mano šeimos biografijas. Ar 
pasaulis turėjo sužinoti apie pralietas mano protėvių ašaras dėl tų 
prakeiktų akmenėlių? Sužinoti apie žmogžudystes, įvykdytas dėl jų? 
Visi liežuvautų, kad safyrai pakeitė mano šeimą. Ne, aš to nenorėjau. 
Po dešimties nemigos naktų nusprendžiau palikti viską tau, mano 
brangioji, protingoji Iden. Vėrinys dabar priklauso tau, tad gali daryti 

su juo ką tinkama. Puoškis juo per pietus. Jis tiks tau prie akių. Rastas 
papuošalas neatnešė man jokios laimės, o štai radusi arbatinuką nuo- 
širdžiai apsidžiaugiau. Vieną sekmadienio rytą Todis atėjo pas mane 
labai susijaudinęs. Jis sakė matęs per televizorių tai, ką ir aš turiu. To- 
dis pastebėjo Polo Revjero ženklą ant arbatinio, kurį ir jis šveisdavo. 
Galiu prisipažinti, kad mes, du kvailiai, atkėlinėdami grindų lentas ir 
apžiūrinėdami sienų apmušalus, tikrai klaikiai leidome laiką. Vis dėl- 
to tą puodą radome ir aš jį pardaviau, o už tai, ką gavau, galėjau su- 
remontuoti namą ir suteikti jam tokią išvaizdą, kokią jis turėjo prieš 
daugelį metų. Pinigų dar pakako koledže išmokslinti keturis Todžio 
vaikaičius. Kiti du gavo stipendijas, todėl mano pagalbos nereikėjo. 
Iden, brangioji, man taip trūko tavęs ir tavo mergaitės. Kad turėjai iš- 
važiuoti ir kodėl turėjai, tai buvo mano prakeiksmas. Tai, ką buvo pa- 
darę mano protėviai, nepalyginama su tuo, ko prikrėtė mano sūnus. 
Nevarginsiu tavęs pasakodama, kas nutiko vėliau. Tegul tai lieka tarp 
Aukščiausiojo ir manęs, o aš meldžiuosi, kad man būtų atleista. Fa- 
ringtonų šeimos, dėl kurios aš paaukojau savo laimę, kad išsaugočiau 
pavardę, daugiau nebėra, ir manau, jog viskas baigėsi teisingai. Per 
daug pykčio teka mūsų krauju. Būta daug kraujo praliejimo. Galbūt 
tai, kad Mintono sėkla dingo amžiams, yra jam bausmė už žmogžu- 
dystes. Mano brangioji Iden, palieku tau savo pamėgtą namą. Žinau, 
tai savanaudiška, nes būsiu rami, jog tu juo rūpinsiesi lygiai taip pat, 
kaip aš. Esu patenkinta, kad pagaliau man pasisekė grąžinti jo anks- 
tesnį grožį. O dar labiau džiaugiuosi, kad nepalikau tau tos mumijos 
rūsyje. Linkiu tau su Melisa visos pasaulio laimės. Stengiausi sekti 
jūsų gyvenimo įvykius. Verkiau Melisos vestuvių dieną. Tikiuosi, ji 
padovanos tau daug vaikaičių. Labai gaila, kad taip ir neradai sau 
tinkamo vyro. Ar tik netapai biseksualia kaip ir aš? Noriu, jog žino- 
tum: kad ir kur būtum, stebėsiu tave ir siųsiu visą savo meilę. Jei tik 
bus įmanoma, saugosiu tave būdama danguje — jeigu jie man leis. 
Dabar turiu eiti. Esu sena sena moteriškė, jėgos mane visai apleido. 
Pabučiuok Melisą nuo manęs. Ir kodėl tau nepaskambinus vienam iš 
jaunesniųjų Grenvilų? Gal vienas jų yra toks pat geras, kokie buvo ir 
mano vaikinai Grenvilai. 
Visada tave mylėsiu, 
Alisa Augusta Farington.“ 

TIK VĖLAI naktį Džaredas paskambino Bilui, norėdamas konfi- 
dencialiai pasikalbėti. Grenvilas išbuvo ilgokai ir, žiūrėdamas į vėrinį 
kaip į aukso veršį, mokė Iden, ką ši turėtų daryti su papuošalu. At- 
rodė, kad moteriai labiau rūpėjo istorinė brangakmenių vertė, o ne 
piniginė, todėl ji sakė giliau patyrinėsianti šeimos istoriją. Labiausiai 
ją domino ponios Farington laiškas. Visiems buvo aišku, kad šis pas- 
kutinis ponios dokumentas Iden buvo svarbesnis už vėrinį. 

O Džaredas visą vakarą ramiai sėdėdamas tik klausėsi tauškalų. 
Jam patiko, kad Iden, pamačiusi jai priklausančius brangakmenius, 
nepuolė prie jų iš gobšumo. Juk vėrinys vertas... Kiek? Milijonų? Pal- 
mer nekalbėjo apie tai, ką būtų galima už juos nupirkti. Ji tik pami- 
nėjo, kad įkurtų fondą savo būsimiems vaikaičiams paremti. „Mane 
graužia sąžinė, kad jau keletą dienų nesikalbėjau su dukra“. — pasa- 
kė Iden. Netrukus vakarėlis baigėsi, Grenvilas išėjo namo. Džaredas 
suprato: įsimylėjėliai trokšta pasilikti vieni, kad galėtų bučiuotis, ir 
truputį susigėdo, pajutęs dėl to pavydą. Jis pažvelgė į Iden, paskui pa- 
tai neišsidavė. Džaredas susidarė nuomonę, kad tas ponas niekada 
neparodytų to, ką mato ar žino. 

Palmer parodė, kad yra stebima FTB kamerų, bet vis tiek išly- 

dėdama pabučiavo Bredą į skruostus. Kai tik durys užsivėrė, moteris 
pakėlė vėrinį prieš kameras. 

— Mes jį radome. Todėl visi galite nešdintis ir leisti man nor- 
maliai gyventi. 

Džaredas norėjo paaiškinti, kad jie nesieja vėrinio su tuo, jog 
Eplgeitas suvalgė popierėlį su jos pavarde, bet moteris neklausė. 

— Nenoriu nieko girdėti. Esu pavargusi ir noriu miegoti. 

— Taip, žinoma, — sutiko Makbraidas. 

Nors iš tiesų norėjo su ja pakalbėti apie rastus brangakmenius. 
Jam jau teko susidurti su papuošalais, todėl galėtų padėti Iden ap- 
sispręsti, ką su jais daryti. Tačiau labiausiai norėjo šiaip pasėdėti ir 
paplepėti su ja arba pažiūrėti kartu televizorių. Jau daug metų nedarė 
to su moterimi. Po to, kai iširo jo santuoka. 

Džaredas galva parodė į vėrinio pusę, kurį moteris tebelaikė 
rankoje. 

— Ar nemanai... — Iden sviedė papuošalą taip netikėtai, kad 
Džaredas vos spėjo jį sugauti. — Ar esi tikra, kad nenori jo segėti 
miegodama? — paerzino moterį. 

— Dėl šio vėrinio įvyko daug mirčių, ištekėjo ašarų upeliai. Kuo 
greičiau jo atsikratysiu, tuo geriau. Paklausyk, gal gali padaryti tai, ką 
privalai, kaip įmanoma greičiau, kad visi dingtumėte iš čia? 

Laikydamas vėrinį Džaredas pagalvojo, koks jis dar šiltas nuo 
Iden rankų. 

— Pasistengsiu, — atsakė šypsodamasis, bet moteris neatsakė 
tuo pačiu. Tik pasisuko ir nuėjo į savo miegamąjį. 

Džaredas šiek tiek palūkuriavo, paskui nuėjęs į virtuvę paėmė 
gabalėlį torto agentui lauke. Jis nieko neįprasto nepastebėjo ir neiš- 
girdo. 

— Kaip tau sekėsi? Ar ką nors sužinojai? — paklausė agentas. 

Džaredas vos susilaikė nepajuokavęs, kad rado milijonų vertą 
vėrinį. Išdirbęs tiek daug metų, jis žinojo: niekuo negalima pasitikėti. 
Palinkėjęs vyrui labos nakties, paėjo toliau už namo ir paskambino 
Bilui Tysdeilui. 

— Ką ekspertai sužinojo apie įsiveržusius į namą vyrukus? — 
pasidomėjo Džaredas. 

— Dar nieko nerado. Tik daug plaukų, beje, jie saviškių. Ačiū, 
kad palikai panelės Palmer plauką pavyzdžiui. O tu ką nors sužino- 
jai? 

Džaredas prunkštelėjo, nevykęs Bilo išsisukinėjimas niekada jo 
neapkvailintų. 

— Ar matei įrašus? 
ras lobis. Tai ką Palmer ketina su juo daryti? 

— Nežinau, — atsakė Džaredas, išsitraukdamas vėrinį iš kiše- 
nės, kad pamatytų, kaip šis šviečia mėnesienoje. — Man nepavyksta 
sužinoti, ar šis papuošalas turi ką nors bendra su tuo, ar ne. 

— Žinai, ką aš galvoju? — paklausė Bilas, bet atsakymo nelau- 
kė. — Manau, jei Eplgeitas prisikeltų iš mirusiųjų ir pasakytų, kad 
ieškojo kaip tik tų safyrų, tu vis tiek apgailestautum, jog tenka išvyk- 
ti. O kad būtum save matęs, kai panelė Palmer pabučiavo Grenvilą! 

— Gerai pasismaginote, ar ne? 

— Labai. 

— Jeigu jie norėjo tik vėrinio, tada kaip Eplgeitas susijęs su 
vyrukais, apvertusiais namus aukštyn kojom ir prileidusiais gyvačių 
į Iden miegamąjį? Juk tada nereikėtų nužudyti Palmer, — spėliojo 
Makbraidas. 

— Jos mirtis nebūtų svarbi tolesniam Eplgeito bylos tyrimui. Esu 
tikras, kad moters įpėdiniai parduotų namą. Kas norėtų gyventi Arun- 
delyje, jeigu jame nėra gimęs? Čia trūksta darbo, nėra kas veikti. 

— Tai puiki vieta, namas labai jaukus, — gindamas atsakė Dža- 
redas, ir išgirdo Bilo kikenimą. — Na, gerai, man ji patinka, vieta irgi. 
Tačiau šioje byloje visai nesvarbu, ar man kas nors patinka, ar ne. Jei- 
gu pamėgintum nukreipti savo mintis kitur, tai galbūt prisimintum, 
kad čia mirė Tesė, o panelė Iden tik per plauką išvengė mirties. 

— Gerai. Ką sumanei? 

— Nieko, tik vadovaujuosi instinktais. Kažkas ne taip, kaip at- 
rodo, tik dar nesuprantu kas. Kai Iden papasakojo istoriją apie senį 
Mintoną, aš iškart supratau, kad tai jis nužudė savo žmoną. Man kilo 
mintis, kad ir kiti tai gali padaryti. Bet kas dar girdėjo šį pasakojimą? 

— Visi, kas naršo po internetą. Šią istoriją radau 381-ajame tos 
knygos puslapyje. Šiuo lobiu domisi daugelis žmonių. 

— Noriu, kad patikrintum Bredą Grenvilą. 

— Oho! 

— Liaukis juokauti! Tai ne asmeninis prašymas. Jis žino per 
daug ir iškapsto per daug. Iš patirties galiu pasakyti, kad normalūs 
žmonės nėra įtarūs, o jis kaip tik toks. 

— Jis advokatas, ar ne? — pasiteiravo Bilas. — Juk tokių advo- 
katų yra 10 tūkstančių. 

— Gera pradžia, — atsakė nuobodžiaudamas Džaredas. — No- 
riu, kad patikrintum šį vyruką. Noriu apie jį žinoti viską. 

— Žinai, ką aš galvoju? Tu labai stipriai įsimylėjai tą Iden Pal- 
mer, manau, tave reikėtų pakeisti. 

— Ką jai jaučiu, neturi nieko bendra su darbu, — supyko Dža- 
redas. 

— O ar pameni, kad prisiekei laikytis atokiai nuo dailių mo- 
terų? 

— Bilai, nori viską baigti? Tai visai nesusiję su panele Palmer. 
Grenvilą reikia patikrinti. 

— Jis sulaužė vienam vyrukui žandikaulį. 

— Jau viską tikrinai, ar ne? 

— Taip, bet negalėjau nepaerzinti tavęs. Prieš keletą metų Gren- 
vilas sulaužė žandikaulį vienam vaikinui, bet tas nepadavė mušeikos 
į teismą. 

Džaredas laukė, kad Bilas tęstų pasakojimą. 

— Policijos ataskaitoje rašoma, kad Bredonas Norflytas Gren- 
vilas atėjo į vakarėlį, surengtą atšvęsti neseniai įvykusių Tredvilo 
Norflyto Pembruko vestuvių... Abu vyrukai turi Norflyto pavardę. 
Gal jie pusbroliai? 

— Čia visi pusbroliai. Tai pietūs, nepamiršk. Tęsk. 

— Grenvilas atėjo į vakarėlį, partrenkė Pembruką ir suknežino 
jam žandikaulį. Jį reikėjo sutvirtinti vielutėmis. Ataskaitoje nerašo- 
ma, dėl ko jiedu susikibo, bet, manau, dėl kažko svarbaus. 

— Grenvilas sulaužė žandikaulį, bet vyrukas nesikreipė į teis- 
mą? 

— Taip. Gal tai šeimos ginčas? 

— Galbūt. Atsiųsk viską, ką pavyko rasti. Apie Grenvilą noriu 
žinoti viską. 

— Nedaug turime. Jis net nėra pirkęs viešosios transporto prie- 
monės bilietų, nes miestelis naudojasi tik savais. Ar žinai, ką senoji 
ponia Farington padarė? Dar ne? Policijos ataskaitoje rašoma, kad 
jos sūnus mirė „per nelaimingą atsitikimą — nuskendo“. 

Džaredas teisingumą vertino savaip, todėl Bilo žodžių neko- 
mentavo. Žaisti teisėją jam teko ne kartą. 

— Tik atsiųsk, ką turi, ir aš jau suprasiu vietinių gyvenimo ypa- 
tumus. Visi žino, kad žmonės vaikystės draugus myli ir viską jiems 
atleidžia. Beje, ką manai apie Tesės akvareles? 

— Užnėrė man kilpą. Ji niekada neišsidavė esanti dailininkė. Ne, 
Tesė Briuster buvo panašesnė į įnirtusią katę. Jei kas nors būtų pa- 
sakęs, kad Tesė tapo, pamanyčiau, jog nagais ant kitų nugarų. 

— Sužinojai ką nors apie tas akvareles? 

— Jau išsiunčiau nurodymą jas patyrinėti. 

Paskui Džaredas šiek tiek susvyravo prieš paklausdamas: 

— Bilai, ar tavo žmona nepriklauso sodininkų bendrijai? 

— Taip, tik tai nereiškia, kad ji moka darbuotis kastuvu. Ji su 
seserimi mėgsta lankyti sodus įvairiose pasaulio vietose, beje, mano 
sąskaita. — Bilo balse buvo justi sarkazmas, bet Džaredas nekreipė į 
tai dėmesio. 

— Ar negalėtum sužinoti, kas patiktų tikram sodininkui? Ne 
šiaip sodo niekučiai, o rimti daiktai. 

— Gerai. Kažkas panašaus į augalą Melissa. Čia jis vadinamas 
bučinių gėle. 

— Ar nesiuntei manęs čia, kad pasipirščiau? — pasipiktinęs pa- 
klausė Džaredas. 

— Taip, bet tai turėjo būti tik veiksmas. Be to, tau tai nesiseka. 
Panelei Palmer tu iš tiesų nelabai patinki. O kas ta moteris, skambi- 
nanti tau kas dešimt minučių? 

— Mini Norflyt. Dirba pas Grenvilą. Neturiu jai laiko. Beje, ji ne 
mano skonio. O dėl Iden, tai galiu pasakyti, kad manęs ji nemėgsta, 
nes nepažįsta. 

— Palmer tau verda ir skalbia. Ką dar jai reikėtų žinoti? 

Džaredas buvo bepradedąs aiškinti, bet Bilo krizenimas jį su- 
stabdė. | 

— Tik nepamiršk kokių nors sodininko reikmenų. 

— Ar turi galvoje keletą augalų, ar 20 tūkstančių dolerių kai- 
nuojantį šiltnamį? 

— Viską, ką galima panešti. Galbūt įrankių. Senas sandėliukas 
prigrūstas surūdijusių kastuvų. 

— Kas mokės? 

— Aš. Įrašyk tai į mano sąskaitą. 

— Jei tik atsiųsi numerį, — pradėjo Bilas, bet to Džaredui jau 
buvo per daug. Lyg FTB nežinotų kiekvieno mirtingojo kreditinių 
kortelių kodų. Kai Džaredas nieko neatsakė, Bilas ėmė juoktis. — 
Beje, tavo naujoji draugė, striptizo šokėja, susitikinėja su kitais vyrais. 
Pamaniau, apsidžiaugsi, kad esi laisvas. 

Džaredas nieko neatsakė. Tik prieš kelias dienas Bilas elgėsi 
taip, lyg apie naują Džaredo merginą nieko nežinotų, o dabar išklojo 
žinąs viską apie ją — ir net ją stebi. Vyrukas nežinojo, ar dėkoti, ar 
gintis. „Pasenau šiam darbui“, — pamanė sau. Išjungęs telefoną, grįžo 
į namą. Pamatęs šviesą, sklindančią pro Iden miegamojo durų plyšį, 
Džaredas vos nepasibeldė pasiteirauti, ar viskas gerai, bet pastebėjo 
tarp šešėlių pasislėpusią kamerą. 

Geriau ne. Dabar viską, kas vyksta namo viduje, stebi skyriaus 
agentai, todėl Džaredas nuėjo į savo miegamąjį. Ranką padėjęs ant 
durų rankenos, išgirdo tylų skalbyklės ūžesį ir prisiminė Bilo žo- 
džius: „Palmer tau verda ir skalbia. Ką dar jai reikėtų Žinoti?“ 

Džaredas pripažino, kad, viena vertus, Bilas teisus — jam reikia 
šiek tiek atsitraukti nuo šios bylos. Ar jam iš tikrųjų patinka Iden 
Palmer, ar ji kaip tik tai, ko jis nenorėjo prarasti? FTB agentą aplenkė 
gudrus miestelio advokatas, ir tai jam nepatiko. Kur čia šuo pakastas: 
dėl jo pralaimėjimo ar gražiosios panelės Palmer? 

Džaredas pasitrynė akis. Galbūt Grenvilui paprasčiausiai pasi- 
sekė. Gal jis ir yra toks, koks atrodo: mažo miestelio advokatas, su- 
sižavėjęs patrauklia moterimi Iden Palmer. Tokias moteris kaip Iden 
Džaredas gerai pažinojo. Kartais jam atrodydavo: jei tau nepasisekė 
dvidešimties, vadinasi, praradai savo šansą. Atrodė, jog visos geriau- 
sios moterys jau ištekėjusios. 

Tačiau dėl kažin kokių aplinkybių tokia žavi moteris kaip Iden 
dar nebuvo niekam pasižadėjusi. 

Bilas teisus: Džaredas praranda įžvalgą. Jau pasiekė ribą, kai 
aiškiai nemato daiktų esmės. Jis turėtų susiimti arba bus atšauktas. 
Pirmiausia turėjo sužinoti, kas ir kodėl tai darė. Dėl to prakeikto 
vėrinio? Kas dar galėjo žinoti, kad papuošalas nedingęs ir kad po- 
nia Farington jį rado? Žinojo vyriškis, padėjęs jai rasti tą papuošalą, 
Todis ir jo vaikaitis, o... Džaredo akys išsiplėtė. Ponios Farington ad- 
vokatas irgi turėjo tai žinoti. Ar Iden turi testamento kopiją? O gal 
Grenvilas nesivargino atsiųsti jos moteriai? 

Džaredas akimirksniu atsidūrė prie Iden miegamojo durų ir 
pasibeldė. 

— Įeikite, — atsiliepė moteris. 

Ji sėdėjo lovoje, jau nusipraususi, užsidėjusi akinius skaitymui ir 
apsivilkusi senais rožiniais naktiniais marškiniais. Džaredas nemanė, 
kad savo gyvenime matė ką nors seksualesnio. Ji neatrodė panaši 
į dailią pupytę, bet į namų moterį, kurios maistas kepė orkaitėje, 
švarūs drabužiai gulėjo gražiai sudėlioti į stalčius, visi mokesčiai 
sumokėti. Iden atrodė, lyg lauktų vėlai grįžtančio vyro. Atleistų už 
pavėlavimą, vos jam pasirodžius. Ir tuo pačiu metu prakeiktų jį. Iden 
atrodė kaip moteris, kuri... Ne. Ji atrodė kaip tikra moteris. Džaredas 
norėjo įsiropšti pas ją į lovą ir padėti galvą jai ant krūtinės. Tada atsi- 
suktų ir prisiliestų lūpomis prie jos lūpų, ir... 

— Ar norėtum pamatyti, kaip atrodai, Makbraidai? — paklausė 
Iden nusiimdama akinius. — Jei surikčiau, visi FTB vyrukai išgirstų. 

Iden žodžiai grąžino jį į tikrovę. Neatsiklausdamas vyras pri- 
sėdo ant lovos krašto. 

— Ar Grenvilas davė tau ponios Farington testamento kopiją? 

— Taip, — atsakė ji šaltai. — Jis čia, apatiniame stalčiuje. — Pal- 
mer parodė į didelę televizoriaus spintelę. — Saugokis gyvačių. 

— Kaip juokinga, — atsakė Džaredas, ištraukdamas stalčių ir 
išimdamas dokumentą. Jis buvo įdėtas į tamsiai mėlyną aplanką, ant 
kurio auksinėmis raidėmis užrašyta Grenvilo pavardė. — Dailu. Ma- 
nai, jis išsiuntė jį į Niujorką atspausdinti savo pavardės? 

Tačiau Iden nusišypsojo. 

— Gerai, atsiprašau. — Vyras vėl atsisėdo ant lovos krašto. Iden 
turėjo patraukti kojas, kad Džaredas neprisėstų jų. Greitai perskaitęs 

testamentą, jį užvertė. — Taip, kaip ir maniau, tau atiteko viskas. Ar 
nebuvo daugiau jokių giminaičių? 

Iden neatsakė. Puse lūpų šypsodamasis Džaredas atsistojo. 

— Ar tikrai manai, kad Grenvilas čia niekuo dėtas? 

— Klausi manęs, ar nemanau, kad jis nužudė moterį, norėda- 
mas gauti... Dėl ko iš tikrųjų nužudyta panelė Briuster? Jis negavo 
brangakmenių, be to, aš nesu tikra, jog Bredas žinojo, kad jie paslėpti 
už paveikslo. Tik tas, kas puikiai pažįsta namus ir žino baldus, galėjo 
pastebėti vėrinį, nupieštą ant tetos Hester lieso kaklo. 

— O Grenvilas gyrėsi, kad daug laiko praleisdavo koridoriuje, 
laukdamas ponios Farington, net galėtų iš atminties apibūdinti ta- 
petus. 

— Įtari Bredą. Tai kodėl jis gaišo visus metus, ieškodamas ma- 
nęs, jau tada galėjo atlupti paveikslą. 

— Ir kas tada? Kiaušinio dydžio brangakmenius pakeisti kopi- 
jomis? 

Iden mostelėjo rankomis. 

— Taigi jis laukė, kol atvyksiu, mergino mane, kad gautų bran- 
gakmenius. Jei Bredui patinka tik mano vėrinys, tai kas patinka tau? 

— Auskaras kairėje ausyje, — pašmaikštavo Džaredas, bet Iden 
net nešyptelėjo. Džaredas susikišo rankas į kišenes. Žinojo, kad turi 
išeiti. Kai jis įėjo į Palmer miegamąjį, vaikinai skyriuje turbūt prilipo 
prie ekranų. Bet jis neišėjo. — Ką skaitai? 

— Bandau užsidirbti pragyvenimui. Ar dar prisimeni tą mano 
gyvenimo pusę? Leidykla dirba pagal griežtą tvarkaraštį, taigi šios 
knygos turi būti suredaguotos ir išsiųstos. 

— O kaip redaguojamos knygos? — pasidomėjo Džaredas, atsi- 
sėsdamas prie Iden. 

— Dar žingsnis, ir aš šauksiuosi pagalbos, — ramiai perspėjo 
moteris. — Kodėl tau negrįžus į savo kambarį? 

Džaredas nė nekrustelėjo. 

— Ar kada nors gėrei Dželi Bini kokteilį? Spanguolių sultys, 
džinas ir uogos stiklinės dugne. 

— Ar tokiu būdu mėgini suvilioti moterį? 

— Taip. Moteris, išgėrusi šio kokteilio, būna mano. 

Iden pažvelgė į jį, visa laikysena atrodantį juokingai, ir nusi- 
šypsojo. 

— Gerai, vieną Dželi Bini. Aš tokia susijaudinusi nuo šio vakaro 
staigmenų, manau, neužmigsiu visą naktį. O ką darei su vėriniu? 

Džaredas išsitraukė jį iš kišenės ir numetė prie Iden šlaunies. 

— O ką, jei viską nusivilktum, užsisegtum jį ir lauktum manęs? 

— Tik sulaikyk kvapą, — atsakė ji. 

Jau stovėdamas prie durų, Džaredas parodė į rankraščius ir pa- 
klausė: 

— Ar galiu kuo nors padėti? 

— Vienas jų yra trileris apie šnipus, tokių baisiai nemėgstu. Tas 
žargonas kelia šleikštulį. Ar nenorėtum jo perskaityti ir parašyti atsi- 
liepimo? Mano leidykla apsidžiaugtų, gavusi eksperto įvertinimą. 

— Su viena sąlyga, — atsakė Džaredas. 

— Kokia? 

— Jei leisi pažiūrėti televizorių, kol skaitysiu. 

Iden pradėjo juoktis. 

— Žinoma, tik išjunk garsą, kad netrukdytų man dirbti. 

— Puiku! Vienas Dželi Bini ir vienas stiklas viskio tuoj bus čia. 

Po valandos visi rankraščiai gulėjo numesti ant grindų, o jie 
redas sėdėjo ant kėdės prie lovos, o Iden, išsitiesusi visu ūgiu, gulėjo 
tarp keturių minkštų pagalvėlių. Jau buvo ankstus rytas, kai Džare- 
das, palinkėjęs labos nakties, išėjo į savo kambarį. 


6 Kane 


IDEN pažadino telefono skambutis. Tamsoje vos jį sugrabaliojo. 

— Mama! — pasigirdo dukters balsas. — Negirdėjau tavęs dau- 
giau nei savaitę. 

— Atsiprašau, brangute, turiu labai daug darbo, — atsakė ne- 
galėdama atsimerkti. Ko Makbraidas įpylė į tą gėrimą? Kokių nors 
migdomųjų, nuo kurių miegoti norisi keletą dienų? Ir kokie jo keti- 
nimai? Užmigdyti ją, kad su sėbrais ir toliau galėtų šniukštinėti po 
namus? Galbūt jie nusivylė anksčiau nesumanę išardyti visų Tairelo 
paveikslų. Staiga Iden atsimerkė. O ką, jeigu jie kaip tik dabar išimi- 
nėja paveikslus iš rėmų?.. 

— Mama, ar girdi mane? 

— Atsiprašau, širdele. Aš ką tik atsibudau. Kiek dabar valandų? 

Kelias sekundes buvo tylu. 

— Be dešimties vienuolikta ryto. Mama, ar tu nesergi? 
įsitikino, kad iš tiesų jau sd rytas. Moteris pagalvojo, kad nieka- 
da nėra taip ilgai miegojusi. Tačiau, gerai pagalvojus, vieniša motina 
juk neturėjo galimybės iki soties išsimiegoti. Juk šalia nebuvo vyro, 
kuris iškeptų vaikui blynų, o mamytė tuo metu galėtų pamiegoti. 

— Ne, aš nesergu, manau, čia per karšta, be to, praėjusį vakarą 
jaučiausi labai pavargusi. 


179 


JUDE DEVERAUX 68 PIRMIEJI ĮSPŪDŽIAI 


— Karšta? Arundelyje? Šiaurės Karolinoje? Mama, aš gyvenu 
Niujorke, ar gali būti karščiau nei čia? 

Karšta, nes gulėjo ligoninėje, yra sekama FTB, turi naują darbą, 
susitikinėja su dviem vyrais, — norėjo pasakyti Iden, bet nutylėjo. 
Jeigu Melisa po kiekvieno žodžio būtų įterpusi „mama“, Iden labai 
dėl to nuliūstų. 

— Aš nelyginu gyvenimo čia ir ten. Kas atsitiko? 

— Nieko, — atsakė Melisa. — Norėjau sužinoti, kaip tau sekasi. 
Kai tau atiteko senas namas, lėkte išlėkei, o juk mes tik antrą kartą 
gyvenime išsiskyrėme. Nesulaukiau iš tavęs jokios žinutės. Jaudinau- 
si dėl tavęs, štai ir viskas. 

— Tai kas blogai? — pakartojo klausimą Iden. — Ir baik man 
meluoti. Juk esu tavo mama. Gerai tave pažįstu. 

Tada Melisa pravirko ir paleido tiradą skundų. Pasirodo, Stiuar- 
tas dirba iki vėlumos, todėl vargšelė tris kartus per savaitę nakvojo 
viena. O grįžęs vyras būdavo toks pavargęs, jog net nekreipdavo į ją 
dėmesio. Ir dar ta virtuvė. Stiuartas paaiškino, kad jie negalį leisti sau 
vakarieniauti kavinėje ar užsisakyti pietų į namus, taigi Melisa turėjo 
gaminti vakarienę. 

— Aš juk nemoku virti, — prisipažino Melisa. 

„Juk mėginau tave išmokyti“ — norėjo pasakyti Iden. 

— Spintelėje už šaldytuvo yra receptų knygų... 

— Žinau, kur jos. Mama, ar mes ir toliau kalbėsimės taip šaltai? 
Man reikia pagalbos, o ne tuščių plepalų. 
sistatyti Žadintuvą šeštai ryto. Ant stalo gulėjo safyrų vėrinys, mote- 
ris jį pakėlė. Argi dėl jų tas vyrukas prarijo popierėlį su jos pavarde? 

— Atsiprašau, suprantu, kad pradėti gyvenimą atskirai su savo 
vyru yra sunku, bet... 

— Noriu būti su tavim. 

— Hmmm... 

— Ar klausaisi manęs, mama? 

— Žinoma, brangute. Aš tiktai... — Iden, petimi prilaikydama 
telefoną, išlipo iš lovos ir nuėjo prie lango. Paskui atitraukė užuolai- 
das. Saulė ją apakino. — Prakeikimas, Makbraidas! — sumurmėjo ji. 

— Nuotaka? — paklausė Melisa. — Taip, žinau, kad esu Stiuarto 


180 


JUDE DEVERAUX 4 PIRMIEJI ĮSPŪDŽIAI 


žmona, bet aš vis dar turiu mamą ir noriu būti su tavimi, kai gims 
kūdikis. 

Iden žiūrėjo į vėrinį, vartydama jį delne priešais saulę. Teko 
dirbti juvelyrinių dirbinių parduotuvėje ir matyti nuostabių bran- 
gakmenių. Kažkas šiam vėriniui ne taip. Ar dėl to kaltas senoviškas 
užsegimas, ar dar kas nors? 

— Mama, ar girdėjai, ką sakiau? Jei atvyksiu rytoj, ar pasitiksi 
mane geležinkelio stotyje? 

— Geležinkelio? — pakartojo Iden. — Brangute, traukiniai čia 
nevažinėja, išskyrus krovininius. — Ji padėjo vėrinį ant palangės ir, 
giliai įkvėpusi šviežio oro, įsiklausė, ką kalba dukra. — Paklausyk, šir- 
dele, žinau, nėštumas — sudėtingas dalykas, bet tu turi Stiuartą ir... 

— Tau nereikia sakyti, ką galvoji, — žaibiškai atsakė Melisa. — 
Žinau, kad tavo nėštumas priminė pragarą, žinau, kad buvai vieniša. 
Taip pat Žinau, kad aš sugrioviau tau gyvenimą! 

— Melisa! Ką čia paistai? Tu visada buvai geriausia, kas man 
nutiko. Ir tai dažnai kartojau. 

— Tada kodėl palikai mane, kai man tavęs labiausiai reikia? 

— Aš nepalikau tavęs. Juk judu su Stiuartu taip norėjote pabūti 
atskirai, be manęs, pameni? Kai išvykau, planavote perdažyti butą. 

— Ir aš taip maniau. Deja. Stiuartas pasakė, kad mes negalime 
sau to leisti, nes viso buto išlaikymas ir taip jam brangiai atsieina. 
Žinai, ką jis man pasakė? — susijaudinusi kalbėjo Melisa. 

Iden užuodė gaminamo maisto kvapą. Malonus aromatas iš 
virtuvės sklido laiptais į viršų ir skverbėsi pro durų plyšelius į jos 
kambarį. Moteris greitai perėjo per kambarį, atidarė duris ir giliai 
įkvėpė. Ką Makbraidas gamina šį rytą? 

— Ką tau pasakė Stiuartas? 

— Kad turėčiau nueiti į miesto centre esantį sendaikčių turgų, 
nupirkti nenaujų baldų ir juos pervilkti. Tą patį, ką ir tu darydavai! 
Ar gali tuo patikėti? Juk aš laukiuosi kūdikio, o jis nori, kad nu- 
važiuočiau į tą apskurusių daiktų turgų, susikraučiau pirkinius ant 
tavo senojo automobilio stogo ir parvežčiau. Ar esi ką nors panašaus 
girdėjusi? Ar taip reikėtų rūpintis nėščia moterimi? 

Staiga Iden prisiminė save besilaukiančią. Prieš sutikdama po- 
nią Farington, Iden keletą dienų buvo nevalgiusi. Atsidūrusi dvare ji 

taip bijojo netekti darbo, kad pati, neprašydama niekieno pagalbos, iš 
palėpės tampė didžiules dėžes, prikrautas dokumentų. Pamena, kad 
dėl ten susikaupusių dulkių nusičiaudėjo net 11 kartų iš eilės. 

— Ne, mieloji, su besilaukiančia moterimi niekas taip nesielgia. 

— Mamyt, ar netrukdau tavęs? 

— Ne, žinoma, ne, — atsakė Iden ir išgirdo Makbraidą lipant 
laiptais į viršų. 

— Valgis paruoštas! — sušuko vyriškis. — Jei neparagausi mano 
keptų bandelių su braškėmis — daug prarasi. 

— Palūkėk, nepadėk ragelio, — pasakė Iden dukrai. 

— Mama, ar ten vyro balsas? — Melisos žodžiuose pasigirdo 
netikrumo gaidelė. 

— Taip, bet... 

— Ką tavo namuose tokiu metu veikia vyras? 

— Prašau, Melisa, tik nekalbėk kaip davatka, juk dabar beveik 
priešpiečių metas. 

— Kiek pamenu, paskambinusi pažadinau tave iš miego. Ar tik 
nepraleidai nakties su tuo vyru? 

Iden sugriežė dantimis. 

— Melisa, mano brangi dukrele, tai ne tavo reikalas. Ir jei ne- 
sugebi su manimi pasišnekučiuoti mandagiai, baigiam pokalbį. O 
aš patariu tau derintis prie savo vyro ir baikit mane painioti į savo 
asmeninius reikalus. O dėl tavo apsilankymo Arundelyje, tai noriu 
priminti, kad šiuo metu dėl nėštumo tau rizikinga keliauti. Geriau 
išsimaudyk šiltoje vonioje, pavartyk tas receptų knygas ir pagamink 
skanius pietus savo vyrui. Kai galėsiu, paskambinsiu. 

Tai pasakiusi, Iden baigė pokalbį. Maždaug pusę minutės ji 
jautėsi kone didvyrė, atsispyrusi savo vaiko užgaidoms. Kai Iden 
pareiškė išvykstanti iš Niujorko, Melisa nusisuko nuo motinos ir pri- 
sigretino prie vyro, kaip ir turėjo pasielgti. Moteris, prisiminusi, kad 
dukra su žentu atrodė patenkinti jos išvykimu, vėl pajuto skausmą. 

Tačiau po minutės jos pakili nuotaika ir pasitikėjimas savimi 
išblėso. Jau kitą akimirką Iden sukniubo kėdėje ir verkė. Ji ką tik at- 
stūmė dukrą, su kuria niekada nesiskirdavo. O dabar Melisa laukiasi 
vaikelio ir jaučiasi vieniša su vyru, kuris Iden visai nepatinka. Ir 

tokiomis aplinkybėmis ją palieka tikra motina. Ar nevertėtų pasi- 
kviesti Melisos į Arundelį? 

— Ar galiu kuo nors padėti? — pasigirdo žvalus balsas tarpdu- 
ryje. 

Kai Iden ranka valėsi akis, Džaredas ištiesė popierinę servetėlę. 

— Ačiū, — sumurmėjo ji. 

— Skambino tavo dukra? 

— Taip, — atsakė moteris, nusišnypšdama nosį. — Mano dukra 
galvoja, kad ją apleidau. Ir ji teisi, aš esu kaip kekšė, paliekanti savo 
vaiką kam pakliuvo. 

— Tu? Labiau panaši į vienuolę. 

— Ne! — suriko Iden šnirpšdama nosimi. 

— Žinoma, kad į vienuolę. Praėjusią naktį pavaišinau tave 
kokteiliu, kuris neabejotinai žadina aistrą. Jei tik žinotum, kiek daug 
moterų pasidavė tam gėrimui ir kaip jos elgėsi... Na, skaičiais gal ir 
nereikia sakyti, bet jis tikrai veiksmingas. O štai tavęs nepaveikė. 

Iden nusijuokė. Tačiau po minutės vėl nudelbė žvilgsnį, links- 
mumas išgaravo. 

— Juk tai nerimta, ar ne? Turiu galvoje savo pokalbį su dukra. 

— Aš neturiu vaikų, bet spėju, kad taip. Ir visa tai, ką jai pa- 
sakei — teisinga. Man nereikėjo paslapčia klausytis. Bet, žinai, pro- 
fesinė liga. O dėl pinigų tu buvai teisi. Jeigu ji kaskart, susipykusi su 
savo Meilučiu, lėks pas mamytę, niekada neišmoks gyventi šeimoje 
savarankiškai. 

— Bet Stiuartas, jos vyras... Negaliu jo pakęsti. 

— Jis buvo ką tik iškeptas vyras ir turėjo gyventi su uošve, ku- 
riai viskas sekėsi puikiai. Ar Žinai, kas paprastai nutinka besilaukian- 
čioms septyniolikmetėms? 

— Taip, žinoma, bet man padėjo ponia Farington. 

— Ar tiki, kad ponia būtų tave laikiusi, jeigu nebūtum dirbusi 
kaip jautis? 

Iden nusišypsojo. 

— Ne, tinginių ponia nepakentė. Pati ji niekada nepuolė prie 
darbo, bet iš kitų reikalavo, kad dirbtų nuo ryto iki vakaro. 

— Tai gal tave lydi sėkmė, o ne ponią Farington? 

— Galbūt. 

— Gerai, mano darbas prablaškyti tave jau atliktas. Su tais nak- 
tiniais marškiniais atrodai tokia gundanti. Beje, saulės šviesoje jie 
beveik permatomi. Kodėl tau neapsirengus ir nenusileidus į virtuvę 
pavalgyti? 

— Aš... — Iden norėjo instinktyviai nusitraukti nuo komodos 
antklodę ir ja prisidengti, bet to nepadarė. Tik pažvelgė į Makbraidą. 

— O ne, tu to nepadarysi. Už patarimus man nereikia jokio 
atlygio. Įsakau apsirengti. Jau paskambinau Grenvilui ir pasakiau, 
kad prastai jautiesi, todėl šiandien būsi namuose. Tu nesusitiksi su 
jo egoistiškais klientais ir nemėginsi projektuoti sodų, kurie jiems 
niekada nepatiks. 

— Neturėjai teisės taip pasielgti! — sušuko Iden atsistodama. 

Džaredas žiūrėjo į ją, nutviekstą saulės spindulių ir vilkinčią 
senus, nuo dažno skalbimo beveik permatomus išblukusius medvil- 
ninius marškinius. Agentas prasižiojo, lyg norėdamas kažką sakyti, 
bet apsisuko ir išėjo. 

— Po dešimties minučių laukiu, Palmer. Jei po penkiolikos mi- 
nučių nepasirodysi, grįšiu čia. 

Iden negalėjo nesišypsoti ir, uždariusi miegamojo duris, nuėjo į 
dušą. Vyrai, ypač Makbraidas, tampa tikru galvos skausmu, vis dėlto 
kartais jie sugeba elgtis taip, kad pasijustum puikiai. Duše moteris išsi- 
trinko plaukus, valomuoju pieneliu nusivalė veidą. Muilo moteris ne- 
naudojo — jis sausina odą. Dabar reikėjo išsitepti visą kūną šveitikliu. 

Po malonios vandens procedūros Iden mintyse vėl viską perme- 
tė. Ji nebuvo gera mama. Turėjo labiau įsiklausyti į Melisos skundus. 
Tačiau, kita vertus, pirmiausia ji buvo asmenybė, o tik paskui mama. 
Be to, vis dar jautė nuoskaudą, kad dukra taip lengvai leido jai išvykti 
iš Niujorko. Kai Iden paliko butą dukrai ir žentui, jiems patiko mintis, 
kad galės gyventi savarankiškai. Tačiau viena yra svajoti apie buvimą 
kieno nors žmona, o visai kas kita ja būti. 

„Apie santuoką aš nieko neišmanau“, — pagalvojo Iden. Praei- 
tyje, kai jai kas nors pasipiršdavo, moteris visada baimindavosi, kaip 
reaguos Melisa, kai tarp jų įsiterps trečias žmogus. 

Kas padaryta, tas padaryta. Dabar ji yra laisva. Išskalavusi 
plaukus balzamu, Iden prisiminė Bredą. Nesvarbu, ką apie jį pri- 

šnekėjo Makbraidas, Bredas jai vis tiek labai patiko. Malonus, atidus, 
dėmesingas vyras. Jiems patiko tie patys dalykai. Jai labai patiko jo 
suprojektuotas priemiestis. Juk Dreikas pripažino nubraižęs tai, ką 
įsivaizdavo Bredas. Grenvilas protingas ir kūrybingas, o svarbiausia 
— jam Iden irgi patiko. 

Kur jie gyventų? Jos namuose? Žinoma, čia, įsisvajojo Iden. 
Kam patiktų gyventi Viktorijos laikų name, jeigu turėtų XVIII a. 
būstą? Taip, neverta abejoti, jie įsikurtų čia. Bredas galėtų leisti Me- 
lisai su vyru apsigyventi jo name, o Mini persikeltų į prižiūrėtojo 
namą. Tai būtų puiku. Tada jos gyvenimas būtų tobulas. Pamėginusi 
įsivaizduoti, kaip abu su Bredu priiminėtų svečius sode, moteris nu- 
sišypsojo. 

Išėjusi iš dušo suprato, kad išnaudojo visas Makbraido skirtas 
penkiolika minučių. Tačiau žinojo: jis juokauja. Juk viskas, ką Džare- 
das pasakė, buvo juokai, ar ne? Jis pokštavo tą naktį rūsyje, net apie 
mirtį kalbėdavo juokaudamas. Visas pasaulis jam tik pokštas. 

Kai apsirengė (šį kartą plaukus susisuko savaime išdžiūstančiais 
suktukais, todėl jau galėjo juos išimti), jautėsi patenkinta, kad nereikės 
susitikti su klientais. Nuo tada, kai čia atvyko, visą laiką jaučiasi kaip 
voverė rate. Įsivėrusi auskarus (mažytes varlytes), nusišypsojo: ką pa- 
manytų Melisa, jeigu ji būtų papasakojusi, kaip iš tiesų leido laiką. 

Tai va, brangioji, mane seka FTB, nes vienas šnipas prarijo raštelį 
su mano pavarde. Su manimi gyvena patrauklus agentas, o dar vie- 
nas vyras ar vyrai vaikšto po mano sodą. Ne, jokio meilės romano su 
agentu nėra, bet mėginu jį užmegzti su advokatu, kurį nusamdė po- 
nia Farington. Tik, gali įsivaizduoti, kaip viskas sudėtinga, nes iš visų 
pusių mus stebi FTB įrengtos vaizdo kameros. Vis dėlto Bredonas, tas 
advokatas, keletą kartų sugebėjo mane pabučiuoti. Ne, ne, mieloji, esu 
jau per sena tokiems dalykams, bet tie vyrai taip negalvoja, todėl nesi- 
jaudink dėl manęs. Beje, ponas Makbraidas, FTB agentas, nekėlė bylos, 
kai jį primušiau, todėl jokie mokesčiai mano vaikaičio pečių neužguls. 
Manau, Stiuartas dėl to tik apsidžiaugs. Ir dar, FTB vyrukai sutvarkė 
namus po to, kai įsibrovėliai apvertė juos aukštyn kojom. Ne, mieloji, 
aš nežinau, ko jiems reikėjo, ir FTB nežino. Tačiau mes — Makbraidas, 
Bredas ir aš — galvojame, kad jie ieškojo milijonais įkainoto vėrinio, 
kurį radome praėjusią naktį. Todėl taip ilgai šiąnakt nėjau miegoti. 

Supranti, susijaudinimas ir visa kita. Ne, mieloji, nepamiršau tavęs. 
Tik per pastarąsias dienas tiek daug visko įvyko. Taip, labai jaudi- 
nančio, bet varginančio. Todėl Makbraidas primygtinai reikalauja, 
kad pasilikčiau šiandien namuose ir nesiimčiau naujų projektavimo 
darbų Bredo įkurtame priemiestyje. Oi? Ar nepasakojau tau apie savo 
naują darbą? Ne, atsiprašau, tu teisi, brangioji, neskambinau tau. Taigi 
turiu naują darbą. Nors nesu tikra, ar imsiuosi jo, nes praėjusią naktį 
Bredas perskaitė testamentą ir pasakė, kad tas vėrinys priklauso man. 
Mes ketinome apie tai pasikalbėti, bet pradėjome žiūrėti filmą „Aukšti 
bokštai“ ir... Kas čia tokio? Tai tik senas anglų serialas. Jame vaidina 
Džonas Klysas, juokingas filmas. Beje, buvo trečia valanda nakties, kai 
Makbraidas išėjo į savo kambarį. Ne, mieloji, aš nemiegu su FTB agen- 
tu. Ir su advokatu to nedarau. Vos nepamiršau, Makbraidas klausė, ką 
ketinu veikti, tapusi multimilijoniere. Jaučiausi kaip laimėjusi loterijo- 
je ir atsakiau, jog neturiu supratimo. O šiandien greičiausiai eisiu pa- 
dirbėti į sodą, tada pagalvosiu, ką daryti. Taip greitai viskas pasikeitė, 
kad nė nespėjau visko apsvarstyti. Pasakysiu tau paslaptį: nesu tikra, 
bet man atrodo, kad tas vėrinys — kopija. Ne, nesu kompetentinga, 
kad tai įvertinčiau. Man aišku, kad jis senas, bet ar akmenys tikri, ar 
ne, nesuprantu. Tik nesijaudink. Esu tikra, jog FTB ras specialistą, ku- 
ris įvertins papuošalą ir pasakys, ar brangakmeniai tikri. Oi, brangioji, 
turiu eiti. Ponas Makbraidas kviečia mane pusryčių. Atsiprašau, pagal 
valandas jau priešpiečiai. Pasimatysim, kai tik galėsiu. Pabučiuok nuo 
manęs savo Didįjį kūdikį. Iki. 

Kol baigė mintyse dėlioti pokalbį, Iden nė nepastebėjo, kad jau 
nusileidusi į virtuvę. Makbraidas stovėjo prie viryklės ir stebėjo. 

— Negausi nė kąsnelio, kol nepasakysi, iš ko juokeisi. Girdėjau, 
kaip kikenai lipdama laiptais. 

— Nieko ypatingo. Tik pagalvojau, ką turėčiau papasakoti savo 
dukrai. 

— Ir ką? 

— Nieko, — atsakė Iden, žvelgdama į kitą pusę. 

Virtuvės durys buvo praviros. Buvo šiek tiek vėsiau, nei jai pa- 
tiko, bet oras tinkamas pasikapstyti darže. Palmer kone jautė, kaip 
liečia drėgną žemę. Gaila, kad neturi ką sodinti. Pavasarį išimtų au- 
galus iš aukštų vazonų ir pasodintų lauke. 

— Braškinės bandelės, omletas su svogūnais ir žaliaisiais pipi- 
rais, pienas, kava, arbata ir spanguolių sultys be džino. Bet tu nieko 
negausi, kol nepasakysi, kas privertė tave taip juoktis. 

— Na, gerai, — sutiko Iden, pasirengusi atskleisti visą mini dra- 
mą. Ji net prisidėjo delną prie ausies, imituodama telefoną, ir pradėjo 
vaidinti. 

Kaip įprastai, Džaredas buvo nepriekaištingas klausytojas. Jis juo- 
kėsi vis smarkiau ir smarkiau. Galiausiai juokėsi plačiai išsišiepęs, rody- 
damas baltus dailius dantis. Pasibaigus vaidinimui, jo veidas apniuko. 

— Kas atsitiko? — paklausė vyras, kai Iden baigė pasakoti. 

Minutėlę Palmer pagalvojo, kaip ji tokia atrodytų savo dukrai. 
Melisos skundas taip sujaukė mintis, kad ji negalėjo suprasti, ką pati 
galvoja. Ir nuo tada Iden svarbiausia buvo dukra, o ne vėrinys. 

— Kur jis? 

— Ant palangės, — pasakė Iden, eidama prie laiptų. 

— Valgyk, o aš nueisiu vėrinio ir pažiūrėsiu, kas atvyko. 

Išalkusi Iden griebė bandelę. 

— Jokių sraigtasparnių nėra, — sušuko pavymui Džaredui. — 
Kai tik toks plieninis paukštis nusileidžia Arundelio laukuose, 
žmonės susirenka pažiopsoti. — Moteris nuėjo prie viryklės ir nu- 
kėlė keptuvės dangtį. — Sraigtasparniai, — sumurmėjo. — Prieš dvi 
savaites nebūčiau to net susapnavusi. 

Moteris įsimetė omleto gabalėlį į lėkštę, kurią Džaredas buvo 
padėjęs ant stalo, ir atsisėdo. Kas toliau? Kas dar dramatiškesnio turi 
įvykti? Lauke sucypė sunkvežimio stabdžiai. Ji nenustebo. 

— Kas tai? — paklausė Makbraidas, rankoje laikydamas vėrinį. 

— Speciali apsaugos komanda? — paklausė Iden pilna burna. 

Kažkas pasibeldė ir Džaredas nuėjo atidaryti durų. Iden išgirdo, 
kaip Džaredas persimeta keliais žodžiais su vairuotoju, ir jie abu išei- 
na. Nors ir girdėjo, kaip atsidaro sunkvežimio durys, bet nenuėjo prie 
lango pašniukštinėti. Kai Makbraidas grįžo, jau buvo pavalgiusi. 

— Manau, turi išeiti pasižiūrėti. 

— Ar gera, ar bloga naujiena? 

— Išeik į kiemą ir pamatysi. 

Iden padėjo į šalį servetėlę, išgėrė likusią arbatą ir nusekė paskui 
Džaredą prie durų. 

JI DAUGIAU nieko negalėjo daryti, tik spoksoti. Lūpos vis dar 
praviros, o žvilgsnis sumišęs. Negalėjo patikėti tuo, ką matė. 

Mažas raudonas sunkvežimis stovėjo pievelėje priešais namą. 
Kawasaki Mule automobilis buvo gana mielas. Priekyje plati sėdynė, 
o gale priekaba, pilna įvairiausių daržo darbams skirtų įrankių, pa- 
gamintų „Spear an Jackson“ fabrike Anglijoje. Už automobilio ant že- 
mės gulėjo dešimtys daugiamečių augalų plastikiniuose vazonuose. 
Priešais juos — vienmečiai augalai, gale sustatytos dėžės su užrašu 
VIDUJE MEDŽIAI. TUČTUOJAU ATIDARYTI. 

Lėtai lėtai Iden priėjo prie Makbraido. Ji buvo pernelyg pri- 
blokšta, kad galėtų skubėti. 

Tačiau ne Džaredas. Jis įlipo į mažutį sunkvežimį, pasuko raktelį 
ir užvedė variklį. 

— Pažiūrėk, — paliepė jis Iden, tada paspaudė mygtuką ir prie- 
kaba apsivertė. — Tai savivartis. 

Ant žolės iškrito kastuvai, šakės, kauptukai, grėbliai, didžiulis 
trijų dalių vazonas gėlėms ir dar koks tuzinas įrankių. 

— Pažiūrėk, ką padarei, — sušuko Iden, puldama jų rinkti. 

— Ką manai? 


188 


JUDE DEVERAUX 8 PIRMIEJI ĮSPŪDŽIAI 


— Manau, kad Bredonas Grenvilas yra nuostabiausias vyras 
pasaulyje, — padėdama keletą įrankių prie kipariso, švelniai pasakė 
moteris. 

Ji nuėjo prie daugiamečių augalų paskaityti etikečių. Astilbės 
sudarys puikų pavėsį po karija. Raudonžiedė heuchera ten irgi tiks. 

— Tai manai, kad visa tai tau atsiuntė Grenvilas? 

— Žinoma, o kas kitas galėtų? 

— Aha, kas daugiau galėtų tai padaryti? — pakartojo Džare- 
das. 

— Ką reiškia toks tavo tonas? 

— Ar ketini priimti dovanas iš vyro, kurį vos pažįsti? — Dabar 
Džaredo veide neliko tos amžinai savimi patenkinto žmogaus išraiš- 
kos. 

Iden peržvelgė visus augalus, savivartį, įrankius ir vėl atsisuko 
į Makbraidą. 

— Nuo tada, kai man sukako aštuoniolika, stengiausi paaiškinti 
savo dukrai vieną dalyką. Jeigu aš patikdavau kokiam nors vyrui ir 
jis man ką nors padovanodavo, nepriimdavau dovanos. Nenorėda- 
vau, kad duktė manytų, kad jeigu vyras tau ką nors duoda, esi jam 
skolinga. 

— Tavo gyvenimas turėjo būti sunkus. 

— Taip, kartais būdavo. Manau, norėjau visiems įrodyti, kad 
nors pati dar esu mergaitė, vis tiek sugebu būti gera mama. 

Susikišęs rankas į kišenes, Džaredas linktelėjo į atvežtus daik- 
tus. 

— Dabar tau nereikia nieko įrodinėti, taigi tu priimi dovanas. 

— Verčiau jau turėsiu šiuos daiktus, o ne sužadėtuvių žiedą. 

— Sužadėtuvių žiedą?! Vadinasi, esi susižadėjusi su Grenvilu? 
Kada tai įvyko? 

— Dar ne, bet moterys jaučia, ir aš taip pat žinau, kad man pa- 
sipirš. 

— Kodėl gi ne? Tau nėra ko prarasti. 

— Ar tai ką nors reiškia? 

— Nieko. Tai nieko nereiškia. Esu tikras, kad judu su Grenvilu 
būsite puiki pora. Galėsite gyventi savo senuosiuose namuose, vieną 
savaitę pas tave, kitą — pas jį. Būsite svarbiausia miestelio pora, visi 

norės pas jus pasisvečiuoti. Jaunos merginos savo vyrų gyvenimą 
pavers pragaru, jeigu nepaklius į jūsų vakarėlį. Praeis šiek tiek laiko 
ir tu būsi ne nėščia mergaitė be nieko, o ponia Astor iš Arundelio. 
Dabar atsiprašysiu jūsų, turiu dirbti. Nepalikite savo turto ir elkitės 
atsargiai. 

Iden stebėjo, kaip tolsta Džaredas, paskui atsisėdo sunkvežimio 
salone. Kokia diena! Pirma Melisa, dabar Makbraidas. Pamačiusi 
storą ritinį dokumentų, įkištų į dėžutę vairo dešinėje, jį ištraukė. Tai 
buvo instrukcija. Kai atsivertė lankstinuką, pasakė sau, jog niekas ne- 
trukdys jai džiaugtis šia diena, kad ir kas nutiktų. 

Lengviau pasakyti nei padaryti. Turėjo būti pasodinta daugiau 
nei šimtas augalų. Taigi tai, kas paprastai jai teikdavo malonumą, 
dabar tapo neįgyvendinama užduotimi. Be to, jos galvoje nenustojo 
virusios mintys: ar elgėsi siaubingai su savo dukra? Ar nevertėjo būti 
rūpestingesnei? Gal reikėjo pasakyti, kad seniai suprato, jog Stiuartas 
negeras? O gal reikėjo sėsti į savo naują automobilį ir važiuoti pas 
nėščią dukterį į Niujorką? 

Iden labai graužėsi, kad nė vieno iš šių dalykų nepadarė. Ji ste- 
bėjosi, ar tik nepavydi dukrai? Melisa turi viską, o kai ji laukėsi, turė- 
jo tiek nedaug. Makbraidas teisus sakydamas, kad Iden, laukdamasi 
Melisos, per darbus buvo nusivariusi nuo kojų. Ji nuolat tempdavo 
iš palėpės sunkias dėžes ir valandų valandas iki nakties skaitydavo 
ponios dokumentus. Vienintelis jos „laisvas“ laikas buvo virtuvėje, 
kai mokydavosi pagaminti vieną ar kitą poniai Farington patinkantį 
patiekalą. 

Bredas sakė, kad ponia Farington buvo valdinga, bet Iden ją 
užstojo. Su ja ir Melisa ponia tikrai elgėsi gerai, bet Iden tokį elgesį 
reikėjo užsitarnauti. Melisai dar negimus, Farington apkraudavo 
Iden begaliniais darbais, tačiau mergaitei gimus gyvenimas šiek tiek 
palengvėjo, bet tokių žodžių kaip „atsisėsti ir pailsėti“ ji nebuvo gir- 
dėjusi. 

Iden pakėlė naują kastuvą ir pažiūrėjo į jį. Prakeiktas Makbra- 
das. Jis nė kiek ne geresnis už tas gyvates miegamajame. Visą laiką 
leido nuodus. Tai, kaip jis nupiešė Iden ir Bredo ateitį, moteriai nepa- 
tiko. Nenorėjo jo klausytis. 

Ar gali būti, kad Bredas iš dalies jai patinka dėl kilmingų pro- 
tėvių? Arundelis, Šiaurės Karolina, — tai ne Niujorkas arba Palm By- 
čas, bet, gerai... Kaip Bredo žmona, Iden būtų priimta į tuos sociali- 
nius sluoksnius, kurie nuo senų laikų jai buvo labai tolimi. Kai ponia 
Farington rengdavo vakarėlius, Iden patiekdavo gėrimus. 

Iš to, kaip gyveno ponia Farington, Iden žinojo, kad kai kurios 
Arundelio šeimos buvo priimtos į tą „senų piniguočių“ pasaulį. Paly- 
ginti su kitomis pasaulio dalimis, Jungtinės Valstijos buvo jauna vals- 
tybė ir neturėjo aristokratijos luomo. Todėl bet kuri šeima, didžiulius 
turtus savo rankose išlaikiusi per du šimtus metų, buvo laikoma 
aukštuomene. Grenvilas būtų laukiamas visur. 

Moteris pavartė rankose vazoną gėlėms sodinti. Kokia dalimi 
Bredas patrauklus jai kaip vyras, o kokia — dėl savo padėties? 

— Negali apsispręsti, nuo ko pradėti? — paklausė Džaredas iš 
viršaus. Ji nepakėlė galvos. 

— Baik rodyti nepasitenkinimą. 

— Aš nė nemaniau jo rodyti. Tik pasiutau iš pavydo. 

— O? — susidomėjo Iden, vis dar žiūrėdama žemyn. — Ar daž- 
nai tau taip nutinka? 

— Ne, prieš tai tik kartą, džiaugiuosi tai sakydamas. Net gyven- 
damas su žmona... 

— Tu buvai vedęs? 


wvo- oe 

pasakoti: 

— Buvau jaunas ir atrodė, kad vedybos reikalingos, todėl ir 
susituokėme. Po trejų metų vieną dieną grįžęs namo radau raštelį, 
kuriame buvo parašyta, jog žmona mane paliko. Tiesą pasakius, 
jaučiausi toks pavargęs, kad labiau pykau neradęs alaus šaldytuve 
ir televizoriaus, kurį ji išsivežė, nei dėl to, kad pati išėjo. Mes gerai 
nepažinome vienas kito ir niekada nepraleidome daug laiko kartu, 
todėl man niekada jos ir netrūko. 

— Kaip prastai tau sekasi meluoti. 

Džaredas pradėjo juoktis. 

— Visiškas melas. Taip. Buvau dėl jos pamišęs, maniau, kad visai 
prarasiu sveiką nuovoką. Vaikinas, su kuriuo ji pabėgo, buvo man 
iki pečių ir sulaukęs dvidešimt šešerių jau puošėsi plike. Tačiau visą 
laiką jis leido namuose, sekmadieniais jie kartu eidavo į bažnyčią. Jis 
treniravo „Mažosios lygos“ komandą. 

— O vaikai? 

— Trys. Visi protingi, mandagūs ir puikūs atletai. 

Kai Džaredas atsisuko į Iden, moteris apsimetė užjaučianti jį, o 
iš tiesų prapliupo juoktis. 

— Mes gera pora, ar ne? Išėjome „stiprių niuksų“ mokyklą. Tai- 
gi. Čiupk kastuvą ir padėk man pasodinti tuos medžius. 

Džaredas atrodė sumišęs. 

— Per visą savo gyvenimėlį nesu nieko pasodinęs. 

— Iškask duobę, įstatyk į ją medį. Tai nėra... 

— Taip, žinau, mokslas apie raketas. — Jo žodžai nuskambėjo 
sarkastiškai, vis dėlto vyras paėmė kastuvą. — Tai manai, kad visa tai 
atsiuntė Grenvilas? 

— Kas gi daugiau? FTB? Gal tai nauja jų metodika? Kad pra- 
kalbintų žmones, užuot gąsdinę pasiūlo kyšį. Beje, po to, kai praėjusią 
naktį kokteilis paguldė mane į lovą, ar tie vyrukai nenaršė po namus? 
Tik nesakyk, kad jie sudraskė visus paveikslus. 

— Pirmiausia aš neapkvaišinau tavęs tuo kokteiliu. Ar šis kas- 
tuvas tinkamo dydžio? — paklausė Džaredas, pakeldamas įrankį, 
kuriuo būtų galima valyti sniegą. 

— Juo galėtum iškasti duobę iš karto šešiems medžiams. Ver- 
čiau... — Iden pradėjo aiškinti, kokie įrankiai naudojami darže, ir 
pamatė, kaip spindi jo akys. Džaredas ją erzino. Jai toptelėjo, kad 
vyras tik apsimeta nieko neišmanąs apie sodininkystę. — Ar gali ati- 
daryti tas dėžes? Išimsim medžius ir eisime į sodą jų sodinti. 

Džaredas išsitraukė iš kišenės šveicarišką atlenkiamą peilį ir 
perpjovė lipnias juosteles ant dėžių. Kai abu pradėjo nuplėšinėti 
sulamdytus ir sudrėkusius laikraščius nuo nuogų medžių šaknų, 
Palmer paklausė: 

— Kaip patekai į FTB? 

— Maniau, kad taip išgelbėsiu pasaulį, be to, galiu tai padaryti 
vienas. Puiku. Persikų medis. Mano mėgstamiausias. 

— Kodėl jaučiu nusivylimą? Ar tau nemalonu padėti? 

— Manau, kad padariau šį tą gero, bet blogis, su kuriuo susiduri 
diena dienon, pradeda tave slėgti. Kartais nutinka tokių dalykų, po 
kurių esi priverstas galvoti, jog paprastas amerikietis už tave gyvena 
kur kas geriau, nesusidurdamas su padugnių gyvenimu. Narkoti- 
kai. Žmogžudystės, moterys supjaustytais veidais. Kartą nagrinėjau 
bylą, kur trys moterys... — Džaredas užsikirto ir greitai žvilgtelėjo 
į Iden. — Norėčiau, kad būtų išrasta mašina, kuri ištrintų viską, ką 
man teko patirti. 

— Turi galvoje tokią mašiną kaip filme „Vyrai juodais drabu- 
Žiais ? 

— Būtent. 

— Tai kiek gi nusikaltėlių tau teko sutikti? 

— Šimtus. 

Iden juokėsi. 

— Kas tavęs laukia ateityje? 

— Nenumanau. Išeiti į pensiją ir sėsliai gyventi. Arba mesti 
agento darbą ir dirbti kabinete, bet tai man atrodo šiek tiek... 

— Kas šiek tiek? 

— Tik darbas prie stalo. 

Šypsodamasi Palmer apžvelgė savo valdas. Ji matė sodą, tiksliau, 
kas iš jo liko. Kartu su Todžiu jie sukalė stulpelius ir jį aptvėrė. Tvoros 
lentelių dažai išbluko, bet dabar, rodos, turės atrodyti nepriekaištin- 
gai. Kaip gaila, kad beveik visi medžiai stokojo gyvybės arba buvo to- 
kie peraugę, lyg norėdami mirti. Be to, dalis tvoros visai išgriuvusi. 

Džaredas sekė jos žvilgsnį. 

— Prastas vaizdas, ar ne? 

— Labai. Bet dėkui Bredui, atsiuntusiam medžių. Galėsiu viską 
atsodinti. Ar pasirengęs darbui? Tikram darbui? Šaudyti nereikės. 

— Net į Grenvilą nebus galima pykštelėti? 

— Jokiu būdu. 

— Manau, susidorosiu. Bet aš šlubuoju ir keletas senų žaizdų... 

— O aš užauginau dukterį. Gal palyginam, kuris daugiau prisi- 
kentėjo? — paklausė Iden, eidama prie savivarčio. 

Jai reikėjo suplanuoti visą sodą ir apžvelgti valdas. O iš kur ge- 
riausiai viskas matyti? Tik iš Kawasaki Mule. 

kad vyras atidavė raktelius. Mašiną užvesti prireikė minutės. Kai va- 
riklis subirbė, Iden nulėkė pievele. Automobilis buvo be stogo, taigi 
vėsus oras ir vėjas, pučiantis tiesiai į veidą, sukėlė nuostabius jaus- 
mus. Iden pasijuto esanti laisva ir jauna. Pagauta šėlsmo, moteris pa- 
suko vairą staigiau, o kadangi savivartis buvo mažiukas, jis „išpjovė“ 
tokį gražų posūkį, kad net širdis suspurdėjo. Iden pasuko į tuščius 
laukus šalia namo. Automobilis turėjo gerus amortizatorius, kitaip 
vyriškis šypsojosi. 

Iš smagumo Iden nuspaudė iki galo akceleratorių ir Makbraidas 
vos neišvirto laukan. Jis spėjo sugriebti viršuje buvusią rankenėlę, 
savo ilgomis kojomis įsispyrė į prietaisų skydą ir įsitempė. Automo- 
bilis važiavo per pilną kupstų lauką, Iden dantys barškėjo, o krūtys 
taip daužėsi viena į kitą, kad net pradėjo skaudėti. Šaltas oras nebuvo 
labai malonus, bet važiavimo laisvė nepakartojama. Kai prieš jų akis 
pasirodė Žemės riešutų stiebai, moteris susigūžė, o Makbraidas delnu 
prisidengė veidą. 

— Viskas gerai! — džiugiai sušuko vyras. 

Iden vėl stipriai pasuko vairą, sunkvežimis apsisuko, tada mote- 
ris nuvairavo jį prie kito seno žemės riešutų medžio. Kai sunkvežimis 
į jį atsitrenkė, abu gerokai stuktelėjo į pertvarą priekyje. Jos galva 
švelniai nuslydo, o Džaredas iš skausmo sukaukė kaip vilkas. Iden 
kvatoti. 

Sunkvežimis sustojo tik prie ketvirto kamieno. Variklis nebe- 
dirbo. Iden mėgino užvesti, bet nepasisekė. Ji viltingai pažvelgė į 
Džaredą — juk reikėjo kažkam stumti. 

Džaredas iškėlė savo ilgą koją, ir ši beveik iki pusės blauzdos 
įsmigo į... 

— Po velnių, kas čia... — nusikeikė Makbraidas. 

— Pelkė, — atsakė Iden, parodydama į didžiulius medžius lauko 
gale. — O jeigu konkrečiau, tai Didžioji Dismolo pelkė. Ar žinai, kad 
ją tyrinėjo Džordžas Vašingtonas? 

— Taip, taip, pamenu. Jis net buvo apsistojęs tavo namuose. 

Iden persisvėrė per kraštą pažiūrėti, kas atsitiko Makbraidui. 
Kuo labiau jis stengėsi ištraukti koją, tuo giliau toji grimzdo. 

— Galbūt. Yra vonia, kurioje... 

— Baik dėsčiusi tas istorijos pamokas, geriau duokš man ranką. 

Iden pakėlė rankas pasiruošusi paploti, Džaredas prisimerkė. 

— Argi, — ir toliau erzino jį Iden, — tu gi daug patyręs FTB 
agentas. Ką darytum, jeigu būčiau prekeivė narkotikais ir mėginčiau 
pasprukti? 

Akies mirksniu Džaredas palinko į priekį ir užgriuvo ant Iden. 
Pusė jo kojos vis dar stirksojo purve, bet viršutinė kūno dalis buvo 
sunkvežimyje prispaudusi Iden. 

— Ei, vyruti, atsargiai! — pagrasino jam Palmer, vis dar gulė- 
dama po juo. 

— Nė nemanau pasitraukti, — džiugiai atsakė Makbraidas. 

— Pavarų rankenėlė skaudžiai remiasi į mane. 

— Nepasisekė apgauti. Pavarų rankenėlė šalia tavęs. Taigi jeigu 
būtum prekeivė narkotikais, kaip pabėgtum nuo FTB agento, kurio 
koja įstrigusi purve? 

— Išsitraukčiau pistoletą iš virš galvos esančios dėtuvės ir šau- 
čiau tiesiai jam į galvą. 

— Pamėgink. 

Iden buvo besiekianti pistoleto, bet pamanė, kad Džaredas to tik 
ir laukia. Jam patiktų, jeigu ji pajudėtų. 

— Atsitrauk nuo manęs. 

— Neįtikina. 

— Aš nejuokauju. Atsitrauk! 

— Ne, — ramiai atsakė Džaredas. — Nepamenu, kad kas nors 
man būtų tai sakęs anksčiau. Manau, žinojo, kad tokiai komandai 
nepaklusčiau. 

Iden sušnairavo į jį, nekreipdama dėmesio, jog taip išryškėja 
mažos raukšlelės akių kampučiuose. 

— Jei neatsitrauksi nuo manęs, grįžusi namo atsistosiu priešais 
vaizdo kamerą ir pasakysiu jiems, kad tu pradedi mane įsimylėti. 

Džaredas keletą kartų sužaibavo akimis, paskui atsistojo visu 
ūgiu, kojas paskandindamas purve. 

— Tu moki svaidytis purvais? 

— Išmokau po to, kai sukako septyniolika, — ramiai atsakė 
Iden ir pasuko spynelėje raktelį. Variklis suburzgė, bet sunkveži- 
miukas nepajudėjo iš vietos. Moteris pažvelgė į Makbraidą. — Ar 
galėtum pastumti? 

Prieš pajudant Džaredo akys suspindėjo, o ji nepatikėjo, kad 
vyras pagalvojo kažką nešvankaus. 

— O ne, tu taip nemanai, — mėgino pasakyti Iden, tačiau Mak- 
braidas taip stipriai stumtelėjo mašiną, kad moteris kaip kulka nu- 
lėkė tiesiai į purvyną. Ji šiaip taip ištraukė rankas ir pabandė atsistoti, 
bet vėl pargriuvo. O Makbraidas jau sėdėjo prie vairo, nuo jo kelių 
tekėjo purvas. 

— Išpurvinsi mašiną, — susikrimto Iden. 

— Purvina mašina puikiai atspindės savininko mintis, — atsi- 
kirto Džaredas, mėgindamas užvesti variklį. 

Iden paėmė pilną saują molio ir metė į jį. Pataikė ten, kur norė- 
jo. Džaredas krapštėsi purvą nuo akių ir skruostų. 

— Gausi už tai, — pagrasino vyras, lipdamas iš sunkvežimio. 

Ji išsisuko, o Džaredas tėškėsi veidu į pelkę. Iden prapliupo kva- 
toti. Kai Džaredas pakėlė purviną veidą, ji kvatojo dar labiau. 

— Tu... — sušvokštė Džaredas ir sugriebė jai už kulkšnies. Iden 
bandė išsprūsti, bet purvas toks glitus ir slidus. Ji loštelėjo atgal ir 
šlumštelėjo į pelkę. 

— Bjaurastis! — sušvokštė moteris, valydamasi molį nuo veido. 
Bet purvas tekėjo kaklu žemyn ant krūtinės. — Tu esi... 

Ji nebaigė minties, nes išgirdo sraigtasparnio ūžesį virš galvos. 
Nė kiek neabejodama suprato, kam priklauso sraigtasparnis ir kur jis 
nusileis. Taip pat žinojo, kad su tuo, kas jame sėdi, susitiks tuoj pat ir 
visa dumblina. 

— Ačiū Dievui, kad čia ne Bredas, — sumurmėjo ji. Jau verčiau 
tokioje padėtyje susitikti su Amerikos prezidentu nei vyru, kuris 
pradeda jai patikti. 

Kai Makbraidas nusivalė veidą tiek, kad galėtų gerai matyti, 
parodė Iden, kad ši žiūrėtų į kitą pusę. Į kelią. Moteris išgirdo žvyru 
važiuojančio automobilio traškesį. 

— Automobilis? 

Džaredas pritariamai linktelėjo. 

— Bredas? 

Jis dar kartą pasimėgaudamas entuziastingai linktelėjo. Palmer 
norėjosi vyriškį prikulti. 

— Automobilyje mergina. Labai panaši į tave. 

— Į mane? — Iden pabandė nusikratyti likusį purvą ir pažiū- 
rėjo į netoliese sustojusį automobilį. Automobilis Bredo, o šalia jo 
sėdėjo Melisa. Kas dar siaubingesnio galėjo nutikti? 

Jau kitą minutę virš jų kabojo sraigtasparnis. Dėl baisaus vėjo 
ir triukšmo Iden nelabai suprato, kas jame, bet geriau įsižiūrėjusi pa- 
matė du vyrus, nutaikiusius šautuvus į ją ir Makbraidą. 

— Ar jums viskas gerai? — pasigirdo balsas iš ruporo. Iden pa- 
manė, kad dabar jį girdi visas miestelis. 

— Taip, — stengėsi perrėkti sraigtasparnio ūžesį Palmer. 

— Jie atpažino mane. Juk esu geras žmogus, nepamiršk. Įtaria- 
moji esi tu. Tie vyrukai nori įsitikinti, ar ir vėl nesužeidei manęs. 

Iden išgirdo durų trinktelėjimą ir raudą, kuriai neatsispirtų nė 
viena pasaulio motina. 

— Mama, — pasigirdo aukštas kūkčiojantis balsas, prasimušęs 
pro sraigtasparnio riaumojimą. 

— Gali mane užmušti, — pasijutusi visiškai sugniuždyta, Iden 
šlumštelėjo į purvyną. 


— TIKRAI nežinau, ką galvoti, — kalbėjo Melisa, laikydama 
tekančio vandens žarną virš mamos. — Kai tau skambinau, buvau 
beveik pasiekusi Arundelį. Anksčiau, kai mūsų santykiai buvo nor- 
malūs, būčiau atvažiavusi tiesiai pas tave, bet pastaruoju metu tu 
elgeisi taip keistai, kad pamaniau, jog pirmiausia reikia paskambinti 
ir atsiklausti, ar galiu tave aplankyti. 

Iš žarnos bėgo ledinis vanduo ir jeigu Iden būtų viena, tai užlip- 
tų į miegamąjį, nusimestų tuos purvinus skarmalus ir įšoktų į dušą, 
visai nekeipdama dėmesio, kiek purvo ten pritekėtų. Tačiau Melisa 
tokia mintimi pasibaisėtų. Iden net pagalvojo, kad dukra galbūt 
mėgaujasi leisdama ant savo motinos tokį šaltą vandenį. Moteris pri- 
kando liežuvį ir kaip įmanydama greičiau valėsi purvą. Ji žvilgtelėjo į 
Bredą. Vyriškis stovėjo po didžiuliu kiparisu priešais namą ir žiūrėjo 
į visus tuos daiktus, kuriuos atsiuntė. Turės jam padėkoti — ir toji 
mintis ją šiek tiek sušildė. 

Melisa toliau pasakojo, kaip čia atvyko. 

— Sutrikau, nežinojau, ką daryti, kai mano tikroji mama liepė 
jos nelankyti. Taigi nuėjau į ponios Farington advokato kabinetą. 
Visai atsitiktinai prisiminiau jo pavardę. Mama, tu elgeisi taip pa- 
slaptingai, rodės, jog neatpažįstu tavęs. Neįsivaizduoji, kaip nustebau, 

sutikusi advokato dukterį, kuri pranešė, kad jos tėvas ir tu galvojate 
apie vedybas. 

— Melisa, — kreipėsi Iden, atsisukdama į dukrą, — ar galėtum 
kalbėti tyliau? Nemanau, kad... — moteris nebaigė sakinio, nes į galvą 
trenkė šalto vandens čiurkšlė. Net nusimovė žarnos antgalis. 

— Atsiprašau, — pasakė Melisa, bet neatrodė, kad nuoširdžiai 
gailėtųsi. — To jau buvo per daug. Pirmiausia palikai mane Niujorke, 
paskui kelias savaites neskambinai, be to, Stiuartas ir aš... — Melisa 
nusičiaudėjo. — Na, viskas jau praėjo. Po tokio streso dabar turėčiau 
kankintis gimdydama. 

— Atrodai puikiai. Tiktum fotografuotis sveiko nėštumo rekla- 
mai. Manau, gana švirkšti tą vandenį. 

— Ne, plaukuose dar likę šiek tiek purvo. Pasilenk. 

— Manau... — Kai dar kartą stipri srovė praslinko pro ausį, Iden 
sugriežė dantimis. Tai kerštas, tikrų tikriausias kerštas. Iden niekada 
nebuvo pliaukštelėjusi dukrai, bet dabar, atrodė, tam tinkamiausias 
laikas. 

— Nemanau, kad galima iš to šaipytis, — pamėgino guostis 
Melisa, kai motina ištraukė žarną jai iš rankų. 

— Aš ir neketinau, — atsakė Iden. — Kai tik nusišluostysiu ir 
persivilksiu švariais drabužiais, apie viską pakalbėsime. Dabar man 
šalta stovėti čia šlapiai. 

— Tik su tavim, mama. Tik su tavim viena noriu pasikalbėti, 
akis į akį. 

Iden permetė akimis sodą. Trys FTB agentai stovėjo greta vie- 
nas kito, o Makbraidas ir vyras, pavarde Tysdeilas, turėjo būti name, 
kuriame anksčiau gyveno agentas. Bredas atrodė palūžęs, įžeistas, 
nepajėgiantis suprasti to, kas vyksta. Kartkartėmis vyras Žžvilgčiojo 
į Iden, jo akys maldaute maldavo pasikalbėti ir įtikinti, kad tarp jų 
viskas kaip buvę. Negana to, kad rūpesčių kėlė Bredas ir Melisa, Iden 
dar reikėjo sužinoti, kas yra agentės žudikas, ir išpainioti Eplgeito 
paslaptį. 

— O, kad galėčiau, — atsiduso moteris. 

— Ką tai reiškia? — pasiteiravo Melisa, sekdama paskui mamą, 
einančią namo link. — Ar nemanai, kad dukra reikėtų pasirūpinti 
pirmiausia? Nėščia dukra? 

Koridoriuje ir ant laiptų nuo Iden varvėjo vanduo. Tauškėdama 
Melisa sekė paskui ir, kai Iden stabtelėjo, vos neatsitrenkė į mamą. 

— Žinoma. Mano gyvenime tu ir esi pirmoje vietoje. Tačiau 
dabar čia vyksta... 

— Prisimenu šią vietą. Ir šiuos paveikslus. 

Ant sienos palei laiptus kabėjo Tairelo Faringtono akvarelės. 
Dviejose buvo pavaizduotas upelis, prieplaukoje stovėjo šeimos 
laivai. Po kurio laiko visi jie buvo parduoti, o jachtklubas sugriuvo. 
Stabtelėjusi Iden pažvelgė į paveikslus. Moteris buvo bepraverianti 
burną papasakoti dukrai apie vėrinį, nupieštą ant vienos iš Faring- 
tonų šeimos moterų kaklo, ir kad tai padėjo jiems surasti safyrus. 
Bet taip nieko ir nepasakė, pamanė, kad Melisai nebus įdomu. Kodėl 
visus rūpesčius meilė nustumia į šalį? Iden neturėjo galimybės pasi- 
džiaugti visomis Bredo atsiųstomis dovanomis, nes dabar jos širdyje 
šeimininkavo meilė dukrai. O Melisa negalėjo galvoti apie nieką kitą, 
kaip tik apie meilę savo vyrui. 

Taip, Melisa jį mylėjo. Tai patvirtino kiekvienas jos ištartas žo- 
dis. Besiskųsdama, kaip sunkiai surado mamą, besivoliojančią purve 
su nepažįstamu vyriškiu, dukra vis sugebėdavo įterpti ką nors apie 
Stiuartą — ką jis padarė, o ko ne. Anot jos, išvykus mamai, vyras labai 
pasikeitė, o Melisai tai nepatinka. 

Tačiau po mamos išvykimo Stiuartas gavo galimybę susidurti 
su tikrove. Po vedybų Stiuartas priklausė nuo uošvės. Ji juk rūpino- 
si, kad būtų sumokėti mokesčiai, kad būtų ant stalo valgyti. Tačiau 
dabar visa atsakomybė krito ant jauno vyro pečių. Priverstas aplin- 
kybių, Stiuartas nesitenkina ankstesne padėtimi, kai tik laukdavo pa- 
aukštinimo, bet daro viską, kad pagerėtų sąlygos, stengiasi. Iden net 
pamanė, kad naujasis žentas jai kur kas labiau patinka. 

Bet to ji negalėjo pasakyti Melisai. Jos dukra vis dar buvo maža 
mergaitė, kuri blaškosi tarp dukters, žmonos bei netrukus gimsian- 
čio kūdikio motinos pareigų. 

Jei būčiau pasilikusi, Melisa niekada neužaugtų. Ji tokia išlepusi, 
kad kūdikį paliktų prižiūrėti man, galvojo Iden. Įsivaizduodama tokį 
gyvenimą, moteris net nusipurtė. Ji nenorėjo galvoti, kad auklėdama 
dukterį tikriausiai kažką praleido. Keista, jai pasirodė, jog girdi Mak- 
braidą sakant, kad dar ne vėlu viską pradėti iš naujo. 

Melisa nusekė paskui ją į miegamąjį ir būtų įsmukusi į vonios 
kambarį, jei Iden nebūtų užtrenkusi durų jai prieš pat nosį. Vonioje ji 
kiek įmanoma ilgiau norėjo pasimėgauti karštu vandeniu. O iš tiesų 
galvojo, kad surišusi kelis rankšluosčius galėtų išlipti pro langą ir pa- 
bėgti. Iden nenorėjo susitikti Bredo arba spręsti dukters šeimyninių 
rūpesčių, arba kalbėtis su vyrukais iš FTB. 

— Būti suaugusiai visai nesunku, — sumurmėjo sau po nosimi 
Iden ir šmurkštelėjo po dušu, šiandien jau antrą kartą. Ji susitiks su 
visais. Kaip paaiškins Bredui, kodėl murkdėsi purve su Makbraidu? 
Tačiau nusišypsojo, pagalvojusi apie tai, ką savo viršininkui papasa- 
kojo Džaredas, kur jie buvo rasti. 

Išsimaudyti ir išsidžiovinti plaukus užteko keturiasdešimt pen- 
kių minučių. Pasitempusi Iden atidarė vonios kambario duris ir pasi- 
ruošė susitikti Melisą. Laikas viską paaiškinti. 

Iden vos nesušuko iš džiaugsmo, pamačiusi, kad jos storapilvė 
dukra guli lovoje ir miega. Moteris užklojo Melisą ir sukalbėjo pa- 
dėkos maldelę. 

— Viena jau nokautuota, liko dar penkiasdešimt, — sušnabždė- 
jo sau po nosimi. Vos išėjusi iš miegamojo, susidūrė su Makbraidu. 
Jis laikė virvele užtraukiamą krepšį, taigi išeina iš jos namų. Puiku, 
pagalvojo ji, bet kita Iden pusė apgailestavo, kad nebus kas iškepa 
blynų, omletą ar važinėjasi kartu po Žemės riešutų lauką. 

— Argi taip blogai? — ji švelniai pasiteiravo vyro. 

— Taip, — atsakė šis ir, suėmęs Iden už alkūnės, stumtelėjo 
ją pro duris į miegamąjį. Bet kai durys atsidarė, Džaredas pamatė 
Melisą, per miegus besiverčiančią ant kito šono, jos didžiulis pilvas 
pūpsojo beveik uždengdamas veidą. 

— Gal reikėtų pakviesti daktarą? — beveik išsigandęs pasiūlė 
Makbraidas. 

— Verčiau paskambinkim jos vyrui, — atsiliepė Iden, kai Dža- 
redas įstūmė ją į savo miegamąjį. 

Vyras uždarė duris ir, atrodė, nežinojo, nuo ko pradėti. 

— Ar tu turi daug nemalonumų? — paklausė Iden. 

— Daugiau, nei gali įsivaizduoti. Nėra ko slapstytis. Vakare apie 
mus taukš visas miestelis, o gal jau dabar liežuvauja. Sakydamas „apie 
mus, turiu galvoje agentūrą. 

apačioje stovi trys agentai, o lauke — sraigtasparnis. Kaip būtų gerai, 
jei tas daiktas nuskęstų. 

Makbraidas atsisuko į ją. 

— Daugiau niekas negalvos, kad tu ką nors žinai. Kažkas prisi- 
minė Eplgeito kambaryje matęs knygą apie prarastus lobius, todėl 
jie mano, kad lobiai buvo jo hobis. Pagaliau nusprendė, kad ant to 
popierėlio buvo prirašyta ir daugiau dalykų, tik tavo pavardė išliko 
nesuvirškinta. Bet kokiu atveju, jie atšaukė mane. Taigi tavo vargai 
baigėsi. 

Iden atsisėdo. 

— Aišku. — Juk kaip tik to ji ir laukė, tačiau moters kūnu perbė- 
go baimės šiurpulys. — O ką jie mano apie vyrus, apvertusius mano 
namus? 

— Jų manymu, tai kokio nors ponios Farington giminaičio dar- 
bas, kuris galvoja, kad dvaras turėtų priklausyti jam, o ne tau. Tai jau 
šeimyniniai rūpesčiai, o ne FTB. 

— Bet juk ponia Farington neturėjo giminaičių. 

— Kalbu ne apie tuos, kuriuos pažintum. Įtikinau agentūrą 
pasidomėti žmonėmis, kurie galėtų būti jos tolimi giminaičiai. 
Ir... — Džaredas suabejojo, sakyti ar ne, — ponios sūnus pažinojo 
daugybę blogų žmonių. Manome, kad su jais susidraugavo būdamas 
kalėjime. 

Iden vargiai nuvijo šalin mintis, kaip vaikinas, sėdėdamas kalė- 
jime, susibičiuliauja su kitais nusikaltėliais. 

— Taigi manai, kad vienas iš jų... 

— Bandė rasti lobį. Šefas sakė, kad agentūra spaudoje paskleis 
žinią apie surastą vėrinį su netikrais safyrais. Viliamės, kad tai at- 
baidys lobių ieškotojus. Jie... mes... galvojame, kad būsi saugi, jei visi 
galvos, kad vertingų papuošalų tavo namuose nėra. Kurį laiką popu- 
liarumo neišvengsi, bet tai užsimirš, kai tik kokia nors kino žvaigždė 
praneš apie savo skyrybas. 

— Tai ką, vėrinys nėra vertingas? 

Džaredas nustebo. 

— Na, ko nors vertas? 

— Turi istorinę vertę, beje, auksas tikras, — gūžtelėjo pečiais 
Džaredas. 

— Norėčiau sužinoti, kas buvo toji prancūzė grafienė, pasiūliusi 
šį papuošalą ponios Farington protėviui. Keista, kodėl ji nepaslėpė 
safyrų. Juk pasakojama, kad iš pradžių gobšiam jaunuoliui ji paro- 
džiusi perlus, bet šis atsisakęs ir pareikalavęs safyrų. 

— Protinga moteris. Perlai greičiausiai buvo tikri. 

— Taip. Vyras padarė tai, ko tikėjosi prancūzaitė. Jai atiteko ver- 
tingi perlai, o vaikinas liko su padirbtais safyrais. 

— O vėliau žmonės žudė vienas kitą dėl tų blizgučių. 

Iden atsirėmė į kėdės atlošą. 

— Kaip ironiška. Taigi tu išvyksti. 

— Taip, turiu paklusti įsakymui, be to, tai, kas yra tarp mūsų... 

Iden pažiūrėjo į jį griežtai. 

— Na gerai. Galbūt tai buvo vienpusė trauka. Bet aš... 

— Nepradėk, — sudraudė jį Palmer. 

— Negalima kaltinti vyro, bandžiusio pamilti, — tai pasakius jo 
balsas sušvelnėjo. — Atsisveikinau su Mini, man nesunku ją palikti. 
Ji buvo bepradedanti liežuvauti apie mus. O Grenvilas, rodos, tikrai 
priblokštas to, ką pamatė šiandien ryte. Mėginau pasikalbėti, bet jis 
neklausė. 

— Turiu nueiti pas jį. 

— Jam reikėjo grįžti į biurą. Jeigu nori su juo draugauti, pagal- 
vok, ką pameluosi. 

— Pasakysiu tiesą. Tarp mūsų nieko nebuvo ir nieko nėra. 

— Ir kas tuo patikės? 

Iden atsistojo. 

— Tu iš tiesų esi niekingas, ar žinai? 

— Taip. — Džaredas išsiviepė ir staiga tarp jųdviejų buvusi 
įtampa atslūgo. Iden atsisėdo; jie vėl buvo draugai. — O kaip tavo 
dukra? 

— Jai viskas gerai. Nors jaučiasi sutrikusi ir galvoja, kad san- 
tuoka žlugusi, bet jaučiasi gerai. Pasistengsiu, kad rytoj atvažiuotų 
Stiuartas, ir Melisa grįžtų su savo vyru namo. 

— Ar tau pavyks? 

— Tikriausiai. Manau, jai reikia tik vyro meilės įrodymo. 

— Argi mums visiems ne to reikia? 

— Esu tikra, kad tavo viršininkas teisus: viskas vyko dėl to pra- 
keikto vėrinio. Bredo dukra maniškei pasakė, kad jos tėvas nori mane 
vesti. 

— Ir tai turėtų būti naujiena? 

— Ne, — nuleidusi akis atsakė Iden. — Ką aš savo dukrai pa- 
sakysiu apie tai? FTB, šnipus ir gyvates miegamajame. 

— Gyvatės tavo lovoje? Judu su Grenvilu mylitės?! 

Iden sušnairavo į Džaredą. 

— Atsiprašau. Negalėjau nepaerzinti. Sutinku, teisybės jai būtų 
daugoka, gal ką nors sumeluok? Praleidusi su manimi tiek daug lai- 
ko, turėjai šio to išmokti. 

Iden nusišypsojo. 

— Gal reikėtų nueiti pas terapeutą, bet aš iš tiesų tavęs pasi- 
ilgsiu. 

— Galiu palikti tau karštų prisiminimų, — kaip degančios žari- 
jos užsidegė jo akys. 

— Nagi, eik iš čia, — nusijuokė moteris atsistodama. — Jei leidi, 
papasakosiu dukrai, kaip tu moki klausytis. Padrąsinsiu ją, kad iš- 
sipasakotų tau visus negerus dalykus, kuriuos jai pastarąją savaitę 
iškrėtė vyras. Smulkiai, su visomis detalėmis. 

Makbraidas susiraukė. 

— Jeigu tau tektų pabūti teisėja, būtum išmesta iš žaidimo. 

— Ne, nebūčiau. Aš laimėčiau. 

— Aišku, laimėtum. Na, gerai, turiu eiti. Sraigtasparnis jau 
laukia. 

— Klausyk, aš... 

— Jei pasakysi, kad buvo smagu, aš... — Džaredas sustojo ir pa- 
žiūrėjo į ją. Kaip tik šią akimirką Iden išvydo tikrą vyrą, ne tą, kuris 
visą laiką pokštavo, juokėsi ir melavo, kad nuslėptų tiesą apie savo 
gyvenimą, bet tikrą vyrą. Jo akyse glūdėjo skausmas ir ilgesys gyve- 
nimo, kurio negalėjo turėti. Tačiau visa taip greitai išnyko, kaip ir pa- 
sirodė. — Linkiu tau su Grenvilu visa ko geriausio. Atsiųsk kvietimą 
į vestuves, ar atsiųsi? 

— O tu atvažiuosi? 

— Ir verksiu, įsikibęs į tavo vestuvinės suknelės padurkus? Ne, 
ačiū. 

Iden juokėsi. 

— Atsiųsiu tau dovaną. — Džaredas išsitraukė iš kišenės po- 
pieriaus lapelį. — Čia mano mobiliojo telefono numeris. Tik trys 
žmonės jį turi. 

— Spėju, kad jį turi tavo viršininkas, aš, o kas dar? 

— Mano mama, žinoma, — atsakė Džaredas, mirktelėdamas jai. 
Po sekundės jis pasiėmė savo lagaminą, pabučiavo Iden į skruostą ir 
išėjo iš kambario. 

Makbraidui išėjus, Iden atsisėdo ant lovos ir pažiūrėjo į popie- 
rėlį. Kodėl jis davė savo telefono numerį? O ne adresą? 

— Nes į telefono skambutį galima greitai sureaguoti, — su- 
šnabždėjo moteris. — Jei paskambinsiu, jis greitai atlėks čia. 

Moteris pažiūrėjo į duris ir nedvejodama suprato: Makbraidas 
meluoja. Ką meluoja, dar nežinojo. Tačiau buvo tikra, kad jis neketi- 
no būti labai toli nuo jos. 


2 SE unus 


— STIUARTAI, — maldavo telefonu Iden, — prašau, paskambink 
Melisai. 

Per vieną valandą moteris paliko jau trečią pranešimą jo te- 
lefono atsakiklyje. Iden jau nepamena, kiek žinučių pastarąsias dvi 
dienas siuntė žentui. 

Tą vakarą, kai išvyko Makbraidas — nuo tos dienos ji pradėjo 
skaičiuoti laiką, — Iden nesiliovė skambinusi Stiuartui. Atsibudusi 
po pietų miego, Melisa nurimo. Visi FTB agentai kartu su Džaredu 
išskrido malūnsparniu ir po kelių minučių namuose įsiviešpatavo 
ramybė. Vos tik Melisa nusileido žemyn iš miegamojo, Iden prisi- 
ėmė „mamytės“ vaidmenį. Moteris mėgino išlaikyti pusiausvyrą ir 
nesipiktinti, kad femme fatale, kuri domino net du patrauklius vyrus, 
transformavosi į būtybę, užvaldytą tyrų motiniškų jausmų. 

Du kartus Iden sudraudė dukterį, kad ši nesiskųstų dėl savo 
pašlijusio šeimyninio gyvenimo. Tačiau Melisos neįmanoma su- 
tramdyti. Pirmas naujas svarbus dalykas — negrįžti į praeitį. Tokius 
prisiminimus Melisa vadino „kapstymusi šiukšlyne“. 

— Mama, — nekantriai pertraukė ją Melisa, — tau turi rūpėti 
gyvenimas čia ir dabar, o ne buvęs prieš šimtą metų. 

Melisos manymu, šių dienų moderni filosofija draudė mamai 
sakyti tokius žodžius, kaip antai: „Kai aš buvau tavo metų; „Kai lau- 

kiausi tavęs...“ ir t. t. Tačiau, kita vertus, Melisa įsijautusi tauškė apie 
savo praeitį. Dukra liejo tulžį ant Iden, esą mama ją „apleido“. 

— Nenoriu, kad mano vaikas sulauktų to, ką tu man vaikystėje 
padarei. Noriu, kad mano vaikas turėtų tėvą. Ar aš trokštu per daug? 
Labai gerai pamenu, kokia vieniša jaučiausi vaikystėje. Būdavo die- 
nų, kai manydavau, kad neturiu nei mamos, nei tėvo. 

Iden stengėsi užjausti dukrą, bet tai buvo nelengva. Vis dėlto 
viena jos dalis norėjo gintis ir išrėkti, kad dėl Melisos padarė viską, ką 
galėjo. Ir, žinoma, mėgino pasakyti neturėjusi jokio supratimo apie 
dukros „nelaimingą vaikystę“. Moteris taip pat netvėrė savyje nepa- 
sakiusi, kiek šeštadienių dėl dukters atsisakė eiti į pasimatymus su 
patikusiu vyriškiu. Ar ji žino, kiek naktų Iden praleido prie viryklės, 
gamindama Melisai valgį, kitaip tie „sausi daviniai“ ją būtų paver- 
tę viščiuku. Iki trejų metukų Melisa nebuvo ragavusi prancūziškų 
skrudintų bulvyčių. Ir dar daugybės gerų dalykų dukra, rodos, ne- 
prisiminė. 

Tačiau Palmer jautė, kad gindama save tik dar labiau supykdytų 
Melisą, o ar tai ką nors pagelbėtų. Dabar jos dukra bijojo gimdyti ir 
baiminosi, kad vyras neatvažiuos jos parsivežti. Galbūt pabėgdama 
Melisa siekė, kad jos didvyris atskubėtų tuojau pat. Tačiau taip ne- 
įvyko. Joks didvyris ant balto žirgo, kitaip sakant, sidabriniu „Audi“ 
automobiliu, nepasirodė ir net nepaskambino. 

Su kiekviena minute Melisa vis labiau įsitikindavo pasielgusi 
teisingai. Juk ji kovojo už savo kūdikį, ar ne? Siekė suteikti jam visa, 
kas geriausia. O svarbiausia — norėjo, kad kūdikis augtų nesijausda- 
mas vienišas, kaip jo mama. 

Buvo neįmanoma negirdėti dukters priekaištų, vis dėlto Iden 
pavyko. Kiekvieną kartą, kai pyktis užgniauždavo jai kvapą, moteris 
pasižiūrėdavo į dukters išsipūtusį pilvą ir pagalvodavo: mergaitė vis- 
ką pati pažins. Melisa turėjo prikaupusi šimtus istorijų apie blogas 
mamas. Ji pasakojo mačiusi, kaip parduotuvėse mamos rėkia ant 
savo vaikų. 

Tokiu pastebėjimu Melisa mėgino netiesiogiai priminti Iden, 
kad ir jai reikėjo daugiau bendrauti su dukra. Ji vis kalbėjo, kad savo 
vaikui suteiksianti viską, ko šis trokš. 

Iden nusisuko, nenorėdama išsiduoti, jog šypsosi. Moteris norė- 

jo pasakyti: „Palauk, kol jis pasakys, kad ko nors nedarys, o tu negalė- 
si priversti. Tu pasijusi išduota, kai tavo numylėtinis visam pasauliui 
išplepės jam patikėtas paslaptis.“ Iden niekada nepamiršo, kai jos 
trimetė dukrytė vieną sekmadienio rytą, pastoriui paklausus, kam 
reikia maldų, garsiai sušuko: „Mano mamai, nes ją išprievartavo.“ 
Tokio amžiaus mergytė tikrai neturėjo nė menkiausio supratimo, ką 
reiškia žodis „išprievartavo“, bet buvo girdėjusi miestelio liežuvauto- 
jų kalbas ir tiesiai pasakė, ką girdėjusi. Mergaitė suprato: jos mamai 
atsitiko kažkas baisaus ir jai reikia Dievo pagalbos. 

„Tu tik luktelėk“, — dar kartą pagalvojo Iden. Siaubinga linkėti 
bloga savo dukrai, bet moteris kaip tik to norėjo, kai Melisa vis skun- 
dėsi dėl blogos vaikystės. 

Vėlai vakare Iden pasiryžo paskambinti Stiuartui. Gal jai pa- 
vyks išspręsti tarp jųdviejų kilusius rūpesčius. Moteris nežinojo, kaip 
tai padaryti, ir apgailestavo anksčiau netinkamai galvojusi apie savo 
žentą, bet pamėgins atsiprašyti. Jeigu reikės žemintis, Iden taip ir 
padarys. Moteris ketino atsiprašyti, kad buvo susidariusi klaidingą 
nuomonę apie Stiuartą, ir pripažinti, jog jis yra kaip tik toks žentas, 
kokio gali tikėtis dukterį už vyro išleidžianti motina. 

Tačiau Stiuartas neatsiliepė. Net ir po ketvirto pranešimo ne- 
paliko jokios žinutės. Kitą rytą, gana anksti, šeštą valandą, ji vėl 
paskambino. Deja, jokio atsakymo. Vėlai po pietų Iden šovė mintis 
paskambinti savo namo administratoriui. Moterį taip išsekino Me- 
lisos skundai ir priekaištai, jog ji net ketino užmokėti Stiuartui, kad 
šis atvyktų pasiimti žmonos. Galėtų jam atiduoti padirbtus safyrus. 
Arba pasirašyti sutartį, kad perleidžia butą. Arba pati kas mėnesį 
mokėtų buto nuomą. 

Tačiau Stiuartas tylėjo. O kai administratorius pranešė matęs, 
kaip prieš dvi dienas durininkas padėjo Stiuartui įsėsti į taksi, beje, 
vyras turėjo du didelius lagaminus, Iden padėjo ragelį ir nuėjo pas 
dukrą. Ji gulėjo Makbraido, ne, Iden svečių kambaryje esančioje lo- 
voje ir valgė šokoladu glaistytus morenginius saldainius. Ant grindų 
buvo primėtyta mažų rusvų popierėlių. 

— Ar Stiuartas buvo namuose, kai tu išvykai? 

Nustebusi Melisa pakėlė galvą. 

— Ne, jis buvo ką tik išvykęs į Los Andželą. 

— Kiek turėjo trukti jo išvyka? 

— Savaitę. 

Iden sušnairavo. 

— Ar tik nenori pasakyti, kad Stiuartas net nežino, kad jį pa- 
likai? 

Melisa mėgino atsigulti ant šono, bet didžiulis pilvas trukdė. 

— Mama, ar klausaisi manęs? Aš nepalikau Stiuarto. Tik pa- 
bėgau nuo nepakeliamų sąlygų. Nors tu teisi — vyras nežino, kad 
aš čia. Iš viešbučio man visada paskambindavo, o kadangi dabar aš 
neatsiliepiu, turėtų suprasti, jog palikau jį. Arba pagalvos, kad pa- 
bėgau. Žinai ką, mama? Čia, Arundelyje, man labai patinka. Grynas 
oras. Beribiai laukai. Vandens platybės. Ir dar šis didžiulis senovinis 
namas. Pamaniau, mes su Stiuartu galėtume persikelti pas tave. 
Nuostabi mintis, ar ne? Tu kasdien galėtum džiaugtis vaikaičiu. Juk 
tau patiktų, argi ne? 

Iden nepratarė nė žodžio, jei prabiltų, pradėtų šaukti nesusto- 
dama. Tyliai užvėrė duris ir vėl nuėjo skambinti Stiuartui. Ar jis vėl 
neišklausė uošvės paliktų pranešimų? Žinoma, ne. Žentas galvojo, 
kad namuose gali atsiliepti žmona. Bet palauk! O ką, jeigu ji dabar 
gimdo? Stiuartas turėjo palikti Melisai telefono numerį, kuriuo galė- 
tų jam paskambinti. 

Moteris buvo bebėganti pas Melisą paklausti, ar ši turi Stiuarto 
telefono numerį, bet nenuėjo. Ji puikiai suprato, kad dukra tikrai jo 
neduotų. Naršydama po Melisos rankinę, Iden jautėsi nepatogiai, 
tačiau ko ieškojo, nerado. 

Moteris nuėjo į virtuvę, prisipylė taurę vyno ir išsinešė ją į lau- 
ką, pačiupusi dar ir butelį. Kieme buvo vėsu, Palmer ėmė drebėti iš 
šalčio. Kaip viskas gyvenime keičiasi. Tiesiog akimirksniu. Vos prieš 
kelias savaites ji ramiai gyveno su dukra ir tai jai patiko. Ir jeigu ne 
žentas, jos ir toliau būtų laimingos. Dėl vienos minties jai pasida- 
rė nejauku: o kas, jeigu Stiuartą pervažiavo traukinys? Ji paslapčia 
džiaugtųsi. Juk tada dukra su vaikaičiu būtų tik jos. 

Tačiau pastarąsias dvi savaites viskas pasikeitė. Pirmiausia ji gy- 
veno kaip suaugusi moteris, ne kaip... Murkdėsi su vyriškiu purvyne. 
Dalyvavo įdomiame projekte su dviem vyrais. Prisiminė, kaip vieną 
naktį trise — Bredas, Džaredas ir ji — rado vėrinį. Tai buvo įspūdin- 

ga ir kartu gąsdinanti naktis. Ir visa tai vyko su dviem patraukliais 
vyrais. Taip, taip, dviem! Jie žiūrėjo į Iden kaip į geidžiamiausią mo- 
terį savo gyvenime. O, taip. Tai buvo įspūdinga ir kartu siaubinga 
naktis! 

O dabar ji liko viena. Viena sėdėjo sode ir gurkšnojo vyną. 
Netoliese apšviestas mėnesienos stovėjo raudonas savivartis. Pilna 
priekaba visiškai naujų sodo ir daržo įrankių. Ar tiesa, kad kasti kur 
kas patogiau nerūdijančio plieno kastuvu nei ištrupėjusiu? Reikėtų 
pačiai įsitikinti. Šalia automobilio, trinkelėmis išklotoje aikštelėje, 
riogsojo beveik trys šimtai augalų, prašyte prašančių pasodinti juos į 
drėgną žemę. Ir daugiamečiai, ir vienmečiai augalai susodinti į ketu- 
rių colių aukščio vazonus, tulpių ir kitų gėlių svogūnėliai maišeliuo- 
se, o vandens kibire — medžiai nuogomis šaknimis, kur juos paliko 
Džaredas su Iden, ketinę sodinti. Darbą reikėtų pradėti šiandien, 
pamanė moteris. 

Iden greitai ištuštino taurę vyno, tada įsipylė dar. Negi dabar pa- 
sigers vienų viena? „Jausmingoji Palmer“, — pamanė sau moteris. 

Tačiau moteris ėmė samprotauti. O ką, jeigu Stiuartas girdėjo 
skambučius ir išklausė žinutes, bet nenori parsivežti Melisos? Jeigu 
taip, tai Iden netrukus taps vieniša senele. Pagalvojusi apie seilinu- 
kus, mokymąsi paprašyti į tualetą, maisto gaminimą kūdikiui, Pal- 
mer gurkštelėjo didelį gurkšnį vyno. Dabar norėtų turėti mobilųjį 
telefoną, kad galėtų paskambinti Stiuartui. Gal nebus penelyg sudė- 
tinga paskambinti į visus Los Andželo viešbučius ir pasiteirauti, ar 
ten nėra jos mielojo žento? 

Planuok. Reikia viską gerai suplanuoti. Dabar, kai baigėsi sąmy- 
šis dėl netikrų brangakmenių ir šnipų, laikas pagalvoti apie ateitį. Ar 
buvę geri santykiai su Bredu sugriauti? Kai Melisa ant mamos liejo 
vandenį, ji gerai matė liūdnas Bredo akis ir norėjo eiti tik su juo, bet 
jos motiniškas instinktas neleido palikti dukters. 

Iden be atokvėpio išmaukė dar vieną taurę vyno ir nusprendė 
daugiau negerti. Būtų puiku prisigėrus užmiršti viską, kas nutiko 
pastarąsias dvi dienas, bet ji neketino to daryti. Bredas ir Džaredas. 
Dabar ilgėjosi abiejų vyrų. Laikinai Džaredas buvo... kas? Draugas. 

O Bredas... Norėjo, kad šis vyriškis taptų kai kas daugiau nei 
draugas. Atsistojusi Iden pasijuto šiek tiek apsvaigusi, bet įkvėpusi 

gaivaus oro sugebėjo užlipti laiptais į viršų, į savo miegamąjį. Rytoj 
ji susitiks su Bredu ir paprašys atleidimo: nepaisant to, ką kalbėjo su 
Džaredu, Bredui tiesos ji nesakys. Pamėgins kai ką nutylėti, maždaug 
taip: „Na matai, pasiūliau Makbraidui įsivaizduoti, kad esu prekeivė 
narkotikais ir bandau pabėgti. Tada jis šoko ant manęs, parvertė ant 
žemės ir prisispaudė. Kai pasakiau: „Stumk“, jis stumtelėjo mane, o 
ne sunkvežimį. Tai iš tiesų buvo juokinga. O kad paleidau į jį saują 
molio, tai...“ Net ir po dviejų vyno taurių tai neskambėjo įtikinamai. 

Lipdama laiptais visiškai apsisprendė būtinai pasikalbėti su 
Bredu. Jeigu prisireiks, meluos. Padarys bet ką, kad tik vyriškis atleis- 
tų. Pasiekusi lovą, krito į ją su visais drabužiais ir tučtuojau užmigo. 

Vos girdimu balsu vyriškis per raciją pranešė: „Subjektas pasi- 
ruošė nakčiai. Gerokai apsvaigęs.“ Paskui kikendamas įsidėjo raciją 
į kišenę ir atsirėmė į rožių krūmo atramą. Tai buvo paskutinis jo 
judesys. Aplink vyriškio kaklą apsivijo virvė. 


— Ne, — nesutiko Bilas, — tau nebus leista grįžti prie šios bylos. 
Tai, kad susidomėjai įtariamąja, verčia manyti, jog per daug sau leidi. 
Negali daryti vienpusių sprendimų. 

— Jei manai, kad nudobčiau bet ką, kas tik įžeistų nekaltą žmo- 
gų, esi teisus. 

Bilas susidėjo rankas ant pilvo ir stebėjo Džaredą, vaikštantį po 
kambarį pirmyn ir atgal. 

Džaredas atsisėdo, kad galėtų geriau įsistebeilyti į viršininko 
veidą. 

— Praėjusią naktį už durų rastas nužudytas apsaugininkas. Tai 
tu vadini „gerai prižiūrima '? 

— Tai tik patvirtina mūsų spėjimus. Moteris susijusi su šnipų 
klanu. Vis dėlto ji kažką žino. Tikrai žino, bet tu nieko iš jos neiš- 
pešei. Man aišku, kad tu daug išmanai apie Palmer pomėgius, kad 
mėgsta vaikščioti paplūdimyje, kad jai patinka tie — kaip jie vadi- 
nasi — Dželi byns kokteiliai. Gėrimas, skirtas suvilioti. Bet neišpešei, 
ką ji žino. Atrodo, jog per tą laiką, kai išvykai iš Palmer namų, kažką 
iššniukštinėjai, ar ne? 

— Kišote nosį į mano asmeninio pašto dėžutę, domėjotės pri- 
vačiais skambučiais? 

— Žinoma. Tai ką radai? 

Džaredas atsistojo, mėgino valdytis, bet jam nesisekė. Kai išgir- 
do, kad nužudytas apsaugininkas buvo taip arti Iden ir jos dukters, jis 
pasiuto. Pasiryžo suburti ginkluotą komandą ir nuvažiavęs į Arundelį 
išžudyti visus, kas... Tik vis dar neaišku, į ką teks šaudyti. Du agentai 
nužudyti, tik nežinoma kodėl. Makbraidas žinojo viena: įvykių cent- 
re buvo Iden Palmer ir galbūt jos namas. Džaredas labai nenorėjo 
būti atšauktas už tai, kad stebėjo ją. Vaizdo kameros sumontuotos 
tose pačiose vietose Iden name ir kieme, o vyrai nuolat budėjo. Kad 
ir ką moteris darytų, viskas buvo filmuojama. Džaredas pats peržiū- 
rėjo keletą vaizdo juostų ir perskaitė dalį ataskaitų. Jam buvo aišku 
viena: jeigu jis būtų šalia, tai pasirūpintų bent jau Iden dukra. 

Bilas vis dar laukė atsakymo. 

— Ar tai susiję su Ohajo valstija? — pasidomėjo Bilas. 

— Taip. Ten gyvena toks Volteris K. Rankelis. 

— Leisk spėti. Tos nuolat virkaujančios jaunos moters tėvas. 

Džaredas išsiviepė. Kurioje nors juostoje viršininkas turbūt 
matė, kaip Melisa rauda. 

— Būtent. Iden pasakojo, kad anais laikais jis buvęs vyriausiasis 
bažnyčios diakonas. Taigi šiek tiek paplušėjęs, sužinojau, ką veikia 
dabar. 

— Na ir? 

— Praėjus ketveriems metams po to, kai tėvai išvarė Iden iš 
namų, įvyko baisus skandalas. Vyruką, išprievartavusį Iden, pagavo 
su kita mergaite, — pasakojo Makbraidas. 

— Dar vienas nusikaltimas? 

— Ne. Regis, abipusis susidomėjimas. Užgriuvo daugybė kal- 
tinimų, bet niekas jo neareštavo ir nenubaudė. Rankelis išsiskyrė su 
mergaite ir grįžo pas žmoną bei vaikus. Tačiau, kai tik mergaitė su- 
laukė pilnametystės, jie vėl susitiko. Rankelio žmona pasiėmė vaikus 
ir išvyko į Kaliforniją. Po skyrybų vyras tą mergaitę vedė. Ir ačiū 
Dievui, nes pasirodė, kad toji jau septintą mėnesį nėščia. 

— Manai, kad Iden tai žino? 

— Nė nenumano. Manau, jai tai nė motais. Išvykusi iš to miesto, 
praeitį paliko. 

— Taigi dabar Rankelis gyvena su ta mergaite. Kiek jai metų? 

— Kai jai sukako dvidešimt, vyras ją paliko. Mergina su vaiku 
grįžo pas tėvus. 

— Kur tas vyrukas yra dabar? 

— Dirba kilimų parduotuvėje. Tame pačiame mieste, o vietiniai 
gyventojai savo mažoms dukrytėms liepia laikytis nuo jo atokiai. Jau 
seniai Rankelis nepriklauso bažnyčios bendruomenei, — tęsė pasa- 
kojimą Džaredas. 

— O kaip gyvena panelės Palmer tėvai? 

— Abu mirę. 

— Ar tik nemanai, jog Rankelis susidomėjo panele. Galbūt mė- 
gins šantažuoti moterį? Palmer gerai sumokėtų, kad tik tas niekšelis 
nesipainiotų po akių jos dukrai ir vaikaičiui. 

— Galvojau ir apie tai. Tik visa bėda, kad jau daug metų jis nė 
karto nebuvo išvykęs iš miestelio. Patikrinau jo telefono skambučius. 
Į Šiaurės Karoliną neskambino. Nemanau, kad ką nors žinotų apie 
Iden ir Melisą. 

Bilas įdėmiai pažvelgė į Džaredą ir paklausė: 

— Tai ką ketini daryti? 

— Neatrodo, kad būtų galima teisti už neleistinus veiksmus, 
išskyrus Iden atvejį. Nors gal yra ir daugiau kokių nors mums ne- 
žinomų atsitikimų. 

— Ar neaptikai nors vienos neištirtos išprievartavimo bylos? 

— Tris. Visas nuodugniai patikrinau ir manau, kad greičiausiai 
tai Rankelio darbas. 

— Arjie išsaugojo DNR pavyzdį? 

— Taip. 

Abu vyrai palingavo galvomis. Galbūt Iden nenorėtų dalyvauti 
tame siaubingame tyrime, tačiau kitos aukos gali sutikti. 

— Pradėk veikti, — pasiūlė Bilas. 

— Jau pradėjau. 

— Kas dar neaišku? 

— Kodėl man nepasakei, kad Tesė Briuster niekada nelaikė 
rankoje teptuko? 

— Žinojau, kad susiprasi. Be to, kai būni šalia panelės Palmer, 
daugiau nieko nematai, tik ją. 

Džaredas žvilgsniu perspėjo Bilą, kad šefas negali daugiau gvil- 
denti šios temos. 

— Ką tu žinai? — paklausė Džaredas. 

— Tik tai, kad Tesė jų netapė. Tačiau paveikslus į rėminimo 
krautuvę nunešė ji. 

Džaredas atsisėdo. 

— Iš kur ji gavo paveikslus? Negi manai, kad pirko? Galbūt 
šiuo jauku mėgino atitraukti dėmesį. O gal ketino jais papuošti savo 
namus? 

— Ar Tesė turėjo butą? Maniau, kad gyvena agentūroje. Su ta- 
vimi. 

Džaredas nusišypsojo ir pirmą kartą per pastarąsias dešimt die- 
nų nuo širdies jam nusirito sunkus akmuo. 

— Kaip ir mes visi. Taigi ką manote apie tuos paveikslus? 

— Manau, Tesė juos norėjo paslėpti. Nežinia iš kur juos gavusi, 
mėgino padėti ten, kur niekieno žvilgsnis už jų neužkliūtų. 

— O taip, paslėpti geriausiai matomoje vietoje. Tikriausiai Tesė 
tikėjosi grįžti į parduotuvę ir juos pasiimti. 

— Na, ji atsiuntė mums kvitą. — Bilas savo agentui ištiesė 
kvitą. 

— Tu jį turėjai ir man neparodei? — pasipiktino Džaredas. 

— Nepastebėjau jo. Popierėlis buvo pasimetęs tarp kitų Tesės 
ataskaitos dokumentų ir... 

Džaredas nepatikliai žiūrėjo į Bilą. Ar jis sakė teisybę, ar tikrai 
pražiopsojo šį kvitą? Viena iš dviejų. Arba Bilas papasakojo ne viską, 
arba melavo. 

— Noriu, kad tu nedalyvautum šiame tyrime, — tyliai pranešė 
Bilas. — Mirė jau du agentai, o mes vis dar nieko nežinome. 

Džaredas draugiškai nusišypsojo viršininkui. 

— Bijai, kad ir aš mirsiu? 

— Tikiuosi, kad ne, — atsakė Bilas, tačiau jo veido išraiška at- 
rodė rimta. 

— Ką darote, kad apsaugotumėte Palmer? 

— Tik stebime, štai ir viskas. Moteris nė neįtaria, kad prie jos 
namų buvo nužudytas vyriškis. Didžiausią rūpestį jai kelia žentas, 
kurio niekaip negali rasti, ji nori, kad tas pasiimtų savo žmoną. 

— Tai kur tas žentas yra? 

— Užsiėmęs verslo reikalais. 

— Aišku. Jūs ir užvertėte tą vyruką visokiais reikalais, kad tik 
negalėtų pasiimti žmonos. Juk nenorite visko sujaukti, ar ne? Pa- 
liekate vargšę moterį akis į akį su žudiku, net ir jos dukterį, kad tik 
pritrauktumėte nusikaltėlį. 

— Galbūt, jei tu būtum iššniukštinėjęs, ką panelė Palmer žino, 
viso to nebūtų atsitikę. 

— Ji nieko nežino. Nieko tokio, dėl ko koks nors šnipas turėtų 
praryti popierėlį su jos pavarde. 

— Taip, galbūt. Tačiau tai manęs neįtikino. — Bilas pradėjo 
naršyti po dokumentus, gulinčius ant stalo, taip leisdamas Džaredui 
suprasti, kad pokalbis baigtas. — Kai ką nors sužinosi, pranešk. 

— Būtinai, — atsakė Džaredas, išeidamas iš kabineto. Uždaręs 
duris, jis atsirėmė į sieną ir minutėlę galvojo. Reikėjo sužinoti, kas 
nuliejo tas Iden namo akvareles. Reikėjo... Buvo šimtas nebaigtų 
reikalų. Ir Džaredas ketino juos atlikti. Grįžęs į savo biurą, sekretorei 
pasakė, kad blogai jaučiasi. Jį pradėjo kankinti skrandžio skausmai ir 
pirmieji gripo požymiai. Taigi darbe tikėjosi nesirodyti mažiausiai 
dvi savaites. 

Sekretorė, viską suprasdama, suokalbiškai šypsojosi. 

— Paskambinti jūsų mamai, ir ji praneš, jei kiltų neatidėliotinų 
reikalų? 

— Aha, — patenkintas atsakė Džaredas ir, pagriebęs porą pis- 
toletų, išėjo. 


Kad kitą rytą pasipuoštų ir nuvažiuotų į Karalienės Anos biurą, 
Iden prireikė didelės drąsos. Ji vis blaškėsi, neapsispręsdama, vykti ar 
ne. Gali būti, kad Bredas nenorės jos matyti arba lieps išeiti. Tačiau 
kitą minutę toji mintis jai atrodė absurdiška. Juk jie ne vaikai, o-su- 
augę žmonės. Vienas kitą jie vos pažinojo, taigi Bredas kol kas neturi 

jokių teisių į ją ir negali labai daug tikėtis. Netrukus Iden prisiminė, 
ką Mini pasakojo apie buvusios Bredo žmonos neištikimybę. 

— Aš nesu jo žmona! — garsiai suriko Iden. — Be to, nesu jam 
neištikima. 

Šįryt Melisai buvo visai prastai. Rodos, ji visiškai prarado savi- 
tvardą. Liovėsi skųstis ir pradėjo pasakoti mamai, jog bet kokiu at- 
veju pasiliktų su Stiuartu. Supeikė Iden išvirtą košę ir gailėjo savo 
labai sunkiai dirbančio Stiuarto, kuris turėjo rūpintis namais, ja ir 
netrukus gimsiančiu kūdikiu. 

Viena Iden pusė manė, kad reikėtų likti namuose su Melisa ir ją 
paguosti. Taip kalbėjo „motiniškas“ instinktas. Kol dukra buvo maža, 
jai nors kiek sunegalavus, Iden neidavo į darbą. Dėl to taip dažnai 
keitė darbo vietas. Darbdaviai sakydavo, jog dirbanti ji gerai, tačiau 
dažnas laisvadienių prašymas juos trikdė. 

Kai Melisa, nenorėdama valgyti, makalavo šaukšteliu košę ir 
žiūrėjo į mamą liūdnomis akimis, Iden prisiminė save vaikystėje 
lygiai taip pat žiūrinčią į savo motiną. Tačiau nepasidavė. 

— Aš išeinu. Melisa, brangioji, juk turi mano mobiliojo telefono 
numerį ir gydytojo bei ligoninės priimamojo numerį. Jei kas nors 
atsitiks, skambink. 

— Bet jeigu man prasidės sąrėmiai? — pašokdama nuo stalo 
mėgino sustabdyti motiną Melisa. 

— Tau per anksti gimdyti, — ramino ją Iden, vilkdamasi megz- 
tinį. — Manau, kad iki vaikelio gimimo liko šešios savaitės. Galėtum 
išsimaudyti šiltoje vonioje su putomis, o paskui pažiūrėti televizorių. 
Grįšiu po pietų, parvešiu žuvies. Įvyniosim ją į foliją ir išsikepsim, 
kaip darydavom vaikystėje. 

— Bet, mama... — pradėjo Melisa. 

— Viskas bus gerai, — nuramino Iden ir, greitomis pabučiavusi 
Melisą į skruostą, nuskubėjo prie durų. 

Kai automobilį pastatė Karalienės Anos stovėjimo aikštelėje, 
širdis pradėjo pašėlusiai plakti. Ar labai pyksta Bredas? Kaip jis tą 
pyktį išlies? Bars? Ne, į jį tai nepanašu. Bus šaltas? Gal tiesiog išmetė 
ją iš galvos ir nė nepranešė? Negi nuo šiandien taip ir bus? 

Pakeliui į Karalienės Anos biurą Iden atrodė, kad širdis iššoks 
iš krūtinės. Pravažiuodama pro advokato kontorą pastebėjo, kad ten 

Bredo automobilio nėra. Jeigu neras draugo Karalienėje Anoje, nu- 
važiuos į jo namus. Iden apsisprendė. 

Pabeldusi į duris, kvietimo neišgirdo, tada truktelėjo rankeną 
— durys buvo užrakintos. 

Jautėsi, lyg ją kas stebėtų. Pasukusi į Mini kabinetą, pamatė jau- 
nąją moterį, spoksančią į ją. Tačiau Mini demonstratyviai nusisuko. 
Iden nesileido ignoruojama. 

— Mini! — pakiliai kreipėsi ji. — Kaip sekasi? 

Stovėdama prie stalo, Mini taip šaltai pažvelgė, kad Iden norė- 
josi kuo greičiau dingti. 

— Ar kas nors ne taip? 

— Ne taip? — tyliu, bet tokiu pat šaltu tonu pakartojo Mini. — 
Tu juk apsinuoginusi murkdeisi purvyne su mano vaikinu ir dar 
klausi, ar kas ne taip? 

— Tavo vaikinu? — nustebo Iden. 

— Manai, kad jis priklausė tau? Negi galvoji, kad viskas tau pri- 
klauso? 

Iden mėgino greitosiomis sudėlioti savo mintis. 

— Manau, kad Džaredas Makbraidas priklauso sau pačiam. 
Mini, aš nebuvau apsinuoginusi. Nė vienas nebuvome apsinuoginęs. 
Savivartis įstrigo purvyne, mėginome jį išstumti ir pargriuvome. Štai 
ir viskas. 

— Girdėjau visai ne taip. 

— Galiu tau įrodyti, kad... 

— Tuos žodžius pasilaikyk sau. — Dabar Mini įdėmiai žiūrėjo į 
Iden. — O aš maniau, kad tu kitokia. Žinojai, ką Bredui teko išgyventi 
dėl žmonos elgesio. Papasakojau tą istoriją, norėdama tave įspėti. Jis 
nepakęs dar vienos neištikimos moters savo gyvenime. 

— Na, dabar tai palauk! — nutraukė ją Iden. Gal ir nesugebė- 
jo atsispirti savo nėščios dukters kaprizams, tačiau čia jau visai kas 
kita. — Pirmiausia aš nesu kieno nors Žmona, taigi neištikimybė ne- 
įmanoma. Antra, visa, kas vyksta tarp manęs ir Bredono arba tarp 
manęs ir Džaredo, — ne tavo reikalas. 

— Ar tik nenori pasakyti, kad vos apšilusi kojas mūsų miestely- 
je gali nuspręsti, kas, tavo manymu, geriausia visiems mums? Tikiesi, 

kad mes, kurie mylim Bredą, stovėsim nuošaly ir stebėsim, kaip jis 
skaudinamas? Negi taip manai? 

— Mini, — švelniai kreipėsi į ją Iden, — aš nepadariau nieko, 
dėl ko turėčiau gailėtis ar gėdytis. Jei kas nors mano kitaip, tai jų 
mintys nešvarios. 

— Tarp taip manančiųjų yra ir Bredas. 

— Bredas galvoja, kad aš?.. 

— Bredas mano, jog nesi geresnė už jo žmoną. Tu jį užgavai, 
Iden. Giliai įžeidei. Po to, kai pamatė tave kito vyro glėbyje, iškart 
sėdo į lėktuvą ir išvyko. Niekas nežino kur. Žinai, ką jis padarė? Pa- 
skambino mano motinai. Džiaugiuosi, kad prisimeni, kas ji tokia. 
Bredas niekada jos neves, bet ji nenori tuo patikėti. Turėtum ją dabar 
pamatyti. Ji švyti iš džiaugsmo, nes tiki, kad Bredas pasipirš. Mėginau 
su ja pasikalbėti, bet mama nenori manęs klausytis. Pasakiau: jis gali 
tau atleisti ir tada ją paliks. Bet ji nesiklauso. Dabar esu tarp dviejų 
ugnių. Mama nori, kad pasekčiau Bredą, o jis nori, kad prižiūrėčiau 
namus. Jeigu ne dukra, kuriai visada reikės giminių, iš šio miestelio 
išvažiuočiau amžiams. 

— Mini, man labai gaila. Niekada nenorėjau... 

— Gerai. Niekada nenorėjai ką nors įskaudinti. Tik patiko turėti 
du vyrus, rėžiančius apie tave sparną, ar ne? 

— Užteks tokių kalbų, — apsisuko išeiti Iden. 

— Jau paauglė buvai paleistuvė ir visiškai nepasikeitei. 

Atsisukusi Iden išvydo pykčio perkreiptą Mini veidą. Tokios 
niekada nematė. Nebuvo ką ir bepridurti. Moteris išėjo. 

Mini klestelėjo į kėdę ir vos neprapliupo raudoti. Po Iden Pal- 
mer išdavystės visi merginos planai žlugo. Dabar Bredas tikrai neves 
Iden. Pakankamai prisiklausė paskalų apie pirmąją žmoną, tad ne- 
sileis panašiam išbandymui dar kartą. O Džaredas... Mini pasijuto 
išduota ir šio vyruko. Merginai atrodė, kad tarp jų vyksta kažkas 
rimta, bet paaiškėjo, jog tai tik apsimetinėjimas. Džaredas miestelyje 
gyveno dėl Iden. Mini nežinojo, kodėl Džaredas apsistojo Arundely- 
je, tačiau jautė, jog dėl to kalta Iden praeitis. Kai tik sužinojo tai, ko 
jam reikia, iškart išvyko. Taigi Mini vėl reikėjo viską pradėti iš pra- 
džių. Dabar ji negaus namo ir neblogo vyruko. Vietoj to ir toliau bus 
Bredono Grenvilo namų valytoja, pono pasiuntinė. 

Susiėmusi už galvos, Mini troško, kad visi šie žmonės jaustųsi 
taip blogai kaip ir ji dabar. Kaip galėjo atsitikti, kad buvusi nėščia ir 
visiškai vargšė mergaitė dabar sulaukė net dviejų vyrų dėmesio? Ir 
dar tokio amžiaus? 

Staiga Mini atkuto. Kas tas vyras, ją išprievartavęs? Vyriausiasis 
bažnyčios diakonas. Kiek pamena iš pokalbio prie stalo. Taip, tai jis. 

Ji pašoko nuo kėdės, prilėkė prie spintos ir išsitraukė aplanką 
su dokumentais apie Iden. Mini turėjo užpildyti darbo sutartį, o joje 
buvo nurodytas Iden gimtojo miesto pavadinimas. Kažkur Ohajo 
valstijoje. Sužinoti, kuri bažnyčia buvo „nedidelė akmeninė bažny- 
tėlė“, tereikėjo vieno skambučio į to miestelio biblioteką ir paklausti 
ten dirbančio pastoriaus, kas buvo jos vyriausiasis diakonas 1976- 
aisiais. 

— Man nereikia ieškoti atsakymo, nes ne jūs pirmoji to teirau- 
jatės. Tai buvo Volteris K. Rankelis. 

Mini neklausė, kas dar, be jos, skambino — merginai tai ne- 
rūpėjo. 

— Galbūt ponas Rankelis tebegyvena miestelyje? 

— Taip, gyvena. Jis dirba vietinėje kilimų krautuvėje. Ar jums 
reikia jo telefono numerio? 

— Būtų gerai sužinoti. 

Po minutės Mini paskambino į Iden namus. Visas miestelis Ži- 
nojo, kad jame gyvena ir kūdikio besilaukianti Iden dukra. 

— Ar Iden Palmer namuose? — paklausė Mini verslininkės 
tonu. — Turiu informacijos, kurios ji teiravosi. 

— Informacijos? — pakartojo apsimiegojusi Melisa. — Ji ne... 

Mini ją pertraukė: 

— Turiu informacijos apie jos dukters tėvą. 

— Jos?.. — Melisa pažvalėjo. — Tėvą? Nesuprantu. Ji nežino, kas 
yra jos dukters tėvas. 

— Viską pasakyti galiu tik pačiai panelei Iden Palmer. Ar tai 
jūs? 

Akimirką buvo tylu. 

— Taip, aš esu panelė Palmer. Galite kalbėti. 

— Ar turite kuo užsirašyti to vyro adresą ir telefono numerį? 

— Taip, — atsakė Melisa. — Sakykite. 

IDEN negalėjo užmigti. Ji išbandė viską, bet nepadėjo niekas. Nė 
televizorių filmą apie milžiniškas skruzdėles, užpuolančias miestą, 
bet ir jis nenuvargino. Net rankraštis apie Džeką Plėšiką nenugramz- 
dino į saldų miegą. 

Iden dar niekada taip netroško užmigti. Ji troško atsigulti, užsi- 
merkti ir... Ką? Niekada nepabusti? 

Ne, tai pernelyg dramatiška, bet akimirką jai pasirodė, kad pui- 
kus gyvenimas pasidarė nepakeliamas. Keista, bet įsibrovėliai, užra- 
kinę rūsyje, nenuliūdino Iden taip, kaip dabartinė jos padėtis. 

Iš Mini kabineto ji išėjo aukštai pakelta galva. Iden jautėsi ne- 
kalta, o Mini elgėsi kaip išprotėjusi. Juk Iden absoliučiai teisi, ar ne? 

Tai kodėl dabar taip prastai jautėsi? 

Ji nuvažiavo į maisto prekių parduotuvę, kad nupirktų Melisai 
patinkančio maisto ir galėtų kaip nors praleisti laiką. Viskas bus ge- 
rai, raminosi moteris, dėdama į krepšį citrinas. Galbūt ji ir prarado 
Bredą, tačiau geriau dabar sužinoti, koks jis pavydus ir neatlaidus, nei 
tada, kai bus pametusi dėl jo galvą. Rinkdamasi brokolių, Iden pajuto 
užuojautą Bredo žmonai. Gal buvo kokia nors svarbi priežastis, dėl 
kurios ji ryžosi neištikimybei. 

Tačiau Iden puikiai suprato meluojanti pati sau. Akimirką akyse 
pasirodė ašaros, tačiau moteris susitvardė. 

Viskas bus gerai, pakartojo sau dar kartą. Juk turėjo namus bei 
sodą — ir galbūt dukra su vaikaičiu gyvens kartu su ja. Būtų smagu. 
Vaikaičiui nupirktų medines karstykles. O gal ir ne — juk tai pavo- 
jinga. 

Galbūt šį kartą ji suteiks vaikui nuostabią vaikystę. Jokių darže- 
lių, į kuriuos ėjo Melisa. Taip, dabar jai pasitaikė antra proga auklėti 
vaiką. Melisa tikriausiai eitų dirbti, o ji, pasilikusi su vaikeliu, augintų 
kaip savą. 

Iden jau įsivaizdavo, kaip šiltą vasaros popietę leidžia su vaikai- 
čiu sode, bet tučtuojau prisiminė vieną televizijos reklamą. Patraukli 
vyresnio amžiaus žmonių pora stovi kruizinio laivo denyje ir apsika- 
binę stebi saulėlydį. Kitoje scenoje rodomi pietaujantys ir šokantys. 
Abu juokėsi. Šalia nebuvo jokių vaikų. 

— Ak! — atsiduso moteris. Rankoje ji laikė artišoką ir taip 
spaudė, kad lapų galai net žeidė rankų odą. 

Ir vėl jos akyse susitvenkė ašaros. Apsipirkusi išvažiavo namo. 
tramdyti pyktį. Iden iškart tai pajuto, jos širdis pradėjo daužytis. 
Tačiau po minutės tas piktas dukters žvilgsnis dingo, jį pakeitė apsi- 
mestinis džiaugsmas, kuris Iden buvo blogiau už įtūžį. 

— Ar parvežei Žuvies? 

— Taip. Melisa, ar kas nors atsitiko? 

— Visiškai nieko. Eikim virti pietų. Juk taip darydavom, kai 
buvau maža. 

Dukters balso tonas šiurpino Iden. Ji apkabino Melisą per 
pečius. 

— Kas negerai? 

— Nieko! — atrėžė Melisa, išsprūsdama iš motinos glėbio. 

Iden norėjo pasodinti dukrą ir ramiai pasikalbėti. Tačiau nega- 
lėjo to padaryti. Juk žinojo: kad ir ką aiškintų Melisa, dėl visko kalta 
tik Iden. 

— Taip, aš kalta, — sušnabždėjo moteris. 

— Ar ką nors sakei, mama? — šaltai paklausė Melisa. 

Iden jautė, kad dabar neištvertų Melisos skundų. Dukters pikti 
žodžiai vis dar skambėjo ausyse. 

Pietūs buvo nejaukūs, trumpi mandagūs dialogai — nenuošir- 
dūs. Du kartus dukra užsipliėskė pykčiu, o gal neapykanta. Papieta- 
vusi Melisa tučtuojau nuėjo į savo kambarį ir užtrenkė duris. 

Lėtai, stengdamasi nesigilinti, kas vyksta, Iden suplovė indus, 
paskui savo kambaryje mėgino skaityti rankraštį. Tačiau tai, ką skai- 
tė, moters nė kiek nesudomino. Ji galvojo apie ateitį. Tai kas bus? 
Kaip susiklostys jos gyvenimas? Ar Stiuartas niekada neatvyks ir 
neišsiveš savo žmonos? Iden prisiminė Melisos žodžius: „O, kad tu 
būtum jam mielesnė...“ Ar tai ir yra motinystės džiaugsmas, kad esi 
kaltinama viskuo, kas tik negera nutiko tavo atžalai? 

Antrą valandą nakties Iden vis dar nemiegojo ir stengėsi apie 
nieką negalvoti. Ką jai dabar daryti? Kaip tinkamiausiai pasielgti? 

Pusę trijų moteris pakilo iš lovos, apsitempė džinsus, apsivilko 
palaidinukę ir ant pirštų galiukų nutipeno laiptais žemyn. Jei pasiims 
ką nors užkrimsti, gal užmigs. O gal... Ji nustėro už lango pamačiusi 
menką švieselę, kuri buvo panaši į smilkstančios cigaretės ar žiebtu- 
vėlio šviesą. Nesvarbu, kas tai yra, svarbu, jog dabar to neturi būti. 

Jos mobilusis gulėjo ant virtuvinio stalo. Juk turėjo Džaredo te- 
lefono numerį. Paskambinti jam? Greičiausiai jis jau grįžo į Kolum- 
biją. Tikriausiai dabar yra labai toli. Iden pakėlė telefoną ir suspaudė 
mygtukus. Džaredas atsiliepė po pirmo signalo, bet nieko nepasakė. 

— Kažkas yra lauke prie namų, — sušnibždėjo Iden. 

— Žinau. Tai aš. Mačiau, kad tavo kambaryje dega šviesa. Jei 
nori pasikalbėti, aš pasirengęs. 

Negalvodama apie tai, ką daro, Iden sviedė telefoną ir pravėrusi 
duris išlėkė į naktį. Pro vaistažolių lysves nubėgo sodo link. Dar ne- 
žinojo, ką pasakys, bet mintis, jog kažkas, su kuo gali pasikalbėti, yra 
šalia, suteikė jai drąsos. 

— Kas atsitiko? — paklausė Džaredas susirūpinusiu balsu, pa- 
sirengęs ją išklausyti. 

— Aš... — pradėjo Iden, norėdama atsisėsti šalia jo ir guostis. 
Tačiau tą akimirką, kai pažiūrėjo į jį, palūžo. Jei ne stiprios Džaredo 
rankos, Iden būtų griuvusi ant žemės. 

— Ei, ei, — švelniai ramino ir glostė plaukus Džaredas. — Kas 
atsitiko? Ar kas nors tave įskaudino? 

— Ne, — atsakė Iden ir pradėjo raudoti. — Taip, aš, aš... 

— Šaaa, — stipriai spausdamas tildė ją vyras. Paskui pasilenkė 
ir suėmė ją už kelių. 

Bejėgė ir gležna Iden ištirpo jo glėbyje. Dar niekada gyvenime 
taip nesijautė. Būdama nėščia buvo tikra kovotoja. Tuomet ji turėjo 
tikslą, dėl kurio reikėjo laimėti bet kokį mūšį ir nesvarbu, kokiu būdu. 
Anuomet Iden dėl kūdikio, kurio laukėsi, galėjo padaryti bet ką. 

Tačiau dabar tas kovingumas kažin kur išgaravo. Rauda moterį 
visiškai užvaldė, ji paplūdo ašaromis, besikaupusiomis metų metais. 
Kai Džaredas ją nešė, Iden kūnas trūkčiojo nuo verkimo. Netrukus 
vyras sustojo ir padėjo ją ant kažko švelnaus, tačiau Iden savo gelbė- 
tojo nenorėjo paleisti. Pamėgino liautis raudojusi, bet nesisekė. 

Džaredas atsisėdo laikydamas ją ant kelių, išsitraukė nosinaitę ir 
pradėjo šluostyti ašaras. 

— Aš apsikvailinau, — tik tiek sugebėjo pralementi Iden. 

— Pasakyk, kas nutiko. 

— Tai tik... Aš... — šnirpščiodama nosimi Iden pagaliau atsi- 
traukė nuo vyro ir apsižvalgė. — Kur mes? 

— Vandens bokšte, — atsakė Džaredas. 

Negalėdama gerai įžiūrėti, Iden vis dar dairėsi. Prožektorius 
buvo nukreiptas į lubas. Namas pastatytas XVIII a. Kažkada šis pas- 
tatas be langų buvo rūkykla. Kampe stovinčioje palaikėje spintoje 
gulėjo įvairios talpos bidonų ir pompa vandeniui pumpuoti į namą 
ir sodui laistyti. Likusi pastato dalis buvo paversta sandėliu, visada 
pilnu atsargų. Dabar čia tuščia, ant grindų gulėjo tik čiužinys ir ant- 
klodės. 

— Kažkas jame lankosi, — paaiškino Džaredas, įžiebdamas 
storą žvakę ir išjungdamas prožektorių. Jis sėdėjo prie pat Iden. Jie 
galėjo būti užklupti, tačiau duryse yra spyna ir... Džaredas gūžtelėjo 
pečiais. 

Lauke pradėjo lynoti ir pasigirdo malonus barbenimas į skardi- 
nį stogą. Iden rankove nusišluostė akis. 

— Gal vertėtų grįžti. Melisa... 

Džaredas sugavo jos ranką. 

— Neišeisi, kol nepasakysi, kas atsitiko. 

— Nieko ypatingo. Turiu grįžti. Melisai gali manęs prireikti. 

— Manau, merginai reikia įkrėsti beržinės košės. 

— Jau per vėlu. Be to, Melisa yra suaugusi moteris. 

— Ne, ji tebėra maža mergaitė moters kailyje, — pasakė Dža- 
redas nė trupučio nesišypsodamas, — o tu leidi jai likti vaiku. Vietoj 
to turėtum... 

Tai išgirdusi, Iden vėl pravirko. Užsidengusi rankomis veidą, 
pradėjo balsu raudoti. 

Išsitiesęs visu ūgiu ant čiužinio, Džaredas prisitraukė ją artyn. 

— Ša, brangioji, nurimk. Esu su tavimi, — šnabždėjo jis, glosty- 
damas moters plaukus. 

Lietus plovė seną namą, o jo viduje glaudėsi du paklydėliai. 
Iden visu kūnu prisiglaudė prie Džaredo. Jai taip reikėjo kito žmo- 
gaus užuojautos. Tas stiprios moters įvaizdis pasidarė koktus. 

Kuo stipriau lijo, tuo labiau ji verkė ir vis stipriau glaudėsi prie 
šilto jo kūno. Vyras prisišliejo dar arčiau, bet kai Iden uždėjo savo 
šlaunį ant jo, Džaredas atsitraukė. 

— Negaliu taip, — atsakė jis prikimusiu balsu. — Negaliu laikyti 
tavęs apkabinęs ir daugiau nieko nedaryti. 

— Viskas gerai, — ašaros ant Iden skruostų pradėjo džiūti. — 
Viskas gerai. 

— Aš... — Džaredas atšlijo, bet pažvelgęs į Iden pradėjo svarsty- 
ti. Po sekundės jis vėl buvo šalia, sugriebęs ją į glėbį. 

— Taip, — sumurmėjo Iden, apsivydama rankomis jo kak- 
lą. — Taip. 

Džaredas suleido pirštus į jos purius plaukus ir atlošė galvą. 
Gerą minutę žvelgė jai į akis, paskui lūpomis prisilietė prie jos lūpų. 
Iš pradžių buvo nedrąsus, suteikdamas jai dar vieną progą išsilais- 
vinti, bet Iden rankos dar stipriau jį apsikabino ir jų lūpos susiliejo 
aistringam bučiniui. 

Iden žinojo: dar niekada jokio vyro nėra troškusi taip stipriai 
kaip šįkart. Pro prakiurusias sienas matėsi tolumoje blykčiojantis 
žaibas, pasigirdo perkūnija, o Iden dar stipriau apglėbė Džaredą. 

Vyro ranka nuslydo po palaidine. Iden nedėvėjo liemenėlės. Kai 
Džaredo pirštai palietė krūtį, sudejavo. 

Laukti nereikėjo. Akimirksniu Džaredas nutraukė palaidinukę 
ir šilkiniais delnais glostė Iden krūtis. Lūpomis glamonėjo kaklą. 
Iden atrodė, kad ji amžiams ištirpo laike nuo tada, kai paskutinį kartą 
buvo vyro glėbyje. Nuo tada... 

Iden akimirką atšlijo, kad galėtų pažvelgti į ją bučiuojantį vyrą. 
Jis buvo pusiau prisimerkęs, lūpos karštos ir švelnios. „Jis myli mane“, 
— pagalvojo Iden. Tas Džaredas Makbraidas, kurį ji sutiko anksčiau, 
dingo, jo vietoje buvo vyriškis, neturintis jokių pretenzijų ir kėslų. 
Tai, ką ji matė, nebuvo niekšinga melo kaukė. 

Džaredas atsimerkęs pažvelgė į Iden ir tuojau pat grįžo tas gerai 
pažįstamas agento žvilgsnis. Tai buvo įžeisto ir trokštančio saugumo 
vyro veidas. „Toks pat kaip aš, — pamanė Iden. Po šia veido išraiška 
slypėjo skausmas. 

Makbraidas pajuto, kad kažkas ne taip, ir pradėjo trauktis, 
sukdamas žvilgsnį į šalį. Bet Iden apkabino jį per pečius. Džaredas 
svyravo, tačiau po akimirkos pažvelgė į ją. Ji gulėjo ant šono, apsi- 
nuoginusi iki juosmens, prasegti džinsai nusmaukti ant klubų. Iden 
matė jo akyse aistrą ir tikrų tikriausią jausmą. Moteris žinojo, kad 
dabar gali viską nutraukti, bet to nepadarė. Atsigulusi ant nugaros, 
kvietė Džaredą į glėbį visiškai atsiduodama. 

Džaredas nusišypsojo ir prisiartinęs nusmaukė džinsus. Pama- 
čius, kad Iden nemūvi kelnaičių, jį suėmė juokas. Iden irgi juokėsi. 
Tada Džaredas nusisuko. 

— O, ne, tu to nepadarysi, — pasakė Iden. — Noriu matyti, su 
kuo turiu reikalą. 

Džaredas tebesijuokė. Jis atsigulė šalia ir, nors akyse degė aist- 
ra, vyras gulėjo ramus, o Iden galėjo tyrinėti jo kūną. Metų metais 
treniruotas kūnas atrodė stiprus, tačiau pažymėtas daugybės randų. 
Ji švelniai pirštais perbraukė vieną randą ir klausiamai pažvelgė į 
Džaredą. 

— Peilis, — paaiškino jis ir pabučiavo Iden į kaklą. 

Rankomis moteris apčiuopė dar vieną randą ant nugaros. 

— Kulka. 

Ir dar vieną ant šlaunies. 

— Tu juk nenori žinoti, — pasakė Džaredas ir lūpomis įsiskver- 
bė į Iden. Daugiau nereikėjo kalbėti. 

Jie mylėjosi, rodos, visą amžinybę. Ant seno čiužinio. Jų kūnai 
susitiko pirmą kartą, tačiau tai buvo neapsakomai malonu. Jiems su- 
siliejus, Iden juokėsi iš džiaugsmo. 

Džaredas sukniubo ant Iden ir akimirką jai pasirodė, kad užmi- 
go. Moteris atsirėmė kulnimis į čiužinį, paskui pavertė Džaredą ant 
nugaros ir visu ūgiu išsitiesė ant jo. 

— Nagi, senuk, tau reikia paplušėti. 

— Ne, — nesutiko Džaredas, vis dar negalėdamas atsimerk- 
ti. — Esu pavargęs. Noriu miego. Esu senas vyras ir niekada negalėsiu 
pamylėti moters du kartus per vieną naktį. 

— Tada... — nutęsė atsitraukdama nuo jo Iden. 

Tuo metu Džaredas sugavo ją ir prisitraukė prie savęs. Vis dar 
buvo užsimerkęs. 

— Galbūt pavyktų, jei tu grąžintum man jėgas. 

— Aš? Kaip tai padaryti? — braukdama ranka žemyn per Dža- 
redo šlaunį, koketavo Iden. 

— Tu jau pradedi. Yra dar keli randai, kurių neaptikai. 

— Ak, — jos ranka nuslydo žemiau. — Čia? Ne, nieko nerandu. 
O čia? Nėra jokių randų. Gal čia? 

Džaredas atsiduso, kai Iden nustojo ieškojusi. 

— Tęsk, — paprašė jis kimiu balsu. 

Po valandos abu gulėjo nejudėdami. Jų oda žvilgėjo nuo prakai- 
to. Lietus pamažu liovėsi ir Iden pagaliau pasijuto norinti miego. 

Atsikėlęs Džaredas spintelėje susirado butelį vyno ir du vien- 
kartinius puodelius. Įpylęs vyno, paliepė: 

— Neužmik. 

Iden pasivertė ant šono, šiek tiek sulenkė kelius ir užsimerkė. 
Džaredas užmetė ant jos antklodę ir ištiesė puodelį vyno. 

— Turėsi su manimi pasikalbėti. 

— Ryte, — sumurmėjo Iden. 

— Ar žinai, ką man patarė daryti, kai atšaukė iš tavo bylos? 
Daugiau kalbėtis su tavimi ir... 

— Ir ką? 

— Mažiau varvinti dėl tavęs seilę. 

— Man tai patinka. Nedaug vyrų varvino seilę dėl manęs. 

— Palmer, negali man meluoti, juk perskaičiau visą tavo bylą. 
Todėl žinau, kad daug vyrukų buvo pametę dėl tavęs galvą. Tu visada 
juos traukei. 

— Man baisu. 

— Deja, manau, kad pasaulyje yra tik vienas žmogus, kurio 
bijai, — tavo dukra. 

Iden nustebo. 

— Aš bijau savo dukters? Juokinga. 

Džaredas padavė jai vyną, moteris atsisėdo ir užsitraukė anklo- 
dę iki pat kaklo. Vyras vis dar buvo neapsirengęs, rodės, kad demons- 
truoja savo dailų kūną. Taip, jis patrauklus. 

— Gerai, tai ką gi tu nori sužinoti? — gurkštelėjusi vyno, pa- 
klausė Iden. 

— Nežinau. Kai pamačiau tave šiąnakt, atrodė, kad nebenori 
gyventi, raudojai kaip kūdikis. Dėl to pagalvojau, jog kažkas atsitiko. 
Bet prisiminiau, ką mačiau vaizdo juostoje. Dėl tavo tokios būsenos 
kalta Melisa. 

Iden žiūrėjo į vyrą ir mėgino tvardytis, išlikti rami. 

— Maniau, kad kameros išmontuotos. Tačiau jeigu jos liko savo 
vietose, vadinasi, tyrimas nebaigtas. 

— Vienas iš tavo namą sekančių agentų buvo pasmaugtas. 

— Melisa, — ištarė Iden ir rengėsi eiti pro duris. 

Džaredas vos spėjo sugauti moters puodelį. Padėjęs abu puode- 
lius ant žemės, apkabino ją, bet Iden stengėsi išsiveržti. 

— Čia yra dar du agentai, — tyliai sušnabždėjo Džaredas. — Jie 
neturi jokių racijų. Tu negali jų pastebėti. Iden, brangioji, kažkam 
tavęs reikia, kad rastų tai, ko ieško. Turiu sužinoti, kas tie žmonės ir 
ko jiems reikia. 

— Negi mes mylėjomės dėl to, kad aš išplepėčiau savo pas- 
laptis? 

Džaredas atrodė įsižeidęs. 

— Gerai, atsiprašau. — Moteris vilkosi drabužius. Kai Džaredas 
klausiamai į ją pažvelgė, parodė jam duris. Juk nenorėjo, kad pora 
FTB agentų užkluptų juos čia. — Ar čia yra kamerų? 

— Ką sau galvoji? 

— Dar kartą atsiprašau. 

— Noriu, kad papasakotum viską, kas nutiko man išvykus. Ne- 
svarbu, net jeigu tai tik smulkmenos, ir tai turiu išgirsti. Supranti? 

— Nebuvo nieko ypatingo, išskyrus keletą tikrai bjaurių dalykų. 
Niekas neprisiminė vėrinio ar dar ko nors, dėl ko būtų reikėję žudyti. 
Išskyrus Mini. Ji netvertų džiaugsmu mane pribaigdama. 

— Mini? Tai man ji turėtų keršyti, o ne tau. 

Iden nustebo. 

— Juk mergina galvojo, kad buvau jos vaikinas. 

Džaredas truktelėjo pečiais. 

— Toks jau mano darbas. Dažnai taip atsitinka. 

Jo žodžiai neturėjo prasmės ir kartu buvo tokie nuoširdūs, kad 
sukėlė Iden juoką. 

— Tu nekaltas. Mini reikia vyro ir tėvo jos vaikui. Dar namo. 
Manau, kad jos sandoris su Bredu yra... 

— Tęsk, kas atsitiko? 

— Atsiprašau, kad aš... 

— Žinau, negali galvoti apie Grenvilą, nejausdama skausmo. Jis 
tave paliko, todėl pasimylėjai su antru tavo sąraše vyru. Ačiū, man tai 
patiko, ir galiu patikinti, kad jam to nepasakosiu. 

Iden keletą sekundžių stebėjo Džaredą. 

— Dabar suprantu, kodėl nuo tavęs pabėgo žmona. 

— Nieko blogo apie tave nemanau, — atšovė Džaredas. — Tik 
galėtum neišsisukinėti nuo pasakojimo. 

Iden žiūrėjo į vyną puodelyje. Pamažu pro sienų plyšius skver- 
bėsi šviesa. Aušo. Ką ji galvos apie save, kai bus toli nuo Džaredo? 
Su tokiu žmogumi kaip jis Iden nematė jokios perspektyvos. Juk jis 
tikras bastūnas, klajoklis ir... valkata. Ne iš tų, kurie galėtų įsikurti 
vienoje vietoje ir sodinti medžius. Be to, šitame snobų miestelyje jis 
nepasieks Arundelio gyventojų materialinio lygio. Ne, nėra ko prasi- 
dėti su Džaredu, galvojo Iden. 

— Matau, kad nori viską baigti, ar ne? — pasiteiravo Džaredas, 
vilkdamasis drabužius. — Aš ne tas vyras, kurio tu ieškai. 

— Atsiprašau, — apgailestavo Iden. — Nenorėjau pasakyti... 

— Tai nesvarbu, ir liaukis atsiprašinėti, — lengvino padėtį 
Makbraidas, segdamasis marškinius. — Noriu žinoti, kas atsitiko su 
Mini. 

Iden reikėjo sukaupti visas jėgas, kad galėtų atpasakoti savo po- 
kalbį su Mini. 

— Aš nežinau, ką ji kalbėjo apie Grenvilą, bet Mini suklydo dėl 
mūsų santykių. Juk niekada nedaviau dingsties apie mus galvoti kaip 
apie porą, — pasakė Džaredas. 

Iden puikiai žinojo, kad jis kalba tiesą, tačiau Mini įniršis ne- 
išblėso iš jos atminties. Ji išgėrė beveik visą vyną. Per visą savo 
gyvenimą taip anksti ryte nebuvo gėrusi alkoholio. Be to, niekada 
nesimylėjo su vyru, kurio neįsivaizduoja kaip savo gyvenimo draugo. 
Jai nebūdingas vienadienės plaštakės lengvabūdiškumas. Žvelgdama 
į Džaredą, prisiminė rankas, glostančias jos kūną. | 

— Baik! — sušuko Džaredas. — Negaliu susikaupti, kai tu taip 
žiūri į mane. Ar pameni, kai spėjau, jog tas ponios Farington protėvis 
nužudė savo žmoną ir jos meilužį? Buvau teisus? 

— Taip, bet tai... 

— Žmogaus prigimtis. Su ja man teko susidurti daugybę kartų. 
Mini meluoja apie Grenvilą. Jeigu jis ir paskambino savo buvusiai 
draugei, tai tik dėl kokios nors kitos priežasties, o ne tam, kad grįžtų 
pas ją. Ką tiksliai sakė toji mergina? 

— Ar tai turi ką nors bendra su šnipu, prarijusiu lapelį su mano 
pavarde? 

— Jei Mini meluoja viena, gali pameluoti ir kita. Man aišku, jog 
mergina pagalvojo, kad ja domiuosi. Tai būtų klaida. Taip man visada 
nutinka su moterimis. Be to, stengiausi sukelti tau pavydą... 

— Kodėl to norėjai? 

Džaredas į klausimą nekreipė dėmesio. 

— Dar kartą žodis žodin pakartok, ką ji sakė. 

Iden stengėsi prisiminti visas smulkmenas, bet iš susijaudinimo 
tiksliai pakartoti pokalbį sekėsi sunkiai. 

Džaredas išsitiesė ant čiužinio, rankas sunėrė virš galvos. 

— Grenvilas galėjo paskambinti moteriai dėl kokių nors reika- 
lų. Panašu, kad Mini motina, kaip ir jos dukra, turi lakią vaizduotę. 

Abi linkusios išsigalvoti, kad vyrai pameta dėl jų galvas. Ką dar ji 
tauškė? 

Iden pastatė ant grindų tuščią puodelį. 

— Ojojoj, argi taip blogai? — nusistebėjo Džaredas. 

Ji atsigulė šalia, bet nesilietė prie jo. 

— Mini pasakė, kad jau paauglė buvau pasileidėlė ir nuo tada nė 
trupučio nepasikeičiau. Po to, kas įvyko šiąnakt, ji teisi. 

— Angelai gyvena tik danguje, o ne žemėje. 

— Ką? — atsisuko Iden. 

— Ar tik tėvai neįkalė tau į galvą, kad pati kalta, jog tave išprie- 
vartavo? 

— O, taip, — atsiduso moteris. — Jeigu tada nebūčiau segėjusi 
sijono iki kulkšnių, jei nebūčiau vaikštinėjusi po mišką, jeigu aš... ir 
taip toliau. Taip, pasak jų, buvau kalta. 

— Taigi stengeisi įrodyti, kad jie neteisūs? 

— Ar man teks sumokėti už šį psichoterapijos seansą? 

— Ne, tai nemokama. Man visada rūpėjo, kodėl leidai dukrai 
užlipti tau ant galvos. 

— Aš neleidau! — Iden pradėjo aiškintis. — Kai gyvenome 
drauge, Melisa ir aš... Taip, aš tapau kilimėliu po kojomis. Ar nema- 
nai, kad už tai turėčiau gauti prizą? 

— Už gerą seksą — taip, bet ne už mamytės pareigų atlikimą. 

— Tikrai? — ji atsisuko į Džaredą. — Ar turėjai daug moterų, su 
kuriomis galėtum mane lyginti? 

— Negi manai, kad dabar tinkamas laikas kalbėtis apie mano 
intymų gyvenimą? 

— Atsiprašau. Gerai, taigi Mini meluoja, o Bredas vis dar mane 
myli. — Džaredas, rodos, suakmenėjo. — Atsiprašau, kad... 

Nusisukęs nuo Iden, vyriškis atsistojo. 

— Šis pokalbis mūsų niekur nenuves. Kas dar atsitiko, kad taip 
nuliūdai? 

— Tai susiję su dukra, draugu ir visu gyvenimu, — nusižiovavo 

— Ne, mes negalime čia tūnoti. Gali pasirodyti tavo drau- 
gas, — erzino jis. 

— Džaredai... — įspėjo jį Iden. 

— Savo asmenines bėdas galėsime aptarti vėliau. Man reikia pa- 
tikrinti Mini dosjė. Pasakyk jos pavardę. 

Iš po vyno dėžės Džaredas išsiėmė blonknotą ir rašiklį. 

— Minton Norflyt. 

— Ilgėliau čia pagyvenęs, atspėčiau visų Arundelio gyventojų 
pavardes. 

— Tai dėl čionykščių papročių. 

— Taip, tokiu būdu jie atsiriboja nuo atvykėlių. Turėdamas vie- 
ną iš tų pavardžių, tu lengvai sužinai, kas kam priklauso, o kas ne. 
Visi šiame mieste žino tavo istoriją. Negi nuoširdžiai tikiesi, kad jie 
tave priims? 

— Bet jie jau pripažino mane. Kai gyvenau čia... 

— Kai čia gyvenai, tave globojo Puikioji Arundelio Dama. 
Niekas negalėjo jai paprieštarauti. Ką jie pamanys, kai tu ištekėsi 
už geidžiamiausio miestelio jaunikio? Ar pasakys tą patį, ką ir Mini 
pasakė? 

— Dabar tai neturi prasmės, nes manau, kad Bredas manęs ne- 
nori. 
jo pamatyti, kaip Džaredo akyse įsižiebė neapykanta. 

— Dabar, nes aš sugadinau tavo reputaciją? 

— Ne tai noriu pasakyti. Prieš tai atsitiko ir kitokių dalykų. 

— Jis tave paliko, todėl buvai laisva prašyti mano pagalbos. Ar 
tai tiesa? O jeigu jis grįžtų? 

— Tu teisus. Viskas buvo tiksliai apskaičiuota. Suplanuota. Jau- 
čiau, kad gyveni šiame namelyje ir slankioji kaip rujojantis katinas, 
todėl sulaukiau palankios progos ateiti ir pulti tave. 

Valandėlę atrodė, kad Džaredas supyks, tačiau jis tik išsiviepė. 

— Taigi mes puikiai vienas kitą suprantame. 

Norėjo pasakyti daugiau, bet suskambo jo mobilusis. 

Iden cyptelėjo. Ar tai Džaredo mama, ar bosas? Bet kuriuo at- 
veju, nieko gero. 

Klausantis skambinančiojo, Džaredo veidas pasikeitė. Vyzdžiai 
išsiplėtė, iš skruostų dingo raudonis. Iš to, kad nežiūri į ją, Iden su- 
prato, kad įvyko kažin kas blogo ir tai susiję su ja. 


231 


JUDE DEVERAUX 48 PIRMIEJI ĮSPŪDŽIAI 


— Gerai. Padarysiu viską, ką galiu. — Išjungęs telefoną, priėjo 
prie Iden ir švelniu balsu kreipėsi: — Iden... — Jo tonas ją išgąsdino. 

Iden suprato, kad kažkas atsitiko Melisai. Ji atsistojo, užsidengė 
rankomis veidą, lyg norėdama išvengti puolimo. 

— Ne, — sušnabždėjo eidama atatupsta. 

Džaredas suėmė jos delnus. Žvakė jau nedegė, tačiau pastate 
buvo pakankamai šviesu, kad Iden galėtų įžiūrėti Džaredo veidą. 
Kad ir kas tai būtų, Iden nenorėjo girdėti. 

— Iden, mes viską išsiaiškinsim. Pažadu. Nors ir viso gyvenimo 
prireiks, prisiekiu, šis kamuolys bus išnarpliotas. 

Moteris vis dar traukėsi atatupsta, kol atsitrenkė į sieną. Mėgino 
išsilaisvinti, bet nesisekė. 

— Ne, ne, ne, — tik tiek įstengė ištarti. 

Po minutės Džaredas atrakino duris. Dienos šviesoje išryškėjo 
vyriškio siluetas, tačiau tamsoje jis negalėjo pastebėti Iden. 

— Makbraidai! Ar girdėjai? Jie pasiėmė mergiotę. Palmer nėš- 
čia dukra pagrobta! 

Apalpusi Iden krito Džaredui į glėbį. 


BREDONAS Grenvilas išsiropštė iš prašmatnios lovos ir užsitem- 
pė kelnes. Ranka dailiai nulakuotais nagais palietė jo petį. 

— Brangusis, neišeik. Norėčiau dar šiek tiek, prašau. 

— Deja, šiandien galiu tik tiek. Senatvė daro savo. 

Ketlina išsitiesė ant prabangių šilko paklodžių. 

— Senatvė? Ką tu žinai apie senatvę? Čarlis tai žino. 

— Tu juk ištekėjai už jo, mieloji, — Bredas tėškė tiesiai jai į akis 
faktą. 

— Prašau, šiandien jokių moralizavimų. Juk nemačiau tavęs ke- 
letą savaičių, taigi nenoriu peštis. Ką tu veikei visą tą laiką? Ką nors 
daugiau, nei asistavai patraukliai dvaro paveldėtojai? 

— Tu seki, ar ne? 

— O taip, palaikau ryšius su savo gimtuoju miestu. Neapykanta 
verčia mane smalsauti. 

— Gerai, manai, kad Arundelio gyventojai paniekino tave. Ką 
galiu pridurti? Gimdama tu atsinešei ne tą pavardę ir ne tuos namus. 
Paaugusi nebuvai kviečiama į vakarėlius. Ir tavo grožio neužteko, 
todėl kompensavai jį kitais dalykais. Argi ne taip? 

Ketlina juokėsi, siekdama ranka cigaretės ir auksinės dėžutės 
ant tualetinip stalelio. Žinojo, kad Bredas nepakenčia jos rūkančios, 
tačiau dabar nekreipė į tai dėmesio. Suprato, kad netenka jo, ir nors 

mokėjo puikiai apsimesti, kad neskauda, vis tiek jautėsi pažeminta. 
Bredą ji sutiko prieš trejus metus Niujorke jos vyro viešbutyje vy- 
kusiame susitikime. Jau septynerius metus buvo ištekėjusi už Čarlio 
Dankirko ir niekada nesulaužė ištikimybės įžadų. Mat bijojo, kad po 
vyro mirties, kilus kokiems nors įtarimams, gali netekti didelių pini- 
gų. Juk Čarlio vaikai buvo labai šykštūs. Be to, nenorėjo suteikti savo 
vyrui progos atimti iš jos finansinę paramą. Daugiau nei penkerius 
metus Čarlis išgyveno po to, kai gydytojai numatė jo mirtį, o tada 
Ketlina sutiko Bredą. 

Ji tučtuojau sumojo, koks žmogus yra Bredas. Už ją daug vyres- 
nis, na, ne tiek jau daug, — kartais pagalvodavo Ketlina. Buvo daug 
kartų mačiusi Arundelyje, savo gimtajame miestelyje. Tačiau jis iš 
tų žmonių, kurių šeimos turėjo daug privilegijų, „šeimų fundatorių“ 
— taip save vadino jų atstovai. Jiems ir priklausė miestelis. Įsilieti 
į jų gretas neįmanoma. Ir visai nesvarbu, kad Siuzė Edvards buvo 
dailiausia miestelio mergina per pastaruosius šimtą metų. Ji laimė- 
davo visus grožio konkursus, išskyrus „Mis Arundel“. Kad nugalėtum 
jame, turėjai būti mėlyno kraujo, o kaip tik jo Siuzei ir trūko. Mergi- 
na nežinojo ir nenorėjo žinoti, kas buvo jos proseneliai. 

Sulaukusi aštuoniolikos, pilna įsiūčio bei jausdamasi pažeminta, 
mergina paliko Arundelį ir pasiekė Los Andželą, paskui Niujorką. Ji 
gavo sekretorės darbą įstaigoje, įsikūrusioje dviem aukštais žemiau 
nei Čarlio Dankirko įstaiga. Tuomet jis buvo senas, bet turtingas 
vyras, gyvenęs su ketvirta žmona. Kad Čarlis ją pastebėtų, Siuzei 
teko pasistengti. Kai pagaliau prisiviliojo senuką, nesileido į jokius 
intymius ryšius. Mat jos tikslas buvo ištekėti. Šiam visko pertekusiam 
vyrui Siuzė, dabar pasivadinusi Ketlina, buvo tikra šviežiena. Po ku- 
rio laiko jis išsiskyrė su žmona ir vedė Ketliną, kuri, kad tik nepra- 
žiopsotų turtų, buvo ištikima beveik impotentui vyrui. 

Tačiau kartą ji išvydo Bredą ir tarė sau: vieną dieną vyrukas bus 
mano. Ne dėl to, kad jo norėjo, bet kad jis buvo iš Arundelio. Jauna 
moteris visada troško to, ko negalėjo turėti. Bredas našlavo, todėl 
buvo lengva jį suvilioti. Be to, kai pavadino ją „Siuze“ ir leido supra- 
sti, kad Žino, kas ji tokia, Ketlina taip smarkiai kvatojo, jog net iškrito 
iš lovos. Taip jie tapo meilužiais ir draugais. 

Kad nesukeltų įtarimo ir apgintų savo gerą vardą, Arundelyje 

Ketlina rėmė savo tėvų kaimyno sūnų. Vaikinas prižiūrėjo jos tėvą 
po motinos mirties ir periodiškai siuntė Ketlinai laiškus, pateikda- 
mas visas miestelio apkalbas. Moteris daug sužinojo apie atvykusią 
Faringtonų dvaro paveldėtoją ir tai, kaip Bredas rėžia apie ją sparną. 

Ketlina nustebo supratusi, koks pavydas ją apėmė sužinojus, 
kad Bredonas susidomėjo kita moterimi. Ne dėl to, kad ji pati būtų 
įsimylėjusi, bet norėjo, jog vyriškis kraustytųsi dėl jos iš proto. 

— Na, gerai, prisipažinsiu, aš pavyduliauju, — paatviravo Ket- 
lina, giliai įtraukdama cigaretės dūmų. Čarlis norėjo, kad žmona 
būtų patraukli, todėl ji rūkė, siekdama atrodyti liekna kaip stirne- 
lė. — Žadi ją vesti? 

Bredas sustojo brukęs marškinius į kelnes. 

— Galvojau apie tai. Kai pamačiau ją... — nebaigęs minties nu- 
ėjo prie lango. — Tai nebuvo meilė iš pirmo žvilgsnio, tačiau jutau, 
kad pagaliau sutikau tą, kuri panaši į mane. 

— Tai ta pati mergina, kurią išprievartavo ir ji pagimdė pavai- 
nikį pati dar būdama vaikas? 

— Užčiaupk srėbtuvę. Juk gavai, ko norėjai. 

— Ne, aš norėjau nutekėti į vieną iš jūsų šeimų ir rengti tokius 
vakarėlius, kokiuose dalyvaudavo ponia Farington. 

— Tai tik tu taip galvoji, o iš tiesų numirtum, patekusi tarp tų 
senučių labdaros vakarėliuose. Ne, tu geriau susidoroji su užduotimi 
nieko neveikti. Verčiau leisk dienas lakuodamasi nagus. Iden panagės 
beveik visada nešvarios. Ji to nepastebi, bet taip jau yra. 

— Turėtų atrodyti dailiai. Ar ji dėvi kombinezoną? 

— Ne. Medvilninius baltinius. Ar esi kada nors tokius mačiusi? 

— Juk medvilnės laukai plytėjo čia pat už mano namo, pameni? 

Bredas neatsakė, bet atsisėdęs apsiavė batus. 

Ketlin išsitraukė dar vieną cigaretę, paskui išsitiesė skersai l0- 
vos, žinodama, kad taip atrodo labai gundančiai. 

— Tikiuosi, neketini pasakyti, kad mes daugiau nesimatysim. 

— Praėjusią savaitę būčiau atsiuntęs tau raštelį, kad viskas 
baigta. 

Moteris atsisėdo. 

— Skamba įdomiai. Ar tik nenori pasakyti, kad tas dorybės įsi- 
kūnijimas tave paliko? 

— Dar ne. 

— Ar čia pakvipo kitu vyru? O gal Kamden? 

— Jis ne iš Arundelio. 

Šie žodžiai taip išgąsdino Ketliną, kad ji nesugebėjo pratarti nė 
žodžio. 

— Maniau, kad aš ir ji... Iš tiesų maniau, kad mes — puiki pora. 
Buvau panašus į senmergę, besiruošiančią pirmam pasimatymui ir 
ištraukiančią niekada nenaudotą kiniško porceliano servizą. 

— Ji neatsakė tau meilumu. 

— Buvo meili. Kartu mes praleidome labai mažai laiko ir aš ma- 
niau, jog tarp jos ir to vyruko nieko nėra. Maniau, kad jis nedomina 
jos kaip vyras, bet mačiau juos kartu kvatojant. 

— O, — pritariamai linktelėjo Ketlina. Ji viską suprato. Ji juk 
juokdavosi su Bredu, bet niekada nedarė to su savo vyru. — Manai, 
ji pasirinks kitą vyrą? 

— Galbūt. Nemanau, kad ji žino, ko nori. Dabar panelė Iden 
Palmer turi galimybę rinktis. 

— Palmer? — nepatikėjo Ketlin ir būtų mielai susiraukusi, jei 
tik netrukdytų į poodinį sluoksnį sušvirkšti chemikalai. — Iden Pal- 
mer. Kur esu girdėjusi tą pavardę? 

— Ar negyvenai Arundelyje tuomet, kai ji ten buvo? O gal buvai 
per maža, kad ją prisimintum? 

— Mano paskutinis chirurgas sakė, kad dabar atrodau kaip savo 
pačios dukra, — nesutriko Ketlina. — Knyga! 

— Knyga? Taip, Iden buvo vienos Niujorko leidyklų redaktorė 
ir... — Ketlina stryktelėjo iš lovos, visai nekreipdama dėmesio, jog yra 
nuoga. Nemažai laiko ji praleisdavo treniruoklių salėje, todėl žinojo, 
kad kūnas patrauklus. Moteris atidarė mažą spintelę ir ištraukė knygą 
plonais viršeliais. Ji vadinosi „Dėl ko mirčiau“, autorė Iden Palmer. 

— Nežinojau, kad Iden parašė knygą, — suglumęs pasakė Bre- 
das ir ėmė ją vartyti. — Kada ji išleista? 

— Dar neišleista, — atsakė Ketlina, vilkdamasi šilkinį chalatė- 
lį. — Tai pirminis variantas. Čarlis jį atsiuntė ir nori sužinoti mano 
nuomonę. Juk Žinai, jis turi savo kino studiją. — Ketlina gūžtelėjo pe- 
čiais, lyg sutrikusi dėl jai rodomo pasitikėjimo. — Na, tai skirta man 
perskaityti. Knyga gera. Sakiau Čarliui, kad ji verta dėmesio. 


236 


JUDE DEVERAUX 4 PIRMIEJI ĮSPŪDŽIAI 


— Nemaniau, kad esi svarbus asmuo kino pramonėje, — pa- 
stebėjo Bredas, erzindamas ją. — Apie ką ji? 

— Vienos šeimos kelių kartų gyvenimą sename name. Pasakoji- 
mas prasideda 1600-aisiais, kai jos pirmieji atstovai atvyko į Ameriką, 
o baigiasi šiais laikais. Tai sena tema, bet ji rašo įdomiai. Yra įterptas 
pasakojimas apie nuo Prancūzų revoliucijos bėgusią grafienę ir... 

— Safyrų vėrinį, — tyliai sušnabždėjo Bredas. 

— Taip, tu teisus. Tai tikras prakeikimas, stūmęs šeimą į žmog- 
Žudystes ir išdavystes. 

Bredas atsisėdo ir paprašė: 

— Papasakok man viską, kas joje parašyta. 

— Gali pats perskaityti. Ji... 

— Neturiu laiko. Papasakok viską. Ar, be šio vėrinio, nerašoma 
dar apie kokius nors stebuklingus daiktus? 

— Kas sakė, kad vėrinys stebuklingas? Vyras, pavogęs papuošalą 
ir nužudęs jo savininkę, mirė. Paslaptis atskleista. 

— Tavo teisybė. Kas dar pasakojama toje knygoje? 

— Jeigu žinai, kad buvo vėrinys, bet nežinai, kad yra knyga, tai 
ar gali būti ta istorija tikra? Faringtonai! Argi žmonės nekalbėjo apie 
dingusius safyrus, kai buvau dar vaikas? 

Akimirksniu Bredas įsimylėjėlis tapo Bredu advokatu. 

— Papasakok! — įsakė jis. 

— Negaliu prisiminti jokios kitos paslaptingos istorijos, — erzi- 
no jį Ketlina. — Oi! Palauk! Ar pameni tą mįslę? 

— Kokią mįslę? 

Ketlina pagriebė iš jo knygą, pervertė keletą puslapių ir vėl 
grąžino: 

Penki kart penki ir trys kart trys. 

Vertingiau už auksą yra vedybos su tavimi. 

Dešimt kart dešimt, ir jūs kuriate legendas apie mane. 

Neieškok ten, kur negali rasti manęs. 

Bredas klausiamai pažvelgė į ją. 

— Kąji rašo apie tą mįslę? 

— Šeimoje tikėta, kad tai netikusi poezija, tačiau niekas ne- 

žinojo, kas ją sukūrė. Pagrindinė veikėja, šios kartos moteris, rado 
šią mįslę išraižytą kitoje palėpės durų pusėje. Jai buvo pasakyta, 
kad galbūt tai vaiko darbas ir kad žodžiai neturi jokios prasmės, bet 
moteris tikėjo, jog tai yra mįslė. Deja, apie ką ši mįslė, ji niekada ne- 
išsiaiškino. 

— Vertingiau už auksą... kalba apie mane... neieškok ten, kur 
negali manęs rasti... — šnabždėjo Bredas. Atsikvošėjęs pažvelgė į Ket- 
liną. — Tik vienas žmogus Faringtonų šeimoje turėjo tokį ego. 

— Senoji panelė Farington? 

— Nepataikei, — sugriebdamas savo paltą paerzino ją Bre- 
das. — Tu nieko prieš, jeigu paimsiu knygą? 

— Aišku, kad ne. Bet, — sulaikė ranką, — kodėl aš jaučiu, kad 
daugiau niekada nepasimatysime? 

Bredas susiraukė. 

— Tokiems pokalbiams dabar ne laikas. Turiu grįžti namo. Ma- 
nau, kad žinau, ko jie ieško. 

— Kas ko ieško? 

Bredas neatsakė. Jis neatsigręždamas lėkte išlėkė iš kambario. 


55 Kine 


IDEN stengėsi atsimerkti, bet tai buvo nelengva. Ji negalėjo su- 
prasti, kur esanti ir kas nutiko. Galva buvo tokia sunki. Nuojauta jai 
kuždėjo, kad turėtų kažką prisiminti, bet ji dar nežinojo ką. Išgirdusi 
žemą balsą, atsimerkė. Tai Džaredas Makbraidas stovėjo prieš jos 
miegamojo langą ir kalbėjo telefonu. Buvo rūškanas. Privalau atsi- 
kelti, galvojo Iden. Jau įdienoję, o ji juk nesivoliodavo lovoje taip 
ilgai. Vos spėdavo suktis darbų užklupta. Turėdavo išruošti Melisą į 
mokyklą. Turėjo... 

Prisiminus Melisą, pamažu grįžo atmintis. Mėgino atsikelti, bet 
kūnas neklausė. 

— Turiu eiti, — pasakė išgirdusi Džaredo balsą. Pasilenkęs prie 
Iden, užkėlė jos koją ant lovos. 

— Nekalbėk, — sudraudė Makbraidas, pridėdamas delną prie 
jos kaktos. — Viskas bus gerai. 

Iden sugriebė Džaredą už riešo. 

— Kas atsitiko? Kur Melisa? 

— Esi apsvaigusi, nes sugirdžiau dvi migdomųjų tabletes. Turiu 
prižiūrėti tave, kad būtum rami. 

— Pasakyk man, — verkdama maldavo Iden. 

— Pusę trijų nakties, kai pilant lietui mes abu... — Džaredas nu- 
sigręžė. — Negirdėjau jos. Turėjau išgirsti, bet negirdėjau. — Vyras 

nusisuko ir Iden žinojo, kad dabar visą kaltę jis verčia sau. Jeigu jie 
nebūtų mylėjęsi, jis būtų išgirdęs važiuojant automobilį. — Melisa 
įsėdo į tavo automobilį ir nuvažiavo į oro uostą Grynvilyje. 

— Kelias labai tolimas, — stengėsi nesinervinti Iden. 

— Taip. Vienas mūsų darbuotojų visą laiką ją sekė. Oro uoste ji 
pasitiko vyriškį... 

— Stiuartą, — su palengvėjimu ištarė žento vardą moteris. 

— Ne. Nufotografavome jį, tai ne tavo žentas. Be to, mes žinome, 
ką Stiuartas veikia. Mes jį stebime. 

— Stebite? Ar nori pasakyti, kad jį sekate? Įkalinote kaip ir 
mane? 

Džaredas glostė Iden plaukus. 

— Kaip tave. Juo rūpinamės. Tačiau tavo dukra susitiko su ge- 
rokai vyresniu vyriškiu. Aukštu ir lieknu. Stengiamės sužinoti, kas 
jis per paukštis ir ar ne jis užvirė visą šią košę. — Džaredas prarado 
savitvardą. — Ką, po velnių, ten veikė tavo dukra vidury nakties? 

— Apie man gresiantį pavojų jai niekas nepasakojo, — Iden 
mėgino ginti Melisą. 

Pagalvojus, kas gali nutikti, jai vos nesprogo širdis. Kur dabar 
jos mažoji mergaitė? Ar ji saugi? Ar jai nešalta? Ar?.. 

— Vienas agentas sekė juos iki pat oro uosto, bet kažkas pranešė, 
kad jis turi ginklą. Taigi vyrukas, nė nespėjęs susigaudyti, kas vyksta, 
buvo parblokštas ant grindų ir surakintas antrankiais. Juk žinai, kaip 
gerai dirba oro uostų apsaugos darbuotojai. Agentas tesuspėjo pa- 
matyti, kaip Melisa su tuo vyru braunasi per minią išėjimo link. Štai 
čia jų persekiojimas nutrūko. 

Iden stengėsi sėdėti tiesiai, bet galva vis tiek sviro žemyn. 

— Galbūt ji pažįsta tą vyrą? Gal tai Stiuarto tėvas? Nesu mačiu- 
si, todėl nė nenutuokiu, kaip jis atrodo. Tikėtina, kad jis... 

— Mūsų agento automobilyje ant galinės sėdynės buvo paliktas 
raštelis. Jame pranešama, kad su mumis susisieks. 

— Susisieks? Kada? Kodėl? 

Džaredas atsistojo ir nuėjo prie lango. 

— Deja, atsakymo dar nėra. Apgailestauju. Tai pati sunkiausia 
byla mano praktikoje. 

Iden susmuko ant pagalvių. 

— Kodėl prigirdei mane migdomųjų vaistų? Visiškai negaliu 
mąstyti. 

— Norėjau, kad nusiramintum ir nesikankintum. Ketinu tave 
išsiųsti į saugesnę vietą. 

— Ne! — Kad ir kaip garsiai norėjo šaukti, tik pašnibždomis su- 
gebėjo paprieštarauti Iden. — Noriu likti čia. Šalia savo dukters. 

— Tavo dukra... — mėgino paaiškinti Džaredas, bet nebaigė 
sakinio, nes kažkas pasibeldė. Minutėlei jis išėjo iš kambario, Iden 
girdėjo žemus vyriškus balsus apačioje. Grįžęs Džaredas nežiūrėjo 
į moters akis, tačiau jai nespėjus prasižioti, suskambo Iden mobi- 
lusis telefonas. Džaredas atsiliepė ir padavė telefoną jai. — Čia tau 
skambina. Grenvilas. Nori su tavimi pasikalbėti. Sako, kad turi kažką 
pranešti. 

Drebančia ranka Iden vos išlaikė telefoną. Džaredas apkamšė ją 
pagalvėmis, kad nesukniubtų. 

— Bredai? — paklausė moteris. Akyse spindėjo ašaros. Mak- 
braidas minutėlei nusisuko, o paskui atsisėdo greta ir leido suprasti, 
kad klausysis pokalbio. 

— Iden, ar tu gerai jautiesi? Tavo balsas vos girdisi. 

— Mane prigirdė raminamųjų. Ar girdėjai? Melisa... — moteris 
negalėjo daugiau kalbėti, pradėjo raudoti. 

Džaredas paėmė iš jos telefoną. 

— Grenvilai? Čia Makbraidas. Ką tu žinai? 

— Kas nutiko Iden dukteriai? Ar jai prasidėjo gimdymas? 

— Mes to nežinome. Jei neturi nieko svarbaus pasakyti... 

— Manau, kad tai svarbu. Ar žinojai, kad Iden parašė knygą apie 
Faringtonų šeimą? 

— Ar parašei knygą apie Faringtonus? 

— Taip. Ne. Tai tik jų gyvenimų aprašymai, na taip, ji apie po- 
nios šeimą. 

— Parašei knygą, o man nieko nesakei? Ko dar man nepasako- 
jai? 

— Tai buvo paslaptis. Tikriausiai visi Amerikos knygininkai 
žino, kad knyga parašyta. O kodėl FTB tau apie ją nepranešė? 

— Nežinau, bet aš išsiaiškinsiu. 

— Makbraidai! — šaukė Bredas. — Pasiteirauk Iden apie mįslę. 
Tą, kuri išdrožinėta ant durų. 

— Jis nori žinoti... 

— Girdžiu, ką jis sako. Durys yra palėpėje, tos mįslės žodžius 
perrašiau kiek tik įmanoma tiksliai. Jis jos neatspėjo, argi ne? 

— Jai rūpi, ar išsprendei ją, o aš noriu sužinoti, kokia toji mįslė. 

— Tai paslaptis, — atsakė Iden, vėl atsilošdama į pagalves. — 
Niekas nežino, kas ją parašė ir ką ji reiškia. Nė vienas iš Faringtonų 
šeimos narių ja nesusidomėjo. 

— Grenvilai, ką tu žinai? — paklausė Džaredas. 

— Tai tik nuojauta. Manau, kad ją parašė Tairelas Faringtonas, o 
mįslė greičiausiai kažkaip susijusi su tais jo siaubingais paveikslais. 

— Visai ne siaubingais, — paprieštaravo Iden. 

— Apie ką ši mįslė, kaip tu manai? Ar ji nesusijusi su pagrobi- 
mu“ 

— Pagrobimu?! — suriko Bredas. — Kas pagrobtas? 

— Negaliu apie tai kalbėti telefonu. Kur tu esi? 

— Pakeliui į Arundelį. Ar Iden viskas gerai? Ar tik ne Melisa 
pagrobta? 

— Taip. Tai ką gi tu Žinai? 

— Jei tai, apie ką galvoju, tiesa, tada žinau, kodėl Melisą pagro- 
bė. Nesu tikras, bet tai susiję su dideliais pinigais. Makbraidai, pa- 
imk vieną iš Tairelo paveikslų ir nunešęs į vonią pakišk po vandens 
srove. 

— Kas nors paslėpta po dažais? 

— Tikriausiai. Labai tikėtina. Nieko neklausinėk, tik padaryk, 
ko prašiau. Ir pranešk man. Būsiu Arundelyje po dviejų valandų. Ir 
dar, Makbraidai, pasirūpink Iden. Tu neturi vaikų, taigi nesuprasi, 
kaip ji kenčia... 

Džaredas baigė pokalbį Bredui dar nepasakius visko, ką ketino 
pasakyti. Po minutės jis jau buvo koridoriuje ir grįžo su vienu Tairelo 
paveikslų. 

— Noriu pažiūrėti, ką darysi. — Iden mėgino atsikelti iš lovos. 
Džaredas suėmė moterį už alkūnės ir padėjo išlipti. Pasodino ją ant 
uždengto unitazo, paguldė paveikslą į vonią ir paleido virš jo van- 
denį. 

Nesikalbėdami Iden su Džaredu stebėjo, kaip vanduo brinkina 
dažus. Iš pradžių niekas neryškėjo, bet po kelių minučių Tairelo tapy- 
ti dvaro laukai nusiplovė ir pasimatė kitas paveikslas, lietas akvarele. 

Džaredas užsuko čiaupą, pakėlė paveikslą, paskui nuvalė rank- 
šluosčiu kraštus ir padavė Iden. 

— Ar atpažįsti parašą? 

Nors išgerti vaistai jai trukdė mąstyti, tačiau verčiau mirtų, nei 
suklystų, jog tai ne žymaus tapytojo parašas. 

— Van Gogas, — negalėdama patikėti sušnabždėjo Iden. 

— Taip. Tai pats žymusis vienaausis. 

Rugiagėlės lauko gėlių pievoje. Nuostabu. Neįtikėtinas grožis. 
Dienos šviesoje viskas, rodos, vibruoja. 

Apkabinęs per liemenį, Džaredas palydėjo Iden iki lovos. Ji krito 
ant pagalvių ir užsimerkė. 

— Paryžiuje Tairelas gyveno impresionizmo klestėjimo laiko- 
tarpiu. Impresionistų paveikslai buvo labai neįprasti, todėl nelabai 
kas juos pirko. Tačiau jie vis tiek troško tapyti ir dėl pajamų nesi- 
sielojo. 

— Juk pasakojai, kad šeima nešelpė Tairelo. 

— Taip, nerėmė jo, tikėdamiesi, kad vaikinas greičiau grįš namo. 
Manau,jjis galėjo įpirkti tik panaudotas drobes. 

— Naudotas kitų tapytojų? Impresionistų? Nori pasakyti, kad ir 
kiti Tairelo paveikslai slepia pirmųjų autorių darbus? 

— Nežinau. Bet neabejoju, kad nė vienas iš tų paveikslų ne- 
vertas mano dukters gyvybės. Kaip man juos parduoti, kad galėčiau 
susigrąžinti Melisą? 

— Ir sužinoti apie vyrą, su kuriuo ji buvo oro uoste. 

— Ar jis nėra vienas jos pagrobėjų? Dar nesužinojai, kas jis 
toks? 

Džaredas neatsakė, todėl Iden atsisėdo. Moteris pradėjo numa- 
nyti, ką jis slepia. 

— Tu jau seniai žinai, kas tas vyras. 

— Norėčiau žinoti, kas ją pagrobė. 

— Aš ne to klausiau. Su kuo Melisa susitiko oro uoste? 

— Nežinau, — atsakė Džaredas, žiūrėdamas tiesiai Iden į akis. 

Moteris jautė, kad jis meluoja. Iš tikrųjų jai nerūpėjo, su kuo 
susitiko Melisa. Tai galėjo būti jos mylimasis ir net kūdikio tėvas 
— Iden dėl to nekvaršino sau galvos. 

Abu tylėjo. Džaredas melavo, tai buvo aišku kaip dieną, bet Iden 
juo pasitikėjo. 

Sėdėdamas ant lovos krašto, Džaredas apkabino Iden. 

— Mes išnaršysim kiekvieną kampelį, kad tik rastume tavo duk- 
terį, bet dar niekas nesikreipė, reikalaudami išpirkos. Kur tos durys 
su misle? 

— Palėpėje. Kairėje po pastoge yra maža spintelė. Prieš ją turi 
stovėti keletas skrynių, todėl bus sunku rasti. 

— Netrukus grįšiu. Nejudėk iš vietos, — įsakė Džaredas. 

Iden užsimerkė. Panašu, kad vaistų poveikis sklaidėsi. Kai su- 
skambo telefonas, moteris galvotrūkčiais puolė prie jo. 

— Taip? Klausau. 

— Taigi žinai, ko man reikia, ar ne? — paklausė vyras prislo- 
pintu balsu. 

— Taip. Mes ką tik išsiaiškinome. Prašau, tik neskriauskite 
mano dukters. Ji turės kūdikį. Ji gera mergaitė. Ir nenusipelnė... 

— Niekas nenukentės, jei darysite, kaip liepsiu. Toje vietoje, kur 
penki šimtai aštuoniasdešimtasis greitkelis kertasi su penkiasdešimt 
aštuntuoju, atsiveria vieškelis. Jį lengva pražiopsoti, tad reikia akylai 
stebėti. Vieškelio gale stovi senas namas. Įdėkite vėrinį į popierinį 
maišelį ir palikite jį name. Ar rasite tą vietą? 

— Taip, — atsakė Iden, trindamasi akis. Vėrinį? Apie ką jis kal- 
bėjo? Juk vėrinys bevertis. Tai tik stikliukai. O gal ne? Gal Makbrai- 
das ir vėl ją apgavo? 

— Atvažiuokite viena. Jei būsite su kuo nors, dukra mirs. Su- 
pratote? 

— Taip. Kada? — skubiai paklausė Iden. Ji girdėjo Džaredo 
žingsnius ant laiptų. — Kada? 

— Šiąnakt, vidurnaktį. 

— Gerai, atvažiuosiu, — pažadėjo Iden ir tuoj pat išjungė tele- 
foną, nes Džaredas jau žengė į kambarį, rankoje laikydamas mažąsias 
spintelės dureles. 

— Ar kalbėjai telefonu? 

— Mėginau paskambinti Bredui ir papasakoti, ką radom, bet jis 
neatsiliepė. 

Džaredas linktelėjo galvą ir padėjo dureles ant lovos. Antroje 
durų pusėje mediena neišblukusi, nes porą šimtų metų jos gulėjo 
visiškoje tamsoje. Taigi išdrožinėta mįslė buvo lengvai įskaitoma. 

Iden pamažu grįžo į normalią būseną, bet nenorėjo išsiduoti. 
Todėl lovoje atsisėdo pamažėle. 

— Papasakok apie tai. 

— Aptikau tas duris, valydama palėpę, bet ponia Farington ir 
pati žinojo, kokia ten mįslė išdrožinėta. Niekas nežinojo, kas ir kada 
ją užrašė. Pasak ponios Farington, jos tėvas galvojo, kad žodžiai iš- 
raižyti dar tada, kai namas ką tik buvo pastatytas. Niekam ši mįslė 
neparūpo. Be to, palėpėje ant vieno lango rėmo užrašytas sakinys 
lotyniškai. Jis reiškia... 

— Pirma šią mįslę įmink. Ką ji reiškia? 

Iden nereikėjo jos skaityti, mokėjo mintinai. 

— Nežinau. Paklausk Bredo. Jis vienintelis ją iššifravo. 

Dabar moteris galvojo tik apie savo dukterį ir apie tai, kaip jai 
pasprukti ir vienai nuvažiuoti į senąjį namą. Kaip ji išvengs Džaredo 
draugijos? 

— Noriu miego, — atsakė ji, nutaisydama nuvargusį balsą. Jai iš 
tikrųjų reikėjo pailsėti. Juk šios nakties užduočiai įvykdyti teks su- 
kaupti visas jėgas. 

— NORĖČIAU, kad leistum eiti drauge, — sulaikęs kvapą prašė 
Bredas. — Tokiomis aplinkybėmis... 

— Aplinkybės čia nesvarbios, juk mano duktė pavojuje. Jau be- 
veik dvidešimt keturias valandas įkalinta ir aš privalau ją išgelbėti. Jei 
kažkam reikia to netikro papuošalo, turės jį. 

— Juk tu nepasakysi tam menkystai, kad papuošalas bevertis? 
Jis tikriausiai galvoja, kad pardavęs šį niekutį išspręs visas savo gy- 
venimo bėdas. 

— Ne, suprantama, kad ne, — lėtai atsakė Iden, stebėdama vyro 
profilį. — Bredai, ar tik ko nors neslepi nuo manęs? 

— Žinoma, ne, — trumpai atsakė Grenvilas, staigiu judesiu pa- 
sukdamas vairą į vieškelį ir išjungdamas šviesas. 

Salone esantis laikrodis rodė 11:32. Iden nebuvo paprasta išeiti 
jiems pavyko. Kai Iden pradėjo isteriškai raudoti, o Džaredas su- 
girdė jai raminamųjų, Bredas pagalvojo, kad jų planas žlugo. Tačiau 
tas ašarų priepuolis buvo apsimestinis. Iden piliules išspjovė ir kai 
Džaredas įsitikino, kad ji miega, moteris iškiūtino iš savo kambario, 
nulipo slaptais laiptais į virtuvę ir spruko į lauką. Namo priekinėje 
dalyje šmirinėjo FTB agentai, visi laukė telefono skambučio, tačiau 
galinėje dalyje buvo ramu. 

Bredas laukė Iden kitoje tilto pusėje. 

Po to, kai grįžo iš Ketlinos, vyriškį pradėjo graužti sąžinė. Ne- 
turėjo taip elgtis su Iden. Bet prisiminė, koks visiškai nugalėtas pa- 
sijautė, kai išvydo Iden su Makbraidu purvyne, o vėliau pilną kiemą 
sodo ir daržo įrankių bei augalų, sukrautų į nedidelį sunkvežimį. Jo 
vyriškas orumas buvo įžeistas. Jau buvo pasirengęs „laimėti prizą“ 
— moterį, su kuria tikėjosi nugyventi visą likusį gyvenimą, ir še tau, 
toji išslydo jam iš rankų. Bredui reikėjo moters, kad vėl pasijustų esąs 
visavertis vyras. 

Tačiau su Ketlin jis nesijautė gerai. Tik pasijuto dar vienišesnis, 
nei iki sutikdamas Iden. 

Visiškai atsitiktinai Ketlina jam išpliurpė apie Iden knygą ir dėl 
tos pačios priežasties jis perskaitė mįslę. Pirmiausia jis pagalvojo, 
kad tokiu būdu norėjo įsiamžinti nevykęs dailininkas. Kas gi dar iš 
Faringtonų galėtų rašyti legendas apie save? Pakeliui į Arundelį jis 
iššifravo visas mįslės eilutes. 

Bredas pakeitė savo nuomonę apie Tairelą Faringtoną. Jeigu 
vaikinas būtų grįžęs į dvarą su krūva impresionistų paveikslų, tėvas 
būtų juos sudeginęs. Greičiausiai Tairelas numatė, kad tuo metu nie- 
ko verti paveikslai vieną dieną taps šedevrais. Bet ką daryti, kad jie 
liktų šeimoje? Jeigu tėvas jų nesunaikins, tai juos suniokoti gali kitų 
kartų atstovai. Kaip išsaugoti kūrinius? 

Bredas buvo įsitikinęs, kad Tairelas savo šeimą pažinojo labai 
gerai. Jaunuolis nutuokė apie jų tuštybę. Jie niekada nesunaikintų 
paveikslų, kuriuos nutapė giminaitis. Taigi Tairelas grįžo ir visą 
gyvenimą pašventė impresionistų darbų užtušavimui savomis ak- 
varelėmis. Ir jis buvo teisus: šeimos pasišventimas saviškių menui 
išgelbėjo genialius kūrinius. Praėjus šitiek metų, paveikslai vis dar 
laukė žmogaus, išnarpliosiančio mįslę ir atidengsiančio pirminį pa- 
veikslų vaizdą. 


Penki kart penki, trys kart trys. Visiškai paprasta, tai paveikslų 
matmenys. Vertingiau už auksą yra vedybos su tavimi. Tairelas spėjo, 
kad vieną dieną tie meno kūriniai bus brangesni už auksą. Jaunuolis 
nutapė kai kurių Faringtonų sutuoktinių portretus. Dešimt kart de- 

šimt, ir jūs kuriate legendas apie mane. Jis paliko šimtą darbų ir tikė- 
josi, kad jų atradimas sukurs legendą apie jį. Neieškok ten, kur negali 
rasti manęs. Pati lengviausia eilutė: tikrieji paveikslai yra užtapyti. 

Vos išvydęs Iden, Bredas norėjo atskleisti jai mįslės įminimo 
raktą, bet viską užgožė Melisos pagrobimas. Jis dar blogiau pasijuto 
pastebėjęs, kaip į Iden žvelgia Makbraidas. Nors moteris galėjo gal- 
voti tik apie savo dukterį, Džaredas neatitraukė nuo jos susižavėjimo 
kupino žvilgsnio. 

Jie jau pora, pagalvojo Bredas, ir būtų mieliau pasikoręs iš pavy- 
do, nei bėgęs užuojautos pas moterį, kurios nemylėjo. Grenvilui liko 
vienintelė viltis: norėdama išnarplioti mįslę, Iden priartės prie jo. 

Kai tik Bredas atvažiavo prie Iden namo, jam reikėjo susidurti 
su FTB vyrukais. Makbraidas stovėjo tarpduryje ir su lengva pašai- 
pėle mėgavosi Bredo skausmu. Dar labiau džiaugėsi pranešdamas, 
kad Iden miega ir nepabus keletą valandų. 

— O naktį ji bus žvali, — erzino jis Bredą, nežiūrėdamas į akis. 
Po dviejų minučių Bredas su dviem FTB agentais buvo kambaryje 
ir pasakojo, ką išsiaiškino apie užrašytą mįslę. Po pokalbio buvo 
nuspręsta pasikviesti keletą dailės kūrinių restauratorių, kad šie ga- 
lėtų atidengti paveikslus ne tokiu drastišku būdu, kaip plovimas po 
dušu. 

Ketvirtą valandą Iden nusileido žemyn. Veidas atrodė išvargęs, 
paakiai pajuodę, 0 ji pati pernelyg rami. Valgydama moteris tylėjo. 
Pamačiusi Bredą, tik linktelėjo galvą, bet nieko nepasakė. 

Tačiau kiek vėliau, praeidama pro šalį, įbruko Bredui į rankas 
raštelį ir susirūpinusi užlipo laiptais į viršų. Bredas atsiprašė savais 
reikalais einantis į tualetą, kad ten niekieno netrukdomas galėtų per- 
skaityti Iden raštelį. Ji pranešė susisiekusi su Melisos pagrobėju ir 
prašė Bredo susitikti prie tilto vienuoliktą valandą vakaro. Apačioje 
ji nubraižė žemėlapį ir parašė: „Vėrinį palikti čia.“ Bredas žinojo, kad 
raštelį reikėtų parodyti Makbraidui, tačiau jautė, jog tai dar vienas 
šansas suartėti su Iden. Ji pasitikėjo agentu, tad jokiu būdu negalima 
jos išduoti. Juk atvykus Melisai, Bredui vertėjo pasilikti su Iden ir 
pakovoti dėl šios moters. Bet jis apleido ją. Grenvilas niekada nebūtų 
leidęs Iden sužinoti, kaip būtent ją apleido. 

Bredas sudraskė raštelį į mažyčius skutelius ir nuleido į unitazą. 
Vyras nė kiek neabejojo, kad reikia Iden padėti. Grįžo namo, pasi- 
ėmė visus ginklus, paskui pasiskolino porą pistoletų iš pusbrolio ir 
beveik valandą slėpė juos savo dėdės visureigyje. Jam reikėjo auto- 
mobilio keturiais varomaisiais ratais, nes teks važiuoti vieškeliu. 
Kruopščiai išstudijavęs Šiaurės Karolinos žemėlapyje esančią Iden 
nubraižytą teritoriją, įvertino visus keliukus, vedančius prie negyve- 
namo namo. Aplankęs savo dėdę senelių prieglaudoje, išsiklausinėjo, 
kaip tas namas atrodo ir kas jame anksčiau gyveno. Laimė, dėdė tu- 
rėjo nuostabią atmintį ir prisiminė viską, kas sūnėnui rūpėjo. Išėjęs 
Bredas jau žinojo namo istoriją bei keturių jame gyvenusių žmonių 
kartas. Tačiau svarbiausias buvo vyro, gyvenusio name ir galėjusio 
nupasakoti jo suplanavimą, telefono numeris. Pabendravęs su tuo 
vyriškiu, Grenvilas buvo beveik pasirengęs. Tik reikėjo dar kai kam 
paskambinti. 

— Remi? Noriu paprašyti tavo pagalbos. Tačiau įspėju, tai pa- 
vojinga. 

— Padarysiu viską. 

— Tai tikrai pavojinga. 

— Pone Grenvilai, juk esu iš Luizianos. Ten mes kiekvieną mi- 
nutę susiduriame su pavojais. 

— Jei manai, kad gali, pagelbėk man. Atvažiuok tučtuojau. 

— Gerai, pone. 

Bredas stovėjo ir dairėsi, laukdamas žento. Visai atsitiktinai, 
tyrinėdamas informaciją apie negyvenamą namą, jis aptiko vieno 
žmogaus pavardę. Ta pavardė į viešumą iškilo du kartus. Kad ir kaip 
tai nepatiko Bredui, jis nujautė, kas gali būti susijęs su pagrobimu. 
Viskas dėl tų papuošalų. Ironiška, juk tas vyras tiek daug kartų vaikš- 
čiojo po Faringtonų namą visai vienas. Galėjo bet kada pavogti pa- 
veikslus. O dabar taip rizikavo dėl tų spalvotų akmenėlių. 

Bredas pakratė galvą norėdamas išblaškyti mintis. Mažutį pis- 
aštuntos. Susitikimo su Iden liko nedaug laukti. Vyriškis paėmė Bib- 
liją ir pradėjo skaityti. 


J £ a 


— PRAŠAU, nesistenk manęs atkalbinėti, — perspėjo Iden. — 
Privalau tai padaryti. — Sėdėdama Bredo automobilyje moteris taip 
gniaužė popierinį maišelį su vėriniu, kad nagais net praplėšė jį. — Jei 
jam taip reikia šio papuošalo, tai turės. Turiu susigrąžinti dukrą. 

— Manau, jog privalau eiti vietoj tavęs. Turiu juodą megztinį. 
Jei užsimaukšlinčiau ant galvos gobtuvą, tai... 

— Niekas nesupainiotų tavęs su manimi. Liksi čia ir lauksi 
manęs. Nežinau, kas gali nutikti, kai paliksiu šį vėrinį. Ar nemanai, 
kad jis?.. 

Bredas uždėjo savo ranką ant josios. 

— Kai tik gaus vėrinį, vyrukas spruks iš miestelio. Jo automobi- 
lis tikriausiai stovi netoliese, o piniginėje guli lėktuvo bilietai. Grei- 
čiausiai jau susitarė, kam parduos papuošalą. Kai tik turės pinigus, 
vyks į kokią nors įstatymais ne taip suvaržytą šalį, apsigyvens ten 
ir jaukioje pajūrio trobelėje tapys paveikslus, jo manymu, artimus 
Gogenui. Jis tikisi savo darbais pelnyti žmonių atleidimą už padarytą 
nusikaltimą. 

— Ką tu žinai? — nustebusi pamėgino jį prispausti Iden. 

— Pakankamai, kad suprasčiau, su kuo turiu reikalų. Nemanau, 
kad tu ar tavo dukra esate pavojuje, jam tereikia vėrinio. 

— O kai gaus tuos akmenukus, ar paleis ją? 

— Mesją rasime. Negali juo pasitikėti. Jau perspėjau kai kuriuos 
žmones Niujorke. Jis nepabėgs. 

— Kas jis? 

— Pasakysiu vėliau. Verčiau eik. Iden, vos nepamiršau, jei kas 
nors atsitiks, automobilyje yra keletas ginklų. Po sėdynėmis ir žemė- 
lapių dėkle. — Bredas padavė Iden raktą. — Jei prireiks. — Suėmęs ją 
už rankų, tęsė: — Noriu, kad žinotum, jog visada būsiu šalia. 

— Kas bus, jeigu jis girdi tave? Sakė, kad turiu atvažiuoti viena. 
Sakė... 

— Pasikliauk manimi. Pasikliauk, nes aš stengiuosi kaip ir Mak- 
braidas. — Šie žodžiai nuramino Iden, o Bredui tai sukėlė pagiežą. Jis 
parodė durų link, ir moteris jas pravėrė. Grenvilas norėjo pabučiuoti 
ją, bet negalėjo to padaryti. Kas juos sieja, išsiaiškins vėliau. 

Iden pasiėmė didžiulį prožektorių, duotą Bredo, ir nuėjo vieške- 
liu ta kryptimi, kur turėjo būti namas. Ji abejojo, ar duktė yra viduje. 
Ar tik grobikas neketina pirma patikrinti vėrinio pas specialistą, o 
tik paskui paleisti Melisą? Jei taip, tai jis sužinos, kad vėrinys bevertis. 
Kas tada nutiks Melisai? 

Ant kelio nė žymės žvyro. Auganti žolė buvo suguldyta auto- 
mobilio ratų į vieną pusę, vadinasi, kažkas neseniai pravažiavo. Kuo 
arčiau tikslo, tuo Iden širdis stipriau plakė. 

Kai tamsoje išryškėjo namo kontūrai, Iden pradėjo drebėti. O 
kas, jeigu?.. Moteris vėl pradėjo būgšauti dėl dukters. O ką, jei jis 
nesilaikys susitarimo? Bet ji juk irgi nesilaikė. Atvažiavo ne viena, 
o su Bredu. Vos nenubėgo atgal prie automobilio, kad lieptų Bredui 
išvažiuoti. 

Kai priėjo gana arti, net išsižiojo. Namas skendėjo tarp visterijos 
žiedų. Daugeliui žmonių Šiaurės Karolinos rytuose šis augalas buvo 
piktžolė, tačiau Iden jis buvo pats gražiausias žalumynas žemėje. Jai 
patiko vienas aplink kitą besivejantys liekni kamienai bei siauri lapai 
ir nuostabios žiedų kekės pavasarį. 

Vietiniams gyventojams šis augalas buvo „pradanginantis viską 
aplink“. Jų manymu, jei pasodinsi vieną šakelę, netrukus savo kelyje 
ji užgoš viską. Tas netrukus — tai dvidešimt metų. Iden galvojo, kad 
sodininkui reikėtų tik kasmet apgenėti augalą. 

Dažniausiai visterija išsikerodavo prie senų apleistų namų kaip 
šis. Prieš daug metų kažkas pasodino jos krūmelį ir genėdavo, tačiau 
namui ištuštėjus magnolijas ar rutulinius krūmus užgožė laukiniai 
augalai. Tik ne visteriją. Augdama jai patinkančio klimato sąlygomis, 
ji labai išveši. Net miške nepradingtų. Vijoklis įsikibtų į medžio ka- 
mieną ir, atimdamas visą saulę, sunaikintų medį. 

Taigi spindint mėnesienai visterijose paskendęs namas atrodė 
pasakiškai. Dar buvo pakankamai stiprus, kad išlaikytų šio augalo ša- 
kas ir žiedus, krentančius kaskadomis. Iden pagalvojo, kad tai galėtų 
būti Hanselio ir Gretelo stiliaus namukas sodininkams. 

Namo grožis ją šiek tiek nuramino. Moteris atsargiai statė pėdą 
ant papuvusių grindų, tikrindama lentų tvirtumą. Grindys braškėjo 
ir Iden sukluso. Jai pasirodė, kad kažkas yra dešinėje, tačiau nuvijo 
šią mintį, pagalvodama, kad tai gali būti koks nors graužikas. Lauko 
durys buvo praviros, tad ji, pasišviesdama prožektoriumi, žengė į 
vidų. Dar kartą išvydo dažną Šiaurės Karolinoje vaizdą — griūvantį 
namą. Pagal tapetus ir židinio rėmą Iden nusprendė, kad namas sta- 
tytas apie 1840 metus. Gal kiek vėliau. 

Už nugaros pasigirdo skubūs žingsniai. Ji net pašoko. Užsidengė 
ranka burną ir išjungė prožektorių. 

— Melisa? — tyliai pašaukė, bet niekas neatsiliepė. 

Minutėlę stovėjo nejudėdama ir klausėsi, bet buvo tylu. Tačiau 
nuojauta sakė, kad kažkas ją seka. Išjungus prožektorių, viduje viską 
gaubė aklina tamsa. Tas išsikerojęs augalas į vidų nepraleido nė men- 

— Palieku maišelį čia, — beveik sušuko Iden. Jei name kas nors 
yra, turi ją išgirsti. — Grąžinkite man dukterį. Turėkite tą vėrinį. Net 
niekam nepranešiu, kad jo nėra. Prašau. Grąžinkite man dukterį. 

Tačiau niekas neatsakė. Nesigirdėjo net pabaidytų šmirinėjan- 
čių pelių šiurenimo. Viena buvo aišku: viduje kažkas yra, kitaip pelės 
lakstytų šen bei ten. Vadinasi, jas kažkas išgąsdino ir dabar jos slėpė- 
si, laukdamos, kol visi išeis. 

— Vėrinys yra čia, — pasakė ji ir pasuko durų link. Nenorėjo 
įjungti prožektoriaus. Gali netyčia pastebėti grobiką. O jis nenorėtų 
būti atpažintas ir atsisakytų paleisti Melisą. 

Iden prisišliejo prie sienos ir glausdamasi prie jos nuslinko 

durų link. Palietusi durų rankeną, po akimirkos buvo lauke. Dabar 
ji apsidairė ir pradėjo eiti. Tačiau išsigandusi atsitrenkė į laiptelį ir, 
nikstelėjusi koją, pargriuvo. Sena lenta trinktelėjo į šoną. Iden net 
išsiviepė iš skausmo. 

Tačiau labiau ją nugąsdino tai, ką išvydo. Verandoje išvydo du 
žiburiukus: akis. Gyvūno ar žmogaus? 

Grabaliodamasi aplink bandė atsistoti, ranka apčiuopė kažkokį 
daiktą ir susvyravo. Jokiu būdu nenorėjo pamatyti, kas yra verando- 
je. Jei pamatytų, įstumtų į pavojų Melisą. 

Kai pagaliau pavyko atsistoti, nulėkė tiesiai prie automobilio. 
Pabuvus kurį laiką aklinoje tamsoje, dabar lauke atrodė, kad mėne- 
siena viską aplink apšviečia kaip prožektorius. Taigi pasišviesti ne- 
reikėjo. Išvydusi automobilį, su palengvėjimu atsiduso. Tačiau Bredo 
jame nebuvo. Pirma į galvą šovusi mintis — paskambinti jam, tačiau 
to padaryti negalėjo. Paskui Iden apėmė pyktis, kodėl Bredas nelau- 
kia jos automobilyje, galiausiai pradėjo širsti ant savęs, kodėl prašė 
jo pagalbos. Tačiau viena ji nebūtų įveikusi šios užduoties. Nebūtų 
Makbraido ir FTB agentų nepastebėta išvažiavusi automobiliu. 

Iden prisišliejo prie Bredo visureigio. Ką dabar daryti? Ar būti 
gerai mergaitei ir laukti draugo, ar grįžti į tą tamsų namą ir pamėgin- 
ti rasti... ką rasti? 

Savo dukrą. Rasti savo mergaitę. 

Pamažu ji atsitraukė nuo automobilio ir įslinko į medžių tank- 
mę, besibaigiančią prie apleisto namo. Juk turėjo būti ir kitų pastatų. 
Greičiausiai, tačiau ji neturėjo jokio plano ar konkrečių minčių, ką 
toliau daryti. 

Būdama sodininkė puikiai žinojo, kaip medžiai šakojasi. Vijok- 
lis gali būti pasodintas prie durų ir apgaubti savo lapija verandos 
stogą. Jeigu ji teisi, rytinėje pastato dalyje turėtų būti durys, o prie 
jų — storas vijoklio kamienas. Iden pasislėptų ir stebėtų, kas išeina 
iš namo. Net pavyktų pasekti tą žmogų, o jei jis įsėstų į automobilį, 
įsidėmėtų jo numerius. 

Skubėdama, kad tik ko nepražiopsotų, Iden nubėgo prie galinės 
namo sienos, paskui įslinko į visterijos lapiją. Čia ji saugi ir galės ne- 
matoma tupėti, kiek tik reikės. Jeigu tas vyriškis pašvies prožektoriu- 
mi tiesiai į ją, niekur nedings. Bet ji netikėjo, kad gali taip atsitikti. 

Tolumoje išgirdo užvedamo automobilio garsą. Ar tik ne Bredas 
grįžo ir išvažiavo? Be jos? Ne, negali būti. Grenvilas nepaliktų „da- 
mos“ nelaimėje. 

Taigi kas buvo automobilyje? Kas išvažiavo? Po kelių sekundžių 
tas garsas pradingo ir vėl stojo tyla, tačiau ir name negirdėti nė garso. 
Pelės nešmirinėjo, nes jautė, kad pastate tebėra žmogus. 

Iden kiūtojo kaip pelė po šluota ir šiuo metu labiausiai troško, 
kad širdis plaktų kuo tyliau. Jai atrodė, kad praėjo beveik valanda, 
kai išgirdo kažką krebždant. Pasigirdo žingsniai. Kažkas įėjo į namą. 
Moteris laukė. Sučežėjo popierinis maišelis, kuriame buvo vėrinys. 
Ar vyras žiūri, kas maišelio viduje? Ar pasitiki ja? Nepasišvietė, to- 
dėl greičiausiai apčiuopomis bandė suprasti, kas maišelyje. Išgirdusi 
artėjančius žingsnius, Iden sulaikė kvapą. Taip, jis ketino išeiti pro 
šonines duris. Vyriškis eina tiesiai į ją! 

Iden išvydo aukšto vyro siluetą. Rankoje jis laikė maišelį, bet 
veido nebuvo įmanoma įžiūrėti. Vyras buvo ne toliau kaip per tris 
pėdas nuo jos, tačiau pasuko už namo. 

Kai jis nutolo pakankamai, maždaug per penkiasdešimt pėdų, 
Iden išlindo iš slėptuvės ir pradėjo sekti. Deja, užmynė šakelę ir išsi- 
davė, kad seka. Vyras atsisuko. Iden bandė nekvėpuoti. Nėra abejo- 
nių, kad ją pamatys. 

Tačiau po sekundės kažkas užspaudė jai burną ir nustūmė į 
dygliuotės krūmą — spygliuoto augalo gniaužtus. Į kūną įsmigo 
mažų mažiausiai dvidešimt spyglių, bet moteris negalėjo pasijudinti, 
bijodama sukelti šnaresį. 

Ta pati ranka vis dar laikė burną užčiauptą, spygliai dūrė ir. di- 
džiulei Iden nuostabai, ji pajuto besiglaudžianti prie gerai pažįstamo 
kūno. Vyras su maišeliu buvo puikiai matomas pro krūmus. Jis žvelgė 
į pasislėpusiųjų pusę, tačiau nieko nematė ir negirdėjo. 

Iden vos sulaikė ašaras, pabirusias iš skausmo nuo aštrių du- 
riančių spyglių. Kai vyriškis su maišeliu pas suko eiti, ji krestelėjusi 
galvą nusimetė Makbraido ranką nuo burnos. Įtūžusi žiūrėjo į Dža- 
redą. Norėjo iškoneveikti jį dėl melo, šnipinėjimo ir apgaudinėjimo, 
bet Džaredas laikėsi kaip santūrus FTB agentas, tad nebuvo jokios 
dingsties kaltinti jį asmeniškumu. Be to, Iden apsidžiaugė Makbraido 

pasirodymu. Jeigu jis nebūtų nukritęs lyg iš dangaus, moteris būtų 
susidūrusi su pagrobėju. 

Džaredas vilkėjo juodais drabužiais, veidas irgi atrodė tamsus, 
taigi krūmų šešėlyje Iden tikrai negalėjo jo įžiūrėti. Patyliukais, pa- 
klusdama Makbraido nurodymui, ji išėjo į atvirą lauką. Tik dabar 
pradėjo traukti įsipykusius spyglius. 

Eidamas priekyje Džaredas žiūrėjo į tą pusę, kur nuėjo vyriškis. 
Iden nieko nematė. Atsisukęs į ją, Makbraidas parodė, kad eitų prie 
Bredo automobilio. Tik tada Iden pamatė, kad Džaredas dėvi apsau- 
ginius akinius, o rankoje laiko pistoletą. Prie diržo kabojo daugiau 
ginklų. 

Iden neprieštaravo. Pamažu nutipeno prie keliuko ir pasuko 
prie visureigio. Vos dingusi Džaredui iš akiračio, atsisuko. Viena ver- 
tus, jai atrodė nesaugu laukti prie Bredo automobilio, antra vertus, 
tai, kad Džaredas čia, leido jai daryti prielaidą, jog kažkur name yra 
Melisa. 

— Iden! — išgirdo skubų Bredo balsą. 

Ištiesusi rankas į priekį, žengė pirmyn. Bredas pagavo jos ranką 
ir švelniai pargriovė ant žemės šalia savęs. 

— Kur tu buvai? — sunerimęs paklausė Grenvilas. 

— Grįžau prie visureigio, bet tavęs jame nebuvo, todėl... 

— Nujaučiu, kur yra Melisa. 

— Eime tenai. Dabar. 

— Remis yra čia, taigi neišsigąsk, jeigu jį pamatysi. 

— Remis? Tu juk niekada nepasitikėjai savo Žžentu! Ar jis slėpėsi 
verąndoje? 

— Taip, — šypsodamasis atsakė Bredas. — Tu gudri moteris, ar 
ne? 

Iden norėjo paaiškinti, kad užtiko Remį iš neatsargumo, o ne 
todėl, kad viską apsvarsčiusi numatė padėtį. Bredas paėmė ją už ran- 
kos ir nuvedė tolyn nuw namo. 

— Į ledainę, — nurodė Bredas. 

Jie buvo susiėmę už“rankų, tačiau Iden lengvai sekė pavymui. 
Bredas neskubėjo, vis stabtelėdavo, kad moteris galėtų jį pasivyti. 
Kelio nepasišvietė ir visą laiką tylėjo. 

Ledainė turėjo būti gera vieta slėptis, pagalvojo Iden. Šiuos 
namelius žmonės statydavo beveik po žeme, taigi jokia juose esanti 
šviesa negalėjo prasiveržti į lauką. Taip pat niekas neišgirstų iš ledai- 
nės sklindančio riksmo. Nuo šitos minties Iden net nusipurtė. 

Stebėdama, kaip Bredas braunasi į priekį pro krūmynus, mo- 
teris galvojo, kad reikėtų jį įspėti, jog čia yra Makbraidas ir aplinkui 
šmirinėja daugiau FTB agentų, tačiau visa tai nutylėjo. Dabar ji buvo 
labai sutrikusi ir niekuo netikėjo. 

Prireikė vos dvidešimties minučių ledainei susirasti ir Iden pa- 
galvojo, kad Bredas turėjo ilgai paplušėti, kad aptiktų šį pastatėlį. O 
gal vaikystėje jis čia žaisdavo? 

Žmonių supilto kalniuko šiaurinėje dalyje durys buvo ąžuoli- 
nės. Bredas apčiuopomis ieškojo spynos. Tačiau jos nebuvo. 

Jau siekė atidaryti duris, tačiau Iden lengvu prisilietimu jį su- 
stabdė, norėdama perspėti, kad būtų atsargus. Bredas paglostė jos 
ranką ir šypsodamasis iš dėklo išsitraukė pistoletą. Anksčiau jis ne- 
turėjo ginklo. Vyras parodė, kad Iden pasislėptų tarp medžių, tačiau 
moteris nepakluso. Verčiau palauks lauke, bet neišeis. 

Bredas pravėrė duris, kurių vyriai nė trupučio negirgžtelėjo. 
Iden suprato, kad jos neseniai suteptos alyva. Viduje buvo tamsiau, 
nei ji tikėjosi. Grindimis bėgiojo vabalai. 

— Melisa? — pašaukė Iden ir po kelių sekundžių išgirdo verkš- 
lenimą. Tai jos dukra? 

Iden bėgte nubėgo į tą pusę, iš kur sklido garsas. Nors nieko ne- 
matė, tačiau rankomis užčiuopė šiltą kūną. Tai buvo didelis ir kietas 
dukters pilvas. Po kelių sekundžių motina glostė dukters veidą. 

— O, mamyte! — verkė Melisa. — Žinojau, kad ateisi. Kaip bai- 
su, mamyt. Čia... 

— Suprantu, širdele, — ramindama dukterį Iden susirado Meli- 
sos rankas. Ji sėdėjo kėdėje už nugaros sukryžiuotomis ir surištomis 
rankomis. Bredui įjungus prožektorių, kambarį užliejo blyški šviesa. 
Iden atsiklaupusi mėgino perplėšti lipnią juostą. Nesisekė, todėl mė- 
gino juostelę perkąsti dantimis. 

— Štai, — padavė jai peilį Bredas. 

— Mamyte, mamyte, — tai buvo vieninteliai žodžiai, kuriuos 
Melisa įstengė pasakyti. 

— Aš atsiprašau, brangioji, — nuvyniodama juostelę apgailes- 
tavo Iden. — Jam reikėjo vėrinio, todėl tave ir pagrobė. Tai aš dėl 
visko kalta. — Pagaliau Iden išlaisvino Melisos rankas ir pasilenkė 
prie dukters kojų. 

Bredas padėjo atsistoti, nes iš baimės moteriai drebėjo keliai. 

— Ar padėsite man atsistoti? — paklausė Melisa Bredo. 

Vyriškis apkabino merginą per juosmenį, nes jos kojų ir rankų 
raumenys buvo apmirę. 

— Turime kuo greičiau nešdintis iš čia. 

— Per vėlu, — pasakė vyras tarpduryje. Tai buvo stambus, 
juodų antakių ir tuščių akių žaliūkas. Jo žvilgsnyje trūko gyvybingu- 
mo — jokių jausmų. 

— Kas jūs? — nedrąsiai sušnibždėjo Iden. 

— Žmogus, kuris nenori turėti jokių nemalonumų, — atsakė 
pagrobėjas, žiūrėdamas tai į Iden, tai į Melisą. Vos tik Bredas pajudė- 
jo, vyriškis šovė į koją ir jį sužeidė. 

Sutrikusi Melisa šlumštelėjo į kėdę. Iden nubėgo prie Bredo, nes 
jis pargriuvo ant žemės. 

— Jam viskas gerai, tik peršoviau koją. O jūs, — atsukęs pistole- 
tą į Iden, — prašom eiti su manimi. 

— Juk turite vėrinį. 

— Taip, turiu, — sutiko jis, ištraukdamas papuošalą iš striukės 
kišenės. — To neplanavau. Tas liesas vyrukas buvo įsikibęs į vėrinį 
kaip vilkas į savo auką, tad man teko plėšte išplėšti papuošalą iš jo 
gniaužtų. 

Jeigu jam nereikėjo vėrinio, tai ko jis siekė? Ir jeigu vėrinio nepaėmė, 
tai kas jis toks? 

— Kelkitės, kitaip šausiu į mergiotę, — nukreipė pistoletą į 
Melisą. 

— Jums reikalingi paveikslai, ar ne? — pasiteiravo lėtai prie jo 
eidama Iden. 

— Žinoma. Ko gi daugiau norėčiau? 

Iden pažvelgė į gulintį Bredą. Kulka pataikė į šlaunį. Nors žaizda 
kraujavo ir buvo skausminga, Iden žinojo — Bredui ji nepavojinga. 

Moteris pamažu slinko durų link, todėl vyriškis buvo įsitikinęs, kad 
jokių rūpesčių moteris nekels. 

— Mano namuose knibžda FTB agentai. Bus labai sunku paimti 
paveikslus. 

— Taip buvo visą laiką, bet man pavyko jų atsikratyti dvare ir 
vieno čia. 

Iden vos nesuriko. Ar Džaredas irgi pakliuvo į šio žaliūko 
pinkles? 

Ji išbalo. 

— Taip, panelyte. Atsikračiau ir jūsų draugužio. — Jis pažvelgė į 
Bredą, kuris nusiplėšęs marškinių rankovę, mėgino užveržti ja šlaunį, 
kad sustabdytų kraujavimą. — Bent jau vieno iš jų. Taigi su kuriuo 
ketinate draugauti toliau? — šlykščiai šaipėsi vyrukas. — Ar jis žino, 
ką veikėte su Makbraidu toje pašiūrėje? O ar ji nujaučia apie jūsų 
prašmatnią poniutę Niujorke? Dėl tokių kaip jūs niekada netroškau 
turėti šeimos. Šiais laikais nerasi nė vieno ištikimo. 

— Jei ketinate įžeidinėti mano mamą... — prakalbo Melisa, 
stengdamasi atsistoti. 

— Ne! — sušuko Iden, kai niekšas atsuko pistoletą į Melisą. Te- 
reikėjo sekundės, kad Iden atsidurtų tiesiai prieš savo mergaitę, taip 
užstodama ją nuo kulkos. 

— Kaip miela, ar ne? Bet aš niekada neplanavau nužudyti nėš- 
čios moters ir nemėginsiu. Na, o jūs eisite su manimi. Manęs laukia 
keletas vyrukų, padėsiančių pakrauti paveikslus, paskui paliksiu jus 
ramybėje. 

— Mama, prašau... 

— Man viskas bus gerai, ar ne? — paklausė Iden pagrobėjo. 

— Jeigu gerai elgsitės, — pažadėjęs vyriškis žengė žingsnį atgal, 
kad Iden galėtų išeiti pro duris. Paskui užtrenkė jas ir du bejėgiai liko 
tamsoje. 

Iden stengėsi nepargriūti, nes tada, ji manė, vyriškis ją nušautų. 
Iš tiesų negalėjo suprasti, kodėl pagrobėjas nemėgino iškart pavogti 
paveikslų. p 

Už namo stovėjo automobilis. Jo? Ar kurio nors FTB agento? Ji 
atsisuko į vyrą, parodžiusį eiti prie automobilio. Tačiau žengusi vieną 

žingsnį, Iden užmynė ant kažko ir pargriuvo. Moteris užsidengė ran- 
komis krūtinę, pasiruošusi mirčiai. 

Grobikas įjungė prožektorių. Iden vos susilaikė nesurikusi. Ant 
žemės gulėjo vyras, o negyvos akys žvelgė tiesiai į ją. Iden instinkty- 
viai susigrūdo kumštį į burną, kad tik nesuklyktų. 

— Tai jūsų draugas? — su ironija paklausė vyriškis. 

— Aš... — Iden stengėsi susiimti. Gulintis kūnas buvo ryškiai 
apšviestas. 

— Klausiu, ar pažįstate jį. 

— Jis yra... — Iden atsiklaupė, mėgindama atsistoti. Kelius 
skaudėjo. Ji pagalvojo, kad susižeidė po to, kai nusivertė nuo laiptų, 
ir žinojo, jog išsitraukė ne visus spyglius, kai Džaredas... Ne, jis negali 
būti miręs. 

— Jis dirbo pas Bredą. — Tačiau vyriškis nesuprato, apie ką ji 
kalba. — Bredas yra tas vyras, kuriam peršovėte koją. 

— A, jis. Aš geras žmogus. Kas nors kitas būtų jį pribaigęs. — 
Iden šyptelėjo ir tai jam patiko. Ji turėjo perlipti per kūną ir eiti prie 
automobilio. Moteris tvardėsi kaip įmanydama ir iškėlusi galvą per- 
žengė Dreiką Hotoną, Bredo architektą, dirbusį Karalienėje Anoje. 
Nejučia prisiminė Bredą pasakojant apie vyruką, reikalavusį kur 
nors nupiešti vėrinį. Ar tik Dreikas nebuvo nepateisinęs vilčių daili- 
ninkas? Ar tik ne jis nuliejo akvareles, kurias Tesė Briuster nunešė į 
rėmelių krautuvę? 

— Papasakosiu viską. Kur tas pasaulis ritasi? Grobiami paprasti, 
niekuo nekalti žmonės, apiplėšinėjami draugai, tai ką mums, profe- 
sionalams, daryti? 

— Tai jūs nusikaltėlis recidyvistas? — šaltai paklausė Iden, lyg 
norėdama įsitikinti, ar jis ne santechnikas. 

— Taip. Didžiąją savo gyvenimo dalį užsiimu vagystėmis. 

— Ar mėgstate savo darbą? 

— Norite mane įskaudinti? 

— Ne. Man tik įdomu. Kaip sužinojote apie paveikslus? 

— Eplgeito dėka. Ar kaip jis ten vadinasi? Ar žinojote, kad jis 
šnipas? Esu nužudęs keletą žmonių, bet niekada nesu išdavęs savo 
šalies. O jis tai padarė. 

—-Ar Amerika — jo tėvynė? 

— Nežinau. Ei, o kurių pusėje esate jūs? 

— Savo dukters. Tikriausiai jūs nužudėte Eplgeitą? 

— Aha. Tačiau jis nebuvo padaręs nieko gero mano šaliai. Žaidė 
azartinius žaidimus ir buvo prasiskolinęs mano bosui. Jam puikiai 
sekėsi spręsti visokias minkles, be to, tą mįslę jis aptiko ir vienoje 
knygoje. Ar skaitėte ją? 

— Taip, nes pati parašiau. 

— Nelabai protingai pasielgėte. 

— Sutinku. — Iden neišsidavė nežinojusi, kad mįslė susijusi su 
milijonus dolerių vertais paveikslais. — Tai Eplgeitas pašnibždėjo, 
kur yra paveikslai, o jūs vis tiek jį nužudėte? 

— Man buvo liepta. Tačiau įsakiau jam suvalgyti popierėlį su 
jūsų pavarde. Maniau, neliks jo nė pėdsako. Kas galėjo žinoti, kad 
FTB prisikas taip toli? Neįtikėtina, ką šiais laikais gali mokslas. 

Iden pradėjo suprasti. Vyras, priklausomas nuo azartinių loši- 
mų, metų metus išmokėdavo skolas, išduodamas valstybines paslap- 
tis. Bet kai skolos pasidarė ypač didelės, liepta jo atsikratyti. Vargšelis 
bandė išsigelbėti, papasakodamas apie mįslę ką tik išleistoje knygoje. 
Tačiau tai nepadėjo. Prieš nužudymą net popierėlį su Iden pavarde 
buvo priverstas suvalgyti. 

— Spėju, kad mįslė jūsų šefą sudomino, — vos vos judėdama į 
priekį tęsė pokalbį Iden. Taip stengdamasi Melisai ir Bredui suteikti 
daugiau laiko pabėgti. 

— Taip. Sudomino. Tačiau vos tik atvažiavome čia, visur šmi- 
rinėjo FTB agentai, o namuose lankėsi vyrukas, piešiantis naktimis. 
Žmonių apstu kaip geležinkelio stotyje. Atsikratęs agento, iškvočiau 
vyruką, ką šis veikia name. 

— Dreiką? 

— Taip, vaikiną su vėriniu. Paaiškėjus, kad jam ne visi namuose 
ir jis nieko nežino, jį paleidau. 

— Ne visi namuose? — pakartojo Iden. Automobilio durelės 
užsitrenkė. 

— Taip. Sakė tapsiantis didžiu tapytoju. Jo darbai neblogi, tačiau 
neypatingi. Laukdamas jūsų pasirodant stebėjau, kaip jis piešia. FTB 
prireikė daug laiko atgabenti jus čia. 

— Negi aš tokia svarbi? Turėjote marias laiko, kad pasiimtumė- 
te paveikslus. 

— Nee. Šefas įsakė veikti taip, kad viskas būtų legalu. Kitaip jis 
gautų tik 20 procentų paveikslų vertės. Jūs turėjote parduoti paveiks- 
lus, bet tai nelengva. Aplink jus sukosi kur kas daugiau vyrų nei apie 
popžvaigždę. 

— Bet jūs visus nužudėte. O kas tie vyrai, apvertę namus aukš- 
tyn kojom? 

— Juos pasiuntėm, kad įsibauginusi paliktumėte namus. Ir bū- 
tumėte tai padariusi, jeigu ne tas vyrukas iš FTB. 

— O gyvatės? 

Vyriškio žvilgsnis praskaidrėjo. 

— Tai mano mintis. Ilgą laiką mudu su Makbraidu buvome 
draugai. Neketinau jūsų žudyti, tačiau Žinojau, kad jis rūpinsis jumis, 
todėl pridariau šiek tiek sunkumų. Tai kerštas už tai, ko Džaredas 
man yra prikrėtęs per ilgus metus. 

Iden norėjo paklausti apie Džaredą, bet neišdrįso. 

— Tai jūs pasakėte Dreikui, kad radome vėrinį. 

— Taip. Viską stebėjau ir klausiausi. Sužinojęs, kad jo paveikslai 
jums padėjo rasti vėrinį, nusprendė, jog tas daiktas turi priklausyti 
jam. Jo manymu, tai galimybė įrodyti pasauliui, koks jis talentingas 
dailininkas. Taigi padėjau jam surengti pagrobimą. 

— O su kuo mano dukra susitiko oro uoste? 

— Nežinau. Bjaurus luošys. Jis dingo vos man pasirodžius. 

— O kas bus toliau? 

— Parduosite man tuos paveikslus. Turiu visus dokumentus, 
kuriuos privalėsite pasirašyti. Paveikslai jums nepatinka, todėl par- 
duosite juos man. O paskui netikėtai, lyg niekur nieko sužinosiu, kad 
po jais paslėpti kitų autorių darbai. Viskas legalu ir parduota auk- 
cione. Jokių paslaptingų pirkėjų. Mano šefas nori, kad viskas vyktų 
pagal įstatymą. 

Iden vos neprasižiojo paklausti, kas tas šefas, bet sumanė kai ką 
geriau. 

— Tačiau jeigu išplepėsite, kas šiąnakt įvyko, grįšiu, ir turbūt 
numanote, kas jūsų laukia. 

— Suprantu, — tyliai atsakė Iden. Jai pasirodė, kad mato kaž- 
kieno judantį šešėlį. Ar yra nors vienas žmogus, išvengęs šio vyruko 
rankos? — Noriu pasakyti, kad jums sekasi. Jei ant popierėlio būtų 
buvusi jūsų pavardė, tada paveikslai legaliai priklausytų jums. 

— Ar mėginate supriešinti mane su bosu? Jam tai nepatiks. 

— Ne, pone... 

— Džolis*. Visi mane vadina Džoliu. Nes labai daug juokiuosi. 
Tačiau pravardės kilmė man nesvarbi. Svarbu, kad niekas kitas tokios 
neturi. 

Išgirdusi pavardę, Iden suakmenėjo. Buvo girdėjusi ją anksčiau, 
užrakinta rūsyje, bet neprasitarė Džaredui. Jeigu ji būtų pasakiusi, 
galbūt... 

Tačiau jos mintis nutraukė šūvis, pasigirdęs toje pusėje, iš kur 
jie atėjo. Iš ten, kur liko Melisa. Iden pasisuko, kartu ir vyriškis. Mo- 
teris pagalvojo, kad dabar tinkama proga pabėgti, tačiau to nepadarė. 
Savo įtūžį šis žaliūkas išlietų ant Melisos. 

— Likite čia, — įsakė Džolis. — Jei pajudėsite iš vietos... 

— Galite neaiškinti, — sumurmėjo Iden, stebėdama, kaip jis 
dingsta tamsoje. Po sekundės moteris gulėjo ant nugaros. Džaredas 
ją prispaudė prie žemės. 

— Pasakyk, kad neplanavai laukti jo čia ir leistis nužudoma. 

— Negaliu kvėpuoti! Maniau, esi miręs! — su palengvėjimu su- 
švokštė Iden. 

— Vėliau galėsi mane apraudoti. — Makbraidas nusirito nuo 
jos, atsistojo ir prisitraukė Iden prie savęs. — Nekalbėk, glauskis prie 
manęs. Su Džoliu yra dar du samdomi žudikai. 

— Kas nutiko Melisai? 

— Nežinau, likau vienas. 

— Ir Remis čia. 

— Tas drimba Keidžonas? 

— Taip, kažkur yra. Mačiau jį slepiantis verandoje. 

Džaredas nepritariamai pakratė galvą. 


* Angl. jolly — džiugus, linksmas. 

— Galėjo atsiųsti pakvietimus. Sunku buvo apsimesti, kad nieko 
nežinome, ką judu su Grenvilu suplanavote. Turėjau išgaudyti visus 
popieriaus skutelius iš unitazo. Būk prie manęs ir nė šnipšt. Ar moki 
naudotis ginklu? 

— Niekada nešaudžiau. 

— Tai padės. — Makbraidas suėmė ją už pakaušio ir stumte- 
lėjo į krūmus. Šalia pasigirdo vyriški balsai, tačiau neatrodė, kad jie 
nepatenkinti, vyrai dar neaptiko, kad Iden nėra automobilyje. Tik ji 
vienintelė galėjo pasirašyti dokumentus, taigi be jos jie nė krust. 

— Rankas aukštyn! — pasigirdo balsas netoliese. — Meskite 
ginklus! Kitaip šausime! 

— Kas čia per paukštis? Ir kam įsakinėja? 

Iden vos neapalpo, atpažinusi balsą. 

— Tai mano žentas. Stiuartas. 

Džaredas atsišliejo į medžio kamieną ir tučtuojau atšoko, at- 
sukdamas nugarą Iden. 

— Ar negalėtum?.. 

Moteris suprato, kokios pagalbos jis prašo. Visa nugara buvo 
prismigusi erškėtrožių spyglių, kaip ir jos. Kol Džaredas paruošė 
du pistoletus, Iden ištraukė visus spyglius, kiek tik galėjo apčiuopti 
ranka. 

— Ačiū, brangioji. Palinkėk man sėkmės, — tai pasakęs rengėsi 
išeiti iš slėptuvės. Bet Iden sugriebė Džaredo galvą ir aistringai pa- 
bučiavo. 

— Išgelbėk visus ir saugok save. 

Makbraidas išsitraukė pistoletą iš dėklo ir padavė jai. 

— Nusitaikyk ir šauk. 

Tada jis pabučiavo ją ir dingo tamsoje. 


25 Kaias 


IDEN laukė taip ilgai, net kojos suakmenėjo. Aplinkui buvo tylu. 
Nesukrebždėjo nė menkiausias vabalėlis ar pelė. Po kelių minučių, 
kurios jai tapo valandomis, pasigirdo užvedamo variklio garsas. Ka- 
žin kieno tai automobilis? Ir kur jis turėjo važiuoti? 

Kas atsitiko Stiuartui? Kam jis liepė mesti ginklą? Šlykščiajam 
ponui Džoliui? 

Tyliai kaip tik sugebėjo, ji išsliūkino iš laikinos slaptavietės ir 
nutipeno prie ledainės. Įėjo į vidų. Čia buvo tamsu nors į akį durk, 
todėl turėjo eiti apgraibomis. Vos nepaslydo kraujo klane, pritekėju- 
siame iš Bredo šlaunies, tačiau viduje nebuvo nė gyvos dvasios. 

Išėjusi į lauką, įsiklausė. Žengė du žingsnius ir atsitrenkė į kaž- 
kieno kūną. Atsargiai pasilenkė ties juo. Žmogui sudejavus, Iden išsi- 
traukė Džaredo duotą pistoletą. Ar ginklas užtaisytas, ar ne? 

Žmogus ant žemės vėl suvaitojo ir Iden jį atpažino. 

— Stiuartai? Tai aš, Iden. — Vėl įsidėjo pistoletą į kišenę ir pasi- 
lenkė prie žento. — Kaip jautiesi? 

— Skauda galvą. Kažkas man trenkė. Kur Misi? 

— Melisa yra... — Bandė ranka parodyti kryptį, tačiau sustojo 
prisiminusi, kaip nekenčia šios dukters pravardės. — Nežinau, kur 
ji yra ir ką veikia. Girdėjau, kaip liepei kažkokiam vyriškiui pakelti 
rankas. Kas tas žmogus? 

— Nepažįstu. Jam buvo pašauta koja. 

— O ne, — sudejavo Iden. — Tai buvo Bredas. Tikėjausi... 

— Kad aš visus išgelbėsiu ir tapsiu didvyriu? — sarkastiškai 
paklausė Stiuartas. — Ar tai nesužlugdė tavo planų išskirti mane su 
žmona ir kūdikiu, kad likčiau vienas, o jie gyventų su tavimi? 

— Nenoriu, kad jie gyventų su manimi, — patikslino Iden, kel- 
dama žentą už rankos. 

— Kaip tik to visada siekei. Darei viską, kad Misi manytų, jog 
esu niekam tikęs ir negalėsiu išlaikyti savo šeimos. Tu... 

— Stiuartai, ar dabar pats tinkamiausias metas kalbėti apie tai? 
Juk kiti pavojuje. Kas atsitiko Bredui? Kur Melisa? 

— Nežinau. Atskridau iš Niujorko į Ralėjų, tada išsinuomojęs 
automobilį atvažiavau į Arundelį. Ketinau pasiimti žmoną ir vežtis 
ją namo. Tačiau gali įsivaizduoti, ką pamaniau, vienuoliktą valandą 
nakties pamatęs savo uošvę sėdant su kažkokiu vyriškiu į automobilį 
ir išvažiuojant. Suprantama, nusekiau paskui. Pamatęs, kad sukate į 
vieškelį, automobilį palikau prie greitkelio ir nuėjau pėsčias. Pama- 
čiau šviesą, taigi atėjau pačiu laiku, nes išvydau... 

— Ką išvydai? 

— Vyrą, nušautą į galvą. Kas jis? 

— Dreikas Hotonas. Dirbo pas Bredą, vyriškį, pašautą į koją. 
Stiuartai, turime eiti. Nuojauta kužda, kad visi grįžo į mano namus 
ir laukia manęs. 

— Tavęs? — nepatikėjo Stiuartas. Iden tai sukėlė pasidygėjimą. 
Jos žentas nebūtų patikėjęs, kad kam nors jos reikia. 

— Stiuartai, tu teisus, mano dukra nori tave palikti ir nori, kad 
kūdikis gyventų su manimi. Pats žinai, kokią įtaką turiu Melisai, taigi 
viskas priklauso nuo manęs. Jeigu nesiliausi įtarinėti, pavyduliauti, 
teks pasigailėti, nes tu jos nebeprisikviesi. Ar aiškiai kalbu? 

— Taip. Ką turiu daryti? 

— Ar galėsi vairuoti? 

— Taip. 

— Tada eik paskui mane. Nusigausime iki Bredo automobilio ir 
grįšime į Faringtonų dvarą. 

Iden bėgo per mišką, ištempusi ausis, bet nieko įtartino neiš- 

girdo. Kas įvyko? Kur Melisa? Nuo tos minties jos kūnas tirtėjo, bet ji 
valdėsi. Kur Džaredas ir Bredas? Remis? 

Iden išsitraukė raktą, kurį davė Bredas, ir ištiesė Stiuartui. Kai tik 
variklis buvo užvestas, moteris nusliuogė ant galinės sėdynės. Apieš- 
kojo, ar ten nėra paslėptų ginklų, apie kuriuos užsiminė Bredas. 

— Ko tu ieškai? — pasidomėjo Stiuartas, ką tik įsukęs į greit- 
kelį. 

— Šautuvų. Peilių. Šaudmenų. Bet ko. — Iden apčiuopė pistoletą 
po vairuotojo sėdyne ir šautuvą po galine. 

— Manau, ant vieno šautuvo guliu aš, — pasigirdo balsas iš 
galo. 

Stiuartas taip staigiai nuspaudė stabdžius, kad Iden atsitrenkė 
veidu į galinės sėdynės atlošą. Iš nosies pradėjo tekėti kraujas. 

Nepraėjo nė kelios sekundės, o Stiuartas jau buvo prie auto- 
mobilio galo ir atidarė dureles. Iden tebekabojo ant sėdynės kruvina 
nosimi. Jos dukra, jos mergaitė, surišta gulėjo ant šono bagažinėje. 

Iden mėgino pasiekti dukrą, bet Stiuartas ją nustūmė. Jis iškėlė 
žmoną iš bagažinės ir pradėjo bučiuoti. 

— Vos neišprotėjau. Ar nežinai, kad gyvenimas be tavęs man 
nemielas? Tu mano kūnas ir kraujas. Esi man viskas. 

— Galvojau, kad tau nerūpiu nė per nago juodymą, — verkda- 
ma ir bučiuodama savo vyrą, kalbėjo Melisa. 

Iden atšlijo ir sėdėjo aprimusi. Ant grindų buvo pakelis servetė- 
lių, taigi visą gniužulą prisidėjo prie varvančios nosies. Ant jos kelių 
gulėjo pistoletas, tarp kojų — šautuvas. Ar kada nors kokia nors mo- 
tina yra tai patyrusi? Išgyvenusi jausmą, kai, rodos, visiems laikams 
prarado savo vaiką? 

— Turime važiuoti, — tyliai pasakė moteris. Bet niekas jos nesi- 
klausė. Iden turėjo perlipti per sėdynę ir pati vairuoti. Kad tik Melisa, 
na, gerai, ir Stiuartas būtų saugūs. Tačiau Iden nežinojo, kas vyksta 
lauke. 

— Važiuojam! — įsakmiai sušuko ji. Susikibę už rankų ir nė už 
ką nenorėdami išsiskirti, Stiuartas su Melisa atsisėdo ant užpakalinės 
sėdynės, ir Iden pasuko į Arundelį. Kai automobilis sustojo prie šeri- 
fo namo, vaikų nereikėjo raginti lipti lauk. 

— Mama, neturėtum ten grįžti. Pasilik su mumis ir pasikalbėk 
su šerifu. 

Iden nesivargino aiškinti savo ketinimų, bet puikiai suprato, 
kad kol šerifas išsiropš iš lovos, išgers du puodelius kavos, kol ji iš- 
aiškins, kas nutiko, gali būti nužudyti dar keli žmonės. Ji nujautė: 
ponas Džolis laukia jos namuose, kad pasirašytų dokumentus. Jam 
reikia paveikslų, pagalvojo Iden, skubėdama išvažiuoti. O jos žentas 
ir dukra pasiliko stovėti gatvėje. 

Tokį ankstyvą rytą Arundelyje nebuvo jokio eismo, todėl Iden 
važiavo ir degant raudonai šviesoforo šviesai. Tiltą pervažiavo 60 
kilometrų per valandą greičiu ir net du kartus kaukštelėjo galva į 
automobilio stogą. Nepasirašys, kol jis visų neišleis. 

Automobilį paliko šalikelėje, čiupo du šautuvus ir nuskuodė 
dedasi svetainėje. Pastebėjo mažų mažiausiai trijų vyrų siluetus. Kas 
jie tokie? 

— Iš kur, po galais, tu atsiradai? — pasigirdo Džaredo balsas 
visai greta. — Maniau, kad esi viduje. 

— Kas ten yra? — pasiteiravo ji, paduodama Makbraidui šautu- 
vą ir pistoletą. Dar vieną nedidelį pistoletą turėjo kelnių kišenėje. 

— Grenvilas ir jo žentas surišti lipnia juosta ant grindų korido- 
riuje. O Džolis ir jo sėbrai šmirinėja pirmyn ir atgal. 

— Manau, kad pažįsti tą vyruką. 

— O, taip. Niekada negalėdavau jo sugauti, nes nepalikdavo 
gyvų liudininkų. Kur tavo dukra? 

— Su savo vyru pas šerifą. 

— Kai tik Džolis išgirs policijos sirenas, Grenvilą ir vaikį nu- 
šaus. 

— Tai ką mums daryti? 

— Mes nedarysime nieko. Dabar, kai matau, kad esi saugi, keti- 
nu ten nueiti ir... 

— Visus išgelbėti? Vienas? 

— Jei nori eiti su manim, pirmiausia tave surišiu. 

— Seksas vėliau. Dabar pagalvokime apie reikalus. 

Džaredas nusijuokė. 

— Negali ten eiti. Bus nemažas susišaudymas. 

Iden nurijo seilę. 

— O ką, jei aš pasirašyčiau tuos dokumentus ir jis patenkintas 
išeitų su paveikslais? 

— Negi manai, kad gavęs juos iškart išsinešdins? Pamojuos tau 
atsisveikindamas? Padėkos? Ne, jis nužudys visus jį mačiusius. 

— Bet Melisa šerifo namuose. 

— Ją susiras vėliau. 

— Parodyk, kaip naudotis šiuo daikčiuku, — išsitraukusi pisto- 
letą paprašė Iden. 

Džaredas svarstė, paskui paėmė ginklą. 

— Noriu, kad žinotum, jog tai darau, neturėdamas kito pasirin- 
kimo. Eik už namo, pakilk mažaisiais laiptais ir nulipk pagrindiniais. 
Lauk ten ir nieko nedaryk. Kai bus laikas, aš sušuksiu: „Žiūrėk!“ tada 
tu iššausi. Nebandyk pataikyti, nes tau nepavyks. Šaudyk į orą. Tas 
triukšmas apgaus juos ir to pakaks. Supratai? 

Iden linktelėjo galva ir nusekė paskui Džaredą. Jis užsikabarojo 
ant didžiulės oro kondicionieriaus dėžės, atidarė langą ir pasilenkęs 
padavė Iden ranką, kad jai būtų lengviau užsiropšti. Moteriai pra- 
dėjus lįsti pro langą, Makbraidas ją sustabdė. Akimirką atrodė, kad 
kydamas, kad dėl jos mirtų. Iden kūnu perbėgo šiurpas ir ji pasilenkė 
artyn, tačiau Džaredas švelniai stumtelėjo ją pro langą. 

Senąjį namą Iden pažinojo kaip savo dešimt pirštų. Niekas kitas 
nebūtų galėjęs eiti taip tyliai kaip ji. Palmer žinojo, kaip praverti du- 
ris, kad nesugirgždėtų vyriai, ir kad laiptais reikia žengti praleidžiant 
šeštą ir devintą laiptelį, kitaip grindys klaikiai braškės. Pasiekusi viršų, 
prie durų priglaudė ausį ir pasiklausė. Buvo tylu. Pamažu jas pravėrė 
ir įsmuko į vidų. Tairelo Faringtono paveikslai gulėjo ant grindų, pa- 
ruošti išvežti. Išgirdusi kažką krebždant lauke, nutipeno prie lango. 
Du vyrai krovė paveikslus į sunkvežimį. Jie „tempė“ laiką ir ginčijosi, 
kaip geriau sutalpinti visus paveikslus į priekabą, bet Iden žinojo, kad 
netrukus grįš likusių paveikslų, gulinčių krūvoje ant grindų. 

Mūsų per mažai, o jų daug, pagalvojo Palmer. Nusikaltėlių pilna 
ir lauke, ir name, o kad jai pasisektų padaryti įspūdį, jog vyksta di- 
džiulis atsišaudymas. 

Ant staliuko prie lovos buvo raktų ryšulys, kurį Bredas perdavė 
jai atvažiavus į Arundelį. Kodėl jie čia? Juk raktai buvo rankinėje? 

Tačiau jau kitą minutę moteris ėmė suprasti, kas vyksta. Mė- 
nulio spindulys prasiskverbė pro langą ir apšvietė mažytį sidabrinį 
angeliuką ant skambučio. Tai ponios Farington angelas. Iden, rodos, 
išgirdo ponios Farington balsą. Ji baisiai nekentė rūsio ir viena iš 
priežasčių, kodėl ponia ten neidavo, buvo baimė, kad rūsyje esantys 
konservai vieną dieną gali sprogti. Iden tai kėlė juoką. Dabar ji žino- 
jo, ką ir kaip daryti. 

Po akimirkos ji jau skuodė laiptais žemyn ir šnibždėjo „ačiū“ 
ponios Farington angelui sargui. 

Virtuvėje buvo gerai girdėti vyrų, esančių koridoriuje, balsai. 
Jie grįžo iš lauko. Skambėjo agituojantis Džolio balsas. Prisiminusi 
surištus Bredą ir Remį, Iden įgavo dar daugiau drąsos. Ji nuskubėjo 
į skalbyklą. Pirmiausia atidarė langą, pro kurį galėjo patekti į šoninę 
verandą. Buvo prisiskaičiusi, kad vagys pirmiausia suplanuoja pabė- 
gimą. Paskui pakėlė dureles grindyse ir išsiėmė Džaredo duotą gink- 
lą. Iden suprato, kad nesugebėtų ko nors nušauti, bet jei pataikytų 
į pilną dvidešimt metų stovinčių konservų lentyną, kiltų nemažas 
triukšmas. Be to, tie konservai jau surūgę. Pokštelėtų tikrai kaip rei- 
kiant. 

Nusisukusi nusitaikė į sieną tamsoje. Ir ką gi, jai pavyko — vie- 
nas po kito krito ir dužo stiklainiai su uogienėmis. Vos tik prasmuko 
pro atidarytą langą, išgirdo atbėgančių vyrų žingsnius. Iden pasislėpė 
už parverstos kėdės ir, sulaikiusi kvapą, klausėsi vyrų keiksmų. Kitą 
akimirką trinktelėjo durys. Tai Džaredas užrakino vyrukus skalbyk- 
loje. Kai vienas pabandė išlįsti pro langą, Iden paleido į jį seriją šūvių 
ir vyrukas atsitraukė. Po dviejų minučių pasigirdo sirenos, o danguje 
— sraigtasparnio ūžesys. Iden tupėjo ten, kur buvo, nusitaikiusi į lan- 
gą, pasiruošusi šauti į tą, kas mėgins išlįsti. Paskui ji pravirko. Viskas 
baigta. 


6 £ Ia 


— IDEN, — pakvietė ją Bredas, ištiesdamas ranką. Jis pusiau 
gulomis sėdėjo sūpynėse su pagalvėlėmis, lazdelė atremta į namo 
sieną. Pagaliau ir į Arundelį atėjo vasara, o šaltos pavasario dienos 
jau toli toli. 

Moteris nepaėmė jo už rankos, apsimetė, kad nepastebėjo kvie- 
ji turėjo viską, apie ką svajojo. Praėjęs gyvenimo tarpsnis jai buvo 
panašus į žiedo, stipriai suspausto į pumpurą, gyvenimą, o dabartinis 
— tikras žydėjimas, išsilaisvinus iš pumpuro gniaužtų. Prisiminus 
vaikystę nejučiom iškilo momentai, kai ji pavydžiai stebėdavo vaikus, 
kurių tėvai nebuvo taip nusivylę būtimi, pilna blogio ženklų. Mergai- 
tė klausydavosi tų vaikų pasakojimų apie vakarėlius bei jų pirmuo- 
sius pasimatymus ir mėgindavo įsivaizduoti save jų vietoje. 

Pastojusi liko našlaitė, nes tėvai ją paniekino, išmetė kaip šiukš- 
lę. Tada Iden bijojo galvoti, tačiau klausimas „kodėl tai atsitiko man", 
niekada neišėjo iš galvos. 

Pirmasis žmogus, tikrai rūpinęsis ja, buvo ponia Farington. 
Iden ir tada atitrūkdavo nuo realybės, pasiduodama vaizduotei: ką 
reiškia būti, gyventi kaip ponia. Dažnai pasvajodavo apie tai, kaip ji 
užauga tame nuostabiame name su sodu ir priklauso šeimai, kurios 

istorija siekia keletą šimtų metų. Priklauso! Žmonėms, kurie niekada 
savo atžalos neišvarytų į gatvę. 

Praėjus keletui savaičių po Melisos pagrobimo, Iden sužinojo, 
kad daugeliui Arundelio gyventojų nebuvo paslaptis, jog Dreikas 
Hotonas buvo nestabilios psichikos. Ji suprato: sakydamas, jog tik 
pavaizdavo ant popieriaus Bredo sumanymus, vaikinas nejuokavo. 
Iden suvokė, kad Dreikas niekada nenorėjo būti architektas. Kaip ir 
Tairelas Faringtonas, jis norėjo studijuoti vaizduojamąją dailę. Tačiau 
jam, kaip ir Tairelui, tėvas uždraudė mokytis bohemiškoje aplinkoje. 
Jei Dreikas būtų norėjęs, kad tėvas užrašytų palikimą, apmokėtų stu- 
dijas, būtų turėjęs studijuoti tik tėvo lūkesčius pateisinančius moks- 
lus. Iš draugiškumo Bredas davė Dreikui darbo, bet jaunuolis vis tiek 
ilgėjosi savo svajonės. 

Iden žvelgė į dabartinį Arundelį, kuris taip skyrėsi nuo buvusio. 
Nors ir neturėjo daug pinigų, tačiau augindama Melisą stengėsi jai 
įdiegti gerų manierų, kurių pati išmoko iš ponios Farington. Melisa 
mokėjo gyvai samprotauti, palaikyti vieną ar kitą temą, padėkoti ir 
pamaloninti pašnekovą. Duktė žinojo, kaip elgtis vakarėlyje. Ne, pa- 
galvojo Iden, jos mergaitė neaugo kaip vaikas, kurio vienintelis dra- 
bužis buvo džinsai, o maistas — dešrainiai ir mėsainiai. Jos dukra... 

— Iden? — vėl pašaukė Bredas. — Ar esi su manimi? 

Moteris gurkštelėjo arbatos ir šyptelėjo. 

— Žinoma, esu. Tik šiek tiek pasinėriau į apmąstymus. Štai ir 
viskas. 

— Gana mąstyti apie praeitį. 

— Taip, mes abu užtektinai apie ją galvojam. 

Taip, per tokį trumpą laiką, sugrįžus į Arundelį, jai teko daug 
patirti. Anuomet ji buvo dar visai vaikas, o dabar suaugusi. Todėl 
daugelio dalykų esmę suprato tik šiandien, būdama subrendusi mo- 
teris. 

— Ar nenori su manimi pasikalbėti? 

— Dar ne, — vis dar šypsojosi Iden. Ji žinojo, ką tuo norėjo pa- 
sakyti Bredas. Praėjus dviem dienoms po to, kai FTB suėmė Džolį ir 
jo sėbrus, Bredas paprašė jos rankos. 

— Tu buvai nepakartojama, — tuomet sakė jis. 


271 


JUDE DEVERAUX 68 PIRMIEJI ĮSPŪDŽIAI 


Iden norėjo paaiškinti, kas įvyko tarp jos su Džaredu, bet Bredas 
pridėjo pirštą prie jos lūpų. 

— Mes juk suaugę žmonės. Abu klydome. Abu įskaudinome 
vienas kitą. Manau, turėtume viską pradėti iš naujo. 

Tuomet Iden pritarė Bredui, bet vėliau apie jokią pradžią nebe- 
galvojo. Neteisinga nekreipti dėmesio į praeitį ir apsimesti, kad jos iš 
viso nebuvo. 

Pastarosiomis savaitėmis Iden pajuto, kad atėjo laikas paleisti 
nuo virvelės savo dukrą. To karo daugiau nebus. To plėšymosi, ką 
dukra turėtų pasirinkti — motiną ar vyrą. 

Viskam nurimus, vieną vakarą Iden su dukra susėdo prie du- 
bens su spragėsiais ir nuoširdžiai pasikalbėjo. Jokių motinos ir duk- 
ters aiškinimųsi, tik nuoširdus dviejų moterų pašnekesys. Iden buvo 
šokiruota, išgirdusi, kas vyko tarp jos, žento ir Melisos. Ji suprato, 
kad neleisdama dukrai suaugti, nenorėdama jos paleisti, sukėlė daug 
skausmo. 

— Tu esi viskas, ką aš turiu, — mėgino paaiškinti ji. 

— Negi galvoji, kad aš to nežinau? Esu tavo gyvenimas! Nieko 
neturi, tik mane! Bet ir tu man esi viskas! 

Melisa papasakojo apie Mini skambutį, pranešusį, kur yra jos 
tėvas. Kad nieko nelaukusi jam paskambino, susitiko ir sumokėjo už 
lėktuvo bilietą į Grynvilą. 

— Tačiau jam reikėjo tik pinigų. Jis stengėsi mane įtikinti, kad 
tai tu jį suviliojai. — Melisa apsiverkė, pasakodama, kad tėvas kaltino 
Iden dėl visų savo nelaimių, dėl iširusios šeimos. — Jo žodžiais ta- 
riant, tu sugriovei jam gyvenimą. 

Galiausiai Volteris Rankelis apkabino Melisą taip, kad ši išsi- 
gandusi lėkte perlėkė visą oro uostą ir atsitrenkusi į Dreiką Hotoną 
puolė šiam į glėbį. 

Tas atviras pokalbis moteris iškart pakeitė. Melisa atsivėrė visą 
laiką norėjusi būti su vyru ir kūdikiu, tačiau bijojusi palikti motiną 
vieną. Po kelių sekundžių vis dėlto prisipažino, kad iš tiesų nežinojo, 
ko nori. 

— Tačiau dabar esi turtinga, turi namą, gyveni jaukiame mieste, 
kuris tau visada patiko, ir Bredas tavimi žavisi. Galėtum už jo ištekėti 
ir apsigyventi čia. Taptum didžiąja šio miesto dama, — erzino mamą 

Melisa. — Galiu įsivaizduoti, kaip jaunos merginos stengtųsi pakliūti 
į tavo rengiamus vakarėlius. Vietiniai laikraščiai rašytų, ką tu dėvėjai 
pobūvyje. Galėtum nusisamdyti dizainerį iš Niujorko ir jis išmuštų 
kambarių sienas tikru šilku. Tada žurnalas Architectural Digest tikrai 
aprašytų tavuosius namus. Ar tai nepamalonintų mergaitės, kuri kaž- 
kada buvo išmesta į gatvę? Mama! Galbūt patektum į televizijos laidą 
Oprah ir papasakotum savo gyvenimo istoriją. 

Melisos nupiešta vizija nesukėlė Iden šypsenos. Duktė galvojo 
labai panašiai kaip ir Džaredas, tik šįkart jos ateities paveikslas buvo 
tapomas labiau viliojamai. 

— Ponia Farington sakydavo, kad šis namas buvo be gyvybės, 
kol aš padovanojau jam kūdikį. 

Melisa suėmė mamos ranką. 

— Mes su Stiuartu ir vaikeliu dažnai tave lankysim. Savaitgaliais 
ir per atostogas. Ar Žinai, kad Remis paprašė Stiuarto pagalbos tvar- 
kant naujosios parkų planavimo įmonės buhalteriją? 

Iden nusišypsojo. Kai atvyko policija ir FTB darbuotojai, Bredas 
pasakė, jog Remis išgelbėjo jam gyvybę. Vienas iš Džolio sėbrų ke- 
tino nužudyti Bredą, bet Remis greitosiomis pakišo mintį, kad žino, 
kur yra paveikslai ir, jei jie nieko blogo nepadarys uošviui, parody- 
siąs. O vėliau Remis užsikėlė sužeistą Bredą ant pečių ir nunešė prie 
automobilio. 

Gulėdamas ligoninėje Bredas labai dėkojo Remiui, o vaikinas 
pareiškė jam naujieną: 

— Noriu įkurti parkų projektavimo įmonę. Nedirbsiu jums 
arba kam nors kitam. 

Remis atrodė be galo pasitikįs savimi. 

— Sakykim, kad ją jau turi. Ir jeigu tau reikės... 

— Turiu viską, ko man reikia, — pertraukė jį žentas, apkabinda- 
mas žmoną Keimi per pečius. 

Po to pokalbio Bredo dukters veide dažnai švytėdavo šypsena. 

— Viskam savas laikas, — padarė išvadą Mini, kumštelėdama 
Iden. 

Ši mergina daug kartų prašė Iden atleisti už praeities klaidas. 
Iden suprato, kad tai buvo nedidelis nusikaltimas, tačiau negalėjo 

atleisti. Mini įžeidė daug žmonių, susigalvojusi, jog tarp Iden ir Dža- 
redo buvo romanas. Po kurio laiko Iden paprašė Bredo, kad paleistų 
Mini. 

— Man nesvarbu, nors sakysi, kad negali pakęsti vienatvės. Mes 
visi jos nemėgstame, bet tu privalai suteikti tai merginai laisvę. 

Taigi Bredas atidavė Mini prižiūrėtojo namą ir dabar ji buvo 
Iden kaimynė. Dar reikia pakalbėti apie Džaredą. Nuo tada, kai jis iš- 
vyko sraigtasparniu su Džoliu, Iden nieko apie jį negirdėjo. Tą naktį 
jis labai pyko. 

— Liepiau tau pasilikti vietoje, o tu bėgiojai laiptais pirmyn ir 
atgal. Galėjai būti lengvai pašauta, — priekaištavo Džaredas. 
pats troško smarkiai ją suspausti glėbyje. Džaredas vos neapsiverkė iš 
laimės, kad tie nusikaltėliai moters nesužeidė ir ji liko sveika. Tačiau 
agentas jos nė neprilietė pirštu. Žinoma, aplink zujo žmonės, pasi- 
rengę užduoti šimtus klausimų. 

Sraigtasparniui pakilus, Džaredas atsisveikindamas pamojavo. 
Iden nežinojo, ar dar kada nors jį pamatys. 

Kitą dieną atvyko dailės kūrinių ekspertai ir norėjo išsivežti 
visus paveikslus patikrinti, bet Iden neleido. Vieną darbą jau buvo 
praradę, nuplovę jo paviršių po dušu. Palmer tol nesutiko išvežti pa- 
veikslų, kol nebus pasirašyta sutartis, jog Tairelo šeimos portretai bus 
fotografiškai nukopijuoti prieš atidengiant po jais esančius tapybos 
darbus. 

Galiausiai paaiškėjo, kad vertingi tik keturi paveikslai. Vienas 
nedidelis ir trys didesni. Tačiau visi Tairelo išsaugoti darbai turėjo di- 
džiulę istorinę vertę. Iden aplankė du meno kritikai, norintys parašy- 
ti, ką tie paveikslai gali atskleisti apie impresionizmo epochą dailėje. 

Melisos žodžiais tariant, Iden buvo turtuolė arba tokia taps, kai 
tik paveikslai bus restauruoti ir parduoti. Meno pasaulis buvo su- 
žavėtas atradimu, ir Kristi aukcione du paveikslai greičiausiai būtų 
parduoti už kelis milijonus dolerių. 

— Iden, — vėl pašaukė Bredas. — Nekaip atrodai. Ar tai dėl 
troškaus oro? Gal norėtum eiti į vidų, kur kondicionierius atvėsina 
orą“ 

— Ne, man patinka čia. Ar kada nors labai stipriai norėjai ko 
nors, kad labai dėl to nerimautum, tačiau gavęs supratai, jog tai nėra 
toks geras dalykas, kaip tikėjaisi? 

— Be abejo. Kiekvienas, jau sulaukęs trejų, yra tai patyręs. Tai ko 
gi tu taip troškai? — rimta veido išraiška pasidomėjo Bredas. 

— Ponios Farington gyvenimo. Maniau, kad turėdama tai, kas 
jai buvo duota, nebūčiau taip sumaišiusi savo likimo kortų. Ji ištekė- 
jo už netinkamo vyro ir susilaukė nesveiko vaiko. Kartais elgdavosi 
visai ne kaip dama. Negalėjau to suprasti, bet viduje kritikuodavau. 
Mąsčiau: jei aš būčiau turėjusi mylinčius tėvus, mokiusis geroje mo- 
kykloje ir namie būtų rengiamos gimtadienių šventės, aš... — Iden 
pažvelgė į Bredą. — Ar žinojai, kad niekada neturėjau gimtadienio 
šventės? Apie tai svajojau visą gyvenimą. Žiūrėdama kokį nors filmą 
ar skaitydama knygą apie nuostabią gimtadienio šventę, visada apsi- 
pildavau ašaromis. Ar tai ne kvaila? 

— Nemanau, kad šventės ir pripažinimo laukimas yra kvailas da- 
lykas. Iden, tu mėgini man kažką paaiškinti, bet aš dar nesuprantu ką. 

Moteris padėjo puodelį su arbata. 

— Visą laiką norėjau ponios Farington gyvenimo, tačiau dabar, 
kai galiu jį turėti, jis visai manęs nedomina. Nenoriu viena gyventi 
tame sename name... Nenoriu jame gyventi su vyru ir „išpuošti namą 
šilkais“, kaip sako Melisa. Šiam namui reikia gyvybės. Jaunų žmonių 
gyvybės. 

Iden nepriminė Bredui, kad jos dukra turi ne Arundelio gyven- 
tojų pavardę, todėl jai negresia nusivylimas miestu. 

Bredas paėmė ją už rankos. Jo koja vis dar buvo sutvarstyta ir 
labai skaudėjo. Vyriškis paėmė lazdelę ir mėgino stotis, bet Iden švel- 
niai stumtelėjo jį atgal į sūpynes. 

— Ne, nesikelk. Ar žinai, Bredai? Nepažįstu savęs. Vaikystėje 
jaučiausi kaip įkalinta ir per vieną dieną iš vaiko tapau motina. Labai 
stengiausi suteikti savo dukrai visa, ko reikia. Todėl pamiršau savo 
pačios gyvenimą. 

— Bet dabar ji suaugusi. 

— Taip, ir netrukus bus motina. Jau paauglė eidavo į šokius... 
Noriu pasakyti, kad man reikia pažinti save. Tai yra sužinoti, kas man 

sekasi, ką galiu daryti, ką mėgstu. Nenoriu būti ponia Farington. No- 
riu būti savimi. Taip mažai buvau savimi, kad nė nežinau, kas esu. 

Sėdėdamas sūpynėse Bredas įdėmiai pažvelgė į Iden. 

— Nori išvažiuoti iš čia, ar taip? — Jis nelaukė atsakymo. — Va- 
žiuosiu su tavimi. Galiu gyventi nors ir valtyje, kad tik būčiau šalia 
tavęs. 

— Ne, tu priklausai šiai vietai. Tai tavo miestas. Ir žinai ką? Jis ir 
mano dukters miestas. Ketinu atiduoti Faringtonų dvarą savo mer- 
gaitei, žentui ir vaikaičiui. Stiuartas galės atidaryti čia savo buhalteri- 
jos įmonę. Be to, Arundelis — puiki vieta vaikams auginti. 

— Čia gera gyventi, — beveik maldaudamas pasakė vyras 
Iden. 

— Bredai, tu esi puikus vyras, galbūt šiek tiek kontroliuojantis 
tokią moterį kaip aš, bet geras vyras. Tačiau man reikia išskleisti 
sparnus. Man reikia... pamatyti pasaulį dabar, o ne kai aš pasensiu ir 
nepajėgsiu juo džiaugtis. 

— Kad ir kur tu nukaktum, aš eisiu kartu, — neatlyžo Bredas. 

— Duok man metus. Vienerius metus. 

— Gerai, metus. Paskui aš lydėsiu tave į pasaulio kraštą. 

— Sutariam, — atsakė ji ir nubėgo verandos laiptais, kol dar ne- 
pakeitė savo sprendimo. 


pe 


IDEN PALMER pakėlė akis nuo skaitomos knygos. Priešais ją sto- 
vėjo vyras. Jam iš už nugaros švietė saulė, taigi ji blogai matė veidą. 
Tačiau jautė, kas jis toks. 

— Ar ši vieta laisva? — paklausė vyriškis, parodydamas į šalia 
stovinčią paplūdimio kėdę. 

— Taip, — atsakė Iden ir padėjo knygą į šalį. Ji pasisukiojo 
kėdėje, demonstruodama apnuogintą nugarą ir padavė jam įdegio 
losjoną. 

— Girdėjau, kad buvai labai užsiėmusi, — pasakė Makbraidas, 
tepdamas aliejumi jos odą. Iden gulėjo po didžiuliu skėčiu nuo sau- 
lės, o jos oda dar buvo baltut baltutėlė, todėl žinojo, kad losjono jai 
visai nereikia. 

— Labai užsiėmusi, — tarė pasisukdama į tą pusę, kur Žaidė 
Melisa su Stiuartu ir jos mažučiu vaikaičiu. 

— Tai neapsigyvenai Arundelyje? 

— Ne, juk tu Žinai. 

— Sužinojau keletą dalykų apie tave. Girdėjau, kad rašai knygą 
apie pasaulio sodus. 

— Taip, esu pamišusi dėl augalų. 

— Praėjus mėnesiui po teismo, buvau užsukęs į Arundelį. 

— Teismo? 

— Taip, tavo parodymai padėjo baigti Rankelio bylą. Mes su- 
gavome Džolio bosą. Su tavo pagalba! Apgailestauju, kad tau teko 
išgyventi daug nemalonių dalykų, bet agentūra labai vertina tavo 
pagalbą. 

— Pasakyk jiems „į sveikatą“. — Iden mėgavosi švelniais Dža- 
redo rankų judesiais. Pamačiusi, kad Stiuartas eina jos link, moteris 
kiek sutriko, tačiau Melisa sustabdė savo vyrą. 

— Mačiau Grenvilą. 

— O? 

— Gali patikėti, kaip nustebau sužinojęs, kad judu nesusituo- 
kėte. Maniau, kad buvote sutarę. Taigi pinigai nepakeitė tavo įsitiki- 
nimų. 

— Daug ką pakeitė buvimas arti mirties. Kaip atrodė Bredo- 
nas? 

— Kupinas pasitikėjimo. Jis sakė, kai grįši, susituoksite. Sakė, 
kad... Na, žinoma, prieš tai turėjau jį nugirdyti, bet sužinojau, jog tu 
paprašei metų mintims sudėlioti. Atrodė, kad jam tai visai normalu. 
Bredas prisiminė, kad Viktorijos laikais jaunos moterys visada metus 
pagalvodavo, ar verta tekėti, ar ne. 

— Ach, — atsiduso Iden. 

— Ką visa tai reiškia? 

— Nieko. Tik „ach“. 

— Ašjau patikrinau, kad po jūsų susitarimo praėjo metai. 

— Hmm. 

— Ar tu dar neapsisprendei? 

— Galbūt, — suabejojo Iden ir paėmė iš jo rankų losjoną. — Ne- 
turiu tokios galimybės patikslinti kiekvieno žmogaus dosjė ar nugir- 
dyti jį, todėl negalėjau stebėti tavęs. Tai ką gi tu veikei tuos metus? 

— Vienerius metus šešias savaites ir dvi dienas. Išėjau iš FTB 
agentūros. 

— Turi kitą darbą? 

— Nenoriu jokio. 

— Ką ketini veikti likusį gyvenimą? 

— Gyvensiu šia diena. Nieko neplanuosiu. Ar nenorėtum va- 
žiuoti su manimi į safario parką? — pasiūlė Džaredas. 

— Galbūt. Tik fotografuoti, o ne šaudyti. 

— Ne šaudyti, jau seniai tai mečiau. Afrikoje yra sodų. 

— Tikrai? 

Pasigirdo riksmas. Džaredas pažiūrėjo į pakrantės pusę. 

— Tai tavo vaikaitis? 

— Taip, — atsakė meiliu balsu Iden. 

— Gražus berniukas. 

— Taip, jis gražus. 

— Iden, gyvenau vienas. Ir vedęs jaučiausi vienišas. Buvau tikrai 
viską sujaukęs, bet dabar noriu pamėginti gyventi kitaip. Galbūt... 

Iden pridėjo savo liaunus pirštus prie jo lūpų. 

— Aš taip pat gyvenau viena, taigi pažiūrėkim, kaip mums sek- 
sis. Norėčiau važiuoti į Afriką. 

Melisa su Stiuartu ir Kodžiu artinosi prie jų. Stiuartas įtariai 
žvelgė į Džaredą ir buvo pasirengęs ginti Iden. 

— Beje, kokia tavo tikroji pavardė? — paklausė ji, neatitraukda- 
ma akių nuo savo šeimos. 

— Montgomeris. Džaredas Montgomeris. 

„pasirinkti gyventi su dukterimi ar kurti savo pačios 
gyvenimą, Iden nusprendžia susikaupti, nusiraminti 
ir į esamą padėtį pažvelgti iš šalies. Netrukus 
moteris supranta, kad kartais norint pradėti nauja, 


reikia sugrįžti prie seno. 

